
Panalangin sa Diyos 


Oh Diyos sa kalangitan 
Hari ng sangkalupaan 
Diyos na walang kapantay, 
mabait lubhang maalam 
at puno ng karunungan. 


Ikaw ang Amang tibobos 
ng nangungulilang lubos 
amang di matapus-tapos, 
maawi't mapagkupkop 
sa taong lupa't alabok. 


Iyong itulot sa amin 
Diyos Amang maawain 


mangyaring aming dalitin, 
hirap, sakit at hilahil 
ng Anak mong ginigiliw. 


Panalangin sa Mahal na Birhen 


At ikaw Birheng Maria 
Ina't hari ng awa ka 
bukod sa tanang sampaga, 
di matuyo't di malanta 
dikit mong kaaya-aya. 


Ikaw rin po't siya lamang 
Sedes Serpientine ang ngalan, 
luklukan ng karunungan 

at kaban kang sinusian 

ng Diyos sa kalangitan. 


Toreng walang pangalawa 
ni David, bunying Propeta 
bahay na ganitong sinadya, 
pinamahayang talaga 

ng ikalawang Persona. 


Ikaw rin Birheng Mahal 
bituin sa karagatan 
mapag-aliw sa may lumbay, 
kuta ng makasalanan 
matibay sa katibayan. 


Reynang walang kahulilip 
ng sanlangitan angheles 


binupuring walang patid, 
ng Tronos, Dominaciones, 
Virtudes at Potestades. 


Emperatris na mataas 
ng Patriarkas, Propetas 
Birheng walang makatulad, 
bukod sa babaing lahat 
ng nag-iwi sa Mesias. 


Yayang ikaw ay di iba 
batis ng Misericordia 
binabalungan tuwi na, 
ng awa't mahal na grasya 
ng bunying tatlong persona. 


Kami po ay uod lamang 
sa lupa ay gumagapang 
lipos ng dilang kasamaan, 
Birhen, kundi mo tulungan 
anong aming kapakanan? 


Ang paglalang ng Panginoong 
Diyos nitong buong mundo 


Ang lupa't sampu ng langit 
hangin at ang himpapawid 
hayop, isdang nasa tubig, 
taong hamak na bulisik 
may karamdaman at bait. 


Ano pa't ang balang bagay 
na di nating natitignan 
dapat sampalatayanan, 
na ang isang Diyos lamang 
ang may gawa at may lalang. 


Dili iba't at siya nga 
lubos na may manukala 
ng gawang hindi mahaka, 
kusa niyang inadhika 
sa taong hamak na lupa. 


Kaya ngayon at ang dapat 
tayo'y maniwala't sukat 
sa Santisima Trinidad, 
tatlo sa pagka-Personas 
iisang Diyos na wagas. 


Ito ring Diyos na tunay 


walang punong pinagmulan 
wala namang katapusan, 
ganap na kapangyarihan 
ganda't kaluwalhatian. 


Mistulang Diyos na isa 
tatlo sa pagka-persona 
walang huli't walang una, 
bait at omnipotensia 
paraparang maligaya. 


Na kung sa bilang ng tao 
una ang Amang totoo 
ikalawa ay ang Berbo, 
at ang personang ikatlo 
Diyos Espiritu Santo. 


At silang tatlo ay lubos 
iisa ang pagka-Diyos 
kaya't ang wika sa simbolos, 
Qualis Paper, talis Filius 
talis Espiritus Sanctus. 


Di samakatuwid baga 
kung ano ang Diyos Ama 
gayon din ang Anak niya, 
siya rin at dili iba 
yaong ikatlong Persona. 


Misteriong hindi mahaka 
ninomang pantas na dila, 
Diyos ngani palibhasa 
puno na may manukala 


ng lahat niyang ginawa. 


Sa buong Sangsinukuban 
itong Diyos ang may lalang, 
sa Kaniyang wika lamang 
langi't lupa't dilang bagay 
nayaring hindi naliban. 


At sa Henesis na libro, 
nalalaman ay ganito: 
nang lalangin itong mundo 
nitong Diyos na totoo, 
kaarawan ng Domingo. 


Tinotoo't siniyasat 
ng Santa Iglesiang dilag 
ang sa Henesis na sulat, 


aniya ay pawang tapat 
at Diyos ang napahayag. 


Anim na araw ay bago 
na niyari itong mundo 
sampu ng gawin ang tao, 
nagtahan sa ikapito 
itong Diyos na totoo. 


Ito'y pasunod sa atin 
ng Diyos na maawain, 
at kaya ipinagbilin 
na talimahin at sundin 
ang Sabado'y ipangilin. 


Ang una niyang nilalang, 
ang langit na kataasan, 
doon sa kailaliman 
nitong lupa ay nilagyan 
ng impiernong parusahan. 


Doon ang balang malupit 
parurusahang masakit 
ng hirap na di-maisip, 
at di-totoong umiibig 
sa Diyos, Hari ng Langit. 


Ginawa rin Niya naman 
sa Langit na kalamanan, 
Angeles na karamihan, 
mga espiritung tunay 
na walang bakas katawan. 


Ng Lunes, pirmamento 
siyang ginawang totoo 
ng Diyos na masaklolo, 
binagbukod naman dito 
ang tubig sa buong mundo. 


May ginawa siyang dagat, 
na sakdal pait at alat, 
may matabang at masarap, 
biyayang di hamak-hamak 
nitong Diyos na mataas. 


Nang Martes, pinamutihan 
itong mundong kabilugan 
kahoy at madlang halaman 
ay hayop na bagay-bagay, 
kalugod-lugod kung tingnan. 


Mierkoles ay ginawa rin 
nitong poong maawain, 


araw, buwan at bituin, 
madlang talang maningning 
nakaaaliw sa tingin. 


Doon sa Huebes na araw 
ginawa rin Niya naman 
mga hayop isdang tunay: 
ibon sa hangin ang tahan 
isda'y sa tubig ang bahay. 


Nang ganap na't walang kulang 
dito sa sangsinukuban 
ginawa rin di naliban, 
doon sa Biernes na araw 
ang ama nating si Adan. 


Ang tatlo'y nagsang-usapan 
ang tao ay gawin tunay 
anila'y atin larawan, 
ang wangisan at bagayan 
ng kaniyang katauhan. 


Nang mayari't matapos na 
katawan ng tao baga, 
hiningahan kapagdaka, 
doo'y siyang pagsilid na 
ng buhay at kaluluwa. 


At saka pinagwikaan 
hayo't magtindig ka, Adan 
nagbuhat na kapagkuwan, 
at doon nga napagmasdan 
ang Paraiso terrenal. 


Yaong Paraisong lupa, 
lagay at katuwa-tuwa, 
dikit na walAng kamukha 
sa halamanan ay sagana 
dili masayod ng dila. 


Ano pa't ganap na ganap 
ligayang walang katulad, 
lupang lubhang aliwalas 
palibhasa'y gawang lahat 
ng Santisima Trinidad. 


Nang doroon na si Adan 
sa lubos na katuwaan 
nang Diyos na Poong Mahal, 
agad siyang pinanawan 
nag-iisa ngang iniwan. 


Kahit lubos ang ligaya 


na kinamtan tuwina na 
ay hindi magaling baga, 
ang siya ay nag-iisa 
sapagka't walang kasama. 


Ano nga'y nang mapanood 
nitong maawaing Diyos 
alipala'y pinanaog, 
ginawa ng Poong Diyos 
si Adan ay pinatulog. 


Ang ginawa nga pagdaka 
ng Diyos na Poong Ama 
nang si Ada'y maidlip na, 
sa dakong kaliwa niya 
isang tadyang ang kinuha. 


At ito ngang isang tadyang 


siyang hinugot kay Adan 
ng Diyos, na Poong Mahal, 
at saka binendisionan 

ng Kaniyang kamahalan. 


Pagiging tao ni Eba 
si Adan ay ginising na, 
Adan, hayo't magbangon ka, 
tingni ang iyong kasama 
sa iyo ko rin kinuha. 


Doon na nga pinagmasdan 
ang mag-asawang si Adan 
sila ay pinagbilinan, 
ng ilang kataga lamang 
mga ito ang palaman. 


Adan, ang iyong asawa 
mamahalin mo tuwi na 
at katawan mo rin siya, 
sundin mon anomang ola 
tungkol sa gawang maganda. 


At ikaw naman babae 
sisintahin mong parati 
si Adan na iyong kasi, 
susundin mo araw-gabi 
tungkol sa gawang mabuti. 


Kayo ang panggagalingan 
ng tao sa sangtinakpan 
na hindi nga mabibilang, 
dito sa lupang ibabaw 
magsama kayong mahusay. 


Iyang mga katuwaan 
dito at kaligayahan 
na inyong napagmamasdan, 
kayo'y siyang magtatangan 
gawin balang kalooban. 


Ang kahoy na lahat na 
naritong may mga bunga 
kanin ninyo ang bala na, 
huwag lamang iyong isa 
na ang pangala'y Mansana. 


Bunga ng kahoy na iyan 
na aking bilin at bawal 
inyong pakatatandaan, 
kapag pinagpamahakan 
tanto kayong mamamatay. 


Nang ito ay mawika na 
ng Diyos na Poong Ama 
pumanaw kapag karaka, 
at kaniyang nilisan na 
ang dalawang mag-asawa. 


Sabihin ang katuwaan 
niyong si Eba't si Adan 
lubos na kaginhawahan, 
ang kanilang kinakamtan 
sa Paraiso terrenal. 


Hindi sila napapagod 
walang gutom at dayukdok, 
ginhawang lubos na lubos, 
yaong ipinagkaloob 
nitong maawaing Diyos. 


Misteriong hindi mahaka 
nitong Diyos na Dakila 
ay sa Paraiso rin nga, 
ang kahoy doon ay madla 
may isang kahanga-hanga. 


Kung baga sa katuwiran 
ang tanang mga halaman 
ay kahoy ng kabuhayan, 
at yanong mansana naman 
at kahoy ng kamatayan. 


Ang pangingimbulo ng dimonyo sa 
mag-asawang ama nating si Adan at 
Eba 


Yaong arbol de la ciencia 


dili iba't and mansana 
bawal kay Ada't kay Eba, 
na ang kumain ng bunga 
tantong mapapalamara. 


Sa pagsasamang mahusay 
niyong si Eba't si Adan 
buong kaluwalhatian, 
ang kanilang kinakamtan 
sa Paraiso terrenal. 


Ng makita ng demonyo 
luwalhati nilang ito 
alipala'y nangimbulo, 
loob ay di magkatuto 
at parating gulong-gulo. 


Aniya'y di katuwiran 
na ang taong hamak lamang 
ako'y pagpapalaluan, 
sila'y buong katuwaan 
at ako'y Kahirapan. 


Ako'y hindi nga tutugot, 
anitong hunghang na loob 
hanggang di ko malamuyot, 
maraming salang masunog 
at sa apoy ay marubdob. 


Doo'y yaong magdaraya 
sa ahas ay nakimukha, 
at sa kahoy na bawal nga, 
ng Diyos na makalinga 
namulupot alipala. 


Mana nga'y sa paglilibang 
ni Eba at pagpapasyal 
panonood ng halaman, 
duon niya napagmasdan 
kahoy na bilin at bawal. 


Sa kawiliha't ligaya 
ng kanilang mga mata 
sa pagmamasid ng bunga, 
nag-wika kapag karaka 
ang demonyong palamara. 


Eba, anang sinungaling 
ano't hindi ka kumain 
nitong bunga at kumitil? 
sinagot ni Ebang tambing 


iyan ay bawal sa amin. 


Ang Diyos na Poong Mahal 
siyang sa ami'y nagbawal 
at kung kami ay sumuway, 
kumain ng bungang iyan 
baka kami ay mamatay. 


Ang tugon ng palamara 
ay hindi gayon aniya 
kaya bawal itong bunga, 
baka kayo ay mapara 
at matulad sa kaniya. 


Gayong wika't ng marinig 
ni Ebang mahinang isip 
naniwala nang maakit, 
sa sabing ipinagsulit 
niyong demonyong malupit. 


Nuti na ngani si Eba 
bunga ng kahoy na sala 
kumain na kapagdaka, 
saka niya dinalhan pa 
ang sinta niyang asawa. 


Pinakain niyang tunay 
ang esposong kaibigan 
sa malaking alang-alang, 
at dalang sinta ni Adan 
kay Eba'y hindi sumuway. 


Nang makakaing matapos 
ang mag-asawang sing-irog 
doon nila napanood, 
at nakilalang tibobos 
salang nagawa sa Diyos. 


Doon na nga napagmasdan 
ang lagay nila at asal, 
ano pa ngani't sinidlan, 
ng takot at kahihiyan 
pangambang di ano lamang. 


Agad silang nagsikuha 
niyong dahon na higera 
tinakpan kapag karaka, 
ang mga katawan nila 
hiyang walang makapara. 


Sa malaking kagalitan 
ng Diyos na Poong Mahal 
nanaog na di naliban, 
at saka pinangusapan 


ang ama nating si Adan. 


Sa katakutan at hiya 
si Adan sa pagkalisya, 
siya ay nagtagong kusa 
di maisilay ang mukha 
sa Panginoong dakila. 


Adan, anang Diyos Ama 
ano baga't sumuway ka, 
sa aki'y di tumalima, 
kinain ninyong talaga 
ang Aking bawal na bunga? 


Nang kay Adan ay masabi 
ay sumagot ng gayari: 
Diyos ko, aniya kasi, 
Mulier, quam dediste mihi 
dedit mihi de ligno et comedi. 


Itong babaing bigay mo 
na kasamahin ko rito 
sa aki'y siyang tumukso, 
at nagpakaing totoo 
bungang ipinag-bawal Mo. 


Tinanong naman si Eba 
ng ganitomg parirala 
ay babae bakit baga, 
tikis kang nagpalamara 
sinuway akong talaga? 


Sagot ni Eba at wika 
Poong Haring darakila 
itong ahas na kuhila, 
sa aki'y siyang nagdaya 
humibo't nagwika-wika. 


Sinumpa na kapagkuwan 
ng Diyos itong bulaan 
ay, aniya tampalasan, 
magpangayo't kailan man 
sa lupa ka ay gagapang. 


Ikaw at itong babae, 
magtatanim na parati, 
sa supling niya at iwi, 
sisipot siyang aapi 

sa kalupitan mong dati. 


Ito ang siyang sumpa Ko 
sa iyo, lilong demonyo 
isang babae ring tao, 


balang araw'y paririto 
yuyurak ng iyong ulo. 


Nang ito nga ay mawika 
nitong Diyos na dakila 
ay nilingon alipala 
ang babaing alibugha't 
kaniya naman sinumpa. 


Anang Diyos na maalam 
babae ay ikaw naman 
totoong masasakupan, 
ng buong kapangyarihan 
ng asawang kaibigan. 


Lalong hirap lalong dusa 
ang sasapitin mo Eba 
sakit na walang kapara, 
kung maglihi't manganak ka 
sa lahat mong ibubunga. 


At ikaw, Adang suwail 
na di sumunod sa akin 
madlang hirap ang daratnin, 
na ang lahat mong kakanin 
sa iyong pawis manggagaling. 


Itong abang mag-asawa 
pinaramtan kapagdaka, 
ng damit na masasaya 
nang matapos iniwan na 
ng Diyos na Poong Ama. 


Nanaog nga at sukat 
kerubing sakdal ng dilag, 
isang espada ang hawak, 
nagbabaga't nagniningas 
daig ang mabisang kidlat. 


Agad ipinagtabuyan 
yaong si Eba at si Adan 
at sila ay pinapanaw, 


pinaalis pinaluwal 
sa paraisong pintuan. 


Pinto'y binantayang tambing 
niyong mahal na Kerubin 
sino ma'y di papasukin, 
lupang yao'y inilihim 
ng Diyos na poon natin. 


Nang is Adan at si Eba 
manaw sa lupang maganda 


agad nilang nakilala, 
pagod, gutom at pangamba 
hirap na walang kapara. 


Dahil doon sa pagsuway 
agad silang binawian 
ng grasia at dilang bagay, 
binawi nama't pinaram 
ang Hustiva orihinal. 


Tayo namang anak nila 
paraparang nangahawa 
niyong wikang ibinadya, 
orihinal bagang sala 
mana kay Ada't kay Eba. 


Ano pa't hindi maisip 
pangamba at madlang sakit 
narating nila't nasapit, 
nang pumanaw at umalis 
doon sa lupang marikit. 


At kung kanilang makita 
doon at maaalala 
ang una nilang ginhawa, 
hapis, lumbay sabihin pa 
ng kanilang kaluluwa. 


Ang nagawang kamalian 
laking katampalasan, 
dahil doon sa pagsuway, 
kanilang pinagsisihan 
tinangisan gabi't araw. 


Itong si Ada't si Eba 
ay nag-anak ng dalawa 
na lalaking para-para, 
si Kain ang una-una 
si Abel ang pangalawa. 


Sinabi nama't tinuran 
na sila'y panggagalingan 
niyong sasakop sa tanan, 
papawi ng kabagsikan 
ng demonyong tampalasan. 


Ano pa't itong dalawa 
anak ni Ada't ni Eba 
pawang nagsisitalima, 
sa utos at madlang pita 
ng kanilang ama't ina. 


Nang lumaki't magkaisip 


ang dalawang magkapatid 
sila nga at nangagbukid, 
at naghanap na masakit 

sa ama't ina'y pag-ibig. 


Ano nga'y sa kainggitan 
dalang kapanaghilian 
ni Kain lilo't sukaban, 
si Abel agad pinatay 
sa gitna ng kabukiran. 


Dugong tunay ng kapatid 
ang sumisigaw sa Langit 
ang hinging ipinilit, 
gantihing huwag malihis 
ang kaka niyang malupit. 


Ano nga'y sa kataksilan 
nitong lilong nakamatay 
sala'y di pinagsisihan, 
umalis na nga't pumanaw 
gumala-gala sa parang. 


Kaya nga't ang napagsapit 
nitong si Kain malupit 
ang hininga ng mapatid 
kaluluwa'y ibinulid 
sa balong kasakit-sakit. 


Ang ikatlo baga bilang 
anak ni Eba't ni Adan 
ay si Seth nga ang pangalan, 
mabait, magandang asal 
masunurin sa magulang. 


Nang dumami't kumapal na 
anak ni Ada't ni Eba 
magkakapatid man sila, 
doo'y nag-asa-asawa 
nagpisan at nangagsama. 


Siya na ngang pagdami 
nang tao sa buong Orbe, 
si Enoc na descendiente, 
si Seth siyang nagpuri 
sa Diyos at napakasi. 


Datapuwa't ang naging bunga 


ni Kain at desendesia 
ay sumamang parapara, 
totoong di kumilala 
sa Diyos Poong Ama. 


Ang panganganak ni Sta. 
Ginoong Sta. Maria 


Ang ama nating si Adan 
dito sa mundo'y nabuhay 
siyam na raang taong gulang, 
tatlumpu ang kalabisan 
ng edad niya at gulang. 


Ano pa't ang buong mundo 
nalaganapan ng tao, 
sa kainggitang totoo 
ng tampalasang demonyo 
ang lahat pawang tinukso. 


Inupatang parapara 
ang tanang anak ni Eba 
na sa kaniya'y sumama, 
sa Diyos huwag kumilala 
at huwag namang sumamba. 


Sa malaking kagalitan 
nitong Diyos na maalam 
buong mundo ay ginunaw, 
na walo katao lamang 
iniligtas, di namatay. 


Si Noe na mag-asawa 
sampung tatlong anak nila 
at asawang titig-isa, 
yaong lamang ang natira 
sa tanang anak ni Eba. 


Kaya ngayon ay ang dapat 
tayo'y maniwala't sukat 
sa Diyos Haring mataas, 
na naawa at nahabag 
sa sakit natin at hirap. 


Yayang dahilan sa sala 
niyong si Ada't si Eba 
nagkatawang tao na, 
pumili ng magiging Ina 
ang ikalawang Persona. 


Sa kaanakan at gulang 
ni David Propetang mahal 
si San Hoakin ay lumitaw, 
bilang kaapu-apuhan 
ng patriarkang Abraham. 


Dito rin nga't dili iba 
bilang kaanakan niya 


Ana kay 


ang Poong Birhen Maria, 
na totoong maging Ina 
niyong sasakop sa sala. 


Kahi't baog at matanda 
si Santa Anang dakila 
naglihi at nanganak nga, 
isang babaing mistula 
dikit na walang kamukha. 


Rosa na lubhang maganda 
sadyang mabangong sampaga 
ang anak ni Santa Ana, 
yaong nga at dili iba 
ang Birheng Santa Maria. 


Yaong Mariang pamagat 
bituing sakdal ng dilag 
ay siyang nagliwanag, 
sa tanang nagsisiliyag 
sa kalautan ng dagat. 


Siya rin at dili iba 
yaong Birheng Preservada 
sa orihinal na sala, 
mana nga nating lahat na 
sa kay Adan at kay Eba. 


Nang sumipot na't lumabas 
itong bituin sa dagat 
Mariang sakdal nang palad, 
tuwang hindi hamak-hamak 
ng Santisima Trinidad. 


Sa maganap ang totoo 
at araw ay mahusto 
ng panganganak na ito, 
agad dinala sa templo 
si Mariang masaklolo. 


Inialay, inihandog 
at inihain sa Diyos 
itong anak nilang irog, 
tuwa'y di matapos-tapos 
ng kanilang puso't loob. 


Di pa naman nagaganap 
tatlong taong bagang edad 
ng Birheng Inang mapalad, 
sa templo at itinambad 


ng ama at inang liyag. 


Sabihin ang katuwaan 
niyong katipunang mahal 
na sa templo'y tumatahan, 
nang makita at matingnan 
si Mariang matimtiman. 


Nang maialay sa Diyos 
sa kolehiyo'y ipinasok 
inalila at kinupkop, 
yoang batang maalindog 
at puspos mababang loob. 


Doon siya inaralan 
ng tahi at habi naman 
at sukat na katampatan, 
ukol sa kaniyang asal 
na malinis at timtiman. 


Ang magandang ugali 
sa kolehiyo'y gawa ngani 
ng Birhen Inang mabunyi, 
palibhasa'y itinangi 
ng Diyos na Poong Hari. 


Doon ang gawa lamang 
manalangin gabi't araw, 
ng dalagang karamihang 
anopa't siyang huwaran 


sa kolehiyo'y napipisan. 


Kausap-usap tuwi na 
angeles na magaganda 
ano pa nga't si Maria, 
bukod sa babaing iba 
na kaanakan ni Eba. 


Naging siyam na taon na 
edad ng Birhen Maria 
siya ngang pagkaulila, 
sa kaniyang ama't ina 


na sa kaniya'y nagdala. 


Nguni't doon sa kolehiyo 
itong Birheng masaklolo 
papupuri'y mago't mago, 
sa Diyos Amang totoo 
hari ng sang-uniberso. 


Nang mahusto na't maganap 
taong sukat maging dapat 
na ipag-asawang hayag, 


siya nga ay iginayak 
sa kapuwa niya palad. 


Sa matanto ni Maria 
na ipakakasal siya 
nagwika kapag-karaka, 
sa Padreng nag-anyaya 
ganito ang parirala. 


Ako po, Padreng dakila 
gawang iya'y di ko nasa 
at malayo sa gunita, 
ang kalinisang mistula 
siya ko pong binabanta. 


At ang aking pagka-Birhen 
sa Diyos ko ihahain 
at hindi ko sisirain, 
kaya nga at sa templo rin 


nasok ang aking panimdin. 


Sa matanto at matatap 
ng Padreng humihikayat 
nagtaka at nanggilalas, 
sa mga wikang banayad 


ng Birheng bunying nangusap. 


Agad napasa simbahan 
yaong mga Padreng banal, 
nanalangin kapag kuwan 
sa Diyos na Poong Mahal 
ng gagawing mga bagay. 


At sapagkat nga ang tika 
at panata ni Maria 
hindi ibig mag-asawa, 
ay sinagot naman sila 
ng Diyos na Poong Ama. 


Anang Diyos na maalam 
dito'y muling magkapisan 
tanang mga kahilingan, 
ni David Propetang mahal 
katoto ko't kaibigan. 


Dito ko ipakikita 
dapat na maging asawa 
tambing ipakilala, 
mag-alaga at sumama 
sa anak kong kay Maria. 


Sa matanto itong bagay 
niyong mga padreng mahal 


ay tinipon sa simbahan, 
tanang mga kahinlugan 
ni David, propetang banal. 


May isa ngang matanda na 
Hosep ang pangalan niya, 
anak sa tribu ni Huda, 
kadugo't kadesendensia 
ni David, bunying Propeta. 


Ang ama niya't magulang 
ay si Eli ang pangalan 
matanda't mabuting asal, 
loob ay lubhang timtiman 
malinis sa kalinisan. 


Dili iba at si Hosep 
siyang tinangi ng langit 
na maging esposong ibig, 
ng Birheng Inang marikit 
timtima't lubhang mabait. 


Siya ngani ang hihirang 
pinili sa karamihan 
na doroon sa simbahan 
bilang kaapu-apuhan 
na Patriarka Abraham. 


Nang makitang si Maria 
di tangka ang mag-asawa 
agad na ngang nagpakita, 
ang Diyos Poong Ama 
at nagwika kapagdaka. 


Anang Diyos na maalam 
Maria, ikaw ay pakasal 
at siya kong kalooban, 
iyang iyong kalinisan 
hindi nga marurumihan. 


Ang iyong makakasama 
malinis nama't maganda 
linis na walang kapara, 
kaya bunso'y sumunod na 
sa aking hiling at pita. 


Sa matanto at matatap 
ng Birheng Inang mapalad 
tumango na at nangusap, 
at napakasal ngang agad 
kay Hosep na marilag. 


Nang sila at makasal na 
ay namahay na mag-isa 

panata nila at tika, 
kalinisang walang hanggan 
habang nabubuhay sila. 


Ang kaniyang pagka-Birhen 
minsan ma'y di sisirain 
ano pa nga't parang anghel, 
na parating nagniningning 
sa kalinisan at galing. 


Dito na ngani namahay 
dalawang magkaibigan 
walang lika't gabi't araw, 
nagpupuring walang humpay 
sa Diyos na Poong Mahal. 


Ang opisyo'y anluage 
nitong banal na lalaki 
at ang gawa ng babae, 
manahi nama't humabi 
at mamahay na mabuti. 


Ano pa nga at iisa 
ang loob nilang dalawa 
mahusay ang pagsasama, 
kinakalingang maganda 
ng Diyos na Poong Ama. 


ARAL 


Kristiano ang katampatan 
sila nga'y ating tularan 
sa kagandahan ng asal, 
at loob na malulumay 
sa kanilang pamamahay. 


Siyang tularan tuwi na 
ng sino mang mag-asawa 
kung mahusay na magsama, 
ang bawa't mahal na grasia 
di lalayo sa kanila. 


Nguni ang pala-away 
mapagtalo gabi't araw 
punong kinapopootan, 
tuloy ikinapaparam 
grasiang kamahal-mahalan. 


Dapat nganing magsunuran 
ang mag-asawang sino man 
si Hosep siyang tularan, 
at si Mariang matimtiman 
pagkakalinga sa bahay. 


Kaya ikaw man ay sino 
may asawa ka mang tao, 
ang asal mo ay magbago, 
nang kamtan mo at matamo 
ang tuwa sa Paraiso. 


At ngayon ay matuwa na 
pawiin ang madlang dusa, 
magkakatawang-tao na, 
ang kalawang Persona 
ng Trinidad Santisima. 

Ang pagkakatawang tao ng 
ikalawang persona sa sinapupunan 
ni Ginoong Sta. Maria 


Nang malaon nang totoo 
taong may apat na libo 
mulang lalangin ang mundo, 
siya nganing paparito 
niyong sasakop sa tao. 


Na hindi magugunita 
ng madlang tao sa lupa 
tanang lubos na biyaya, 
ganap na pagkakalinga 
ng Diyos Haring dakila. 


At ang ginagawa lamang 
magkasala gabi't araw 
pawang mga tampalasan, 
na walang takot munti man 
dito sa Poong maykapal. 


Lalong dakila ang sala 
ng tanang anak ni Eba, 
anakin ay idolatria, 
kahit ano'y sinasamba, 
binaparang Diyos nila. 


Isa ang nasion sa mundo 
ang kumilalang totoo 
sa Diyos, kumapal sa tao, 
at ito ay ang hudyo 
bukod nawalang anito. 


Bagama't kumilala 
sa Diyos na Poong Ama 
ang mga taga-Hudea, 
puno rin ng madlang sala 
ang marami sa kanila. 


Ano pa't santinakpan 
nagugumon sa mahalay 
salang hindi maulatan, 

dito na nga pinagmasdan 
sila kay kinaawaan. 


Nangatunaw na ang loob 
nitong maawaing Diyos 
nang makita't mapanood, 
ang kamaliang tibobos 
ng tao, sa sangsinukob. 


Ibig na nganing matupad 
ang tanang ipinahayag 
ng mga Santos Propetas, 
na itinitik sa sulat 
sa pagdating ng Mesias. 


Sapagka't wala nang iba 
sukat umako sa sala 
ng tanang anak ni Eba, 
kung hindi ang anak niya 
na ikalawang Persona. 


Ang pagbati ng Arkanghel San 
Gabriel kay Ginoong Sta. Maria 


Nag-usap na nga ang tatlo 
na may gawa nitong mundo 
ang hatol ng Konsistorio, 
dili iba at ang Berbo 
siyang sasakop sa tao. 


Inutusan na ngang tambing 
yaong si Gabriel Arkanghel 
manaog at babalain, 
si Mariang bunying Birhen 
Santang walang makahambing. 


Nanaog na kapagkuwan 
Arkanghel na inutusan 
dikit na di ano lamang, 
halos hindi matitigan 
sa laking kaliwanagan. 


Si Maria'y nakaluhod 
nananalanging tibobos 
siya na ngang pagpanaog, 
at sa oratoryo'y nasok 
anghel na sugo ng Diyos. 


Ito ang ipinabadya; 
Aba Ginoong Maria, 
napupuno ka ng grasia, 


bukod na pinagpala ka 
sa tanang babaing iba. 


Nang ito at mapakinggan 
niyong Birhen matimtiman 
agad siyang natilihan, 

di nakaimik munti man 
bating yao'y pinagnilay. 


Nang sa anghel na makita 
na hindi tugunin siya 
binati namang muli pa, 
huwag matakot, aniya 
Poong kong Birheng Maria. 


Sapagka't ikaw nga lamang, 
bukod na kinalulugdan 
ng Diyos sa kalangitan, 
na magiging Inang tunay 
niyong sasakop sa tanan. 


Nang marinig ni Maria 
yaong bating ikalawa 
ay tumugon kapagdaka, 
sa anghel na embahada 
ito ang ipinagbadya. 


Paanong pangyayarihan 
niyang wika mong tinuran? 
pangako ko nang matibay, 
na hindi ko durungisan 
kalinisang iningatan. 


Nang matalastas ng anghel 
naging sagot niyong Birhen 
muli namang tinugon din, 
ng mga wikang magaling 
kalugod-lugod na dinggin. 


Maria, aniyang Poon ko, 
bungang ipanganak mo 
ay hindi lalang ng tao, 
at ang tunay mong esposo 
Diyos Espiritu Santo. 


At kung baga sumipot na 
ang iyong magiging bunga 
Hesus ang pangalan niya, 
sasakop at kakalara 
sa sangsinukubang sala. 


Kaya huwag kang manimdim 
at di niya sisirain 


lalo nang piririkitin, 
at malulubos ang ningning 
niyang iyong pagka-Birhen. 


Nang iyong paniwalaan 
yaring lahat kong tinuran 
si Isabel na iyong pinsan, 
ngayo'y kahit matanda man 
buntis na anim na buwan. 


Kahit baog man ang sabi 
si Isabel na 'yong kasi 
sa kaibigang sarile, 
ng Diyos sa buong Orbe 
walang hindi mangyayari. 


Ay ano'y nang maunawa 
ng Birheng kahanga-hanga 
na di siya masisira, 
sumagot na alipala 
ito ang siyang winika. 


Narito, mahal na anghel 
akong tunay na alipin 
ng Diyos na Poon natin, 
papangyarihin sa akin 
lahat na ipinagbilin. 


Nang ito ay mawika na 
ng Birheng Santa Maria 
katuwaa'y sabihin pa, 
ng anghel na embahada 
pumanaw kapagkaraka. 


Nanaog na kapag kuwan, 
Espiritu Santong mahal 
at nuha ng dugong tunay, 
sa tiyang ng Birheng maalam 
siyang ginawang katawan. 


Saka naman linikha na 
isang bunying kaluluwa 
inilangkap kapagdaka, 
sa katawang mahalaga 
niyong sasakop sa sala. 


Siya nang pagiging tao 
ng bunying Dibino Berbo 
at nanaog na sa mundo, 
ipinaglihing totoo 

ni Mariang Masaklolo. 


Nanaog nang di naliban 
tanang korong Angelikal 
sinamba't pinag-awitan, 
itong kamahal-mahalan 
Diyos at tao ngang tunay. 


Ang pagdalaw ni Ginoong Santa 
Maria kay Sta. Isabel 


Naganap na ngang toto 
yaong mahal na misterio 
na pagpanaog sa mundo, 
at pagkakatawang-tao 
ng Poong si Hesukristo. 


Nang malibang ilang araw 
kay Mariang naisipan 
paroo't siya'y dumalaw, 
sa kaniyang buong pinsan 
buntis na anim na buwan. 


Lumakad kapagkaraka 
ang Poong Birhen Maria, 
si San Hosep ang kasama, 
at ang kanilang pinunta 
kabundukan ng Judea. 


Di naman lubhang nalaon 
ang paglakad nilang yaon 
narating nila't nasumpong, 
ang sadyang bayan ng Ebron 
na kanilang nilalayon. 


Ay ano nga'y ng makita 
ni Isabel si Maria, 
katuwaan'y sabihin pa 
ng kaniyang kaluluwa, 
nagkayakap kapagdaka. 


Gayon din ang katuwaan 
ng sanggol na nasa tiyan 
ni Isabel na timtiman, 
doon pa nga'y naging banal 
ang prekursur na si Huan. 


At binati kapagdaka 
ni Isabel nga si Maria 
ito ang ipinagbadya, 

aniya at mapalad ka 
sa tanang Babaing iba. 


At mapalad na totoo 
ang bungang nasa tiyan mo 
Hesus, Hari ng sangmundo, 
sasakop sa madlang tao 
na sa Diyos ay naglilo. 


Sumagot din si Maria 
sa bati ng pinsan niya 
anya'y pagpalain ka, 
ng Diyos na Poong Ama 
sampu ng mahal mong bunga. 


Nang ito'y maipagsulit 
ng Inang Birheng Marikit 
doo'y hindi na umalis, 
hanggang sa hindi sumapit 
dalawang buwang mahigit. 


Doon ay ang gawa lamang 
nitong dalawang magpinsan 
mag-usap ng dilang bagay, 
at manalangin mataman 
sa Diyos na Poong Mahal. 


Pumanaw na at umalis 

ang mag-asawang sing-ibig 
ano'y nang sila'y sumapit, 
doon sa bayang Nazareth 
ang pagod di mumuntik. 


Ng maging ilang buwan na, 
ang kabuntisan ni Maria 
napansin kapagkaraka, 
at agad nakilala 
ng sinta niyang asawa. 


Nang makita ni San Josep 
lagay ng esposang ibig 
halos mawalat, mapunit, 
ang puso niya't dibdib 
sa laking lumbay at sakit. 


Matay man niyang isipin 
ang kabuntisan ng Birhen 
ano pa't pabaling-baling, 
walang matutuhang gawin 
ang loob niya'y panimdim. 


Ang kaniyang naisipan 
daang huwag kagalitan 


umalis siya't nanaw, 
at si Maria nga'y iniwan 
doon sa kanilang bahay. 


Sa malaking pagbabago 
loob niya't alaala 
naghanda't aalis na, 
mana'y agad nagpakita 
isang anghel na maganda. 


Anang anghel na butihin 
Hosep, huwag kang manimdim 
kay Mariang iyong giliw, 
mahigit pa sa salamin 
ang kaniyang pagka-birhen. 


Ang kaniyang kabuntisan 
na iyong napagmasdan 
hindi tao ang may lalang, 
Diyos ang may kalooban 
ng sanggol na nasa tiyan. 


At yao'y kapag lumabas 
siyang tunay na Mesiyas 
Hesus siyang itatawag, 
siyang sasakop sa lahat 
ng kay Adang mga anak. 


Nang matanto ni San Hosep 
itong misterio ng langit, 
tumiwasay na ang dibdib, 
nanaw ang lumbay at hapis, 
tuwa ang siyang gumiit. 


Pagdaka'y ang mag-asawa 
na si Hosep at si Maria 
nanalangin at sumamba, 
tumawag, at napakalara 
sa Diyos na Poong Ama. 


Itong panibughong lihim 
ni Hosep sa Inang Birhen 
siya ang tularan natin, 
bagaman hindi malining 

ng taong sino ma't alin. 


At sapagka't katampatan 
at ugaling katwiran 
ang namamali'y aralan, 
huwag pagupasalaan 
ang taong sino't alin man. 


Ang panganganak ni G. Santa Maria 
sa ating Panginoong Hesukristo 

At kung sala ng iba, 
mahalay na ipabadya, 
di lalo ngang masama pa, 
ang di ingatan tuwi na, 
kamahalan ng asawa. 


Kaya, kapatid kong kasi 
gayong asal ay bawahi, 
ang taong mapamarali 
kawikaa'y walang puri 
sa katawan niyang sarili. 


Nang maging siyam na buwan 
kay Mariang kabuntisan 
ibig nganing sumilang, 
yaong Mesias na mahal 
ang mundo'y liliwanagan. 


Mana nganing naisipan 
ng haring Tiberio Cesar, 
nagpabando kapagkuwan 
sa tanang nasasakupan, 
probinsiya at mga bayan. 


Sa bando'y napapalaman, 
ang tanong sino't alin man, 
umuwing huwag maliban 
sa kanilang bayan 
at pabubuwising tunay. 


Nang tatanto iyong tawag, 
ni San Jose ay gumayak 
kasama ang Birheng liyag, 
agad na silang lumakad 
at sa Belen at tumambad. 


Sumunod at di sumuway 
sa utos na napakinggan 
kahit buntis na kagampan, 
at siya nang kabuwanan 
ng Inang Birheng maalam. 


Sapagka't taong mahirap 
ang mag-asawa sinliyag 
nang manuluya't tumawag, 
wala isa mang tumanggap 
hinlog man o kamag-anak. 


Kahit mahirap kung tingnan 
sa grasia at sakdal yaman 
kaluluwa at katawan, 
tantong pinamamahayan 
ng Diyos sa kalangitan. 


At kaya nag-asal dukha, 
nag-anyong taong mababa 
yao'y tikis na ginawa 
nang may kunang halimbawa 
ang taong hamak na lupa. 


Nang wala ngang matuluyan 
walang maawang sino man 
sa kanilang kalagayan, 
doon na sila tumahan 
sa wakas luwal ng bayan. 


May dinatnan at nakita 
na isang yungib o kuweba 
silungan ng mga baka 
at mga hayop na iba, 
doon nga pumasok sila. 


Dito sa kuwebang naturan 
nasok silang nagtuluyan 
sapagka't siyang hinirang 
ng Diyos sa kalangitan 
sa Birheng panganganakan. 


Nang hating-gabing malalim 
niyong araw na tinuring 
ay lumuwal nganing tambing, 
si Hesus na Poon natin 
kay Mariang tiyang Birhen. 


Sumilang na kapagdaka 
yaong araw ng Hustisya 
at liliwanagan niya 
madilim na kaluluwa 
nalulugmok nga sa sala. 


Kuwebang yao'y lumiwanag 
sa pagsilang ng Mesias 
dikit na walang katulad 
ligayang ganap na ganap 
bangong humahalimuyak. 


Kinuha agad kinalong 
ng Birheng Inang marunong 
yaong marikit na sanggol, 
at binalot niya tuloy 
tuwa at walang kaukol. 


Sayang hindi mamagkano 


ng buong Langit, Imperio, 
Angeles nanaog dito, 

puri sa Esterno Berbo: 
Gloria in excelsis deo. 


Kung baga samakatuwid 
itong kanilang inawit 
purihin na walang patid 
ang Diyos Haring marikit 
sa kataasan ng Langit. 


Doo'y may nagsisitahan, 
mga pastores na ilan 
na di-malayo sa bayan, 
nagtatanod nagbabantay 
hayop nilang lumiligaw. 


Naparoon kapagdaka 
isang Anghel na maganda 
at pahahayagan sila, 
nang matanto at makita 
nangatako't at nangamba. 


Anitong Anghel ng Diyos 
huwag kayong mangatakot 
bagkus matuwa't malugod, 
dumating na ang sasakop 
sa sala ng Sangsinukob. 


Dumating na at lumabas 
sa Belen ipinanganak 
ang hintay ninyong Mesias, 
kaya ngayon ay ang dapat 
magsidalaw kayo agad. 


Nang matanto nila ito, 
nagsang-usapang totoo 
anila, tayo'y tumungo, 
dalawin natin ang Ninio 
Berbong sasakop sa tao. 


Pagbibinyag kay Jesus 


Nagsilakad kapag kuwan 
at ang Bele'y pinaroonan 
nakita nila't namasdan, 
yaong Mesias na Mahal 
nahihilig sa sabsaban. 


Manag ito'y sa masilip 
ng ibang mga pastores, 
halos ang mata'y tumangis, 
ng tuwang hindi maisip 

na kanilang puso't dibdib. 


At nagsihalik sa paa 
niyong sanggol na maganda 
yao'y tandang pagkilala, 
sa totoong Hari nila 
Diyos na mulang-ginhawa. 


Ng mangyaring maluhuran, 
nalis na sila at nanaw, 
balang taong masumpungan, 
kanilang pinagsabihan 
niyong himalang natingnan. 


Kay Moises na kautusan 
utos na kaugalian 
kung mahustong walong araw, 
bilang sa kapanganakan 
ang anak ay bibinyagan. 

At ano nga'y nang maganap 
ang walong araw na singkad 
nang pagsipot ng Mesias, 
bininyagan siya agad 
Hesus siyang itinawag. 


Ito ang unang pagtulo 
niyong malinaw na dugo 
ng Mesias na umako, 
at siya ring pagkahango 
ng sinta niya sa puso. 


Pagdalaw ng Tatlong Haring Magos 


Ng maganap na't mahusto 
araw na tanging totoo 
ng panganganak sa Berbo, 
siyang pagdalaw na rito 
nitong tatlong Haring Mago. 


Ang wika't sabi sa sulat, 
ng isang propetang hayag, 
kung dumating ang Mesias, 
sa silanga'y sisikat 
isang astrong maliwanag. 


Hulang ito'y di man alam 
niyong tatlong haring mahal, 
ang sa gabi at araw, 
na astronomia ang tangan 
nakita nila ang pagsilang. 


Niyong gabing ipanganak, 
ang Poong Haring Mesias 
siya ngang pagkamalas, 


niyong tatlong mapapalad 
sa bituing bagong sikat. 


Pagkasilay na nga nila, 
niyong himalang nakita, 
nagsigayak kapagdaka, 
magsisidalaw ang tika 
key Hesus na Poong Ama. 


Yaong tatlong Haring mahal 


ang tunay nilang pangala'y 


Melchor, Gaspar, at Baltazar, 


malayong di ano lamang 
ang kanilang kaharian. 


Na ang bayan baga nila, 
Persia, Arabia at Saba, 
silangan nang Palestina, 
lupang kaligaligaya 
sakdal ng tuwa at saya. 


Sila'y di nagkakaalam, 
ng kanilang paglalakbay, 
at kaya nagbati lamang, 
ng magtago na sa raan 
dahil sa talang sinundan. 

Tulin ay di mamagkano 
ng hayop na dromedario, 
siyang sinakyang totoo, 
niyong tatlong haring mago 
sa paglalakbay na ito. 


Sa kanilang paglalakad 
sa parang at mga gubat 
sa bundok na matataas, 
pumapatnugot na hayag 
yaong bituing masikat. 


Nang kanilag matapatan 
ang Jerusalem na bayan 
ay nawala kapag kuwan 
ang bituing sinusundan 
patnugot nila sa raan. 


Nagdilim ang kabundukan 
at nangaligaw sa raan 


ang tatlong Haring marangal, 


bayan ngang napatunguhan 
kay Herodes na sukaban. 


Nang sila na'y mapalapit 
sa kaharian ni Herodes, 
nakita nila't nasapit 
ang kabulusang matuwid 


daan tungong Nazareth. 


Nang sila'y mapalapit na 
nagsangusapang talaga 
ang tatlong Haring masigla, 
na si Herodes nga baga, 
daanana at ipagsama. 


Sagot ng Haring Baltazar: 
oo't siyang katuwiran 
parang pagbibigay-galang, 
kung sasama o dili man, 
at nang ating maalaman. 


Ano ay ng malapit na 
sa bayan'y papasok na 
tumaha't nagsugo muna, 
ang pinaka embahada 
kung mangyaring tumuloy na. 


Ang kay Herodes na sagot 
sa mga haring nag-utos 
magpatuloy silang nasok, 
nang matanto nga't matalos 
ang sadya nilang tibobos. 


Sa baya'y nasok nga agad, 
nagtingin sila't nagmalas, 
itinanong sa lahat, 
kung saan ipinanganak 
yaong mahal na Mesias. 


Ano'y sa matanto ito 
ni Herodes, Haring lilo 
binapanhik sa palasio, 
ang mahal na haring tatlo 
at tinanong ng ganito: 


Aniya ay pasasaan 
ang mga haring marangal? 
ibig ko nga maalaman, 
at sa aki'y dagling turan 
ang inyong sadya at pakay. 


Ang sagot naman ng tatlo 
kaya kami'y naparito 
magsisisambang totoo, 
sa inianak na bago 
ng Haring tunay ng hudyo. 


Ang mahal na tala baga, 
tandang ipinanganak na, 
sa aming baya'y nakita, 

kaya Hari'y turan sana, 
kung saan naroon Siya. 


Sugong yao'y nang mabatid 
ng Haring lilong Herodes 
puso't loob ay natulig, 
agad sumukal ang dibdib 
dahil sa wikang narinig. 


Agad nang ipinatawag 
ang mga doktos at pantas 
at kaniyang siniyasat 
kung saan ipinanganak 
ang pariritong Mesias. 


Wika't sagot sa kaniya 
ng tanang mga bihasa 
sa Belen po't walang iba, 
tanda ng mga propeta 
sapagka't tribu ni Juda. 


Nang matalastas ng lilo 
ang mga sagot na ito 
nangusap nang panibago, 
aniya'y mga ginoo 
mabuti't narinig ninyo. 


Na ang inyong hinahanap 
sa Belen ipinanganak 
siyang tunay na pahayag 
ng propetang si Miqueas 
doon kayo magsitambad. 


At kung inyong masundan 
ako'y agad pagbalikan 
ako'y paroroon naman, 
samsambahi't igagalang 
Mesias na bagong litaw. 


Ako naman ay dadalaw 
paroroo't maglalakbay 
sampung aking mga kawal, 
paa niya ay hahagkan 
sapagka't Haring marangal. 


Nagpaalam na't nanaog 
yaong mga haring magos 
tuwa'y di matapos-tapos, 
muli na namang sumipot 
ang talang pumapatnugot. 


Nang sila nga ay dumating 


doon sa portal na Belen 
ang sinusundang bituin, 
kapagkaraka'y tumigil 
lalong dumikit ang ningning. 


Nagsiibis at nanaog 
sa kanikanilang hayop 
sa portal ay nagsipasok, 
doon nila napanood 
ang mahal na Ninio Hesus. 


Sapagka't Haring Supremo 
nitong buong Universo 
lumuhod sumamba rito, 
paa'y hinagkang totoo 
niyong mga haring mago. 


At hinandugan pagdaka 
ginto, insienso at mira 
ang setro nila't korona, 
inialay na sa paa 
ni Hesus na Poong Ama. 


Kaya ginto yaong alay 
ng bunying Haring Baltazar 
ay sapagka't Haring tunay, 
may-ari at nagtatangan 
ng ginro at santinakpan. 


Hain naman ay insienso 
ng Haring Gaspar sa Berbo 
pbagkat' Diyos na totoo, 
maawai't masaklolo 
sa nananalangin tao. 


Kaya mapait na mira 
alay ni Melchor at dala 
pagka't taong tunay Siya 
sasakop at kakalara 
sa sansinukubang sala. 


Makaraang ilang araw 
yaong kanilang pagdalaw 
kay Hesus haring marangal, 
agad silang nagpaalam 
sa mag-asawang timtiman. 


Nang aalis na't papanaw 
ang mga Haring marangal 
sa pagtulog ng mahusay, 
sila ay pinagsabihan 
ng isang anghel na mahal. 


Anang anghel sa kanila 


kung kayo ay uuwi na 
at aalis na talaga, 

ay huwag nang pakita 
sa sukab at palamara. 


Ang pagdalaw sa Templo ng 


Jerusalem ni Ginoong Sta. Maria 
at pagtalima sa utos tungkol sa 
paglilinis nanganak na babae na 


tinatawag na Purificacion 


Haring lilo at balawis 
tampalasan si Herodes 
ang puso'y halos mapunit, 
sa laki ng pagkagalit 
kayo nga'y bibigyang sakit. 


Nang ito'y maipahayag 
ang anghel nawala't suka't, 
sa langit napaitaas, 
ang mga haring mapalad, 
agad namang nagsilakad. 


Ugali nang una naman 
ang manganak na sinuman, 
di papasok sa Simbahan, 
hanggang hindi maganapan 
yaong apatnapung araw. 


At kung babae ang anak 
hihintin munang maganap 
tatlumpung araw na singkad, 
ito ang bilin at atas 
ni Moises na sumulat. 


Kung maganap na't mahusto 


ang mga araw na ito 
siyang pagdalaw sa Templo, 
mag-aalay na totoo 

ng isa bagang kordero. 


Kung dukha at walang yaman 


walang korderong ialay, 
sukat ang tortola lamang, 
o-pitson kayang inakay 
ang sa templo'y ibibigay. 


Nang apatnapung araw na, 
ang panganganak ni Maria, 
sumunod at tumalima, 
mga ugaling nang una, 
na ang ngala'y ley antigua. 


Binalot na nga ang Ninio 
niyong Birheng masaklolo 
at iaalay sa Templo, 
sa Diyos Amang totoo 
Hari ng sang-uniberso. 


Lumakad na kapagdaka, 
si San Hosep ang kasama 
dalawang pitson ang dala, 
nang dumating naman sila 
sa simbaha'y nagtuloy na. 


Nang makapasok sa Templo 
si Mariang Masaklolo 
agad kinalong na rito 
ni Simeon bunying tao, 
ang Mesias na totoo. 


Tuwang hindi ano lamang 
ang kay Simeong nakamtan 
mata'y agad isinilay 
sa Diyos Amang maalam 
at nag-wika kapagkuwan. 


Diyos na Poon, aniya 
dagat na Miserikodia, 
ang buhay ko'y aanhin ko pa, 
yamang akin nang nakita 
itong sasakop sa sala. 


Alin pa ang titingnan ko 
lalong marikit sa mundo 
kung dili nga ang Anak Mo 
na aking kinalong dito't 
iniaalay sa iyo? 


At yamang iyong niloob 
kung kaya siya nanaog 
nang ang tanan ay masakop, 
dugo niya'y mabubuhos 
sa sala ng Sangsinukob. 


Nang matapos ang orasyon 
ng banal na si Simeon 
iniabot na ang Sanggol, 
sa Birheng Inang marunong 
saka nagwika ng gayon: 


Aniya ay malaki man 
ang dala mong katuwaan 
nguni't lalong kalumbayan, 
ang iyong kasasapitan 
kung dumating na ang araw. 


Sa pagsakop, pakalara, 
sa inako niyang sala 
pawa mo ring makikita, 
ang kararatnang lahat na 
ni Hesus na iyong bunga. 


Nang matanto at malining 
ng Inang Mahal na Birhen 
ang puso't agad na nalaing, 
lumuhod at inihain 
sa Diyos ang Niniong giliw. 


Diyos na poon, aniya 
Panginoon ko, at Ama, 
ang bahala po'y ikaw na, 
dito sa bigay mong bunga 
na Anak kong sinisinta. 


Yamang loob Mong totoo, 
kaya siya naging tao 
ngayo'y ibinibigay ko't, 
iniaalay sa iyo 
itong bugtong na Anak Mo. 


Ang bahala na nga'y Ikaw 
sa kanilang pagkabuhay 
sundin balang kalooban, 
ako'y wala sa pagsuway 
yamang Anak Mo ring tunay. 


Wikang ito'y pagkatapos 
ng Birheng Ina na Diyos 
kinuha't agad binalot, 
at dinala ngang tibobos 
ang Anak niyang si Hesus. 


Nang una'y ang kautusan 
tungkol anak na panganay 
ibibigay sa simbahan, 

o tutubusin kaya naman 
ng ama'y inang magulang. 


Kaya ito'y ugali raw 
ay alaalang matibay 
nang ubusing ipapatay, 
tanang anak na panganay 
ng taga-Egiptong bayan. 


At kung hindi ginanito 
ng Diyos ang haring lilo 
hindi sana sa Fgipto, 
nakaalis na totoo 
Israelitas na tao. 

Ugaling ito'y sinunod 
ng Birheng Inang tibobos 
at nang di ang Poong Hesus 
malagak, siya'y nadhandog 
nang kabilinan sa utos. 


Nang ito ay makaraan 
nagsiuwi na pagkuwan 
ang mag-asawang timtiman, 
sa Nazareth nilang bayan 
na dating tinatahanan. 


Magmula niyong pagdalaw 
sa templo ng Birheng Mahal 
malaki ang kaguluhan, 
niyong taong karamihan 
sa Jerusalem na bayan. 


Ang dahila'y pagkarinig 
ng balita ng pastores 
at lalo nang naligalig, 
nang dumating na sumapit 
ang tatlong haring mabait. 


At ano't nang mapakinggan 
ni Herodes na sukaban 
itong mga kaguluhan, 
lalo na nang di na dumaan 
ang tatlong haring marangal. 


Bait, isip ay nagulo 
at hindi na nagkatuto 
ang minagaling ng lilo, 
pawang pugutan ng ulo 
ang tanang sanggol sa reino. 


Gayong gawa'y nang maisip 
niyong haring walang bait, 
isang gabi si San Hosep, 
binagsabihang umalis 
ng isang anghel sa Langit. 


Ang pagpasa Egipto 


At doon ng pinatahan 
sa Egiptong kaharian 
pagka't ibig papugutan, 
niyong haring tampalasan 


ang Sanggol na bagong silang. 


Nang matalastas nga ito 
ni Hosep dakilang Santo 


kumuha ng isang asno, 
at isinkay na rito 
ang Birhen sampu ng Ninio. 


At di na nga nabukasan 
gabing yao'y nagsipanaw 
dilim na di ano lamang, 
nguni't ang totoong ilaw 
ang kasama nilang tunay. 


At sa paglakad sa bundok 
ang Birhen ay kung mapagod 
sa pagdadala kay Hesus, 
agad niyang iaabot 
sa asawang sinta't irog. 


Habang daa'y nagaawit 
ang tanang mga angheles 
nagpupuring walang patid, 
dito sa Poong marikit 
Hari ng lupa at langit. 


Ang kahoy na maraanan 
nitong mag-Inang timtiman 
yumuyuko't gumagalang, 
laki nang pamamagitan 
dito sa Poong Maykapal. 


Anopa nga't di mahaka 
dili masayod ng dila 
ang mga gawang himala, 
nitong Diyos na dakila 
sa buong Egiptong lupa. 


Nang sila ay dumating na 
sa isang bayang masaya 
balang taong makakita, 
kay Hesus at kay Maria 
natutuwang parapara. 


Nang sumapit na ang tatlo 
doon sa lupang Egipto, 
tanang diyoses sa templo, 
idolong mga demonyo'y 
nadurog, nangapiraso. 


Si Hosep at Birheng tunay 
sampu ni Hesus na Mahal 
sa Egipto ay tumahan, 
sa isang bayan-bayanang 
pinili nila't hinirang. 


Ang pagpapapugot ni Herodes 


sa lahat ng sanggol 

Sa laking pagkagiyagis 
loob ng haring Herodes 
munti ma'y di natahimik, 
ang puso at kanyang dibdib 
sa inggit na gumigiit. 


Ano pa nga't gulong-gulo 
ang loob ng haring lilo 
pinasukan ng demonyo, 
na umisip ng ganito 
sa sakop niyang basalyo. 


Nag-utos at nagpatawag 
ng soldadong mararahas, 
kapag dating ay nangusap, 
aniya nga'y kayong lahat 
magsihanda at lumakad. 


Sa Belen kayo patungo 
at hulihin yaong tatlo, 
Haring nagsidaan dito, 
kung wala'y kahit ang Ninio 
siyang dalhin sa harap ko. 


Yaong bagang inianak, 
na gumugulo sa tunggak 
anang ibang nakamalas, 
ay yaon daw ang Mesias 
na hinihintay ng lahat. 


Nalis na nga't nagsipanaw 
soldados na inutusan, 
bayang Bele'y pinaronan, 
hahanaping pagpilitan 
ang sanggol na bagong litaw. 


Buong baya'y hinalughog 
kabukiran sampung bundok 
di rin nakita si Hesus, 
at nagbalik ang soldados 
sa Haring lilong nag-utos. 


Nang matanto ng sukaban 
na mainggiting lanuwang 
mana ay ang naisipan, 
nag-utos sa mga kawal 
basalyong nasasakupan. 


Ang wika ng Haring pusong 


ang hingi ko't utos ngayon 
sa aking soldadong kampon, 
libutin ang Bele'y nayong 
karatig ng bayang yaon. 


Panhikin ang bawa't bahay 
na huwag may kaligtaan, 
sa aki'y huwag may sumuway 
ang sanggol na masumpungan 
agad alisan ng buhay. 


Santaon o kulangin man 
o hustong dalawang tunay 
yaong sanggol ay pugutan, 
ang sa aki'y sumalansang 
aalisan ko ng buhay. 


Utos hari, palibhasa, 
di sino susuway nga 
mga kawal at gumala, 
masumpungan nilang bata, 
pinugutan alipala. 


Bawa't bahay ay pinanhik 
binapasok hanggang silid 
sa paghanap nilang pilit, 
at ang sanggol na masilip 
ay agad bibigyang sakit. 


Gulong di hamak ang bayan 
maingay ang panambitan 
halos di magkarinigan, 
sa pagtangis ng pag-uwang 
ng ama't inang magulang. 


Aling matigas na loob 
ang di matunaw, madurog, 
kung makita't mapanood, 
ang dugong nagsisiagos 
binugutang mga ninios? 


Daig ang init ng bakal 
ng puso nitong lanuwang, 
hindi nahabag munti man, 
kaya nga't ang kinaratnan, 
hirap na di ano lamang. 


Ang kabilangang totoo 
sanggol na namatay dito 
wika ni Salmerong sabio, 
batang pinugutan ng ulo 
may labing apat na libo. 


Ang dugo'y nagsisitangis 

niyong ninios inocentes 

ang narating ni Herodes, 
linagnat na walang patid 
at uod ang ipinawis. 


Katawa'y sugat-sugatan, 
buhong hindi ano lamang 
ni hindi na malapitan, 
ang lahat ay nasusuklam 
sa kaniyang pagkalagay. 


Ito'y siyang ganti't bihis 
sa gawang hindi matuwid 
dito sa haring balawis, 
ang lalong kasakit-sakit 
di siya nagkamit-Ilangit. 


Aba malupit na uslak! 
aba, haring walang palad! 
aba, lilo at dulingas! 
aba, at ikaw'y nabihag 
ano't di ka makakalag? 


Ano ang iyong akala 
at ano ang sapantaha? 
anong hirap iyan kaya? 
ano at di nga nagwika 
iyang malupit mong dila. 


Iyang iyong hinihingan, 
iyan ang napakinggan 
iya'y siyang kabayaran 
at siyang kahihinatnan 
apoy mo sa kagalitan. 


Apo'y na di matatapos 
apo'y na galit ng Diyos 
apoy sa gawa mong buktot 
apoy ang siyang susunog 
Haring malupit sa hayop. 


Haring hindi na nag-isip, 
haring taksil at balawis 
haring halimaw na ganid, 
haring hindi na nahapis 
sa dugo nang inocentes. 


Kaya ang iyong natamo 
hirap, sakit sa impierno, 
hunghang, masakim na tao, 
sa apoy mo na ibunto 
ang galit kay Hesukristo. 

Ito ang siyang pagmasdan 
ng mainggitin sinoman, 
iwaksi ang gayong asal, 
at kung hindi ay kakamtan, 
impiernong apoy na bayan. 


Nang mamatay na't matapos 
itong haring saligutgut, 
sa Egipto ay nanaog 
ang isang anghel ng Diyos 
asal ay kalugod-lugod. 


Doon sa pagkagupiling 
ni San Hosep na butihin 
binati agad ng anghel, 
ng wikang kaaliw-aliw 
ito ang ipinagturing. 


Anang anghel kay San Hosep 
bangon na, anak ni David, 
dito kayo ay umalis, 
at umuwi sa Nazareth, 
bayan ninyong iniibig. 


Wala na nga at namatay 
yaong haring tampalasan 
na naghirap sa bayan, 
kayo'y magbalik na nanam 
sa dati ninyong tahanan. 


Nang matanto at matatap 
ni San Hosep na mapalad 
sa Birhe'y dagling nangusap, 
at biglang nagsilakad 
na kasama ang Mesias. 


Nang sila na'y nasa raan, 
ay kusang nabalitaan 

sa Jerusalem na bayan, 

ang hari ay si Arquelaw, 
anak niyong tampalasan. 


Sila nga'y nag-ibang daan, 
naparo't nagtuluyan 
sa bayang sukat tahanan, 
bayang walang kapakanan 
hirap na walang kapantay. 


Ang Nazareth ay tinungo 
na bayan nilang totoo, 
sapagka't ang batang ito 
tatawaging Nazareno 
pagwangis niya sa tao. 


Ang bahay niyang kinita 
na nihabilin nila, 
ay hindi rin na-iiba 
at dito nga namahay na 
si San Hosep at si Maria. 


Dito itong Ninio Hesus, 
tumalima at sumunod 
sa ano mang iniutos, 
hiling ng puso at loob 
ng mag-asawang sin-irog. 


Anang mga Ebangelistas, 
lumaki ang Mesias, 
lumaki nama't tumaas 
ang grasia't dunong na wagas 
sa harap ng taong lahat. 


Pagdalaw sa templo ng Jerusalem 


Nang labing-dalawang husto 
ang taong bilang si Kristo, 
ang mag-ina ay dumayo, 
sa Herusalem na Templo, 
isang araw nga ng Pasko. 


Kasama rin sa paglakad 
si Hosep, tunay na liyag 
kalayuan at di hamak 
pagsunod lang at pagtupad 
sa kaugaliang lahat. 


Ng dumating na sa Templo, 
pumasok na silang tatlo 
at nanalanging ng rito, 
sa Diyos, Haring totoo 
ng buong sang-uniberso. 


Ay ano'y nang makaraan 
ang piesta ngang tinuran 
na dating kaugalian, 
sila'y umuwi na naman 
sa dati nilang tahanan. 


Dito na nga itong Berbo 
nagpalumagak sa Templo 
walang malay na totoo, 
mag-asawang magkatoto, 
kasama nilang dumayo. 


Sapagka't ibig maganap 
ang tanan bilin at atas 
ng Ama Niyang Mataas, 

kaya itong Diyos na Anak 

sa templo'y nagpalumagak. 
Ay ano nga'y ng makita 

ni Hosep at ni Maria 

doon sa paglakad nila 

ay hindi na nga kasama, 

si Hesus na Poong Ama. 


Dito'y ang Inang mapalad 
ang puso'y agad nasindak 
tumangis nga at umiyak 
ang dibdib halos mawalat 
nang hindi makita ang anak. 


At si Hosep namang Santo 
Sindak ay di mamagkano, 
nang di makita ang Berbo, 
loob ay sumikdo-sikdo 
panimdim ay mago't mago. 


Ano'y nang kinabukasan 
na nag-bubukang liwayway 
nagsilakad kapagkuwan, 
sa Herusalem titingnan 
ang Anak na nahiwalay. 


Ang pagpapalumagak ni 


Hesukristo sa templo ng Herusalem 


Wala rin at di makita 
itong Anak ni Maria 
sapagka't di pa talaga, 
ay may ibang gagawin pa 
misteriong walang kapara. 


Ikatlong araw na husto 
ng pagkawala ni Kristo 
pumasok sila sa templo, 
doon nakitang totoo, 
tuwa'y di mamagkano. 


Naroo't kasalamuha 
ng marurunong na pawa, 
kahit siya'y isang bata, 
bantas na nagnunukala 
at matuwid kung magwika. 


Dinaig niya't tinalo 
ang mga pantas at doktor 
natakpan na ang mga libro 
palibhasa nga ay Berbo 
Diyos at Haring totoo. 


Ang tanang mga bihasa 


natilihan at nagtaka, 
ang wika ng isa't isa, 
ay sino kaya, anila, 
ang may anak sa Kaniya? 


At sa gayong paghaharap 
sa lalapit namang agad 
ang Inang Birheng mapalad 
at pagkabati sa lahat 
ito ang ipinagusap. 


Bunso, aniyang Anak ko 
ano't kami'y ginayon mo? 
ako't sampu ng ama mo, 
parang ulol na totoo 
ng paghahanap sa iyo? 


Anong aming naging sala 
gawang di mo minaganda 
at kusang humiwalay ka? 
tatlong araw na nabalisa 
nang sa Iyo ay pagkita. 


Sumagot kapagkaraka 
si Hesus sa Birheng Ina, 
ito ang ipinagbadya, 
babae bakit baga 
Ako'y iyong kinikita? 


Dati na ngang iyong alam 
kahit ako'y umalis man, 
wala akong paroronan, 
kundi sa pagsunod lamang 
sa Diyos Ama kong mahal. 


Nang ito'y maipagsulit 
ang Birhe'y di na umimik, 
si Hesus agad kinawit, 
ni Maria at ni Hosep 
at umuwi na sa Nazareth. 


Lumalaki araw-araw 
itong si Hesus na mahal 
nguni't hindi sumusuway, 
ang utos na ano pa man 
ang ama't inang magulang. 


Ito'y siyang sabi't sulit, 
sa Ebanghelyo at sambit 
si San Mateong tumitik, 


na itong Berbong marikit 
Et erat subditus illis. 


Samakatuwid nga baga 
itong si Hesus na Ama, 
totoo mang Diyos siya, 
sumunod at tumalima 
kay Hosep at kay Maria. 


At ang buong panininta, 
bagkakalinga tuwi na 
ni Hosep at ni Maria, 
kahi't minsa'y di nagbawa 
sa puso nilang dalawa. 


ARAL 
O, anak na mapagsuway 
sa ama't inang magulang 
dito ay iyong pagmasdan, 
mga gawang kababaan 
nitong Diyos na maalam. 


Siya'y Haring darakila 
ng Langit sampu ng lupa, 
lahat na'y kanyang gawa, 
ngayon ay nag-asal bata 
pagbibigay halimbawa. 


Saka ikaw na suwail 
walang munti mang pagtingin 
sa ama't inang nag-angkin 
kung utusan ka marahil, 
dumadabog, umaangil. 


Ang wika ay iisa pa 
ng iyong ama at ina 
ang tugon mo'y sanglibo na, 
paglaban mo ring talaga 
at pag-suway sa kanila. 


Ito'y kataksilan nga 
at mataas na akala, 
o anak na sulupika, 
asal mong lubhang masama 
sa iyo'y siyang sisira. 


Kundi mo tambing bawasan 
ang mga liko mong asal 
totoong iyong kakamtan, 
ang lahat mong kahirapan 
dito nga sa huling araw. 


Sukat mong ikabalisa 
at gunitain tuwina 

hirap sakit na lahat na, 
pawang tiniis at binata 
ng iyong ama at ina. 


Kahit na at tadtarin mo 
ang laman at sampung buto 
sampung tanang balahibo 
di pa sukat ibayad mo 
sa mga hirap na ito. 


Kung di mo nga iibahin, 
ang iyong pagkasuwail 
ay hindi ka katotohin, 
bagkus ka pang iiringin 
ng Diyos na Poon natin. 


Kaya ngayon ay ang dapat, 
kay Hesus tumulad 
ng pagsunod na maluwag, 
sa ano mang ipag-atas 
na ama't inang nag-ingat. 


Ang pagkamatay ni San Hosep 


Ng malapit nang mangaral 
si Hesus sa katauhan 
ibig ngang ipatanghal, 
ang kaniyang kadiyosan 
sa taong makasalanan. 


Nguni't ang kasing esposo, 


ama sa haka ng tao, 

si San Hosep bagang Santo, 
natanto rin nga totoo 

ang sasapitin ng Berbo. 


Kaya nga't nang di makita 
ni Hosep ang madlang dusa 
ni Hesus na iwi niya, 
hiningi nang buong sinta 
siya'y mamatay na una. 


At hindi nga matitiis 
niyong banal na si Hosep 
na makita at masilip, 
ang madlang hirap at sakit 
ni Hesus na kasi't ibig. 


Dito sa nasang magaling 
ni San Hosep na butihin 
agad namang sinunod din, 
ng Diyos na maawain 
ang kaniyang pita't hiling. 

Ang pangangaral ni San Huan 
Bautista doon sa parang at ang 
pagbibinyag kay Hesukristo 


Yaon ang siyang mula na 
ng pagkakasakit niya 


kinalinga tuwi na, 
ni Hesus at ni Maria 
si Hosep na mapaninta. 


Palibhasa ay katoto 
at malinis na esposo 
kinalinga ngang totoo, 
ng Poong Hesukristo't 
ni Mariang masaklolo. 


Sa kalubhaang di hamak 
ng sakit nitong mapalad 
di na inibsan ng lagnat, 
ito na ang siyang wakas 
buhay niyang mabanayad. 


Di siya hiniwalayan 
nitong mag-inang timtiman 
ang alaga'y matibay, 
sa kanyang pagkaratay 


hanggang sa napatdang-buhay. 


Wala nganing makapara 
itong pagkamatay niya 
daig ang santong lahat na, 
sa kamay nitong mag-ina 
pumanaw ang kaluluwa. 

Ang kaluluwang marikit 
nitong timtimang si Hosep 
sinalubong ng angheles, 
pbinupuring walang patid 
tuwang walang kahulilip. 


At kanilang inilagay 
sa seno nga ni Abraham, 
sabihin ang katuwaan, 
sayang hindi ano lamang, 
ng lahat ng mga banal. 


Si Hosep ang una-una 
namalita ngang talaga, 
sa mga Santos Propeta, 
aniya ay dumating na 
yaong sasakop sa sala. 


Dito nga napagnilay 
lubos naggunamgunam 
di na lubhang mababalan, 
bibihisan kapagkuwan 
ang kanilang kahirapan. 


Ay ano'y nang mamatay na 
ang esposo ni Maria 
inilibing kapagdaka, 
si Hesus nama'y kasama 
tumatangis ang dalawa. 


Mga ugaling lahat na 
sinunod ng Birheng Ina 
nagluksa kapagkaraka, 
tanda ng ganap na sinta 
kay Hosep niyang asawa. 


At ako, aniya, lamang, 
kay Hesus na inutusan, 
binapaghahanda bilang, 
na maglilinis ng daan 
na kaniyang lalakaran. 


Ito ang ibibinyag ko 
tubig na sadyang totoo 
nguni't kung siya'y parito, 
ang ibibigay sa tao'y 
grasiang tunay na saklolo. 


Sa ito'y maipahayag 
niyong Bautisting nangusap, 
isang araw nama'y kagyat 
sa darating ang Mesias 
na ang nasa ay pabinyag. 


Si Hesus ngani'y nakita, 
ngunit hindi nakilala 
ni Huan ang pinsan niya, 
sa loob ay pinagsiya 
napag-wari kapagdaka. 


Lalo na nang mapakinggan 
yaong wikang binitawan 
ako'y binyagan mo, Huan: 
dito nagpasiyang tunay 
ang katoto niya't pinsan. 


Natilihan at nanglumo 
yaong marangal na Santo 
aniya ay ano ito, 
pabibinyag ang Poon ko 
sa isang hamak na tao? 

Bago ay ang karampatan 
ang ako'y siyang binyagan 
ng mahal mong mga kamay, 
sapagka't Diyos kang tunay 
nagkatawang tao lamang. 


Sumagot pa itong Berbo, 
Huan ako ay sundin mo 
nitong hingi ko sa iyo, 
at nang tularang totoo 
ako ng lahat ng tao. 


Di na tumugon si Huan 


dito sa kaniyang pinsan, 
lumusong silang nagsabay, 
doon sa ilog ng Hordan, 
si Hesus ay bininyagan. 


At nang umahon sa pampang 
ang langit agad nabuksan 
at ang Espiritung tunay, 
nanaog at pumatnubay 
kay Hesus na Poong Mahal. 


At narinig naman dito 
boses ng Padre Eterno, 
ipinangusap sa Berbo, 
ito ang wika'y Anak ko, 
minamahal kong totoo. 


Tuwang hindi ano lamang 
ang buong sangkalangitan 
angheles ay nag-awitan, 
pagpupuri'y walang humpay 
sa Mesias na maalam. 


Nang maganap na't matapos 
ang pagbibinyag kay Hesus 
nagpaalam na tibobos, 
sa kaniyang pinsa't irog 
na masintahin ngang lubos. 


Napatukso si Hesus sa 
dimonyo doon sa bundok 


Nagtuloy sa kabundukan 
si Hesus na poong mahal 
at magkukulasiong tunay, 
kusang napatukso naman 
sa demonyong tampalasan. 


Ano nga'y nang dumating na 


sa bundok na pinipita 
pumasok kapagkaraka, 

sa isayng yungib o kuweba, 
doon nanalangin Siya. 


Di kumain kaunti man 
doon sa pag-aayunar, 
puyat, gutom sampung uhaw, 
tiniis na paminsanan 
sa apatnapu ngang araw. 


Nang maganap ngang totoo 
bag-aayunar na ito 

nagutom na nga si Kristo, 
dito na ngani tinukso 

ng magdarayang demonyo. 


Nakitulad, nakimukha 
sa tao ang magdaraya 

na parang isang matanda, 
dumulog na alipala 

kay Hesus agad nag-wika. 


O, katoto ko, aniya 
sa masid ko ay Anak ka 
ng Diyos na Poong Ama, 
ano't ikaw'y nagbabata 
gutom, uhaw na lahat na? 


Totoo nga't naliliham 
sa sulat napapalaman 
mangyayaring walang liban, 
na sa Iyong wika lamang 
yari ang anomang bagay. 


Kaya ngayon ang wika ko, 
na inoola sa iyo 


magmadali ngang gawin mo, 
maging tinapay ang bato 
at nang may makain tayo. 


Sumagot na kapagkuwan 
yaong si Hesus na mahal 
aniya ay hindi lamang 
sa tinapay nabubuhay 
ang taong sino't alin man. 


Kundi sa grasia at awa, 
mga mahal na biyaya 
ng Diyos Haring dakila, 

siyang ikabubuhay nga 
ng taong Kaniyang likha. 


Sa di mangyaring totoo 
daya't lalang ng dimonyo 
nagbantang nagpanibago, 
agad dinala si Kristo 
sa pinakulo ng Templo. 


Kung baga sa katuwiran 
ang pinakulong tinuran 
ay ang kataas-taasan, 
na Boheda ng Simbahan 
ng Herusalem na bayan. 


Nang doroon na si Kristo, 
muli na namang tinukso, 
ng magdarayang demonyo, 
ibig din niyang matalo 
kaya ang wika'y ganito. 


Aniya ay kung mistula, 
tantong ikaw ay anak nga 
ng Diyos Haring Dakila, 
magpatibulid kang bigla 
mula diyan hanggang lupa. 


At sapagka't nakasulat 
na hindi mapapahamak 
kung totoong Diyos Anak, 
pipigili't itataas 
ng anghel nilang alagad. 


Sumagot si Hesukristo 
sa magdarayang demonyo 
na ang wika ay ganito: 
huwag aniyang manukso, 
sa Panginoo't Diyos mo. 


Nang ito ay mapakinggan 
niyong demonyong sukaban 
ang pagtukso'y inilulan, 
at si Hesus ay tinangnan 
dinala sa kabundukan. 


Dito sa bundok na ito, 
ipinatanaw sa Berbo 
ng magradayang demonyo, 
madlang baya't mga reino 
at kayamanang totoo. 


Aniya ay ako lamang, 
may-ari at nagtatangan 
nitong madlang kayamanan 


na iyong napagmamasdan 
sa mga sakop kong bayan. 


Ang dinugtong pang sabi 
ng demonyong lilong dati, 
kay Hesus wika'y gayari 
Haec omia tibi dabo 
si cadens adoraveris me. 


Kung baga sa katuwiran 
anitong lilo't sukaban 
na kung nais mong makamtan, 
nariritong kayamanan 
ako ay iyong luhuran. 


Kung ako nga'y sambahin mo 
at lumuhod sa harap ko 
hindi sasalang totoo't 
ibibigay ko sa iyo 
mga kayamanan dito. 


Ano nga'y nang mapakinggan 
ni Hesus ang gayong bagay 
gumamit ng kadiyosan, 
at buong kapangyarihan 
sumagot sa tampalasan. 


Sa pangako ngang sarili 
ng demonyong lilong dati 
ay sumagot at ang sabi, 
ni Hesus na Poong kasi: 
Vade Satanas ang pakli. 


Sa katuwirang totoo, 
ani Hesus sa demonyo, 
Satanas manaw ka rito, 
hayo't ilag sa harap ko 
ikaw ay pasa impierno. 


Sukat mong maalaman, 
sa sulat napapalaman 
ang Poong Diyos nga lamang, 
siyang dapat na luhuran 
at sambahin gabi't araw. 


Nang marinig ng demonyo 
itong winika ni Kristo, 
natulig na at nanglumo, 
at nabulid sa impierno 
takot na di mamagkano. 


Na ang buong kaisipan 
nitong demonyong sukaban 

si Hesus ay tao lamang, 
na tantong kinakasihan 
ng Diyos sa Kalangitan. 


Ano pa nga'y sa matapos 
ang pananalo ni Hesus 
sa demonyong lilong loob, 
sa langit naman'y nanaog 
anghel na sugo ng Diyos. 


Nagkakanta't umaawit 
ang karamihang angheles 
dala'y tinapay at tubig, 
at alaalang masakit 
sa Ama niyang marikit. 


Kumain na kapagkuwan 
si Hesus niyong tinapay 
lumagok ng tubig naman, 
saka pinasalamatan 
ang Ama sa Kalangitan. 


Nang nasa bundok na ito 
ang Poong Hesukristo, 

sa Horda'y pinagsisino, 
pati si San Huan Santo 

ng mga lilong hudyo. 


Ng makita”'t mapagmasdan 
ng pariseos na tanan 

mga gawang kabanalan 

ng Prekursor na si Huan 
doon sa ilog na Hordan. 


Pinagsisiya ng lahat, 
Pariseos at eskribas 
sa loob nila't hinagap, 
siyang totoong Mesias 
si San Huan na buminyag. 


Kaya nga't ang naisipan 
ay ang kanilang paronan, 
tatanungin baga bilang, 
kapag dating agad naman 
tinanong na si San Huan. 


Anila ay maginoo, 
ikaw baga ay si Kristo, 
ani Huan hindi ako, 
kung gayon, ikaw ay sino, 
si Elias baga Santo? 


Ani San Huang mapalad: 


ako'y hindi si Elias, 
hindi propeta at pantas, 
boses akong nagtatawag 
niyong mahal na Mesias. 


Ako nga ay siya lamang 
na naglilinis ng daan 
ng kaniyang lalakaran, 
kaya nga ang katampatan 
kayo'y magiba ng asal. 


Nang matanto at mabatid 
ng mga embahadores, 
nanaw na sila at umalis, 
gawa ni Huang mabait, 
binyagan balang lumapit. 


Ang dahilang pagpasa Galilea 
Ni Kristo 


Ano pa nga't pagkarinig 
na si Huan napipiit, 
si Kristo'y agad nagtindig, 
sa paglakad ay sumapit 
sa itaas ng Nazaret. 


Mana nga'y ang naisipan, 
sa Kaparnaum pumanaw 
at doon siya tumahan, 
paghanap sa nadidinmlan, 
na taong makasalanan. 


Sa malapit na'y ang sabi 
nitong makapangyayari 
bati ni Huan gayari, 
wika'y Ecce agnus dei 
Qui tollis peccata mundi. 


Itinuturo sa tao, 
tingni't iyan ang Kordero 
ang Diyos na masaklolo 
nakawawalang totoo 
ng kasalanan sa mundo. 


Nang si Hesus ay umalis 
at umuwi sa Nazareth 
yaon naman si San Andres, 
at ang kasama'y inakit 
sumunod sa Poong ibig. 


Ngunit at yaong kasama 
ni Andres agad kinita 
wika ng ibang bihasa 


yaon daw ay hindi iba't 
si Huan Ebanghelista. 


Ang dalawa'y nagsisunod 
doon sa bahay ni Hesus 
nang sila ay mapanood, 
ng Birheng Inang tibobos 
tuwa'y di matapos-tapos. 


Doon sila inaralan 
ni Hesus na Poong Mahal 
ng pagkakaginhawahan, 
ng matapos mapakinggan 
nalis na sila at nanaw. 


Tuwang walang makapara 
ng kanilang kaluluwa, 
ang ginawa kapagdaka, 
ni Andres kung sino siya 
si Simong kapatid niya. 


At sa laking katuwaan 
ng kaniyang gunamgunam, 
si Simon nang masumpungan, 
binati na kapagkuwan 
wika'y Vidimus Mesiam. 


Samakatuwid kung baga 
amin, aniya nakita 
ang Mesias na Maganda, 
kaya irog, sumunod ka 
hamo siyang makilala. 


Nang matanto at mabatid 
ni Simon, sabi ni Andres, 
sumunod na sa Nazareth, 
doon naman nang sumapit 
binati ng Poong ibig. 


Ang kay Hesus napahayag 
Simon ang iyong pamagat 
na kay Hona ka ngang anak, 
at mula ngayon ay Sepas 
ang sa iyo'y itatawag. 


Itong Sepas na wika ko 
na itatawag sa iyo, 
ang kahulugan ay Pedro, 
samakatuwid ay bato, 
tigas na di mamagkano. 


29 


Nang ito'y maipangusap 
niyong Mahal na Mesias 
doon siya pinalagak, 
ng maghapon at magdamag 
inaralan nang banayad. 


Saka nang pagka-umaga 
si Hesus ay lumakad na 
yaong tatlo ay kasama 
si Felipe ay nakita 
doon sa bayang Betsaida. 


Binati na ng ganito 
ng Poong si Hesukristo 
Felipe: ako'y sundan mo 
sumunod namang totoo 
si Felipe sa Kordero. 


Nang isa namang umaga 
si Natanael ay nakita 
ni Felipeng mapaninta 
binati kapagkaraka 
ito ang ipinagbadya. 


Ani Felipeng katoto 
ay nakita ng mata ko 
si Hesus na Nasareno, 
yaong pangakong totoo 
ng mga propetang Santo. 


Wikang yao'y ng mabatyag 
ni Natanael ay nangusap: 
ano kaya at nagbuhat 
sa Nazareth ang Mesias 
yao'y isang bayang hamak? 


Dili baga nabibilin 
sa Eskritura'y hayag din 
ang Mesias kung dumating, 
di iba nga at sa Belen 
ipanganganak ng Birhen. 


Saka ngayon ang wika mo 
na siya ay Nasareno: 
ani Felipe ay oo, 
mangyayari ngang totoo 
sa Galelea paririto. 


Kung ibig mong makilala 
sa akin ay sumama ka: 
at agad namang nakita 
si Hesus ay binati na 

ni Felipeng nagbabadya. 


Ang isinagot ni Kristo 
na ang winika'y ganito 
aniya ay tingnan ninyo, 
ang Israelitang tao 
sa akin ay naparito. 


Si Natanael ay nagbadya, 
Maestro, saan aniya 
ako'y iyong nakilala, 
ani Hesus, sa Higuera 
ay doon kita nakita. 


Doo'y dinadalanging mo 
sa Diyos Haring Amang ko 
na ipakita sa iyo, 
ipakilala kung sino 
ang Mesias na totoo. 


Gayon wika'y nang masabi 
ni Hesus na Poong kasi 
sa katuwaang malaki, 
si Natanael ay nagpuri 
wika'y Tu es filius Dei. 


Idinugtong na wika rin 
puring Tues Rex Israel 
kung baga tatagalugin, 
Anak ng Diyos kang tambing 
at Hari ka ng Israel. 


Himalang ginawa ni Hesus sa 
bayang Kanaa 


Nang mabati na ng gayon 
ay nuwi na itong Poon, 
ang Natanael palang yao'y 
si Bartolomeng Apostol, 
pahayag ng marurunong. 


Nang si Hesus ay sumapit 
sa bayang niyang Nazaret 
ay nangagsisamang pilit, 
yaong limaNg Apostoles 
na kaniyang iniibig. 


Isang araw naman sila 
biniging sa isang boda, 
kasama ang Birheng Ina 


naglakbay kapagkaraka 
doon sa bayang Kanaa. 


Nang sila nga ay dumating 
doon sa mahal na piging 
ay oras na ng pagkain, 
binaluklok na ang Birhen 
at si Hesus ay kapiling. 


Sa karamihang totoo 
nagsidalong mga tao 
kinulang ng alak dito 
kahihiya'y mago't mago 
niyong bunying desposado. 


Nang matanto ni Maria 
nilihim ang anak niya 
Bunsong giliw ko, anya, 
dito ay walang alak na 
mahihiya ang may boda. 


Ang isinagot ni Kristo 
Ina nga ay aanhin ko, 
mawawala kaya'y ano, 
sa aki't sampu ang sa iyo 
ng kakulangang ganito. 


At hindi pa sumasapit 
ang oras na aking ibig 
dito na nga ay nabatid, 
na Birheng Inang marikit 
ang mga gawang matuwid. 


Tinawag na kapagkuwan 
ng Birhen Inang timtiman 
ang nagsisilbi sa dulang, 
kaniyang pinagbilinan 
ito ang siyang tinuran. 


Kayo, aniya'y sumunod 
sa ano mang ipag-utos 
itong anak kong si Hesus, 
at inyong mapapanood 
karunungan niyang lubos. 


Nang ito ay mapakinggan 
sila'y lumapit sa dulang 
si Hesus ay tinitingnan 
naghihintay pag-utusan 
ng ano mang mga bagay. 


Ipinag-utos ng Berbo 
sa doroong mga tao 

aniya'y sidlan na ninyo 
ang tapayang nangarito, 
niyong tubig na totoo. 


Sumunod at di sumuway 
yaong mga inutusan, 
ginamit na kapagkuwan, 
tayong anim na tapayan 
at kanilang tinubigan. 


Ito ang unang himala 
gawa ng Haring dakila, 
sa kataga niyang wika 
ang tubig ay alipala 
naging alak na mistula. 


Nagsiinom na nga rito 
ang madla't maraming tao 
tuwang hindi mamagkano 
at nangagpuring totoo 
sa Poong kay Hesukristo. 


Nang lumubog na ang araw 
agad silang nagsipanaw 
at umuwi nang tuluyan 
sa Nazaret nilang bayan 
na dating tinatahanan. 


Wika ng ibang bihasa 
ang may-ari niyong boda 
si Huan Ebanghelista, 
ikinasal sa dalaga 
na maganda at may sinta. 


Nguni't sila'y kinasal man 
hindi nagsamang namahay 
sapagka't yaong si Huan, 
ay hindi na humiwalay 
sa Maestro niyang mahal. 


Ano pa nga't napahayag 
bait dunong ng Mesias, 
sa madlang baya'y sumikat 
ang lubos niyang liwanag 
na umaaliw sa lahat. 


At siyang nagpatotoo 
ng pagka-Diyos ni Kristo 
si Huang pinsa't katoto, 
na nagpahayag sa tao, 
niyong Mahal na Misteryo. 


Ang pangangaral ni Kristo 


sa babaeng Samaritana 


Bayan-baya'y nililibot 
nang pangangaral ni Hesus, 
isang tanghali'y napagod 
nagpahinga at lumuklok 
doon sa balon ni Hakob. 


Doon niya inabangan 
babaing makasalanan, 
Samaritana ang ngalan, 
at pagdating agad naman 
binati't pinangaralan. 


At ang ginawang dahilan 
daang sukat maaralan 
kanyang pinaki-inuman 
at totoong nauuhaw 
sa taong makasalanan. 


Ang madlang lingid na sala 
ng abang Samaritana 
agad ipinakilala 
ni Hesus na Poong Ama 
binagsisihang talaga. 


Itong babae pagkuwan 
ang banga niya'y iniwan 
at biglang nasok sa bayan 
ipinahayag sa tanan 
yaong himalang natingnan. 


Nabantog nga sa lahat na 
bait, karunungan niya 
at balang taong makakita 
paraparang nagtataka 
kay Hesus na Poong Ama. 


Itong Diyos na maalam 
tumahan ng dalawang araw 
doon sa Sikar na bayan, 
mga tao'y inaralan 
at pinaghihimalaan. 


Nguni't ang mga Hebreos 
at kuhilang pariseos, 
ay nanagsukalang-loob 
sa himalang napabantog 
nitong maawaing Diyos. 


Ito ngang Poong marikit 
isang araw ay sumapit 
sa dagat ng Tiberiades, 
doon nakita si Andres 

sampu ni Pedrong kapatid. 


Sa tubig ay iniladlad 
ang kanilang sadyang lambat 
doon na ngani namalas, 
sila ng Poong Mesias 
sumunod na walang liwag. 


Lumakad na di nagbantog 
itong ating Panginoon 
sampu ng apat na kampon, 
kapagdaka ay nagtuloy 
sa bayan ng Kaparnaum. 


Doon ay ng dumating na, 
pumasok sa Sinagoga 
at nangaral sa lahat na 
ay pawang nangagtaka 
sa bait at dunong niya. 


Ito ang siyang pahayag 
ni San Marcos na Sumulat 
madlang tao'y nagsitanggap 
at nakikinig na lahat 
dito sa Poong Mesias. 


Dito rin sa bayang ito, 
may pinagaling si Kristo; 
pinapasukan ng tukso 
sa katawan, nitong tao 
namamahay ang demonyo. 


Nang ito ay magawa na 
ni Hesus na Poong Ama 
umalis sa Sinagoga, 
at doon tumuloy siya 
sa bahay ni Pedrong sadya. 


Dinatnan naman sa bahay 
ay ang kay Pedrong biyenan, 
may sakit at nararatay, 
pinagaling kapagkuwan 
at nagsilbi na sa dulang. 


Saka nang kinabukasan 
doon kay Pedrong pintuan 
doroo't nagkakapisan 
may sakit na di mabilang 
ng mga tao sa bayan. 


Kapagdaka'y pinagaling 
nitong Panginoon natin 
madlang tao'y umuwi rin 
tuwa'y walang makahambing 
ng puso nila't panimdin. 


At umalis naman doon 
sa bayan ng Kaparnaum 
at sa Galilea nagtuloy 
itong si Hesus na Poon 
pagod ay walang kaukol. 


Doo'y maraming himala 
na pawa niyang ginawa 
nagpapagaling na kusa, 
may sakit kahit patay nga 
binubuhay alipala. 


Nang siya nga ay magbalik 
sa daan ng Nazareth 
doon naman ay nabatid, 
madlang tao'y nakikinig 
ng aral niyang marikit. 


Daming hindi mamagkano 
ng sumusunod na tao 
ang ginawa nitong Berbo, 
sa barko ni Simon Pedro 
sumakay silang totoo. 


Sa tabi ng karagatan 
ang tao ay inaralan 
nang matapos agad naman, 
napalaot kapagkuwan 
si Pedro'y pinangusapan. 


Iyang lambat mo, aniya, 
Pedro'y iyong ihulog na, 
ani Pedrong mapaninta, 
kami nga po'y magdamag na 
walang huli kahit isa. 


Nguni't ako po'y sumunod 
at sapagka't inyong utos 
dito'y agad nang sinambot 
ni Pedro at inihulog 
ang lambat niya sa laot. 


Nang kanilang isasampa 
ang lambat ay di mahila 
bigat na walang kapara, 
napatulong kapagdaka 
sa iba niyang kasama. 


Ano pa't maraming lubha 
ang kanilang huling isda, 
sinigla'y dalawang bangka 
at nangatigib kapuwa, 
kataka-takang himala. 


Dito pinuring totoo 
ang Poon niya't Maestro 
katuwaa'y mago” t-mago, 
mula sa pagiging ulo 
Santa Iglesia ni Pedro. 


Yaong isdang karamihan 
sampung bangkang sinidlan 
ay di iba't kalarawan 
ng Santa Iglesiang mahal 
buong Sangkakristianuhan. 


Saka naman isang araw 
sa Kaparnaum ngang bayan 
si Hesus, doo'y naglakbay 
na ang tika'y mangangaral 
sa taong makasalanan. 


Sa kalakhang panininta 
niya't pag-aalaala 
di mapalagay tuwi na 
parating nababalisa 
ang kaniyang kaluluwa. 


Sa karamihang totoo 
ng taong nangagsidalo 
may isang paralitiko, 
dala ng apat na katao 
na iniharap kay Kristo. 


Ay ano nga't ng makita 
ni Hesus, binati niya, 
taong maysakit, aniya, 
ang lahat mong mga sala 
ipinatawad ko na. 


Gayong wika'y nang matalos 


ng eskribas, pariseos, 
nangagbulong, nangag ingos 
sino, anilang huhunos 

ng sala kundi ang Diyos. 


Saka iyang taong uslak 
mangangahas magpatawad 
ay ang sagot ng Mesias, 
ngayon ninyo mababatyag 

ang kabagsikan kong wagas. 


Pinagwikaan na rito 
ang abang paralitiko 
hayo” t magbangon ka tao, 


biglang dalhin ang banig mo, 


ito'y utos ko sa iyo. 


Nang ito'y maipagsulit, 
paralitiko'y nagtindig, 
pinasan agad ang banig 
pagpupuring walang-patid 
dito sa Poong marikit. 


Nalis na siya at nanaw, 
at umuwi na sa bayan 
na ang balang masumpungan, 
agad pinamalitaan, 
nitong himalang nakamtan. 


Sa mga gawang milagro 
nitong maamong Kordero, 
dito siya pinagsino 
ng lahat ng mga tao 
pagpupuri'y mago't mago. 


Ano pa nga't nabantog na 
bait karunungan niya 
sa buong hakariang Siria, 
pawang nagsisitanggap na 
ng mahal niyang Doktrina. 


Isang araw, si Mateo 
ay nakita nitong Berbo, 
tinawag nga niya ito 
at sumama naman dito, 
sa maalam na Maestro. 


Ang pabuwisang tindahan 
at salaping patubuan 
kapagdaka ay iniwan 
ni Mateong matimtiman 
dahil kay Hesus na Mahal. 


Napapiging kay Mateo 
itong maawing Berbo, 
ano'y sa makita ito, 
niyong mga pariseo, 
upasala'y mago't mago. 


Kung iyan anila ay banal 
Anak ng Diyos na tunay, 
ano't nanakyat sa bahay, 

sumasalo pa sa dulang 
ng taong makasalanan. 


Dito sa Poong marikit, 
walang gawang nalilingid, 
kaya tunay niyang batid, 
yaong mga lilong isip 
at mga akalang lihis. 


Ang kay Hesus na tinuran 
doon sa mga sukaban, 
ang aking pinarituhan 
aniya'y hindi ang banal 
kundi ang makasalanan. 


At ang buong akala ko, 
hindi dapat ang mediko 
sa walang sakit na tao, 
kaya mga maginoo, 
isip ninyo ay magbago. 


Nang ito'y maipangusap 
ng mahal na Diyos Anak 
agad na siyang lumakad, 
sa Herusalem tumambad, 
at mangangaral sa lahat. 


Dito'y maraming milagro, 
ginawa niya sa tao, 
daang isinama ito, 
loob ng mga hudyo, 
sa Poong kay Hesukristo. 


Marami ang upasala 
niyong mga aliktiya, 
galit na hindi kawasa, 
kainggitan nilang pawa 
dito sa Poong may-gawa. 


Kay Hesus na maalaman 
ang masamang kaisipan 
niyong mga tampalasan, 
ay umalis kapagkuwan 
sa Herusalem na bayan. 


At dito nga sa pag-alis 
ng Poong kaibig-ibig 
ay nangagsisamang pilit 
ang tanang may mga sakit, 
na hanggang sa Tiberiades. 


Pinagaling kapagdaka 
yaong taong nagsisama, 


doon si Hesus na Ama 
siya naman ay kumita 
ng kakatotohin niya. 


Labingdalawang katao, 
siyang pinili ni Kristo 
Apostoles na katoto 
na maghahayag sa mundo 
ng kaniyang Ebanghelyo. 


Si Pedro ang una-una, 
puno ng Santa Iglesia, 
si Andres ang ikalawa, 
magkapatid naman sila, 
tunay na anak ni Hona. 


Si Huan at si Santiago 
magkapatid din nga ito 
na anak ni Sebedeo, 
mga Apostol ni Kristo 
pinili niyang katoto. 


At ang ikalamang bilang 
ay Felipe ang pangalan 
at ang ikaanim naman, 
si Bartolomeng timtiman 
Apostol niyang hinirang. 


Si Tomas ang ikapito, 
ikawalo'y si Mateo, 
ikasiyam si Hakobo, 
saka si Hudas Tadeo, 
magkapatid naman ito. 


Ang ama nito't magulang 
dalawang taong magalang 
si Alpeo ang pangalan 
loob ay lubhang timtiman 
hahi't mahirap ang buhay. 


Ikalabing-isa nito 
na apostoles ni Kristo 
ay si Simon Kananeo, 
dukha ma'y mabuting tao 
at maawaing totoo. 


Ang ikalabingdalawa 
si Hudas at dili iba, 
Iskarioteng palamara 
na sa kasakimang dala 
nagpakasamang talaga. 


Ang labingdalawang ito 


35 


dukha at hamak na tao 
walang halaga sa mundo, 
mga mangmang na totoo, 
walang dunong kahi't ano. 


Ito ang siyang hinirang 
ni Hesus na Poong Mahal 
magpapatanyag ng aral 
gagawa ng kababalaghan 
dito sa Sangsinukuban. 


Nang mapili ng matapos 
ang Apostoles ni Hesus 
sampung mga disilupos 
umupo sila't lumuklok 
sa itaas ng isang bundok. 


Doon iniaral na mga 
ni Hesus Haring dakila 
ang mapapalad na gawa, 
pakikinabang pawa 
ng tao dito sa lupa. 


Ay ano nga'y nang matapos 
ang pangangaral ni Hesus 
agad silang napausos 
at umalis na sa bundok 
sampung mga disipulos. 


Sa pagpanaog na ito 
ng Poong si Hesukristo 
pinagaling naman dito, 
ang lumapit na leproso 
na napa-awang totoo. 


Ang paghanap ni Magdelena 


kay Hesus 


Isang araw itong Berbo 
napapiging na totoo 
sa Kay Simon pariseo 
binaghanap naman dito 
ng isang babaing tao. 


Nang oras na kumakain 
itong Panginoon natin 
ay siya namang pagdating, 
ni Magdalenang butihin 
lumbay na walang kahambing. 


Kapagdaka ay lumuhod 
sa paanan nga ni Hesus 
luha sa mata'y nanagos, 
paa'y hinagkang tibobos 
at pinahiran ng buhok. 


At kaniyang binuksan pa, 
balsamerang mahalaga 
nang kay Hesus na makita 
pinatawad kapagdaka 
ang sala ni Magdalena. 


Nang mangyari naman ito 
agad nanaog si Kristo 
sa Galilea tumungo, 
mangangaral na totoo 
sa madla't maraming tao. 


Pangamba ng mga apostoles 
sa kalautan ng dagat 


Isang araw'y naisipan 
sa barko siya'y lumulan 
lumayag sa karagatan 
kasama niya't kaakbay 
mga Apostoles na tanan. 


Nang sila ay mapalaot 
si Hesus ay nakatulog, 
dito nga ay umunos, 
ulan na katakot-takot 
halos ang barko'y lumubog. 


Dito nangagsipangamba 
ang mga alagad Niya 
si Hesus ay dinulog na 
at ginising kapagdaka 
ito ang ipinagbadya. 


Poon, anila't Maestro 
kami po ay iligtas mo 
at lulubog na nga tayo, 
malakas nganing totoo 
ang hangin at ulan dito. 


Sagot ni Hesus na Ama 
oh mga katoto, aniya 
kulang ng sampatalataya, 
bakit kayo'y nangangamba 
narito't ako'y kasama? 

Di baga't nakita ninyo 
ang madlang mga gawa Ko 
ano sa panahong ito, 
at kayo'y nangalilito 
takot ay di mamagkano. 


Nang ito'y maipangusap 
lumubay naman ang dagat 
binauntos niya't sukat, 
at pinalinaw na agad 
hangin at ulang malakas. 


Ay ano nga'y ng makita 
ng mga alagad niya: 
anong tao ito anila, 
tubig, hangin at lahat na, 
sumusunod sa kaniya. 


Nang makaahon na naman 
si Hesus ay may natingnan 
dalawang inaalihan 
ng demonyong tampalasan, 
pinagaling kapagkuwan. 


Doon din nga sa lansangan 
may babaing nasumpungan 
sakit ay inaagasan, 
mahaba nang tao't araw 
pinagaling niya naman. 


Nang si Hesus ay makita 
sa damit humalik na, 
gumaling at guminhawa, 
saka naman dumating pa, 
prinsipe sa Sinagoga. 


Lumapit na sa Kordero 
itong prinsipeng si Hayro 
iniamo ngang totoo, 
anak na naghihingalo'y 
ipinadalaw kay Kristo. 


Naawa ang Poong Mahal, 
agad na ngang pinaronan 
doon naman sa lansangan, 
may nagsabi sa magulang 
na ang anak niya'y patay. 


Ani Hesus sa kaniya 
huwag mong ikabalisa 
kahi't anak mo'y patay na 
sa akin ay manalig ka, 
mabubuhay kapagdaka. 


Nang dumating na sa bahay 
ang bata'y nahahandusay 
na pinananambitanan 
ng ina niya't magulang 
at ibang kamag-anakan. 


Nang kay Hesus na makita 
sinaway kapagkaraka, 
huwag kang tumangis muna 
hindi iyan patay, aniya, 
natutulog lamang siya. 


Sa silid ay pinapanaw 
yaong taong karamihan 
at ang pinatira lamang, 
ang ama't inang magulang 
ng nabuburol na bangkay. 


Ang kasama nga ni Kristo 
si Huan, Pedro't Hakobo 
na dati niyang katoto, 
sila ang saksing totoo 
nitong dakilang milagro. 


Tinangnan na nga sa kamay 
ang nabuburol na bangkay 
at tinawag kapagkuwan, 
nang si Hesus mapakinggan 
kapagkaraka ay nabuhay. 


Itong milagro ni Kristo, 
nahayag sa madlang tao, 
pinuri siyang totoo, 
nguni't siyang naging apdo, 
sa eskribas at pariseo. 


Nang hustong labingdalawa 
mga apostoles niya 
pumili siyang muli pa 
ng pitumpu at dalawa 
discipulong makakasama. 


Sila nga ay mangangaral 
sa buong sangkatauhan 
magpapakilalang tunay 
mga misteryong tanan 
ng Diyos sa kalangitan. 


Tinuturang lahat na 
ng mga gawang maganda 
at ang masasapit nila, 
kung si Hesus mamatay na 


yaon mandi'y walang sala. 


Sila naman ay binigyan 
ng ganap na kabagsikan 
gumawa ng kababalaghan 
nang sila'y paniwalaan 


sa anomang iaaral. 


Ang pangangaral ng ating 
Panginoong Hesukristo sa 
maraming tao 


Nabalita sa Kordero 
na si Herodes na lilo 
ang nagpapugot ng ulo, 
ni Huang banal na tao, 
pinsan niya at katoto. 


Gayong bagay na mabatid 
ng Poong kaibig-ibig, 
sa isang barko'y sumilid, 
sampung mga Apostoles 
at tumuloy sa Nazareth. 


At ang tinungo nga nila, 
lupang sakop ng Betsaida, 
sa Desierto'y dumoon na, 
si Hesus na Poong Ama 
sampu ng mg kasama. 


Di naman nalaon dito, 
may nagsirating na tao 
mahigit na limang libo, 
makikinig na totoo 

ng mga aral ni Kristo. 


Doon sila inaralan 

ng madla't maraming bagay 
na sukat pakinabangan, 
nguni't hindi nagdaramdam 
ang tao ng kagutuman. 


Himalang ginawa ni Hesukristo 
sa limang tinapay at sa 
dalawang isda 


Ano nga'y nang mapanood 
niyong mga disipulos 
araw ay nasa taluktok: 
agad nag-wika kay Hesus 
at nangusap na tibobos. 


Panginoon po, anila 
iyong paalisin muna 
sila po'y pasa bayan na 
at tanghalo nang talaga 
pawang nagugutom sila. 


Ang sagot ng Poon natin 
ano't sila'y paalisin? 
dito'y inyo nang pakanin 
dapuwa saan po kukunin 
ang tinapay na kakanin? 


Dalawangdaan denario, 
tinapay na dalhin dito 
wika ni Felipe'y ano? 
pagkakasiyahin, Poon ko 
sa gayong karaming tao! 


Dito po ay walang taglay 
kundi lilimang tinapay 
at dalawang isda naman, 
paanong pangyayarihan 
ng makabusog sa tanan? 


Ani Hesus, inyo lamang 
dalhin dito ang tinapay 
sampu ng isdang nariyan 
pagdating ay kanya namang 
agad na binendisionan. 


Pinamalagi na rito 
niyong mga disipulo 
sa lahat ng mga tao, 
nangabusog na totoo, 
kataka-takang milagro! 


Awang hindi hamak-hamak 
nitong mahal na Mesias 
pawang nabusog na lahat, 
ang nalabi pa'y di hamak 
labindalawang canastas. 


Nang makakaing matapos 
na ang lahat ay mabusog 
sampung mga disipulos, 
lumakad na ngang tibobos 
itong ating Poong Diyos. 


Isang araw'y napipisan 
ang Apostoles na tanan 


tinanong sila pagkuwan, 
ni Hesus kung anong bagay 
ang mga usap sa bayan. 


Ani Hesus at kung ano 
yaong nangarinig ninyo, 
mga usapan ng tao 
kung ako kaya ay sino 
sa masid nilang totoo? 


Ay ang sagot sa kaniya, 
ikaw raw po'y dili iba 
yaing si Huan Bautista, 
anang iba'y Elias ka 
Heremias na Propeta. 


Kung gayon, anitong Berbo 
ang sapantaha ng tao, 
nguni at sa masid ninyo, 
pili long mga katoto, 
sino kaya't alin ako? 


Nang marinig na maigi 
ni Pedrong kaniyang kasi 
ay sinagot ng gayari, 

Tu es filius Dei vivi 
anak ng Diyos kang kasi. 


Samakatuwid kung baga 
si Kristo'y ikaw, aniya, 
anak ng Diyos na isa, 
sasakop at kakalara 
sa sansinukubang sala. 


Tinugon naman ni Kristo 
ang apostol na katoto, 
ikaw, ang wika ni Pedro, 
samakatuwid ay bato, 
tigas na di mamagkano. 


At pagbabatayan ka pa 
ng kapuwa batong iba 
ibababaw kong talaga, 
sa iyo ang Santa Iglesia 
alagaan mo tuwi na. 


Ikaw'y siyang magtatangan 
ng susi sa kalangitan 
balang iyong kalooban, 
na papasuking sino man 
aking tinatanggap naman. 


Ang pakikipanayam ni Moises at 


ni Elias sa ating Panginoong 
Hesukristo doon sa bundok ng 
Tabor 


Saka naman nang maliban, 
maging ikaanim na araw 
kay Hesus na naisipan 
sumalunga kapagkuwan 
sa Tabor na kabundukan. 


Dito sa bundok na ito 
pinagsamang totoo 
ng poong si Hesukristo 
yaong tatlong disipulo 
si Huan, Pedro't Hakobo. 


Nng sumapit sila naman 
doon sa kaibabawan 
ng Tabor na kabundukan 
si Hesus na Pong Mahal 
nanalanging kapagkuwan. 


Muna nga'y kaginsa-ginsa, 
sa pananalangin niya, 
ang katawa'y nagkaiba 
dikit na walang kapara, 
di matitigan ng mata. 


Ang mukha ay parang araw 
na tantong nakasisilaw, 
at ang damit sa katawan, 
parang busilak na tunay, 
puting hindi ano lamang. 


Doon naman ay kaharap 
si Moises at si Elias, 
nakita rin at namalas, 
yaong mahal na liwanag 
ng bunying Diyos Anak. 


Nang makita naman ito 
niyong tatlong disipulo 
tuwang hindi mamagkano, 
Poon, anila't Maestro, 
dito na magtahan tayo. 


At kung ibigin po aniya 
dito tayo'y gumawa pa 
ng tatlong bahay na sadya 
tahanan mo po ang isa 
kay Moises ang ikalawa. 


At ang bahay na ikatlo, 
ang kay Elias na Santo, 
ano'y sa mawika ko, 
niyong tatlong disipulo 
may himala pang nabago. 


Tto namang alapaap 
puting lalo sa busilak 
tumakip sa Diyos Anak, 
ay may boses pang nangusap, 
ito ang ipinahayag: 


Ito ang anak kong tunay 
na aking kinalulugdan 
at siyang kinalalagian, 
nitong buo kong katawan, 
lubos na kaligayahan. 


Nang marinig ang ganito 
nitong tatlong disipulo, 
nagiklahanang totoo, 
napasubasob at nanglumo 
nang panonood kay Kristo. 


Di naman lubhang nabalam 
itong himalang natingnan 
ay mana nga at naparam, 
at lubos nawalang minsan 
yaong madlang karikitan. 


Si Moises at si Elias, 
nawala naman at sukat 
dito itong Diyos na Anak, 
binabangon at tinawag 
ang tatlo niyang alagad. 


Sa mauli na ang loob 
niyong tatlong disipulos 
binangusapan ni Hesus 
huwag aniyang ibabantog, 
itong inyong napanood. 


Nguni't kung ako'y patay na 


at umakyat na sa Gloria 
doon ninyo ibantog na, 
himalang inyong nakita 
nitong aking pag-iiba. 


Nang ito'y maipagsaysay 
nalis na sila at nanaw 
at nuwi na nga sa bayan, 
balang taong masumpungan 
kaniyang inaaralan. 

Sa kainggitang totoo 
niyong mga pariseo 
madlang isip na di totoo 
kalupita'y mago't mago 
sa Poong kay Hesukristo. 


Mana nga ay isang araw 
naisip ng mga hunghang 
si Hesus ay nilapitan 
anila'y kung karampatan 
ang tao'y muwis kay Cesar? 


Ang tugon ni Hesukristo 
dito nga ang madlang tao 
ako'y tinitikman ninyo 
ngayo'y iyong tinutukso 
kung ang aral ko'y totoo. 


Hayo na at ipakita 
isa man lamang moneda: 
ay ang mga palamara 
dumukot na kapagdaka 
ng isang pilak sa bulsa. 


Saka itong Poong Mahal 
tumugon sa mga hunghang 
kangino, anyang larawan 
iyong nalilimbag diyan? 
anila'y sa bunying Cesar. 


Kung gayon ang katampatan 
ani Hesus na maalam 
ng katuwira'y ibigay 
ang kay cesar at kay Cesar 


ang sa Diyos, sa Diyos naman. 


Kung ito'y maganap na 
masunod na parapara 
totoong hindi sasala 
magaganap na lahat na 
ang iyong pagka-hustisya. 


Gayong wika'y ng marinig 
nitong Diyos na marikit 
sino ma'y di makaimik 
nagsipanaw at umalis 
na pawang nagdalang galit. 


Isang araw itong Berbo 
ay papasok na sa Templo, 
sinundan nga siya rito 
ng eskribas at pariseo, 


dala ay babaing lilo. 


Kay Hesus iniharap na 
yaong babaing may sala 
dalahira't adultera, 
nahuli nila't nakita, 
naglililo sa asawa. 


Nang maiharap kay Kristo 
ang abang babaing ito, 
ano ang dapat, maestro 
dusa sa ganitong tao, 
anang mga pariseo. 


Ngunit iyo na pong alam 
kay Moises na kautusan 
kalunyera nga pong ganyan 
dapa't na pagpukulanan 
ng bato hanggang mamatay. 


Ang kay Hesus na ginawa, 
sila'y hindi tinugan nga, 
mandi'y nagwalang bahala, 
yumuko na alipala 
siya'y sumulat sa lupa. 


Nang di tumugon si Kristo 
tinanong nang panibago 
ay aba, anila, Maestro, 
ang hatol mo po nga'y ano 
sala ng ganitong tao. 


Nagtindig na kapagdaka 
itong poong mapaninta 
kung sino sa inyo, aniya 
ang walang munti mang sala 
muha ng bato't puklin na. 


Tugong yao'y nang mawika 
ni Hesus ay alipala 
nuling sumulat sa lupa, 
dito'y parang nangakutya 
yaong mga aliktiya. 


Sinong tao kaya naman 
ang walang sala munti man 
kaya nga ang mga hunghang, 
nagsipanaw kapagkuwan 
at ang babae'y iniwan. 


Nang kay Hesus na makita 
yaong babae'y natira 
nagtindi na kapagdaka, 
nangapasaan, aniya 

ang sa iyo'y nangaghabla? 


Sino man sa mga lilo, 
di makahatol sa iyo, 
anang babae ay oo, 
walang humatol na sino 
sa madlang salang gawa mo. 


Ani Hesus sa kaniya, 
ako'y isang hahatol na, 
at ang akin ngang parusa 
mula ngayon magsisi ka 
huwag muling magkasala. 


Dito sa wikang tinuran 
ni Hesus na poon mahal 
babai'y nalis at nanaw, 
sala ay pinagsisihan 
itinangis gabi't araw. 


Saka nga isang umaga 
itong Poo'y napakita, 
nanuluyan kapagdaka, 
sa bahay niyong si Marta 
babaing taga Bethania. 


Tuwang hindi mamagkano 
nitong binibining ito, 
pinatira ngang totoo, 
ang poong si Hesukristo 
na masintahin sa tao. 


Nang nagugulo't balisa 
babaing sinambit ko na 
sa paghahandang talaga, 
ang kapatid naman niya 
nasa kay Hesus na paa. 


Nawiwiling nakikinig 
ng aral na maririkit 
at si Marta nga'y lumapit, 
sa Poong kaibig-ibig 
ito ang ipinagsulit. 


Poon at Maestro aniya, 
ako'y iniwang mag-isa 
ngayo'y ngangapa-ngapa, 
patulungin mo po, Ama 
bunso kong si Magdalena. 


Ako'y nagiisa lamang 
nang paghahanda sa bahay 
kakanin ng kalahatan, 


manong ako ay tulungan 
ni Magdalenang nariyan. 


Ani Hesus sa kaniya, 
Marta, Marta ay aniya 
ngayo'y lubhang balisa ka, 
ang gawang lalong maganda 
di mo siyang alaala. 


Ang dapat mong ikagulo 
ikabakla ng puso mo 
ay ang sinta ngang totoo, 
sa tanang mga aral ko 
na para nitong bunso mo. 


Nang ito'y maipagturing 
nitong Poong maawain 

ang ginawa namang tambing, 
ni Magdalenang butihin 

ay naghanda ng pagkain. 


Umupo na nga si Kristo 
sampung ibang pariseo 
na naparoo't dumalo, 
kasama rin at kasalo 
yaong ibang disipulo. 


Saka naman isang araw 
si Hesus sampu ng abay, 
mga disipulong hirang, 
biniging at hinandaan 
niyong pariseong tunay. 


Sa isang bahay na sadya 
ng pariseong talaga 
doo'y sangkap na lahat na, 
dumalo naman ang ibang 
pariseos at eskriba. 


Nang umupo na sa dulang 
itong Diyos na maalam, 
agad nang binendesyonan, 
sumubo siya ng ilan 
isda't doroong tinapay. 


Nang makita”t mapanood 
niyong mga pariseos 
na di naghinaw si Hesus, 
nangagbulong nanga-ingos 
madla ang pula sa loob. 


Walang gawang nalilihim 
na hindi nga talastas din 

nitong Panginoon natin, 
kaya nga't nang makakain 
nag-wika siya't nagturing. 


Ani Hesus na maalam, 
kayong pariseong tanan, 
walang wasto't mga mangmang, 
ang inyong alaga lamang 
pinggan ninyong kinakanan. 


At ang inyong pananamit, 
sila lamang nililinis 


nguni't yaong nalilingid, 


na di ninyo nasisilip 
binabayaang dumungis. 


Ayaw ninyong marumihan 
ang pinggang kinakanan 
nguni't ang lalong mahalay, 
duming hindi ano lamang 
ng kaluluwa ninyong iyan. 


Bakit iyang mga dibdib 
na puno nang labis-labis 
ng daya at panglulupit, 
ay di ninyo nalilinis 
na sukat ikapagbait? 


Kayong mga taong hunghang 
malinis sa tingin lamang 
loob ay pawang mahalay, 
inyo nang tambing bawahan 
dilang kasamaang asal. 


Nang masabi na ni Kristo 
at mawika ang ganito 
ay lumisan na nga rito, 
iniwan ang mga lilo 
eskribas at pariseo. 


At nagtuloy kapagdaka 
sa isang munting aldea 
ng ang ngala'y Bethabarra, 
doo'y mangangaral siya 
sampu ng mga kasama. 


Ang pagbuhay ni Hesukristo 


kay Lazaro 


Doon sa bayang Bethania 
aldea rin ng Hudea 
sa bahay niyong si Marta, 
at Maria Magdalena 


magkapatid na dalawa. 


Ang kapatid na ikatlo 
pangalan ay si Lasaro, 
minamahal na totoo, 
ng Poong si Hesukristo 
at tunay nitong katoto. 


At mana nga'y isang araw 
si Lasaro ay dinatnan, 
sakit na ikamamatay 
nagpasabi kapagkuwan 
kay Hesus na Poong Mahal. 


Ang pabilin baga't sulit 
ng dalawang magkapatid, 
Maestro naming marikit, 
ang katoto mo at ibig, 
malubha ngayon ang sakit. 


Ang tugon ni Hesukristo 
doon sa mga nagsabing tao: 
kay Marta ay sabihin mo 
yaong sakit ni Lasaro 
ay hindi makaaano. 


Di muna pinaroonan 
at siya ay nagpaliban, 
ano'y nang kinabukasan, 
gumayak na kapagkuwan 
at sa tao'y nangangaral. 


Naging dalawang araw pa 
si Hesus sa Bethabarra 
saka nang isang umaga, 
wika sa mga kasama 
tayo'y pasa sa Hudea. 


Anang mga disipulo 
bakit, anila, Maestro 
doon tayo patutungo, 
ang mga lilong hudyo 
doo'y babatuhin tayo. 


Ani Hesus sa kanila 
kayo ay huwag mangamba, 
kundi ko tulutan sila 
mangungurong na lahat na 
ang kamay nila at paa. 


Agad na ngang nagsilakad 
si Hesus sampung alagad 
sa Hudea ay tumambad, 
at doo'y maghapon sinkad 
na nangaral na sa lahat. 


Nang maging ilang araw na 
sila sa bayang Hudea, 
inakit kapagkaraka, 
ni Hesus ang mga sama 
ang nasa'y pasa Bethania. 


Anang Poong maawain, 
atin anyang dadalawin 
si Lasarong aking giliw, 
siya'y aking pupukawin 
sa pagtulog ng mahimbing. 


Nagsisagot kapagkuwan 
ang Apostoles na tanan 
kung yaon po'y tulog lamang 
nakaligtas kaya naman 
sa sakit at karamdaman? 


Ang sagot ni Hesukristo: 
batay na nga si Lasaro 
nguni't malaking tuwa ko, 
nang tumibay na totoo 
ang paniniwala ninyo. 


Ano pa't hindi dinalaw 
ni Hesus ang kaibigan 
na hanggang hindi maliban 
naging ikapat na araw 
na nabaon yaong bangkay. 


Marami nama't makapal 
mga taong nagsidalaw 
taga Herusalem na bayan 
at inaaliw na tunay 
magkapatid na may lumbay. 


Ano nga'y nang dumating na 
araw na nasa at pita 
ni Hesus na Poong Ama, 
agad napasa Bethania 
sampung Apostoles niya. 


Nang matanto at matatap 
ni Marta kay gandang palad 
na dumating ang Mesias, 
luha'y nagkakanlalaglag 
sinalubong niya agad. 

Ang wika ay ganito: 
Poon, aniya't Maestro, 
kung ikaw po ay narito, 
buhay disin ang kaka ko 
katoto mong si Lasaro. 


Nguni't aking naalaman 
ang iyong kapangyarihan, 
ani Hesus na maalam 
iyan ngang wika mong iyan 
aking kinatutuwaan. 


Walang pagsalang totoo, 
mabubuhay ang kaka mo 
sagot ni Marta ay oo, 
kung matapos na ang mundo 
at huhukuman ang tao. 


Ang kay Hesus na winika 
oo aniya'y buhay nga 
at sa aki'y maniwala, 
kahit patay na mistula, 
mabubuhay alipala. 


Itong mga winika Ko 
ay paniwalaan ninyo, 
sagot ni Marta ay oo, 
ikaw po'y si Hesukristo, 
Anak ng Diyos na totoo. 


Nang ito ay mawika na, 
ay lumakad na si Marta, 
tumuloy kay Magdalena, 
ang maestro'y narito, aniya 
bunso'y itinatanong ka. 


Gayong wika'y ng mabatyag 
ni Magdalenang mapalad, 
kapagdaka'y nagbuhat 
sumalubong na nga agad, 
hapis ay walang katulad. 


At lumuhod kapagkuwan 
sa kay Hesus na harapan 
Oh, Maestro, aniyang mahal 
kung dirito ka sa bahay 
ang kaka ko'y di namatay. 


Nang makita nitong Berbo 
ang panambitang ito, 
tumatangis siyang totoo, 
habag na di mamagkano 


sa sinta niya't katoto. 


Agad na ngang itinanong 
nitong ating Panginoon 
na ang wika ay gayon, 
saan aniya ibinaon 
si Lasarong aking kampon? 


Ay ang tugon sa kaniya 
ni Marta't ni Magdalena 
sumunod ka po, anila, 
doo'y iyong makikita 
kaka naming mapaninta. 


Nagsilakad kapagkuwan, 
naparoon sa libingan, 
ani Hesus na maalam 
hayo na at inyong buksan 
ang batong nakararagan. 


Ang isinagot ni Marta: 
Panginoon ko, aniya, 
ngayo'y apat na araw na, 
totoong hindi sasala 
na ang bangkay ay bulok na. 


Ang tugon ni Hesukristo 
dili wika ko sa iyo, 
paniwalaan mo ako, 
makikita mong totoo. 
mabubuhay ang kaka mo. 


Ano pa nga at binuksan 
yaong takip na libingan 
niyong kay Lasarong bangkay 
bahong hindi ano lamang 
ito ang ipinagturing. 


Nang matanto at malining 
nitong Panginoon natin, 
sa langit agad tumingin 
at siya ay nanalangin 
sapagka't apat ng araw. 


Ama ko aniyang mahal, 
Diyos na walang kapantay, 
salamat na walang hanggan, 
ako'y inyong pinakinggan 
sa hiling kong ano pa man. 


Kaya winika ko ito, 
Oh, Diyos Haring Ama ko, 
nang makilalang totoo, 


ng naritong mga tao 
na ako'y siyang Anak mo. 


Nang ito ay mawika na 
nangusap kapagkaraka: 
nitong Poong mapaninta, 
Lasaro ay magbangon ka 
at diya'y lumabas baga. 


Parang natutulog lamang, 
si Lasaro ay pinukaw, 
nang si Hesus mapakinggan, 
kumilos na kapagkuwan 
doon sa sadyang libingan. 


Ng mangyaring mabuhay na 
si Lasarong mapaninta 
nag-utos ang Poong Ama, 
kalagin ninyo, aniya 
gapos na kamay at paa. 


Nang unang kaugalian 
niyong mga hudyong tanan, 
kung ibaon yaong bangkay, 
ginagapos ang katawan 
ng isang pamahid bilang. 


Doon na nga si Lasaro 
nagpatirapang totoo 
sa paa ni Hesukristo, 
pagpupuri'y mago't mago 
sa ginawa niyang milagro. 


Ito ring Lasaro naman 
ang sinasabing nangaral 
doon sa Marsellang bayan, 
pitungpung taon ang gulang 
sinapit bago namatay. 


At sa ginawang milagro 
nitong maawaing Berbo 
nang pagkabuhay kay Lasaro, 
ay mahayag na totoo 
sa madla't maraming tao. 


At marami sa kanila 
ang nagsisampalataya 
na Anak ng Diyos siya, 
muling ikinabalisa 
ng pariseong lahat na. 


Hindi na nga nagkatoto 
ang loob ng mga lilo, 


sapantaha'y mago't mago, 
at ninasa ngang totoo 
ipapatay na si Kristo. 


Sa Konsilyo ni Kaypas 
doon nagpulong ang lahat 
pariseo at eskribas, 
ang nayari nilang usap 
ipapatay ang Mesias. 


Ang mga usapang ito 
niyong mga pariseo 
nang matalastas ni Kristo, 
agad silang napatungo 
sa malapit sa Disierto. 


Di napakita sa bayan 
hanggang dalawang buwan, 
sa Ephrem siya tumahan, 
sampung Apostoles naman 
pangingilag niya bilang. 


Yaong pagtatago niya, 
di sa takot at pangamba, 
kundi pangingilag muna, 
palibhasa'y malayo pa 
ang oras niyang talaga. 


Nang malapit nang totoo 
paskuwa nang mga hudyo, 
na hintay ni Hesukristo, 
nang pagtupad sa Misterio 
nitong pagsakop sa tao. 


Inakit na kapagdaka 
ang mga alagad niya, 
at sa bayan namang isa, 
na sakop din ng Samaria 
doon nagsitambad sila. 


Nguni't hindi pinapasok 
sa bayan yaong si Hesus 
nang mga Samaritanos, 
paraparang napopoot 
sa mga aral nang Diyos. 


Ano'y ng makita ito 

ni Huan at Hakobo 
nagalit silang totoo, 
agad nangusap kay Kristo 
na ang winika'y ganito. 


Maestro, anilang mahal, 
kung iyong kalooban, 


sila nga'y papanaugan, 
ng apoy sa kalangitan 
at pugnawin itong bayan. 


At ng ating maiganti 
ang sa iyo'y pangaapi 
nitong mga taong imbi, 
sumagot ang Poong kasi 
na ang wika ay gayari. 


O, mga Apostoles ko 
pili kong mga katoto, 
hindi pagpatay ng tao 
ang aking ipinarito't 
ipinanaog sa mundo. 


Kundi bagkus kong bibigyan 
ng buhay ang mga patay, 
ito ang inyong tularan, 
ang tao ay kaawaan, 
at sa akin alangalang. 


Ano pa't si Hesukristo, 
lumakad at ang tinungo 
yaong bayan ng Heriko 
dalawang bulag na tao 
pinagaling na totoo. 


Doon sa loob ng bayan 
ay isang taong mayaman 
si Sakeo ang pangalan, 
na nagnanasang matingnan 
itong sasakop sa tanan. 


Nang kay Hesus na makita 
ay pinangaralan niya 
si Sakeo kapagdaka, 
iniwan ang madlang sala, 
nagsisi ito't nagtika. 


Saka naman itong Berbo 
sa Bethania napatungo, 
biniging siyang totoo, 
ng isang banal na tao, 
ngala'y si Simon Leproso. 


Sa malaking alangalang 
nitong si Simong timtiman 
kay Hesus na Poong mahal, 
na nagpagaling nang minsan 
kati niya sa katawan. 


Piniging nga kapagdaka 

si Hesus na Poong Ama, 
sampu ng mga kasama, 

si Lasaro'y duroon pa 
si Marta't si Magdalena. 


Nang nahahanda na naman 
ang kanilang hahapunan 
nagsiluklok kapagkuwan, 
si Hesus at mga kawal 
at humapong natuluyan. 


Kapagdaka ay kinuha 
ni Maria Magdalena 
yaon ngang sisidlan niya, 
niyong nardong mahalaga 
at binasag kapagdaka. 


Agad niyang ibinuhos 
sa ulo't paa ni Hesus 
nang mabusan pagkatapos, 
paa naman ay kinuskos 
at pinahiran ng buhok. 


Buong baya'y nakalatan 
ng bangong di ano lamang, 
nang ito ay mapagmasdan 
si Hudas na tampalasan 
loob ay biglang sumukal. 


Ito'y siyang isinidhi 
ng loob ni Hudas ngani, 
ang Poon, sa di ugali, 
sa hinayang sa salapi, 
pbinagliluhang madali. 


At ang kaniyang sinabi 
kung yao'y ipinagbili 
at inilimos sa pobre, 
di lalong gawang mabuti 
at huwag sinayang dini. 


Ang kanyang kaisipan, 
kung yaong nga'y di sinayang 
at sa kanya'y ibinigay, 
mauumit niya bilang 
at sukat na pagtubuan. 


Ng kay Hesus na matatap 
ang gayong balak ni Hudas 
kapagdaka ay nangusap, 
aniya, ay mga liyag, 
akala ninyo ay Llinsad. 

Kayo'y hindi magkukulang 
ng pobreng malilimusan, 
nguni't ito ay tandaan, 
iilang araw na 


lamang 
at tayo'y maghihiwalay. 


Ang gawa ni Magdalena 
yao'y parang himakas na, 
at sa aki'y alaala, 
kaya nga mga kasama 
huwag nang ikabalisa. 


Ano'y nang kinabukasan, 
sa Bethania ay pumanaw 
itong Maestrong maalam 
kasama at kaalakbay 
ang Apostoles na tanan. 


Nang malapit na, ang sabi 
si Hesus na Poong kasi 
sa Aldea ng Betphage, 
karatig ng Olibete 
kinawiwilihang dati. 


Kalahating oras bilang 
ang layo ng lalakaran, 
sa Herusalem na bayan 
dito ay ang Poong Mahal 
nag-utos sa mga kawal. 


Dalawa ngang disipulo 
ang inutusan ni Kristo, 
si Huan at si Hakobo, 
magkapatid na totoo 
na anak ni Sebedeo. 


Inyo ngang paroonan 
ang dako roong lansangan 
at kayo ay may daratnang 
humentang na napupugal 
na may anak pang kaakbay. 


Kalagin at dalhin dito, 
at ito'y siyang utos ko, 
kung may tatanong sa inyo 
isagot ay ang Maestro 
ang nagpapakuha nito. 


Pumanaw na kapagdaka 
ang inutusang dalawa, 
doon nga'y kanilang nakita, 
napupugal na humenta 
kasiping ang humentilya. 


Kung kaya ipinakuha 
ni Hesus yaong humenta, 
ani Hakobong butihin, 
ito ay utos sa amin 
ng Maestro'y may gagawin. 


Gayong wika ng mabatid 
ang may-ari'y umimik 
di na binuka ang bibig, 
sapagka't pita at ibig 
nitong Diyos na marikit. 


Kung kaya ipinakuha 
ni Hesus yaong humenta 
kung siya ay papasok na, 
sa Herusalem na sadya 
sasakyan niyang talaga. 


Ito'y salaming malinaw 
na sukat panganinuhan 
ng mga anak ni Adan 
at siyang dapat tularan 
ng mga palalong asal. 


ARAL 


Taong lubhang alisaga, 
mataas magmanukala 
ang palalo kung magwika, 
ilipin mong matiyaga 
lahat mong lihis na gawa. 


Itong Diyos na totoo, 
kung nagkatawang tao, 
nagpakamara sa mundo, 
pangaral lamang sa tao, 
at ng ikaw ay matuto. 


Ang lahat niyang Doktrina 
milagro't pag-aanyaya 
sa mundo'y ipinakita, 
nang iyong maalala 
ang totoo niyang sinta. 


Nguni't ikaw na suwail 
wala man munti mang panimdim, 
ang parati mong hangad din 
ang sala at gawang linsil, 
siya mong minamagaling. 


Di ka na nagdalang awa 
sa tao na iyong kapwa 
ang gawa mo'y pawang daya, 


magbintang, mag-upasala, 
mangusap, mag-wika-wika. 


Manumpa at manungayaw 
dilang katampalasan 
sa bibig mo ay nunukal, 
wala kang takot munti man 
sa Diyos na Poong mahal. 


Kung pumula't manuya ka 
nag-wawala kang kapara 
nguni't di mo nakikita, 
at di mo na alala 
kalupitan mong lahat na. 


Ano pa at pawang lihis 
ang lahat mong-pag-iisp 
linlang at hindi matuwid, 
kung yao'y di mo itangis, 
anong iyang masasapit. 


Ang katampatang mong gawin 


Kristianong nagugupiling, 
ngayo'y ating salubungin, 
si Hesus na maawain, 
papasok sa Herusalem. 


Tingni at nagpakababa 
bagoy Diyos na dakila 
Hari ng Langit at lupa, 
puno na may munukala 


ng lahat niyang ginawa. 


Nagparang dukha at mura, 
salat sa tingin ng mata, 
sumasakay sa humenta, 
bago'y lubos na kaniya 
ang kayamanang lahat na. 


Ito'y kaya gawa lamang 
nang siya'y ating tularan: 
magpakababa ng asal 
iwaksi ang kapalaluan 
puno ng dilang kasamaan. 


Ngunit at abgo lumakad 
tayo muna ay magmalas 
at pag-isipang banayad 
mga sabi't nakasulat 
hula ng mga propetas. 


Hula nang mga Propetas sa 


ating Panginoong Hesukristo 


47 


Ang sa mga unang pantas 
na masisidhing propetas, 
siyang nagsabi't sumulat 
nang kamatayan at hirap, 
ng pariritong Mesias. 


Sa salmos na ikalawa 
ni David, bunying propeta 
Mesias na mapaninta, 
pariritong walang sala, 
kusang magpapakamura. 


Sinabi niya't tinuran 
ang buong kapangyarihan 
sampu nang kaparusahan, 
sa sinomang sumasalansang 
ng kaniyang kautusan. 


Sinaysay ang madlang hirap 


na daratnin ng Mesias, 
darakpin ng mararahas, 
at tataliang di hamak, 
aariing isang uslak. 


Ano pa at itinitik 
sa buong Salmos ni David 
ang buhay na masasapit, 
hirap at madlang pasakit 
niyong Berbong mapagtiis. 


Ang Propetang si Miqueas 
siyang nagsabi't sumulat, 
sa Belen ipinanganak 
at doon din nga sisikat 
yaong mahal na Mesias. 


At yaong namang Propeta 
si Isias ang nagbadya, 
isang dalaga aniya, 
maglilihing walang sala 
at manganganak ng isa. 


At yaong iaanak din 
tatawaging Emmanuel 
kung baga tatagalugin, 
ngayon yaon ay ang turing, 
Diyos at sumasa-atin. 


Ecce virbo concipiet, et 
pariet filium et vocabitur 

nomen ejus Emmanuel Isayas 7:14 


Tanang mga testamento 
ang palaman ay ganito: 
hirap na di mamagkano, 
ang sasapiting totoo 
niyong sasakop sa tao. 


Ang wika pa at pahayag 
na kung dakpin ang Mesias, 
at sa takot ng alagad, 
tatakbo” t magsisiilag, 
magpapahaba't duruwag. 


Totoo ngang aariing 
parang ulol, taong baliw: 
ano pa at hahamakin, 
niyong mga sinungaling 
at mga panaghiliin. 


Isa't isa ay mumura, 
mukha niya'y luluran pa 
tatampalin naman siya, 
magbabata, 
Kordero siyang kapara. 


magtitiis, 


Sicut ovisad occisionem ducetur 
et quasi agnus tondente, 
se obmutescet, et non apariet 
os sunm. Isayas 51:7' 
Siya'y ipaghahatiran 
sa isa't isang hukuman: 
si Pilato'y sila lamang, 
ang hahatol kapagkuwan 
nang dusang ikamamatay. 


Mula ulo hanggang paa 
matatadtad ng suplina 
limang libong mahigit pa, 
ihahampas sa kaniya 
niyong mga palamara. 


Tuloy namang puputungan 
ng tinik ang ulong mahal 
kunwa nga'y hari-harian, 
ang setrong ipatatangan, 
isang tambong hamak lamang. 


At sa gayong mga sakit, 
ang ibibigay na tubig 


ay sukat apdong mapait, 
ipaiinom na tikis 
niyong mga malulupit. 


At kung siya'y patayin na 
na sa krus ipariripa, 
susugatan kapgdaka, 
yaong tagiliran niya 
ng senturiong masigla. 


Kung malibing nang totoo 
ang bangkay ni Hesukristo 
sa takot ng mga lilo, 
yaong mahal na sepulkro'y 
babantayan ng soldado. 


Nguni't agad mabubuhay 
paghusto mg tatlong araw, 
at paglabas na sa hukay 
pawang manga lulunasan 
ang soldadong nagbabantay. 


Ito ang hulang lahat na 
ng masidhing propeta: 
ang sakit at madlang dusa, 
titiising, parapara 
ng ikalawang Persona. 


ECCE TU VENI AD ME 


Nang sumakay si Hesukristo sa 


isang humenta at pumasok sa 
Herusalem 


DOMINGO DE RAMOS 


Passio domini nostri Jesus 
Christi, secundum mattheum 


Ang tanang mga bihasa 
marurunong na lahat na 
paraparang nangagbadya, 
na sinakyan ngang talaga 
ni Hesus yaong humenta. 


Nang malapit ng dumating 
sa pinto ng Herusalem, 
si Hesus ay umibis din, 
at sumakay namang tambing 
sa humentilya ang turing. 


Pagka't yaong humentilya 


na anak niyong humenta, 
bata't dili makakaya, 
kaya at sinakyang una 

ni Hesus yaong ngang ina. 


Dito na ngani natupad 
ang hula ni Zacarias, 
sinabi't ipinasulat, 
na sasakay ang Mesias 
sa isang hayop na hamak. 


Ang sinabi ni San Mateo 
sa kaniyang Ebanghelio, 
nang malapit ng magpasko, 
piesta ng mga hudyo, 
naglakbay si Hesukristo. 


Si Hesus nang sasakay na 
sa hayop na humentilya 
iyong tanang mga kapa 
niyong disipulos niya 
iniangkas kapagdaka. 


Lumakad na nga si Kristo 
naliligid ng katoto, 
sa Herusalem ang tungo, 
at balak niyang totoo 
ang pangangaral sa tao. 


Nang matanto't maalaman 
na si Hesus na maalam 
niyong taong karamihan 
ay papasok sa Simbahan 
sinalubong kapagkuwan. 


Kaguluha'y di kawasa 
ng matanda man at bata 
paraparang natutuwa, 
nagpupuring walang sawa 
dito sa Poong dakila. 


Yaong iba'y nagsikuha 
ng palaspas at oliba, 
ang iba naman ay kapa 
ilinatag kapagdaka 
kay Hesus na Poong Ama. 


Isa't isa'y umaawit 
ng Hosanna filio David 
at Benedictus qui venit, 
salamat, aniya'y sumapit, 
mahal na anak ni David. 


Ang idinugtong pang sabi 

ay in nomine Domini, 
iyo pong gamutin kami, 
sa ngalan ng nagkandili 
at Diyos Ama mong kasi. 


Habang daa'y umaawit 
ng Hosanna filio David 
tuwang hindi nga maisip, 
pagpupuring walang patid 
dito sa Poong marikit. 


Sa malaking katuwaan, 
niyong taong karamihan, 
mula na ngang isinukal, 
ng puso at gunamgunam 
ng pariseos na tanan. 


May pariseong lumapit 
sa kay Hesus ay nagsulit, 
aniya'y Maestrong ibig, 
ang taong nangag-aawit 
patahanin mo ang bibig. 


Anitong si Hesukristo 
ang kahima't walang taong 
magpuri sa akin dito, 
ang naritong mga bato, 
mangagpupuring totoo. 


Nang ito'y maipangusap, 
nagtuloy na ng paglakad 
sa Templo siya tumambad 
kasamang umaakibat, 
ang apostoles na lahat. 


Pumasok na sa templo 
nangaral sa madlang tao, 
marami namang milagro, 
awang hindi mamagkano 
ng Poong si Hesukristo. 


Ang pilay at mga bulag 
sampuang nangagsisiuad, 
piping di makapangusap, 
pinagaling niyang lahat 
awang hindi hamak-hamak! 


Marami'”t lubhang makapal 
ang gumaling na may damdam 
nagsisikip ang Simbahan 
tao'y hindi magkamayaw 
nang pakikinig ng aral. 


Nguni't ang mga balawis 
eskribas at saserdotes 
halos magputok ang dibdib, 
sa laki ng pagkagalit 
dito sa Poong marikit. 


Saka yaong mga lilo, 
maginggiting pariseo, 
pinagbawalan ang tao, 
ang magpatuloy kay Kristo, 
parurusahang totoo. 


Maghapon ang Poong Ama 
ay nangaral sa lahat na, 
doon ipinakilala 
ang linamnam at ang lasa 
ng mahal niyang Dokrina. 


Nang lulubog na ang araw, 
mga tao'y nagsipanaw, 
sa maghapo'y di kumain, 
at ang Poong nangangaral 
nasa loob ng Simbahan. 


Walang sino mang pumiging 
kay Hesus na Poon natin, 
sa maghapo'y di kumain, 
binatang mapaalipin, 
ito'y aral din sa atin. 


Lumabas na sa Simbahan, 
itong Diyos na maalam 
sampung disipulong abay, 
at nagtuloy kapagkuwan 
doon sa Bethaniang bayan. 


ARAL 


Kristiano'y sino ka man, 
dito ay iyong pagmasdan 
pagkawalang kabuluhan 
ng papuri at parangal 
dito sa hamak na bayan. 


Ano pa't pawang lisya, 
ang mundo ay balintuna, 
mali ang lahat na gawa, 
kayamanan man at tuwa'y 
parang asong nawawala. 


Kapagka may pinipita 
sa iyo at inoola, 
totoong minamahal ka, 

datapuwa't kung nangyari na 
dili ka na maalala. 


Ang tao, hangga't mayaman 
marami ang kaibigan, 
kung maghirap na ang buhay 
kahit masumpong sa daan, 
di na batii't titigan. 


Gayong ngani itong mundo 
magdaraya't walang toto, 
pawang lihis na totoo, 
pangimbulo'y nananalo 
sa kaluluwa ng tao. 


Tingi ang Poong si Hesus, 
niyong Domingo de Ramos 
marami ang nalulugod 
nguni't walang isang loob 
na nag-anyaya” t naghandog. 

Kaya ngayon, kapatid ko 
karampatan isipan mo 
ang kahulugan kung ano, 
sa Seremonia sa templo, 
sa mga araw na ito. 


Kung kaya pinagsasama 
ang palaspas at oliba 
ay may laurel na lahok pa, 
kahuluga'y mga Doktrina 
ni Hesus sa madlang sala. 


Sa Olibang kahulugan, 
ang malaking kaawaan 
nitong Diyos na maalam, 
sa taong makasalanan 
mga inanak ni Adan. 


Ang laurel nama'y ganito 
ang kahulugang totoo, 
sa karapatan ni Kristo, 
puputungan naman tayo 
ng tuwang di mamagkano. 


At kung kaya sinasarhan 
yaong pinto ng Simbahan 
kung papasok na nga bilang 
yaong prosesiong mahal, 
gayari ang kahulugan. 


Sapagka't si Kristong Ama 
ay dili pa nagdurusa 
sa mahal na Pasion niya, 
at tunay pang nasasara 


ang pintuan niyong Gloria. 


Tutumbukin kapagkuwan 
ng krus nga niyang tangan, 
at ang pinto ng Simbahan 
ay agad nang mabubuksan, 
ito'y siyang kahulugan. 


At kung ito'y maganap na, 
sa krus ay maiparipa 
pagkamatay nga sa dusa, 
siya namang pagkabuka 
ng pintuan niyong Gloria. 


Kaya sa araw na ito, 
ay kinakanta sa Templo 
ang Pasion ni Hesukristo, 
kahulugan ay ganito, 
niyong dakilang Misterio. 


Pagka't kusa nang natupad 
yaong hula ni Heremias 
at ng lahat ng propetas, 
nayari rin at naganap, 
lahat nilang pangungusap. 


Ang isa pang kahulugan 
ay ang puring ibinigay 
kay Hesus na Poong mahal 
yaong mga napakinggan 
ng pariseos na tanan. 


Sumukal na nga ang dibdib 
at sila'y pawang nagalit, 
dito na nga pinag-isip, 
ang paghuli at pagdakip, 
dito sa Poong marikit. 


Kaya nga taong binyagan 
kung sino ka at ano man, 
ang iyong napapakinggan 
pag-isipan mong mahusay 
sa loob mo't gunamgunamin. 


Matunaw na nga't madurog 
ang tigas ng iyong loob 
gunitain mong tibobos 
ang mga hirap ni Hesus 
nang sa iyo ay pagsakop. 


At maawa kang totoo 
sa iyong kapuwa tao 
tuloy namang isipin mo 

yaong ginawa ni Kristo 
sa araw ng Lunes Santo. 


LUNES SANTO 


Si S. Marcos ang nangusap 
sa Ebanghelyo'y sinulat; 
di umano'y ang Mesias, 
nang Lunes muling lumakad 
sa Herusalem tumambad. 


Doon sa paglakad nila, 
sa daan ay may nakita 
na isang punong higera, 
ang daho'y kaaya-aya 


nguni't wala namang bunga. 


Yaong puno ng halaman 
ng higera ang pangalan 
walang bunga ni isa man 
ay sinumpa kapagkuwan 


nito ngang Poong Maykapal. 


Pagtataka'y mago't mago 
niyong mga disipulo 
doon nila napagsino 
na ang higera ngang ito 
ang katulad at ang tao. 


Katulad nga at kabagay 
ng taong makasalanan 
na kung walang kabanalan 
ang dahon ma'y malalabay 
ay wala ring pakinabang. 


Sapagka't ang tao pala 
ay katampatang mamunga 
ng mga gawang maganda 
at kung dili'y mapapara 
sa sinumpa ngang higera. 


Nang si Hesus ay masok 
sa Templo ay may nakita, 
mga tindaha't lamesa, 
itinapong parapara 
isa ma'y walang natira. 


Sa malaking kagalitan 
nitong Diyos na maalam, 
sila'y ipinagtabuyan, 


na 

ito, aniya'y simbahan 
at di dapat pagtindahan. 


Ang sino mang matuwain 

t budhing lubhang matining 
a Diyos na Poon natin, 
ito'y dapat na manalangin, 
t di dapat na hamakin. 


Y aup 
E 


Nang mangaral na sa Templo 
ang Poong si Hesukristo, 
pinagbuntunan ng tao, 
eskribas at pariseo 

at ang iba pang mga hudyo. 


Ani San Juan kay Kristo, 
nagtanong ang mga lilo, 
anong ipakikita mo, 
sa akin at patotoo 
at ginawa mo nga ito. 


Ang sagot ni Kristo naman 
itong mahal na Simbahan, 
igiba ninyo't ihapay 
itatayo ko ring tunay 
sa loob ng tatlong araw. 


Ang sa hudyong itinuring, 
simbahang ito nang gawin 
ay apatnapu at anim 
ang taon sa bilang namin 
bago nayaring magaling. 


Saka ngayo'y tuturan mo 
pangahas mo 
itong templo, 
araw na husto 


sa amin ay 
kung igiba 
sa tatlong 
iuuli mong magbago. 


Ang isip at sapantaha 
ng mga hudyong kuhila, 
ang Templong kahanga-hanga 
mauuli kung masira 
bago yao'y talinghaga. 


Ang katawan nga ni Kristo 
ang iuuling magbago, 
na sa araw na ikatlo, 
mabubuhay na totoo, 
hindi ang tunay na Templo. 


Kung baga magkagayon man 
na iuuli ang Simbahan 


anong pagkakaliwagan? 
kung ang buong Santinakpan 
nayari sa wika lamang. 


Ipinangaral na niya 
yaong Sermon de la Vina, 
ang maghasik ng maganda, 
mag-aaning walang sala 
ng tuwa't madlang ligaya. 


Nguni't ang mga sukaban, 
nagpunla ng kasamaan, 
wala namang makakamtan, 
at walang kasasapitan 
kung hindi nga kahirapan. 


Kaya alin ka ma't sino 
na nakaririnig nito 
ang iyong isipin dito, 
ang isinermon ni Kristo 
na halimbawa sa tao. 


Ang pangangaral ng ating 
Panginoong Hesukristo sa 
kaniyang mga alagad 


MARTES SANTOS 


Ang mga Ebanghelista 
ang nagsabi't nagpahayag, 
nang Martes muling lumakad 
itong Korderong marilag 
at nangaral sa lahat. 


Nang matanto't maalaman 
niyong taong karamihan 
na sila'y pangangaralan, 
nagsipasok sa Simbahan 
tuwa'y hindi ano lamang. 


Nang dumating na si Hesus 
sa templo'y agad pumasok 
sampung mga disipulos, 
mangangaral na tibobos 
ng gawang kalugod-lugod. 


Ipinangaral na niya, 
paghuhukom sa lahat na, 
sa mag anak ni Eba 
ang igaganti'y parusa 
sa taksil at palamara. 


Ang mapapalad na tao 


53 


na sumunod na totoo 

sa madlang iniaaral ko, 
walang salang matatamo 
ang mahal na Paraiso. 


At doon sa pangangaral 
nitong Diyos na maalam, 
kapagdaka'y nilooban 
niyong mga punong-bayan, 
na sa aral niya'y ayaw. 


Sa kainggitang totoo 
niyong mga taong lilo, 
balawis na pariseo, 
doon sa loob ng templo, 
ibig na'y dakpin si Kristo. 


Nguni't di nila nakita 
si Hesus na Poong Ama 
sampung mga kasama, 
sapagka't nga'y malayo pa 
yaong oras na talaga. 


Lumakad na nagtuluyan 
at napaluwal sa bayan, 
ang kanilang dinaanan, 
Olibeteng kabundukan, 
Dating kinawiwilihan. 


Doon ay tumigil muna 
at bilang nagpapahinga 
itong Poong mapaninta, 
at saka kapagkaraka 
nangusap sa mga kasama. 


Aniya'y mga katoto 
na aking kasalu-salo, 
ngayo'y tandaan na ninyo 
itong lahat na wika ko, 
walang pagsalang totoo. 


Ako aniya'y darakpin, 
gagapusi”t mumurahin, 
hahampasi't papatayin 
sa pagsakop sa sala rin 
ng mga tao kong giliw. 


At ang kamay kong dalawa 
sa krus ay ipaparipa, 
totoo nga't di sasala, 
pawa ninyong makikita, 
panahon kung dumating na. 


Kahima't aking sinaysay 
at sa inyo ay tinuran 
nang panahong nakaraan, 
at di ninyo naalaman 
kung aling oras at araw. 


At nang inyo ngang makita 
ang araw na aking pita 
at di nga magkakaiba, 
bago sumapit ang paskua 
ako'y mapipiit muna. 


Nang ito'y maipahayag 
ni Hesus, Haring mataas, 
ay ang lahat ng alagad, 
bara-parang nangasindak, 
hapis na walang katulad. 


Lumakad na si Kristo 
sampung mga disipulo, 
sa Bethania napatungo, 
di rin nagbawang totoo, 
lumbay ng mga katoto. 


Nang dumating na sa bayan 
si Hesus na Poong mahal 
at apostoles na tanan, 
nangagsiluklok sa dulang 
at kumain kapagkuwan. 


Ang Poong Birhen Maria, 
kapiling ang Anak niya, 
yao'y parang himakas na 
ang may bahay kasalo pa, 
ni Hesus sa mga kasama. 


Nang makakaing matapos 
yaong tanang disipulos 
pawang nawawalang-loob 
naalaalang tibobos 
yaong winika ni Hesus. 


Mata'y na nilang tipirin 
hapis, lumbay at panimdim 
nguni't nahahalata rin, 
kapagkaraka'y pinansin 
ng Inang mahal na Birhen. 


Pumasok ang Birhen mahal 
sa silid nga niyong bahay 
at tinawag kapagkuwan, 
ang Apostoles na tanan 
tatanungin baga bilang. 


Ang Birhen ay ganito: 
ay ano mga bunso ko, 
di ba ako'y Ina ninyo 
at mga anak ko kayo 
minamahal kong totoo? 


Ano baga ang dahilan 
ng luha ninyong nananaw? 
ano't kayo'y nalulumbay 
hayo na nga't ipagsaysay 
at nang aking maalaman. 


Ngayo'y inyong iniiba 
ang asal ninyong lahat na, 
dati-dati mga oya, 
kapagdating ibabadya 
ano mang inyong makita. 


Agad ninyong sasabihin 
ipahahayag sa akin 
saka ngayon baga'y bakin 
tikis kayong naglilihim 
sa aking dinaing-daing? 


Sa ganoong pangungusap 
ng Birheng Inang may habag 
ang Apostoles na lahat, 
lalo pang nangagsiiyak 
luha'y agos ang katulad. 


Ang isinagot na lamang 
ng Apostoles na tanan 
anila'y O Birheng mahal, 
anak mo ay naririyan, 
siyang sukat makaalam. 


Sa dili rin magpahayag 
ang Apostoles na liyag 
ay lumapit naman agad 
ang Inang may alapaap 
at tinanong na ang Anak. 


Anang Birheng masaklolo 
Panginoon at Anak ko 
anong bagay kaya ito 
laki ng dalang hapis mo 
sampung mga disipulo. 


O Anak na minamahal 
na aking pinalalayaw, 
ano't pinaglilihiman 
at di mo pagpahayagan 
yaring iyong Inang tunay. 

Ang isinagot ni Kristo 
walang ano man Ina ko, 
pahid na iyang luha mo, 
at dili pa oras ito 
ng pagsakop ko sa tao. 


Nguni't bakit nangangamba 
ang dibdib mo aking Ina 
dito ako matitira 
hanggang dumating ang oras 
ng Poong ko't aking Ama. 


Bahagya nang tumiwasay 
yaong pusong nalulumbay 
ang Inang Birheng may damdam 
at parating pinupukaw 
ng sakuna't agam-agam. 


MIYERKOLES SANTO 


Kasaysayan ng malupit na si Hudas 


At, sapagka't marami na 
ang sumasampalataya 
sumusunod sa kaniya, 
at niwalan ngang halaga 
kabagsikan ninyong sadya. 


Kung kaniyang mauptan 
ang tao sa buong bayan, 
baka kayo ay alihan, 
lupigin ang kabagsikan, 
alisan ng katungkulan 


Kayo man nga ay tumanggi, 
di na yata mangyayari, 
lalo na kapag dumami 
ang mahibuan ng sabi 
ng dila niyang maliksi. 


At yamang may panahon pa 
mag-isip kayo ng iba, 
inyong iparakip siya 
nang hindi mapalamara 
ang mga punong hustisya. 


Na kung mangyayari lamang 
bukas huwag nang maliban, 
o kung dili kaya naman, 


ay sa ikalawang araw 
agad ninyong ipapatay. 


Kayo'y huwag maghinagap 
nitong aking pangungusap, 
kahima't ako'y alagad, 
ngayo'y kusang umiilag 
sa kaniyang gawang lahat. 


At di ko minamaganda 
ang ugali't aral niya 
ako'y tumatalikod na, 
at nagsisising talaga, 
ano't ako'y nakasama? 


Nang inyong paniwalaan 
itong lahat kong tinuran 
ay pangako kong matibay, 
kayo'y aking sasamahan 
kung huhulihin ang hunghang. 


Ituturo ko sa inyo 
ang pagdakip kung paano, 
ang bahala nga ay ako, 
nguni't magkalutas tayo 
dito sa usap na ito. 


At kung inyong masunod na 
ang nasa ninyo at pita 
nang pagdakip sa kanya, 
at magkano kaya baga 
sa aki'y magiging upa? 


Gayong wika'y nang matalos 
niyong mga pariseos, 
nangatuwa nang tibobos 
ang malupit nilang loob 
sa pangako nitong hayop. 


At niyakap na si Hudas 
ng pariseos, eskribas 
sampung lilong si Cayfas, 
tuwa nila'y dili hamak 
at ang nasa'y matutupad. 


Pinangakuang bibigyan, 
tatlumpung salapi lamang, 
kanilang pinagsulatan 
yaong gawang kaliluhan, 
at tuloy pinanumpaan. 


Tuwang walang makapara 
ni Hudas na palamara, 

ang salapi nang makita 
ay sinilid sa bulsa 
at iningat-ingatan na. 


Nanaog na kapagkuwan 
ang alibughang matakaw 
at nagtuloy na sa bahay, 
loob at di mapalagay 
at ang budhi'y salawahan. 


Nagbabalobalo siya 
kunwa'y wala siyang sala, 
bago'y natatalastas na, 
ni Hesus na Poong Ama 
ang masama niyang pita. 


Hindi nga naalaman 
ng Apostoles na tanan 
yaong mga kagagawan, 
ni Hudas na tampalasan 
na puno ng kasikiman. 


Ang isip nilang totoo 
kaya sa bayan tumungo 
ay mamimili ang lilo 
bago'y hindi't ang Maestro 
ang siyang ipinagduro. 


Nang siya nga'y magpaalam 
sa Birheng Inang timtiman, 
ay kusa pang binilinan, 
alami't pakimatyagan 
sa baya'y bulong-bulongan. 


Isinagot pa ng lilo, 
Oo po, Panginoon ko, 
ang bahala na ay ako, 
na magkalingang totoo 
sa aking Poo't Maestro. 


O sukaba't taong pusong 
budhing parini't paroon? 
ano iyang naging tugon? 
ay bago ang iyong layong 
ipagduduro ang Poon. 


Nang si Hudas magbalik na 
tinanong kapagkadaraka 
ng Poong Birheng Maria, 
ano ang napansin baga't 
sa tao'y narinig niya. 


Ang isinagot ng lilo: 
matuwa na ang Poon ko, 


usapan ng mga tao 
pawang puro sa Anak mo, 
tuwa nila'y mago't mago. 


Huwag ka na pong malumbay 
at ako'y napasa bayan 
doon ko nga napakinggan 
ang mga usap-usapan 
niyong taong karamihan. 


Ang lahat ay natutuwa, 
nagpupuring walang sawa 
sa lahat niyang ginawa, 
wala isa mang pumula 
sa Maestro kong dakila. 


Tumiwasay na ang budhi 
loob nitong Inang pili, 
parati mang sumasanhi, 


nguni't hindi napapawi 
ang lubos niyang pighati. 


Lalo na nang mapagmasdan 
ang malaking kalumbayan 
ng Apostoles na tanan, 
puso niya'y nasasaktan 
sa ganoong mga asal. 


Pinahid na ni Maria 
luha sa kaniynag mata, 
pumasok kapagkaraka, 
sa silid ng Anak niya, 
lumbay ay walang kapara. 


Ito ang ipinangusap: 
O Panginoon ko at Anak, 
minamahal ko sa lahat, 
puso ko ay naghihirap 
sa aking napagmalas. 


Ano baga, O bunso ko 
at hindi ka magkatuto 
gayong niluhogluhog ko 
magdalita ang Anak ko 
ang Ina mo'y tugunin mo. 


Ang sino mang tao riyan, 
taga malayo mang bayan, 
kung ganitong Paskong araw, 


ay umuuwi sa bahay 
dinadalaw ang magulang. 


Sa dulang ay magsasalo, 

sapagka't araw ng Pasko, 
saka ikaw na anak ko 

ay aalis iiwan mo 

akong nag-iisa rito. 


Paano ang iyong Ina, 
kung ikaw ay di kasama 
ano ang ikasasaya 
dumating man ang Paskua, 
bunso kung dito'y wala pa. 


Itong iyong pagpipilit 
nang pagpanaw at pag-alis 
siyang ikinahahapis, 
halos na ngang ikapunit 
ng puso ko't aking dibdib. 


Para kong naaaninaw 
ang iyong daratning buhay, 
diwa ito'y katapusan, 
at lulubog na kapagkuwan 
ang maliwanag na araw. 


Kaya ngayon ang hingi ko, 
dalawang bagay sa iyo, 
sundin naman sana ako, 
pahimakas ko na ito 
O bunso, sa pag-alis mo. 


Ang hingi kong una-una 
sa bunso ko't aking sinta, 
huwag kang lalayo muna, 
at dito ka na magpaskua 
bago maghiwalay kita. 


Ang kalawang hingi ko 
na inoola sa iyo 
ako nama'y tapatin mo, 
ano ang nasa sa iyo, 
niyong mga pariseo? 


Nang kay Hesus na marinig 
yaong wikang matatamis 
niyong Inang nahahapis, 

di nabata't di natiis, 
sumagot siya't nagsulit. 


Ina ko, aniyang mahal 
na aking kaginhawahan, 
ano pa po bagang bagay 
ang sukat mong ikasuway 
sa Poon na nalulumbay. 


Ngayon po at naganap na 
ang araw na aking pita 
nang pagsakop ko sa sala, 
simula na ito, Ina 
ng di natin pagkikita. 


Ganap na at walang kulang 
panahon at takdang araw 
ng Ama kong lubhang mahal, 
sa pagsakop ko sa tanan 
sa buong sangsinukuban. 


Ina ko'y masusunod na 
hula ng mga Propeta 
sa Eskritura Sagrada, 
hirap at madlang parusa 
nang pagsakop ko sa sala. 


Magdalita ang ina ko, 
at ako nga'y tulutan mo 
kay Ama'y sumonod ako, 
di mangyayaring totoo 
na di ako manaw dito. 


Di na mangyaring iliban 
ang pag-alis at pagpanaw 
palibhasa ito'y halal, 
ito'y pangakong matibay, 
pagsakop sa kasalanan. 


Mangyayari bang suwayin 
utos ng Ama at bilin, 
wala yatang daan mandin 
nag tao'y di ko sakupin 
sa sala'y pagkagupiling. 


Datapuwa Inang mahal 
na aking kinalulugdan, 
kahima't ako'y mamatay, 
sa loob ng tatlong araw 
ako'y muling mabubuhay. 


Ito'y siyang pangako ko, 
siyang tipan ko sa iyo, 
walang pagsalang totoo, 
kaya ako'y tulutan mo 
nitong pagpanaw na ito. 


Aba Ina kong mapalad, 
bukod sa babaing lahat, 
para ko nang pahimakas, 
sa aking pagpanaw bukas 
yakap yaring iyong Anak. 

Wika na kalumbay-lumbay 
sagot na ikamamatay! 
daig ang mabisang punyal, 
na ikikitil ng buhay 
ng sino mang nasasaktan. 


Nang marinig ni Maria 
ang gayon ngang parirala 
dibdib ay kumaba-kaba 
nalunos na kapagdaka 
halos manaw ang hininga. 


Kung danga'y kinakasihan 
ng Diyos sa kalangitan 
ang sa Inang Birheng buhay, 
halos nga maalis at manao 
ang hininga sa katawan. 


Nang mauli na ang loob 
nitong Inang nalulunos 
sa silid agad pumasok, 
nanalangin at lumuhod 
sa kaniyang Amang Diyos. 


Sa langit ay tumingala 
ang mata ay lumuluha, 
ito at siyang winika, 

O Diyos Amang dakila 
Hari sa Langit at Lupa! 


Ano nga't bakit Poon ko 
binalalo sa Anak Mo 
ang mga hamak na tao? 
at mahal mo pang totoo 
sa gayong sala sa iyo? 


Ang dapat mong pahirapan 
dahilan sa kasalanan 
siyang ipagtatangkakal, 
at ang anak Mo ring tunay 
ang iyong ipapapatay. 


Kung baga, Diyos kong Ama 
sa tao ay naawa ka 
patawaring Mo na sila 
huwag mong ipapatay na 
ang Anak kong sinisinta. 


Yamang ganap na totoo 
kapangyarihan Mong ito: 
di man, mamatay Diyos ko, 
mangyayari kung loob Mo 
sakupin ang madlang tao. 

Batid mo na't naalaman 
ang lahat kong kahirapan 
dinalang siyam na buwan, 


sa tiyan ko ay namahay, 
ito'y siyang kalooban. 


Lalong hirap na totoo 
nang kami'y paalisin mo, 
naparoon sa Egipto, 
pagod na di mamagkano 
nang pagkalong sa Anak Mo. 


Ano pa't Diyos kong Ama, 
madla ang aking balisa, 
hapis na walang kapara 
nang lumaki na nga siya, 
at mangaral sa lahat na. 


Kaya Amang maawain, 
siya'y iyong patawarin 
at ako nama'y gayon din, 
huwag Mo na pong kunin 
ang Anak kong ginigiliw. 


At kung siya at mamatay 
pilit akong mararamay 
dito nga'y ang kahirapan 
sa puso ko'y mamamahay 
kung ang anak ko'y matingnan. 
Di pa ba sukat, Poon ko 
ang kanyang pagaayuno, 
baghahampas sa disierto, 
maging tubos na totoo 
sa sala ng madlang tao. 


Ako na ang pagbuntunan 
ng lahat Mong kagalitan, 
ako na'y siyang mamatay, 
lalo ko pang katuwaan 
siya lamang ay mabuhay. 


Itong hiling kong talaga 
at sa iyo'y inoola 
Diyos ko magdalita ka 
itulot Mo na nga sana 
nang ako'y matiwasay na. 


Marami pa't madlang bagay 
ang sa Birheng karaingan, 
agad siyang pinakinggan 
at sinagot kapagkuwan 


ng Diyos sa kalangitan. 


Narinig ko nang magaling, 
Maria, ang iyong daing, 
di ko mangyaring tanggapin 
na ikaw'y aking sagutin, 
ang anak ay timawain 


Hindi niya mababata 
na makitang maghirap ka 
lalo pa ngang sakit niya, 
kaya ang lalong maganda 
ay ang siya ay magdusa. 


Maria'y di ko matanggap 
iyang iyong pakiusap 
hindi na nga malilinsad 
ang anak mo'y maghihirap 
dahil sa sala ng lahat. 


Siya ang katampatan 
ng maghirap at mamatay 
sapagkat siya nga lamang, 
ang umako at humadlang 
sa sala ng sangtinakpan. 


Dili iba't ang anak mo 
magbabawa ng poot ko 
sa mga hunghang na tao, 
siyang lunas na totoo 
sa sala ng buong mundo. 


Maria, ang iyong tularan 
sakripisyo ni Abraham 
sa pagsunod niya lamang 
sa hiling ko't kalooban, 
si Isaac, pinugutan. 


Ito naman ang hiling ko 
at aking loob sa iyo: 
nang matimawa ang tao, 
ay nagtiis kang totoo 
at magdusa'y ang anak mo. 


Nang matanto at mabatid 
ng Inang Birheng may hapis 
na yao'y loob ng Langit, 
munti ma'y di na umiimik 
nagbata na nga't nagtiis. 


Mahapdi mang walang hangga 
mapait man at mapakla, 
gayong hirap ay binata, 

ng Poong Birheng Maria ang palalong walang too, 
pagsunod Diyos Ama. api saan mang patungo, 
sa hirap nananagano. 
ARAL 
Gayong hirap ay magbawa 

O taong walang balisa, sa puso mo't kaluluwa 
wala ngani mang alaala, magkusa kang pakalara 
ang iniibig mo tuwi na, at manalangin tuwi na 
sumuway at magkasala sa Poong Birhen Maria. 


sa Diyos na Poong Ama. 
Ang ano mang kahirapan, 


Lubos na tinutularan sakit na iyong karatnan, 
kay Hudas na kagagawan pawa mong pasalamatan 
dilang katampalasanan, ay yaon ay kalooban 
at isip na mahahalay ng Diyos sa kalangitan. 
ang nasa iyong katawan. 

Dunong na magwika-wika Huwag ipagdalang galit, 
humibo”t magdaya-daya ano mang hirap at sakit, 
lubhang mananalong dila, kung mabata at matiis, 
mataas magmanukala tantong hindi malilihis 
palalong walang kamukha. gagantihan ka ng langit. 


At kung di mo babawahan 


gayong katampalasanan, HUEBES SANTO 
tantong kahina-hinayang 
ang kaluluwa mong iyan Nang una'y kaugalian 
sa impierno'y gagtungan. niyong taong kalahatan, 
taon yao'y napipisan 
Tingni ang lilong si Hudas ang buong sangkahudyohan 
apostol na walang-palad sa Herusalem na bayan. 
sa kasakiman sa pilak, 
ang kaluluwa'y nasadlak Kapag ikalabing-apat 
sa balong puno ng hirap. buwan ng Marso ang bansag 
magpipisan na ang lahat, 
Marami pa at makapal tuwa nang pasasalamat 
sa sulat napapalaman ng manaw sa paghihirap. 
dahilan sa kayamanan, 
sa impierno'y gagatungan Sapagka't ng unang araw 
ang budhing mga sukaban. bihag ang sangkahudyohan 
ni Paraong haring hunghang, 
Kay sino ka ma't akin at alipin silang tunay 
Kristianong nagugupiling, ng taga-Ehiptong bayan. 
iyong isiping magaling, 
at ngayon mo saliksikin Si Moises at hindi iba 
ang lahat mong gawang lihim. ang sa kanila'y kumuha, 
himalang kataka-taka, 
Nang doon mo mausisa sa hari'ipinakita 
ang iyong pagkamasama, pagtubos nga sa kanila. 
kung mahabag ka't naawa, 
sa taong iyong kapuwa Ito ngang araw na ito 
sa may hirap at dalita. ang pagsasaya ng hudyo, 
nang pagpanaw sa Ehipto, 
Kung magaling ang gawa mo araw ng Paskuang ganito 


daming pupuri sa iyo, kaya sila dumarayo. 

Nang Huwebes pagka umaga 
si Kristo ay gumayak na 
at nagpaalam sa ina, 
tutupdin na ngang talaga 
pagsakop niya sa sala. 


Aniya ako'y paalam, 
kalapating minamahal 
ina kong kinalulugdan, 
ito na ang takdang araw, 
sa Diyos na kalooban. 


Dumating na pong totoo 
araw na hinihintay ko 
ng pagsakop ko sa tao, 
magdalita ang ina ko, 
ako'y paalam sa iyo. 

Ina huwag kang mahapis 
sa pagpanaw ko't pag-alis 
masaklap man at mapait, 
titiisin at siyang ibig 
ng Ama kong nasa langit. 


Nang matanto ni Maria 
yaong sabi sa kaniya, 
dibdib ay kumaba-kaba 
at tumangis kapagdaka. 
ito ang ipinagbadya. 


Diyata bunsong anak ko 
di mangyayaring mabago 
ang pagpanaw, pag-alis mo 
ano ang aasalin ko 
kung mahiwalay sa iyo! 


Yamang ito'y 
at kalooban ng 
mapait ma't di masayod 
at mahapdi man sa loob 
titiisin ko nang tibobos. 


siyang utos 
Diyos 


Nguni at ang aking hiling 
sa bunso ko't aking giliw, 
sana'y sabihin sa akin, 
kung saan ka hahanapin 
ng ina mong nanimdim? 


Ang sagot 
nitong anak 
ina'y di ka 
ikaw ay sasamahan 
ng pamangkin mong si Huan. 


sa Birheng mahal 
na papanaw: 
maiiwan 


Pawiin ang madlang dusa, 
at ang luha mo sa mata, 
mahapdi ma'y aanhin baga, 
ikaw rin po lamang ina 
ang aking kasama-sama. 


Datapuwa't madlang sakit 
daing ng inang may hapis 
aling dila ang magsulit 
aling mataas na bait 
ang di magputok ang dibdib. 


Tumatangis kapuwa na 
bubuntu-buntong hininga, 
dibdib ay kakaba-kaba, 
at nagpaalam pagdaka 
si Hesus sa Birheng Ina. 


Niyakap na nga si Hesus 
niyong Inang nalulunos, 
luha sa mata'y nanagos, 
at saka siya nanaog 
sampung mga disipulos. 


Sinusundan din ng mata 
nitong may lumbay na ina, 
gayon din ang anak niya, 
linigo't di mabata 
ang inang nababalisa. 


Nang di na niya matanaw 
ang anak na minamahal, 
pumasok na kapagkuwan, 
sa silid niyang tahanan 
hapis na di ano lamang. 


Itong mahal na Mesias 
nagpatuloy ng paglakad 
inaaliw ng alagad, 
mga Misteryong mataas 
siyang ipinahahayag. 


Nang sapitin nila naman 
Olibeteng kabundukan 
na di malayo sa bayan, 
doon muna nagtumahan 
hanggang lumubog ang araw. 


At inaralang lahat na 
ni Hesus ang mga sama, 
pawang wikang magaganda, 
na sukat ikaginhawa 
ng kanilang alaala. 


Nang alas-tres na ang araw 
si San Pedro't si San Juan 
tinawag niya kapagkuwan, 
at saka pinangusapan 
ito ang siyang tinuran. 


Kayo, aniya'y umuna 
at sa baya'y pumasok na 
doo'y inyong makikita, 
isang taong nagdadala 
ng tubig sa bangang isa. 


Alinsunurin pagkuwan 
saan man siya humanggan 
ang pasukin niyang buhay, 
kayo at pumasok naman 
at siya kong kalooban. 


At ang saysaying totoo 
sa bahay ay turan ninyo 
doon ako magpapasko, 
at nang ituro kung ano 
laan sa araw na ito. 


Nang ito'y maipangusap 
ni Hesus na nagpahayag 
ay ang dalawang alagad 
kapagdaka ay lumakad 
at sa bayan nagsitambad. 


Sa pagparoo'y nakita 
yaong tanda sa kanila, 
sinunod kapagdaka, 
sa bahay nila inihanda 
ang kasangkapang lahat na. 

sampung tanang disipulo. 


Nang dumating na si Hesus 
doon sa bahay ni Markos, 
binati niyang tibobos, 
ng buong galang na puspos 
ang katoto niya't irog. 


Pumasok at ang tinungo 
yaong sadyang Senakulo, 
pagkakathaang totoo 
ng mataas na Misterio, 
habilin sa madlang tao. 


Doon sa pagkakapisan 
ni Hesus at mga kawal, 
bago lumuklok sa dulang, 
nangusap na nga't nangaral, 
itong Hesukristong maalam. 


Oh mga apostoles ko 
mahal kong mga katoto, 
laon nang ninanasa ko, 
ang tao'y magsalu-salo, 
araw ng Paskuang ganito. 


Ngayon na nga matutupad 
ang nasa ko't pitang lahat, 
dito tayo maghaharap, 
at ibig ko nang maganap 
hula ng mga propetas. 


Saka ang Poong si Kristo, 
sampung mga disipulo 
nagsiluklok na totoo, 
at minulan na nga rito 
ang pagkain sa kordero. 


Ang Paghapon ng ating Panginoong 
Hesukristo sampu ng Kaniyang mga 
Apostoles 


Ang Paghuhugas ng ating 
Panginoong Hesukristo sa mga Paa 
ng Kaniyang mga Apostoles 


Itong korderong inihaw, 
dili iba't kalarawan 
ng mahal niyang katawan, 
totoong pinahirapan 
niyong mga hudyong hunghang. 


Nang lumubog na ang araw 
ay itong Poong maalam 
niyakag ang tanang kawal, 
at pumasok kapagkuwan 
sa Herusalem na bayan. 


At sa bahay ng katoto 
agad silang napatungo, 
ang nasa nilang totoo 
doon sila magpapasko 


Ay ano nga'y nang matapos 
yaong paghapong tibobos, 
dito na nga ibinuhos, 


ng kaniyang sintang lubos 
sa mga katoto't irog. 


Nang alas-sies-y-media, 
oras niyong gabi baga, 
Maestro'y lipos ng dusa, 
katawa'y di makakaya 

sa lumbay ng Pasyon niya. 


Nagbuhat na at nagtindig 
ang Maestro't Poong ibig, 
isang tuwalya'y ginamit 

at sa baywang ibinigkis 
siyang gagawing pamahid. 


At saka niya sinidlan 
ng tubig yaong panastan 
at kaniyang huhugasan, 
ang paang dumi-dumihan 
ng kaniyang mga kawal. 


Dinulog na kapagdaka, 
si Pedrong katoto niya 
at huhugasang talaga, 
gayong gawa'y nang makita 
ni Pedro'y agad nagitla. 


Ano pa nga't natilihan 
loob ni Pedrong timtiman 
luha sa mata ay nukal, 
kapagdaka ay nagsaysay, 
ito ang siyang tinuran. 


Domine tu mihi lavas pedes? 


Ikaw, Oh Panginoon ko 
paa ko'y huhugasan mo, 
bago ang dapat nga'y ako, 
siyang humugas sa iyo, 
pagka't Diyos kang totoo. 


Di ka yata mababata, 
Panginoon ko at Ama 
na hugasan kong makita 
yaring mahalay kong paa, 
duming walang makapara. 


Ang isinagot ni Kristo: 
di mo natatanto Pedro 
kung ano itong gawa ko, 
ngayo'y matatalastas mo, 
ang kahulugan nito. 


Sa malaking pagkahapis, 

si Pedro'y agad nagtindig, 
yaong paa ay inalis 
at ang wika'y non lavabis 
in aeternum mihi pedes. 
Huwag mo na pong hugasan 
paa kong dumi-dumihan, 
magpasaan man humanggan, 
at nang hindi malunasan 
ang buong sangkalangitan. 


Ay ano'y sa hindi mayag 
si Pedro'y ayaw pahugas 
ay ang Korderong banayad, 
kapagkaraka'y nangusap, 
ito ang ipinahayag: 


Si non lavero te 
Nan habebis partem mecum. 


Na kung hindi huhugasan, 
Pedro ang paa mong iyan, 
kita ay kagagalitan, 
at di ka makikinabang 
sa akin ng ano pa man. 


Kita at tatampuhan na, 
parang hindi ka kasama, 
di magkakamit ginhawa, 
babawiin kong lahat pa 
ang aking mahal na grasia. 


Ay ano'y nang maunawa 
ni Pedrong nawalang-diwa 
sumagot na alipala, 
na ang mata'y lumuluha 
nangusap at ang winika. 


Aniya'y Panginoon ko 
hindi lamang ang paa ko 
kundi kamay sampung ulo, 
tulot ko nang hugasa mo 
huwag ka lamang magtampo. 


Kung ako at kagalitan, 
ngayon ay iyong tampuhan, 
aba Panginoong mahal 
ano pang kapakanan 
niring maralitang buhay! 


Pumayag na nga si Pedro 
na pahugasan sa Maestro, 
at nanikluhod na rito, 
ang Poong Dibino Berbo, 
at hinugasang totoo. 

Asal ay kaawaawa, 
bago'y Diyos na dakila, 
nang may kunang halimbawa, 
tikis na nagpakababa 
ang taong hamak na lupa. 


Angeles at Principados 
Virtudes at mga Tronos, 
tingni nga ang Poong Diyos, 
nagbabatang nakaluhod 
sa paa ng mga lingkod. 


Mahapis na at malumbay 
ang lupa at sangkalangitan, 
sukat nganing ikahambal, 
ang kaawa-awang lagay 
nitong Diyos na maalam. 


Tingni't hinuhugasan na 
ang kay Pedrong mga paa, 
nang mahugasan na niya, 
pinharira't hinagkan pa 
na luhaan yaong mata. 


Sa pumayag nang totoo 
na napahugas si Pedro 
ay ang ibang disipulo 
di tumanggi't nakitalo 
napahugas sa Maestro. 


Silang lahat ay binaybay, 
para-parang hinugasan, 
pagkapahid ay hahagkan, 
aling puso kaya naman 
ang di madurog, matunaw! 

Ano'y nang mahugasan na 
sa disipulos na paa 
si Hesus nama'y nuli pa 
lumukluk na kapagdaka 
at nangusap sa kanila. 


Aba, mga kaulayaw, 
katoto ko't kaibigan, 
itong inyong napagmasdan, 
sa aki'y siyang tularan 
sa inyong magiging kawal. 


Kayo ay mangagsunuran, 


magpakababa ng asal 

at loob na malumanay, 
sapagkat ang kataasan, 
punong dilang kasamaan. 


Nang maipangusap yaon 
ni Hesus na Panginoon, 
nagtuloy na ng paghapon, 
hapis na walang kaukol 
ng kaniyang mga kampon. 


At doon sa pagsasalo, 
ang maalam na Maestro 
nangusap sa disipulo: 
isa aniya sa inyo, 
ipagkakanulo ako. 


Ano ay nang mapakinggan 
ng apostoles na tanan, 
para-parang natilihan, 
ang lahat ay nagpamaang 
sa kaniyang isinaysay. 


Sa hiya at takot nila 
tumanong kapagkaraka: 
ako po kaya, anila? 
si Hudas nama'y gumaya 
nakitanong kapagkaraka. 


Sinagot naman marahan 
itong apostoles na banday 
na walang iba kung di ikaw 
ani Hesus na maalam: 
walang iba kung di ikaw. 


Taas na hindi maisip 
ng karunungan at bait 
ng Diyos, Hari ng Langit, 
sa doroong apostoles 
walang isang nakarinig. 


Sa hiya at alang-alang, 
si Pedro ay natilihan 
nilihim na si San Huan 
at kay Hesus na pahilig: 
himalang gawa ng langit. 


Si Huan ay tumanong na 
sa Maestrong mapaninta, 
ani Hesus sa kaniya, 
ang subuan kong mauna, 
yao'y siyang palamara. 


Sa paghapong matahimik 
niyong mga apostoles 
si San Huan ay naidlip 
at kay Hesus na pahilig, 
himalang gawa ng langit. 


Dito na nga yaong lilo 
sinubuan ng Maestro, 
hindi nakitang totoo, 
niyong mga disipulo 
na kapiling at kasalo. 


Nang mayari't maganapan 
nag paghapong Cena Legal 
ay itong Poong maalam 
isinunod na nilalang 
yaong Cena Sacramental. 


At sa Senakulong sadya 
linalang ng Poong Ama 
ang mahal na Eukaristia, 
ipatatantong talaga 
sa mga katoto niya. 


Ugali ng kahudyohan 
kung ganitong paskong araw, 
sa pagkain ng hapunan 
sila'y may isang tinapay 
na nabubukod sa dulang. 


Yaong tinapay na isa 
walang halong lebadura, 
ni Hesus na Poong Ama 
tinangnan na may paninta 
at binuksan pagdaka. 


Saka niya binulungan 
niyong mga wikang mahal, 
itong tangan kong tinapay, 
ay siya ko ngang katawan 
kakaning ikabubuhay. 


Pinisan at piniraso, 
ipinakaing totoo 
na ang winika ay ito, 
aniya ay kanin ninyo 
ito'y siyang katawan ko. 


Nang masubuang matapos 
yaong tanan disipulos 
ay ang ginawa ni Hesus, 
ang kalis agad sinambot, 
may lamang alak sa loob. 


Kaniyang binendisiyonan, 
tuloy namang binulungan 
ay naging dugo ring tunay, 
ipinainom pagkuwan 
sa kaniyang mga kawal. 


At ang winika'y ganito: 
ito ay inumin ninyo 
at ito nga ang dugo ko, 
mabubuhos na totoo 
dahil sa sala ng tao. 


Masayod, mauubos 
sa isang malaking krus, 
sa pagsakop ko't pagtubos 
sa sala ng sangsinukob 
dugo ko ang mabubuhos. 


Kayo nama'y bibigyan ko 
kapangyarihang totoo, 
ito ngayong ginawa ko, 
siya namang gawin ninyo 
kung ako'y manaw sa mundo. 


In mei memotian facietis, 
ani Hesus na marikit, 
kung baga samakatuwid, 
ang kaniyang sabi't sulit 
sa narong apostoles. 


Kung ito'y inyong gagawin 
ako'y ang alalahanin, 
siya ninyong panimdim, 
kayo naman mga giliw 
ay aking pagpapalain. 


Ano pa't si Hesukristo, 
lubos ang sinta sa tao 
at sa lahat ng katoto, 
nangusap nagpanibago 
na ang winika'y ganito, 


Qui manducat meam carnem 
et bitbit meum sanguniem. 


Ang sino mang makakain 
ng katawan kong habilin 
at ang dugo ko'y inumin 
siya nga ay nasa akin 
at ako'y nasa kanya rin. 


Niyong mapakinabang na 

ni Hesus ang mga sama 
ay pinagbilinan sila, 
may Obispo't Santo Papa 
at Saserdotes ang iba. 


Misteriong hindi 
himalang gawa ng Langit, 
sintang bukal nga sa dibdib, 
awang walang kahulilip, 
nitong ating Poong ibig. 


maisip, 


Ang alaalang matibay 
ni Hesus ang Birheng mahal 
nang gabi ring yaon naman 
si San Gabriel inutusan 
ang Birhe'y pinasuguan. 


Si Enok at si Elias 
doroon din at kaharap 
nakinabang na banayad, 
nguni't walang nakamalas 
sa disipulos ng lahat. 


Oh sintang hindi masayod 
biyayang hindi matapos 
awa ay lubos na lubos 
kusang ipinagkaloob 
nitong maawaing Diyos! 


Purihin ng buong mundo 
itong mananalong Berbo 
dahil sa sinta sa tao 
katawa't dugong totoo 
nalagak sa Sakramento. 


Ang pagpanaw ni Hudas sa 
Senakulo at ipararakip 
ang Maestro 


Tigas na di ano lamang 
daig pa ang batong-buhay, 
loob ni Hudas na banday 
na di lumambot munti man 
ang kaniyang kalupitan. 


Sa kataksilang totoo 
kaluluwa nitong lilo 
pinasukan ng demonyo, 
nanaw na sa senakulo, 


ipahuhuli ang Maestro. 


Kusa na ngang humiwalay 
yaong apostol na banday, 
Oh, Hudas na tampalasan, 


mahanga nanga'y mahangay 
ikaw ay huwag nabuhay. 


Kumaon na nga ang lilo 
ng kapuwa niya aso, 
eskribas at pariseo 
ipahuhuling totoo 
ang masintahing Maestro. 


Tuwang hindi ano lamang 
niyong mga tampalasan, 
pariseong mga hunghang 
at ang nasa nilang tanan 
masusunod kapagkuwan. 


At ito namang nangayag 
na palamarang si Hudas 
tuwa'y hamak-hamak, 
palibhasa ay dulingas 
isang lilo't taong uslak. 

Pusang lampong ang kaparis 
sa pagngiyaw at pag-ingit 
nang sarili at malupit, 
gutom at taong ulisik 
na wala munti mang bait. 


Punung-puno ng kasakiman 
gayon din sa kalupitan, 
madlang awa ay mahalay, 
hayop ang siyang kabagay 
walang bait kamunti man. 


Hunghang, malupit na aso, 
anak yata ng demonyo, 
balawis at walang tuto, 
halay ng pagiging tao, 
walang wasto't walang apdo. 


Ano pa't pawang mahalay 
ang dugong pinagbuhatan, 
duming hindi ano lamang 
ng kanyang pinanggalingan 
at insestong kasalanan. 


Tampalasa't palamara, 
dili na inalala 
madlang loob na pakita 
bagkakalinga tuwi na 
ng Panginoong may sinta. 


Ang kasalanan mong lahat 
kanyanag pinatatawad 

ginawa ka pang alagad, 
ikaw'y siyang nag-iingat 
niyong ginagastang pilak. 


Katiwala ka ng Maestro 
tuwi na'y kasalu-salo, 
minamahal kang totoo, 
ano't ikaw ay naglilo 
sa may sinta ng ganito? 


Di mo na ginunamgunam 
ang madlang pagpapalayaw 
sa iyo ng Birheng mahal, 
ano mang kanin sa bahay 
alaala kang matibay. 


Tuloy ipinagbilin pa 
sa iyo ang anak niya: 
ang tugon mo ay ikaw na, 
makakalinga tuwina 
sa Poon mong mapaninta. 


Ito'y siyang pangako mo 
pagkakalingang totoo, 
kusa mang napatungo 
at iyong ipinagduro 
ang kaniyang naging-tao. 


Bukod dito, ang isa pa, 
apostol na palamara 
ikaw rin at dili iba, 
sa mga lilo'y sasama 
sa pagdakip sa kaniya. 


Kaya malupit na lilo, 
magnilay niyang gawa mo 
pagsisihan mong totoo 
sa aba mo ngang aba mo! 
at kundi ka gumanito. 


ARAL 


Taong hindi nagigikla 
walang munti mang balisa, 
iyong isipin tuwi na, 
lubos na nag-aanyaya, 
si Hesus sa kaluluwa. 


Sintang hindi maulatan, 
lubos na kapangyarihan, 
awa sa makasalanan, 
ang dugo niya't katawan 
inihabilin sa altar. 

At hindi ipinagkait 


sa banal man at malupit 
at nang doon mapag-isip, 
ang lubos niyang pag-ibig 
sa mga bulisik. 


Tayo lamang tantong lilo 
palamara”'t walang toto 
sa mga bagay na ito. 
pagkakalingang totoo 
ng Poong si Hesukristo. 


Ang ating nakakapara 
si Hudas at dili iba, 
kung tayo ay magkasala, 
ipinapalit ang grasya 
sa mga gawang hamak na. 


Ano pa't ang kasalanan 
marami't sakdal ng halay 
kaya kinapopootan 
at hindi ibig matingnan 
ng Diyos sa kalangitan 


Ang Pananalangin ni 
Hesukristong Panginoon natin 
sa Werto ng Hetsemani 


Kaya Kristiano'y magbawa 
nang iyong pagkakasala, 
maawa ka nang talaga, 
at iyong ikabalisa 
ang aba mong kaluluwa. 


At kung di ka gumanito, 
hunghang, malupit na tao 
ano ang masasapit mo 
kung hirap sa impierno, 
ang siya mong matatamo. 


Nang maganap na't matapos 
yaong paghapong tibobos, 
ay itong Poong si Hesus 
sampung mga disipulos, 
nagpasalamat sa 


Diyos. 


Sa Senakulo'y nalis na 
si Hesus pati kasama 
pawang may lumbay na dala 
at ang pinaroonan nila, 
kabundukan ng Oliba. 


Sa haba nilang paglalakad, 
ang apostoles na lahat, 
inaliw ng Diyos Anak 

at nang hindi nga masindak 
ang kaniyang mga liyag. 


O mga apostoles ko, 
pili kong mga katoto 
at ngayon ding gabing ito, 
walang pagsalang totoo, 
ako'y papanawan ninyo. 


Kayo rin nga ay iilag, 
magpapabaya't duruwag 
loob ninyo'y maiilap, 
malilimutang di hamak 
itong ating paghaharap. 


Di sasala't di lilihis 
mga hulang itinitik 
ng propetang mababait, 
Percutiam pastorem et 
Dispergentur oves gregis. 


Na ang kanilang tinuran 
ang Pastor ay susugatan, 
agad namang mabubugaw, 
ang obehang mga kawal, 
walang di ka lalayasan. 


Tantong hindi mag-iiba 
hula ng mga propeta 

na nasa sulat Sagrada 
sapagkat wikang lahat na 
ng Poon ko't aking Ama. 


Nang marinig ni San Pedro 
yaong winika ni Kristo 
di nakabatang totoo 
loob ay sumikdu-sikdo 
at nangusap ng ganito: 


Et si omnes scandalizati 
Fuerint inte, ego nunquam 
Scandalizabor. 


Maestro, aniyang mahal 
silang lahat ma'y pumanaw, 
at ikaw ay pabayaan 
ako ang siyang daramay 
kita'y di hihiwalayan. 


Maniwala ang Poon ko 
nitong pangako kong ito, 


walang pagsalang totoo 
di ako manaw sa iyo, 
sa Diyos, Haring totoo. 
Ani Hesus na maalam: 
oya Pedro'y kararahan 
isip ang wika mong 
ang mabuyo ay mahalay 
baka masinungalingan. 


iyan, 


Si San Pedro'y sumagot pa 
ng ganitong parirala: 
Panginoon ko, aniya, 
tunay di maniwala ka, 
tantong ako'y magdurusa. 


Pinasiya na ni Hesus 
kay San Pedro ng pagsagot 
ay bago nga magtilaok 
sa hating-gabi ang manok 
pilit nganing masusunod. 


Walang pagsalang totoo 
ako'y itatatuwa mo, 
di miminsa't makaitlo, 
isa pang sasabihin mo'y 
di nakikilala ako. 


Sa pangungusap na yaon 
ni Hesus na Panginoon, 
lumakad silang nagtuloy, 
at tumawid naman doon 
torrenteng batis ng Sedron. 


Yaong batis ng torrente 
ng Sedrong dito'y nasabi 
umaagos na parati, 
tubig na batis na yari 
sa libis ng libete. 


Nang makatawid na naman 
si Hesus at mga kawal 
ay sa isang halamanan 
Hethsemani ang pangalan, 
doon sila nagsitahan. 


Doo'y ang Poong si Kristo 
nangusap sa disipulo: 
kayo, aniya'y dumito, 
at mananalangin ako 


sa Diyos, Haring totoo. 

Tatlo ang ipinagsama 
na siyang pinili niya, 
si Pedro ang una-una, 
si Diego ang ikalawa 
at si Huan Ebanghelista. 


Pumasok at nagtuluyan 
sa loob ng halamanan, 
wertong pananalangin, 
doon nga'y naggunamgunam 
tigib kadalamhatian. 


Ay ano'y nang malayo na 
sa ibang mga kasama, 
sa tatlo'y ang ibinadya 
Tristis est anima mea 
Usque ad mortem aniya. 


Kaluluwa ko'y may lumbay 
dahilan sa pagkamatay 
dito kayo ay maghintay 
kaya mga kaulayaw, 
at manalanging mataman. 


Vigilate ay ang turing 
kayo ay magpakagising, 
et orate, manalangin, 
ut non, ay karugtong din 
intertis in tentationem. 


Kayo'y nang huwag pasukan 
ng tukso't dilang kasamaan 
na kinaliligaligan, 
kaya nga't ang katampatan 
ay manalanging mataman. 


Nang maipangusap yaon 
Si possible est, ang sabi 
lumayo at naparoon 
sa di maabot ng pukol, 
lumuhod at nag-orasyon. 


Aniya at Pater mi 
Si impossible est, ang sabi, 
Ama kong makalawingi 
ng kung baga mangyayari 
Transeat a me Calix iste. 


Ama ko, kung kalooban, 
mangyaring iyong iliban 


at huwag kong mainuman, 
ang kalis ng kapaitan 


na darating sa ktawan. 


Datapuwa nga anakin, 
ito man ay aking hiling, 
ang loob ko'y di ko sundin, 
kundi ang iyong loob din 
siya kong tatalimahin. 


Yaring aking kaluluwa 
nahahanda sa lahat na 
anong gagawin ko, Ama, 
ang katawan ay balisa, 
siyang tantong nangangamba. 


Suko rin at sunod ako, 
tumatalima sa iyo 
ako'y walang anu-ano, 
kalinga ko ring totoo 
balang iyong ipaoo. 


Ano ay nang maganap na 
ang pananalangin niya 
nagtindig kapagkaraka, 
hinanap niya at kinita 
ang tatlo niyang kasama. 


Nang datna'y nagugupiling, 
natutulog na mahimbing: 
agad niyang ginising 
binating pinakamagaling, 
ito ang ipinaturing. 


Aniya ay mga liyag 
katoto ko at alagad, 
dili kayo nakagagad, 
sa akin nang pagpupuyat 
kahima't isang oras! 


Kayo nga ay gumising na, 
manalanging para-para, 
sa akin kayo'y gumaya 
nang hindi pasukin baga 
ng tukso't madlang pangamba. 


Di naman lubhang nabalam 
yaong Poong nalulumbay, 
ang tatlo'y agad iniwan, 
at nagbalik kapagkuwan 
sa pinanalanginan. 


Ang pananalangin una 
ay inuulit sa Ama 
tuloy ipinagbilin pa, 
na kalingain tuwi na 

ang Birheng kaniyang Ina. 


At ang mga apostoles 
na kasi niya at ibig 
ipinagbiling masakit 
nang di masira't 
puso nila sa pag-ibig. 


lumamig 


Saka naman ang wika pa: 
poon kong Diyos, 
kung gayon ay di sasala, 
ang kamatayan ko't dusa, 
ako ay tumatalima. 


aniya, 


Datapuwa, Amang mahal, 


hingi ko'y iyong tulutan 


mangyaring huwag maliban, 
masakop ang sangtinakpan 
ng dugo ko sa katawan. 


Doon sa panalangin 
ni Hesus na maawain 
ay nanaog namang tambing, 
anghel na sa langit galing 
at isang kalis ang hain. 


Nangusap na kapagdaka: 
Poon kong Diyos, 
ikaw po ay narinig na, 


aniya, 


niyong pa mang unang-una, 
ng Poon kong iyong Ama. 


At itong dala kong kalis 
ang iinuman mong pilit 
ng apdong sakdal ng pait, 
na pirarayang tikis 
ng taong lilo't balawis. 


Iyang mga alagad mo, 
minamahal pong totoo, 
kakalingain, Poon ko, 
nang di madaig, matalo, 
ng dilang masamang tukso. 


Ang di niya maitulot 
sa iyo't ipagkaloob 
yaong hingi mong masayod 
ng dugo mo at masakop 
ang tao sa Sangsinukob. 


Sapagkat Pastor kang tunay 
nitong mundong kabilugan, 
ang obehang sino pa man, 


kundi masok sa bakuran 
hindi nga masasakupan. 


Nang ito ay masabi na 
ng anghel an embahada, 
pumanaw na kapagdaka, 
si Hesus ay iniwan na 
sa pananalangin niya. 


Dito sa winikang ito 
ng anghel sa Nasareno 
ang siyang ipinaglumo, 
nangatal ang tanang buto 
hinayang sa ibang tao. 


Natigilan na ang puso 
at hindi na nakakibo 
pinawisan na ng dugo 
dating pawis ang kahalo, 
sa lupa ay tumutulo. 


Trists est anima mea usque 
Ed mortem. 


Sa gunamgunam at sakit, 
pagkamatay kong mapait, 
at ang aking puso't dibdib, 
nahahabag na malabis 
sa ibang taong bulisik. 


Ang Pagdakip kay Hesukristo 
Ng mga Hudyo 


Siya nama'y nagwika pa: 
Poon kong Diyos, aniya, 
yamang ito'y loob mo na, 
ako po'y tumatalima 
ng pagkamatay sa dusa. 


Sa manalanging matapos 
itong ating Poong Diyos 
binagbalikang tibobos, 
yaong tatlong disipulos: 
nang datna'y nakatulog. 


Ginising nang buong sinta: 
bangon kayo mga oya 
at wala na ngang balisa, 
tulog ninyo ay sukat na 


at darating na ang sigwa. 


Bangon na kayo't gumising 
at ako ay inyong sundin, 


TO 


heto na't ako'y darakpin, 
ng mga lilo't suwail 
na nagtatanim sa akin. 


Halos di pa natatapos 
ang pangungusap ni Hesus 
dumating na ngang tibobos, 
ang darakip na soldados, 
eskribas at pariseos. 


Heto na nga ang lahat na, 
si Hudas ang nangunguna, 
tampalasa't palamara, 
humahagos nang pagkita 
sa Maestro't Poong Ama. 


Balutian ang katawan, 
tao'y hindi magkamayaw, 
para-parang sandatahan, 
at may mga dalang ilaw 
yaong mga tampalasan. 


Kung si Hesus Nasareno 
balitang bangis na tao 
ay dapat magkaganito 
ng ipagsamang soldado 
at nang hindi makatakbo. 


Siya ay korderong tunay 
mahinhi't hindi magaslaw, 
inyo mang kinakaaway, 
siya ay hindi lalaban 
sa inyo at kanino man. 


Ay ano'y nang malapit na 
si Hudas kay Hesus baga, 
binati kapagkaraka. 

Quem quareitis, aniya 
sinong inyong kinikita? 


Ang tugon ng mga lilo 
ay si Hesus Nasareno, 
ang sagot ni Hesukristo, 
Ego sum, ang hanap ninyo, 
ako nga aniya'y ako. 


Dito sa sagot na ilan 
ni Hesus sa mga hunghang, 
para parang nalunasan, 
nangahapay natimbuwang 
na anaki'y mga patay. 


Ipinakilalang lubos 


ni Hesus ang pagka-Diyos 
kapangyarihang tibobos, 
sa katagang isinagot 
pawang nangawalang-loob. 


At sapagkat talaga na 
ni Hesus ang pagdurusa, 
ay ang mga palamara, 
pbinagsaulan pagdaka, 
mga karamdama't potensia. 


Magtindig na kapagkuwan 
yaong mga tampalasan 
tumingi't nagnilaynilay, 
at hindi nagunam-gunam 
ang kanilang kinaratnan. 


Ay ano'y nang mauli na, 
loob nilang nangagikla 
tinanong namang muli pa, 
ni Hesus kung anong pita 
at kung sinong hanap nila. 


Ang tugon ng mga lilo 
ay si Hesus Nasareno, 
ang isinagot ni Kristo, 
wika ko na nga sa inyo, 
walang iba kundi ako. 


Ako nga at dili iba, 
Nasarenong inyong pita, 
kuno ano ang iyong ola, 
at nasa ninyong talaga 
ako ay inyong dakpin na. 


Datapuwa't ang hingi ko 
at inoola sa inyo 
ay ang aking disipulo 
na aking kasama rito 
huwag anhin at ako Ko. 


Nang matalastas ni Hudas 
ang pagsagot na banayad, 
nilapitan niya agad, 
hinagkan niya't niyakap 
tumatawang parang uslak. 


Lilindi-linding katawan, 
para rin ng dating asal, 
binato ng buong galang, 
Ave Rabbi ang tinuran 
Maestro kong minamahal. 


Ani Hesus ay gayari: 
Amice: ad quid enisti? 
katoto ko't aking kasi 
anong layon mo ay gabi? 
Magpanibago kang liksi. 


Ang isinagot nang lilo 
aba po aking Maestro 
Panginoong kong totoo, 
ang maginoo ay ano 
ano ang gawa mo rito? 


Ang isinagot sa kanya 
katoto ko't aking sinta 
ang tanda mo'y halik pala 
sa akin nang makilala 
nang iyong mga kasama! 


Niyong madulog ni Hudas 
at si Hesus ay mayakap 
nagsilapit naman agad, 
ang soldadong mararahas 
para parang nagsisunggab. 


Ginapos at tinubungan 
ang kaniyang mga kamay 
at tuloy sinabunutan, 
niyong mga tampalasan 
linabnot na walang husay. 


Nang mapanood ni Pedro 
ang inasal sa Maestro 
nagalit siyang totoo, 
nagbantang mamook dito 
sa nagsihuling soldado. 


Binunot na kapagdaka 
tabak niyang dala-dala 
at tinaga yaong isang 
na nalapit sa kaniya 
naulipas ang tainga. 


Dili ibat at si Malko 
kasama ng mga lilo 
sumunggab kay Hesukristo, 
siyang tinabak sa ulo 
ng matapang ng si Pedro. 


Nang ito ay mapagmasdan 
nitong Diyos na maalam 
si Pedro'y agad sinaway 
kaniyang pinangusapan 
ito ang siyang tinuran. 

Hayo't isalong mo Pedro 
iyang tabak sa kamay mo 
huwag kang mamook dito, 
na makamatay ng tao 
papatayin ding totoo. 


Pedro'y iyong tandaan 
huwag mong kalilimutan 
ang buhay ang naging utang, 
daan namang katuwiran 
buhay rin ang kabayaran. 


Ano baga ang isip mo 
kung tikis paadya ako, 
sa aking Amang totoo, 
may liwag bagang parito 
Angeles mang limang libo? 


Ng itong mundo'y gunawin 
at ako'y biglang agawin 
Pedro'y aking tiniis din, 
at ng mangyaring sakupin 
ang taong nagugupiling. 


Hayo't iyong iuli na 
yaong kay Malkong tainga 
sinunod kapagkaraka, 
ni Pedro ang Maestro niya 
gumaling at guminhawa. 


Nangusap naman si Hesus 
sa nagsihuling soldados 
anong bagay aling buktot, 
aling salaring puyapos 
at ako'y inyong ginapos. 


Sa mga hirap na ito 
na pagduhagi kay Kristo 
ay ang dalawang katoto 
si Huan nga at si Pedro 
bukod na hindi tumakbo. 


At kanilang sinusundan 
nang pag-uwi nga sa bayan 
ano pa't di malimutan, 
at ala-alang matibay 
itong Diyos na maalam. 


Ang pagsunod ni San Huan 
kay Hesus umaagapay 
manong ito ay matingnan 
niyong mga tampalasan 
binansin nila pagkuwan. 


Ng kay Huan ngang makita 
na darakpin naman siya 
tumakbo kapagkaraka, 
kumot niyang daladala 
sa kabiglaa'y nakuha. 


Ang Paghaharap ng mg Hudyo sa 
ating Panginoong Hesukristo 


Kay Anas 


Ang pagsunod nga ni Pedro 


sa huli ng mga hudyo, 
kaya hindi napagsino, 
niyong mga lilong tao 
na nagsihuli kay Kristo. 


Ano pa nga't ilinakad 
ang banal na Diyos Anak 
may sumuntok may tumadyak 
doon nila itinambad 
sa bahay niyong si Anas. 


Nang iharap na si Kristo 
doon kay Anas na lilo 
tuwa'y hindi mamagkano 
niya't sampung pariseo 
kasapakat na totoo. 


Kapgkaraka'y nangusap 
kay Hesus yaong si Anas 
ay aniya taong uslak, 
nangasaan yaong lahat 
Apostoles mong alagad? 


Kundangan hindi totoo 
mga liko ang aral mo 
at pawa ngang hindi totoo, 
nao 't pinag-iwan ka rito 
ng lahat ng alagad mo. 


Kabaitan ding mataas 
ang naisipan ni Hudas 
kasuyo mo at kasabwat 
humiwalay rin at sukat 
ng di sumama't maghirap. 


Katiwala mong magaling 
sa hayag man at sa lihim 
at iyong kasiping-siping, 
ano't siyang nabala rin 


T2 


ng mga aral mong linsil? 


Dito'y sukat mahalata 
ang aral mo'y pawang daya 
walang wasto'y masasama 
kaya mo ito ginawa 
ang tao ay nang masira. 


Puno kang kapalaluan 
mapagbagu-bagong aral 
liko't walang katuwiran, 
iyong pinagdarayaan 
ang mga tao sa bayan. 


At ang buong akala mo 
nasang ibigin nang tao 
anyayaha't iparuyo, 
iniimbot mong totoo 
ngalanan kang taong Santo. 


Lalo ka pa bagang alam 
kasantusa't pagkabanal 
kay Moises na isinaysay, 
ng sa Diyos na kautusan 
doon sa bundok ng Sinay. 


At marami ang Propetas 
na nagsabi't nagpahayag 
isinaysay at isinulat, 


aral niyang maririlag 
na aming natalastas. 


Bago'y ang iyong inakit 
kasama mong magsusulit 


nang aral mong malulupit, 
kababayan mo't karatig 
pinsa't hinlog na malapit. 


Tao kang hamak at mura 
ano't sasampalataya 
kami sa iyong doktrina? 
bakit hindi mangaral ka 
bangaw na walang halaga? 


Dito'y sukat mahalata 
ang aral mo'y pawang daya 
mga gawang wika-wika, 
lahat ay ginagambala 
nagwawala kang kamukha. 


Malaki ring kamalian 
ang lahat mong pangaral 
hindi ka dapat sumuway, 

at kami'y pagpalaluran 
aba nanga'y napasaan! 


Anong di ikakalag mo 
ng pagkagapos mong ito? 
at nang magkalutas tayo, 
kung Mesias kang totoo 
ngayo'y patotohanan mo. 


Dito itong Poong Diyos 
kataga ma'y di sumagot 
si Anas agad na napoot, 
sampung mga pariseos 
pawang sumukal ang loob. 


Nuli namang nagtatakap 
ang tampalasang si Anas 
aniya'y hayo't ilakad, 
ihatid nga kay Kaipas 
iyang lilo at dulingas. 


Siya nga ang naglalalang 
ng masamang katipunan 
kay Hesus, ay magparatang, 
doon sila nagpipisan 
at ang tanang punong bayan. 


Ang pantas at marurunong 
doroo't nagpupulong 
anang isa't isa'y gayon, 
para-parang tumututol 
ang sumbong pinag-aayon. 


Ano pa nga't napapawa 
doon yaong masasama 
pariseong makuhila 
nag-iisip naghahaka 
nang dilang ipararaya. 


Asal na di katuwiran 
nitong mga tampalasan 
ano pa nga't pawang bintang, 
niyong taong mga hunghang 
kay Hesus na Poong mahal. 


Hinila na nga ang lubid 
niyong mga malulupit 
kay Kaipas inihatid 
asal ay kahapis-hapis 
nitong Poong mapagtiis. 


Nang magharap kay Kaipas 
ang mahal na Diyos Anak 


di na tinapos ang usap, 
ang winika'y magpabukas 
at sila'y nangapupuyat. 


Doon na nga itinahan 
sa maluwang na harapan 
ng kay Kaipas na bahay, 
sa haligi'y binayubay 
ang dalawang paa't kamay. 


Nangaghiwa-hiwalay na 
yaong mga palamara 
at nagsauli kapagdaka 
sa bahay nang isa't isa 
may bantay na pinatira. 


Ang pagbibiro ng mga hudyo sa 
ating Panginoong Hesukristo 


Niyong gabing paglalamay 
madlang biro't pag-uuyam 
niyong mga tampalasan, 
pawang kapalibhasaan 
dito kay Hesus na mahal. 


Tinakpan na alipala 
yaong mahal niyang mukha 
panyong marumi at sira 
niyong mga aliktiya 
pagbalik din nilang pawa. 


Inooroy ngani nila 
ang pagtanga'y tambong isa 
tanda yao't pagkilala, 
sa totoong Hari nila 
bago'y tikis na pagmura. 


Kunwa'y iginagalang 
kanilang linuluhuran 
ligira't yuku-yukuan 
tikis nilang kabuhungan 
lubhang lapalibhasaan. 


Isa at isa ngang hudyo 
nagsisitampal kay Kristo 
at linulurang totoo, 
pagmura'y di mamagkano 
tatanunging ngang ganito: 


Aba tinuturang dati 


Anak ng Diyos an mabuti 
na walang di nagpupuri, 
anyong dumuruhago, 
Prophetiza nobis Christe. 


Aba taong mapagdangal 
mapagkunwa'y at maalam 
wala namang karunungan, 
kung tantong ikaw'y paham 
manghula ka't iyong turan. 


Sa ami'y kung sinu-sino 
ang nagsitampal sa iyo 
kaya ngayon ay turan mo, 
yamang ibinabantog mo, 
Anak ng Diyos kang totoo? 


Sa tanang mga pag-ayop 
niyong mga lilong loob 
ay itong Poong si Hesus, 
walang imik walang kilos 
at nagbabatang tibobos. 


Ang aral na isinulat 
ng isa ngang Santong hayag 
ang sakit at madlang hirap, 
dinalita nang Mesias 
doon sa gabing magdamag. 


Marami'”t lubhang makapal 
ang hindi naliliham 
ng mga Propeta't paham 
bait isip nila'y kulang 
sa sakit na di mabilang. 


Nang iharap na si Kristo 
sa hukom na kay Pilato 
hindi maturang totoo, 
dalitang di mamagkano 
paraya ng mga lilo. 


Ang tiniis niyang tampal 
niyong gabing paglalamay 
hindi masabi't mabilang, 
datapwa't ang kasabihan 
lakas na di ano lamang. 


Dunggol na ipinatiis 
niyong mga malulupit 
sa matamis niyang bibig 
ang mukhang kaibig-ibig 
dila'y hindi maisulit. 


74 


At ang dagok sa katawan 
sa balikat at likuran 
at di bagay na ibilang 
hindi nga sukat maturan 
nino mang taong timtiman. 


Sa hita at binti niya 
dunggol sikad na dinala 
na tiniis at binata, 

di sukat maikalara 
ng tao namang may sinta. 


Hindi mamagkanong lura 
ang pinatama sa mukha 
may laway may kalaghala, 
karumaldumal nang sama 
mabahong hindi kawasa. 


Iba't iba pang pasakit 
at hirap na di maisip 
ng gabing yao'y tiniis, 
ni Hesus, Hari ng Langit 
dahil sa taong bulisik. 


Oh gabing kapanlawpanlaw 
lubhang kapait-paitan 
Hesus ang iyong dinaanan, 
pag-ayop karuhaginan 
niyong mga tampalasan! 


Hesus ang iyong tiniis 
hirap na hindi maisip 
sadyang Korderong linait, 
tao, Angel, lupa't Langit 
ngayo'y nagsisipanginig. 


Batis, ilog, karagatan 
maging lubhang ikalumbay 
ng tao't ipanambitan, 

di pa yata kasukatan 
Hesus ang hirap mong iyan. 


Poong Diyos na mapag-iwi 
lumikha ng buong Orbe 
ay tiniis mong sarili 
pag-ayop pagduhagi 
sa iyo ng taong imbi. 


Alin kayang kaluluwa 
Hesus ang di mabalisa 
sa lubos na iyong sinta 
pag-ayop madlang parusa 
dahilan sa taong sala. 


Kaya Diyos na maalam 
Amang makapangyarihan 
kami na iyong kinapal 
magdalita't kaawaan 
sa Anak mo'y alang-alang. 


ARAL 


Oh taong mapagmabuti 
at mapaghangad ng puri 
aayaw maruruhagi, 
sa loob mo ay iwaksi 
kalupitan mong parati. 


Alin ka ma't kahit sino 
mayroong loob na tao 
panimdimin mong totoo 
mga pag-ayop na ito 
sa Poong kay Hesukristo. 


Iyo ring ikabalisa 
ang lahat mong gawang sala 
at isipin mo tuwi na, 
ang parusahan at hangga 
ng tanang Anak ni Eba. 


At madaling napaparam 
ang ganda at kabutihan 
walang likat gabi't araw 
malapit ang kamatayan 
sa ating lupang katawan. 


Ang kagandahang di palak 
katawang dating malakas 
ay huwag ding ipangahas 
palibhasa'y lupang hamak 
na madali ngang maagnas. 


Lumulipad na totoo 
ang pagkabuhay ng tao 
ano pa nga't parang aso 
magdarayang alipato 
kung saan ipatutungo. 


Ito ngang hamak na bayan 
huwag pagkatiwalaan 
walang lumagi isa man, 
papel ang siyang kabagay 
kung mabasa'y matutunaw. 


Ang maganda ay ingatan 
ang kaluluwa mong iyan 


marahil minsang mamatay 

mahirap muling mabuhay 
sa grasia ng Diyos na mahal. 


Ang Pagtatuwa ni San Pedro 
sa ating Panginoong 
Hesukristo 


Si San Pedro't si San Huan 
yaong buo niyang pinsan 
ay dili rin humiwalay, 
at nagmamasid ng bagay 
baga man di dumaramay. 


Dito rin sa gabing ito 
yaong mga taong lilo 

at nagsisiga sa patyo 
nakipanalang si Pedro 

sa ibang mga hudyo. 


Manang siya'y ng makita 
ng isang batang dalaga 
dili buhi't hamak na, 
binati kapagkaraka 

ito ang ipinagbadya: 


Aniya ay maginoo 
ikaw'y nakikilala ko 
kasama-samang totoo, 
nitong huli ngayong tao 
na si Hesus Nasareno. 


Sumagot na kapagkuwan 
si Pedrong natitilihan 
ang winika ay aywan 
ako'y walang kamalay-malay 
niyang wika mong tinuran. 


Bunso ikaw'y namamali 
ng pagsino mo't pagbati 
ano” t makakasangguni, 
iya'y di ko kaurali 
minsan ma'y di nakasanhi. 


Pumanaw na kapagdaka 
anyong naglilibang siya 
may tao namang nakita, 
nananalanging sa laguerta 
na ginayahan nga niya. 


Ang Apostol na si Pedro'y 
nag-anyong hamak na tao 
kunwa ay hindi katoto, 
nang Poong si Hesukristo 
ng di siya mapagsino. 


Doon naman ay may isang 
hudyo na kasiping niya 
binati kapagkaraka, 

dili ka baga kasama, 
niyang taong nahahabla? 


Ang isinagot ni Pedro 
aywan ko po maginoo 
na kung saan siya tao, 
di do masabi sa iyo't 
walang malay-malay ako. 


May isang nakamamalas 
lalong nakatatalastas 
nagwika at nagpahayag, 
iyan ay isang alagad 
Galileo kung mangusap. 


Sa pagtanong na ikatlo 
nagdalang takot si Pedro 
nakalimot na totoo, 
isinumpa na niya rito 
ang pagtatuwa sa Maestro. 


Pisanan aniya't madurog 
kung ako'y nakatalos 
at kung ako'y nakaumpok 
niyang taong nagagapos 
magnilay kayong tibobos. 


Oh Pedrong nagitlahanan 
at budhing nahintakutan 
bakit ka nagkaganiyan, 

di mo na ginunamgunam 


ang sinta niyang pautang? 


Pedro ito'y ano baga 
ano't ikaw nabalisa? 
aba soldadong masigla? 
manilay at mag-isip ka 
sa loob mong nag-iisa! 


Sa gayong sabi at wika 
ni Pedro nang pagtatuwa 
sa Panginoong dakila 
nagtilaok alipala, 
mga sasabunging madla. 


Ano pa't nagkatotoo 
yaong winika ni Kristo 
sa halamanan kay Pedro 

gabing yao'y makaitlo 
tatatuwa at tatalo. 


Dili ang wika mo naman 
at pangako ngang matibay 
sa Maestro't Poong mahal 
di mo siya papanawan 
kahit iyong ikamatay? 


Pedro at nasaan baga 
ang iyong pangakong una? 
ngayon ay tumatatuwa ka, 
animoy di ka kasama 
at di mo nakikilala? 


Ano at iyong nilimot 
itong maawaing Diyos 
agad kang napahinuhod, 
nabakla ka at natakot 
sa mga lilong hudyos? 


Bakit kaya't nilimot mo 
ang mapagpalang Maestro 
na masintahin sa tao, 
agad ka nang napatukso 
sa tanong ng mga lilo? 


Dili ito'y siyang nilit 
hinugasan ka't pinahid 
tumanggi kang masakit 
ang wika mo'y non lavabis 
in aeternum mihi pedes. 


Dili ang una mong puri 
sa Maestro't Poong kasi 
ibinabati mong dati, 
ng minsan kang magsabi 
Tu es Filius Dei vivi. 


Dili ka tinugon naman 
nitong Maestrong maalam 
Pedro ang iyong pangalan, 
kung baga sa katuwiran 
bato ka sa kaligtasan. 


Ano ngayon at lumambot 
Pedro iyang iyong loob 
agad ka nang nanghilakbot, 
at kusa kang tumalikod 
sa Maestron mapagkupkop? 


Dito ito'y ang nagpasilay 
sa inyo nga si San Huan 


lubos na kaluwalhatian, 
ng mahal niyang katawan 
sa Tabor na kabundukan? 


Di doon ka natilihan 
ibig mo nang huwag manaw 
lumagi't doon tumahan, 
inaalok mo pa naman 
gumawa ng tatlong bahay? 


Tuwa mong walang kapara? 
doon sa iyong nakita 
pagkaluwalhati niya, 
bakit ka ngayon nangamba 
siya'y iyong iniba? 


Iyang iyong pagtatuwa 
Pedro't pag-upasala 
paglililo mong dakila, 
huwag kang mag-alibugha 
at sa iyo'y naaawa. 


Ay ano nga'y sa mamasdan 
nitong Diyos na maalam 
ang kay Pedrong kabuhungan 
pagtatuwa niyang tunay 
ay lumingon kapagkuwan. 


Tinitigan na si Pedro 
nitong maamong Maestro 
kahiya-hiyang totoo, 
sintang hindi mamagkano 
at hinayang sa katoto. 


Para nang winika niya 
niyong pagtitig ng mata 
ay aba Pedro ay aba, 

di mo ako nakikilala 
ay nakikilala kita! 


Kung ano ma'y itinalo 
ngayo'y itintatuwa mo 
at natakot kang totoo, 
huwag kang mahiya Pedro 
at tumawag sa Maestro. 


Kita ay patatawarin 
nang pagtatuwa mo sa akin 
hayo't ikaw ay manimdim 
at iyong alalahanin 
itong iyong gawang linsil. 


Huwag kang magsalawahan 


TI 


ng pagtawag mong matibay 
dati mong naalaman 

ang madla kong kaawaan 
sa taong sino't alin man. 


At dating natanto mo 
ang wikang awa sa tao 
ay ikaw pa baga Pedro, 
ay hindi kaawaan ko 
kung tumawag kang totoo. 


Ay aba huwag kang malis 
ako'y iyong ikahapis 
natatali kang masakit, 
sa puso ko't aking dibdib 
na di ibig kong mapaknit. 


Ako'y iyong iniiba 
parang di mo kakilala 
sa akin ay manalig ka, 
ang Poon ko't aking Ama 
sa iyo'y magkakalara. 


At naligaw ka man Pedro 
sa ibang daan tumungo 
muwi sa daang totoo, 
ako ay siyang Pastor mo 
na sumusunod sa iyo. 


Ng si Pedro'y lumingon na 
at si Hesus ay makita 
na tinititigan siya 
doon niya nakilala 
ang nagawa niyang sala. 


Doon niya nausisa 
at kaniyang nahalata 
kataksilan niyang gawa, 
nalumbay na di kawasa 
agad tumulo ang luha. 


Kapagdaka ay umalis 
sa isang ilang sumapit 
tumahan sa isang yungib 
sala niya'y itinangis 
pbinagsisihang masakit. 


Gabi't araw walang likat 
nang pagtangis at pag-iyak 
luha'y agos ang katulad, 
kulang lamang ang mawalat 
ang dibdib sa paghihirap. 


Pinagninilay sa loob 
ang kaniyang pagkalimot 
dumagok at naghimutok, 
luha sa mata'y nanagos 
sa dibdib ay umaanod. 


Diyata Panginoon ko 
ako'y di naturang tao 
Langit pa'y sukat tumampo 
nitong aking paglililo 

at pagsusukab sa iyo. 


Ikaw ang Diyos kong mahal 
at Maestro kong maalam 

siya kong pinagliluhan, 
itinatuwa kong tunay 

at aba nang aking buhay! 


Ay sa aba mo ngang aba, 
Pedro ng uban mong madla 
ngayon ikaw ay tumanda 
ay wala ka ngang nagawa 
kundi magpakasira! 


Di mo na ginunam-gunam 
ang lagay mo't kababaan 
ang Maetro mong maalam, 
di mo na kinaawaan 
at itinalo mong tunay. 


Nabalatong kang tibobos 
ang bait mo't napanulos 
kasakit-sakit sa loob, 
ang iyo ngang pagtalikod 
sa Poon mo't iyong Diyos. 


At saan ka patutungo 
tatakbuhan kaya'y sino 
sa kasalanan mong ito? 
dili iba't ang Maestro 
ang siyang sinumpaan mo. 


Ikaw pala ay may laan 
talagang budhing mahalay 
tikis at kusang pagsuway, 
at malaking kaliluhan 
sa Panginoong Maykapal. 


Di ka pa pinipigipit 
ay nagsumpang dakip 
ay agad ka nang umalis, 
sa dati mong pananalig 
sa Maestro't Poong ibig. 

Ikaw ngayong ay paano 
dapat kayang mabata mo 
na isulyap mo sa Maestro, 
dalawa mong matang lilo 
di kumilalang totoo? 


Magbago kang ala-ala 
at lubos ka nang magtika 
huwag miling magkasala, 


at nang ibigin tuwi na 
nang Poon mong mapaninta. 


Ano panga't itinangis 
ni Pedro't, ikinahapis 
gawa niyang di matuwid 
kaya nga't ginanting bihis 
nang Diyos, Hari ng Langit. 


Ang Ikalawang paghaharap ng 


mga Hudyo sa ating Panginoong 


Hesukristo kay Kaipas 


VIERNES SANTO 


Ano'y nang kinabukasan 
bagong sisikat ang araw 
na nagbubukang liwayway, 
nuli namang nagkapisan 
yaong mga punong bayan. 


Inisip at siniyasat 
yaong sumbong sa Mesias 
kaya nga't ang mga uslak 
nagpisan sa isang salas 
na Senadrin ang pamagat. 


Ng maganap na ngang pawa 
doon yaong masasama 
ay agad iniharap nga, 
ka Kaipas na kuhila 
ang Poong kaawa-awa. 


Inuulit inu-ungkat 
nang pariseos at eskribas 
sigaw na lubhang malakas, 
patayin nang walang liwag 
itong taong mapangahas. 


Nang iharap na si Kristo 
doon sa taksil na tao 
punong bayan ng hudyo, 
ay nangusap na totoo 


na ang wika y ganito. 


Aba ito nga aniya 
mapangaral sa lahat na 
mapagsampalataya, 
mapagmalikmata tuwi na 
ang ugali'y iniiba. 


Kapagdaka'y nagtatakap 


kay Hesus yaong si Kaipas 


ang kamay ay ikinumpas 


sampung mata'y nandidilat 


kagalita'y dili hamak. 


Aba sukaban at lilo 
dulingas at walang toto 
walang katulad sa mundo 
mapagpalalong totoo 
ang ugali'y binabago! 


Ikaw yaong nagbabantog 
Hari at Anak ng Diyos 
bago ay taksil na loob, 
mapaglilo't mapag-udyok 
at mapagdayang tibobos. 


Sumagot ka, kapagkuwan 
sa lahat kong katanungan 
ano bagang mga saysay, 
ang iyong iniaaral 
nakagugulo sa bayan. 


Dito itong Poon natin 
malubay na tunugom din 
doon sa lilo at taksil 
mga wikang magagaling 
ang siyang ipinagturing. 


Kailan nangaral ako 
nang gawang hindi totoo 
na kamailan aniyo 
di nalilingid sa tao 


ang tanang mga saysay ko. 


Ang lahat kong mga aral 


pawang mayron kahulugan 
sa madlang tao sa bayan, 
doon ako nagsasaysay 

nang gawang katotohanan. 


At ipinatatanaw ko 
sa madla't maraming tao 
sa Sinagoga't sa templo 

sa kabulusang totoo 
at sa mga bayan ninyo. 


Ano pa't wala munti man 
gawa akong kamalian 
walang di nakaalam 
ng akin ngang pangangaral 
na pagkakaginhawahan. 


Ito'y gawa lamang tikis 
ninyo't ako'y binabalik 
aral ko'y pawing matuwid 
na di ko inililingid 
sa bawat nagsisilapit. 


Sila ang tanungin ninyo 
nakikinig ng aral ko 
at siyang sasaksihin ko, 
kung baga't hindi totoo 
ang aking aral sa tao. 


Nang ito ay maisagot 
nitong ating Poon Diyos 
isang hudyo ay napoot, 
sa kasukalan ng loob 
tinampal niya si Hesus. 


Agad niyang dinumihan 
ang mukhang kagalang-galang 
bago'y pinanginginigan 
nang buong Sangkalangitan 
at hindi na nagpitagan. 


Niyong matampal si Kristo 
nang malupit na si Malko 
sa kagalitang totoo, 
nangusap pa itong lilo 
aniya'y ulol na tao. 


Ikaw bagay aling pantas 
na nagpalalong nangusap 
tugon mo'y lubhang mataas, 
at kapalaluang lahat 
sa punong iyong kaharap. 


Bago'y ang kaugalian 
nang sino mang mamamayan 
umaayon sa may halal, 
sa matuwid o dili man 
bigay puri't nang kalugdan. 


Sa mga inasal ngani 
nitong malupit na budhi 
di man siya kasangguni 


ay nagalit nga kunwari 
nanampal na di nangimi. 


Di na niya pinagnilay 
kung sala o katuwiran 
ang inimbot niya'y galang 
nang purihi't katuwaan 
nang kapuwa tampalasan. 


Oh Malkong nag-upasala 
taong imbi't walang diwa 
ano ang iyong ginawa? 
ang walang salang galisa 
tinampal mo alipala. 


Itong Korderong banayad 
nagtiis siya't nangusap 


kung masira at mabuwag 
iuuli ngang ilapat 
sa tatlong araw na ganap. 


Ani Kaipas na hunghang 
ay aniya tampalasan 
di mo baga napakinggan, 
itong lahat na isinaysay 
gawa mong kapalaluan? 


Ano't hindi ka tumugon 
at ngayon'y makipagtutol 
sigaw ng sala mo ngayon? 


sa tumampal 


L na dulingas 


tugon na kahabag-habag 


luha ay hal 


los malaglag. 


sa aba mong 
kung totoo i 


Nagtindig 
binapanglisk 


taong buhong 
tong sumbong. 


kapagkaraka 
ang mata 


ay walang bait aniya 


bakit hindi 


ka magbadya? 


Kung ang tugon ko'y lisya 
at ang sabi ko'y masama 
kung nagagugulong pawa, 
hayo't iyong ibabala 
at ako'y patatalo nga. 
Datapuwa't kung totoo 
ako'y walang salang tao 
ano't ako'y tinampal mo 
dili kaululan ito 
kapusungang ginawa mo? 


Bagaman ngani sumagot 
itong ating Poong Diyos 
kay Malkong taksil sa loob, 
dinalita ring tibobos 
ang kamuraha't pag-ayop. 


Sa paghaharap na ito 
nang eskriba't pariseo 
may nagbuhat na totoo, 
saksing dalawang katao 
katiyap nang mga lilo. 


Kami'y pakinggan mo ngayon 
nang Pontipising marunong 
nitong aming isusumbong 
gawang sala't pamumusong 
nitong si Hesus na buhong. 


Iyan nga ang nangungusap 
ang Simbaha'y iwawalat 


tumugon sa naghahabla? 


Aking sinaksi naman 
ang Diyos sa kalangitan 
aniya'y iyong isigaw, 
kung totoo ngang ikaw 
Anak nang Diyos na tunay. 


Ang sagot ni Hesukristo 
iyan din mga wika mo 
nasnaw diyan sa bibig mo 
ay siyang nganing totoo 
na diko itinatalo. 


Kaya di ako magsasaysay 
sa iyo nang ano pa man 
mga aking karapatan, 

di mo paniniwalaan 
at lalo kang mababalam. 


Nang matanto mo't matalos 
sasabihin kong tibobos 
ito ring Anak ng Diyos 
balang araw'y mananaog 
titingnan ang Sangsinukob. 


Tatahan sa alapaap 
puting lalo at busilak 
sa kanan nang Amang liyag, 
magluluklukan nang dilag 
siyang huhukom sa lahat. 


Ay ano'y nang mailagda 


ni Hesus ang gayong wika 
ay napoot alipala, 

si Kaipas na kuhila 

agad namulang mukha. 


Ang paa ay itinadyak 
sampu ng kamay ikinumpas 
at ang mata'y pinandilat 
galit ay di hamak-hamak 
puso niya'y nag-aalab. 


Nangusap nang gahasa 
ito'y sukat batihin kaya 
anong hahanapin pa nga, 
saksi na sukat manumpa 
siya niyang nawiwika? 


Ngayon din sa aking harap 
nagpapalalong mangusap 
bukang bibig na dulingas, 
at kabulaanang lahat 
tayong tao'y hinahamak. 


Doon pa kung nasaluwal 
sa taong hamak na lamang 
doon pa kaya di magmahal, 
kaya nga't dapat hatulan 
dusang dapat ikamatay. 


Ay aba ginoong pawa 
anitong lilong matanda 
anong inyong mga banta, 
hatol na ipakakana 
sa gayong pangunguhila? 


Sumagot kapagkaraka 
yaong hudyong lahat na 
Reus est mortes anila, 
patayin nga ang maganda 
iyang taong palamara. 


Tantong siya'y tampalasan 
baliw at taong bulaan 
na mapagbanal-banalan 
patayin na kapagkuwan 
iyang taong bungangaan. 


Napa oo si Kaipas 
hayo't anila'y ilakad 
kay Pilato ay iharap 
nang sisihin niyang agad 
iyang taong mapangahas. 

Inilakad na nga rito 
ang Poong si Hesukristo 
na halos itinakbo, 
ng mga lilong soldado 
pawang kampon ng demonyo. 


Ang Pagpapatiwakal ni Hudas 
na di umasang ipatatawad 
ng kanyang kasalanan 


Ay ano nga'y ng Makita 
ni Hudas na palamara 
ang pag-ayop at magmura, 
pag-alipusta tuwi na 
sa Maestro't Poong Ama. 


Siya nga'y nagbulay-bulay 
ang loob niya'y malumbay 
ang ala-alang matibay 
ng budhing sumalawahan 
sa nagawang kasalanan. 


Na ang winika'y ganito: 
masama nganing totoo 
itong salang nagawa ko, 
ang Poon ko at Maestro 
siya kong ipinagduro. 


Ang maganda ngayon ngani 
magbalik akong madali 
at agad kong isauli, 
ang pinagbilhang salapi 
sa Maestro't Poong Hari. 


Naparoon kapagkuwan 
sa maraming napipisan 
sa mga pinunong bayan, 
ang salapi'y dala't taglay 
ito ang siyang tinuran. 


Oh lahat na maginoo 
punong bayang nangarito 
namali akong totoo 
ang dugo ng taong Santo'y 
siya kong ipinagduro. 


Tantong ako'y namali nga 
lihis ang aking nagawa 
ngayon nga ang aking wika 
ay kalagan alipala 
ang Maestro kong dakila. 


Ang salapi't eskritura 
narito at inyong kuha 
labas ako sa lahat na, 
inyong kalagan dali na 
ang Diyos ko't aking sinta. 


Nagsisisi yaring budhi 
at ako ay nagkamali 
ano't ipagbayad ngani 
nang tatlumpong salapi 
ang Diyos at Poong Hari? 


Dili na tinanggap ako 
ako'y tatawad magbago 
nitong aking paglililo, 
upang maging dapat ako 
maging kampon at katoto. 


Sumagot kapagkaraka 
ang pariseong lahat na 
kami'y umaalok baga 
ikaw ay magnilay muna 
kung umuling gumawa ka. 


Hudas manaw ka na rito 
wala nang daang totoo 
di nga papayag sa iyo, 
sino man sa amin dito 
ano man ang karatnan mo. 


Tayo ay nagkalutas na 
sa nayaring eskritura 
pilak ay iyong kinuha, 
ngayon ay amin na siya 


wala nang magagawa ka. 


Hayo na't ikaw ay manaw 
gawin na ang kalooban 
kami'y dili bata naman 
na iyong paglalaruan 
pa oo 't saka pa aayaw. 


Ay ano'y sa marinig na 
ni Hudas na palamara 
yaong tugon sa kaniya 
loob agad nabalisa 
sa awa'y hindi umasa. 


Nais na't agad pumanaw 
itong si Hudas na banday 
at nagtuloy kapagkuwan 
sa pinto niyong Simbahan 

ang salapi'y dala't taglay. 


Ibinulagsak pagdaka 
ang salapi niyang dala 


aanhin ko pa aniya, 
ako'y hindi tatawad na 
dito sa nagawang sala. 


Kahit aking pagsisihan 
nagawa kong kasalanan 
di na ako pakikinggan 
kaya nga ang katampatan 
ako ay magpatiwakal. 


Alipala'y nagtumanan 
sa tabi'y luwal ng bayan 
sa isang kahoy dumuklay, 
liig niya'y tinalian 
nagbigti't nagpakamatay. 


Ay ano'y nang magkagayon 
itong taksil na Apostol 
nagsidagit naman doon 
sari-saring mga ibon 
demonyo ang nagsikaon. 


Ang kaniyang kaluluwa 
sa impierno ay dinala 


ginagatungan tuwi na 
walang katapusang hangga 
ang kaniyang pagdurusa. 


Nang matanto't matalastas 
ng pariseos eskribas 
salaping tapon ni Hudas 
silang lahat ay nag-usap 
kung anong gagawin dapat. 


Tantong lihis na totoo 
anila at dili toto 
na itong salaping ito, 
ihalo't ihalobilo 
sa kayamanan sa templo. 


Ito ay bili at bayad 
sa dugo ng Diyos Anak 
kaya ngayon ay ang dapat 
ating isiping banayad 
kung ano ang nararapat. 


Pinagkayariang haka 
niyong mga aliktiya 
ating ibili ang wika, 

ng isang mahal na lupa 
nang iginhawa ng madla. 


Kung sakaling may parito 
ibang bayang mga tao 
dumalaw sa ating Templo, 
kung mamatay na totoo 
maging libingan na ito. 


Dito na ngani naganap 
ang hula ni Sakarias 
na ang mahal na Mesias 
ipagbibiling di hamak 
sa halagang di katapat. 


At ang salapi ring ito 
naging halaga ni Kristo 
ay ibibiling totoo 
ng mga lilong hudyo 
lupa ng isang olyero. 


Lupang yao'y siya lamang 
binili ng mga hunghang 
isinadya inilaan 
sa sino mang magsidalaw 
Aseldama ang pangalan. 


ARAL 


Kristianong makasalanan 
mag-isip ka at magnilay 
sa loob at gunam-gunam 
kung magsisi'y tuluyan 
huwag paimbabaw lamang. 


Si Kain lilo at sukab 
si Antiokong dulingas 
nagsising para ni Hudas, 
kaya nga at nangasadlak 
sa kalang totoong ningas. 


Sa awa't miserkordia 
ng Diyos na Poong Ama 
sila ay hindi umasa, 
kaya nga't hindi nagtika 
sa kanilang gawang sala. 

Pawa rin nilang natamo 
hirap sakit sa impierno, 
ginagatungang totoo, 
at mga lilong demonyo 
kanilang kasalo-salo. 


Kaya taong binyagan 
umasa ka nang matibay, 


na ang iyong kasalanan, 
kung totoong pagsisihan 
patatawarin pagkuwan. 


Kahit lubhang malaki 
nakatatakot masabi 

na di mabilang nang dami 
kung tumawad at magsisi 
patatawaring mabuti. 


Kaugalian tuwi na 
nang Diyos na Poong Ama 
kung tumawag ka sa kaniya 
pakikinggan kapagdaka 
ang sino mang palamara. 


Sa Hustisiang kabagsikan 
lumalo ang kaawaan 
siya ma'y pagkasalanan 
kung magsisi mang matibay 
kaniyang kaawaan. 


Maalam siyang talaga't 
dati naman wika niya 
sa kay 
di ibig mapalamara 
ang taong nilikha niya. 


Ezekiel nang una, 


Kahima't salang puyapos 
kung nagbabalik ang loob 
at tumatawag sa Diyos 
pangako niyang tibobos 
patatawarin din lubos. 


Lalo na nga kung magtika 
ipagkumpisal ang sala 
sumunod at tumalima, 
sa ibinigay na parusa 
nang kahalili nga niya. 


Paglilimos, pangangadi 
paghahampas niya ngani 
at kung may ipasasauli 
ano mang bagay at uri 
ay ganapin dalidali. 


Kung ito ay maganap na 
masusunod na para-para 
sukat na namang umasa, 
masasaulan nang grasia 
ang kaniyang kaluluwa. 


Diyos ay hindi mapagtanim 


dili taong para natin 
bulinyanang makaangil, 
dili na batibatiin 

ang bala pa ay patayin. 


Sa David bunying propeta 
di baga maraming sala! 
nang magsisi at magtika 
ay binihis nga ng grasia 
ang kaniyang kaluluwa. 


At gayon din si San Pedro 
nang tumatawa sa Maestro 
pinatawad ngang totoo, 
dinating din at natamo 
ang tuwa sa Paraiso. 


At si Magdalena naman 
di baga makasalanan 
gayong sala nang tangisan, 
pinagpalang di naliban 
nitong Diyos na maalam. 


Marami at makapal nga 
sa mundo'y nagsisigala 
mga taong masasama 
nang mangagsising mistula 
ay naging santong dakila. 


Kaya taong bininyagan 
kung sino ka at alin man 
itong iyong napakinggan 
itanim sa gunam-gunam 
at huwag malilimutan. 


Sa Diyos ikaw umasa 
at maawain talaga 
kung ikaw ma'y nagkasala 
agad ka naming magtika 
nang kaawaan ka Niya. 


At kaya Siya nagtiis 
ng di mamagkanong sakit 
nang ikaw ay huwag manganib 
kung mamali ka malihis 
sa mga gawang matuwid. 


Ang Paghahatid ng mga 
Hudyo kay Pilato sa Ating 
Panginoong Hesukristo 


Ito lamang at wala na 
sukat kong masabing iba 
makayuyuta nang sala, 


kung totoong pagtitika 
ang kakamtan ay ang Gloria. 


Sa pagtupad nang hudyo 
sa kay Kaipas na lilo 
inilakad na si Kristo, 
ihaharap kay Pilato 
ng parusang totoo. 


Hinila na nga ang lubid 
na natatali sa liig 
pagmura ay walang patid, 
niyong mga malulupit 
dito sa Poong marikit. 


Marami ang sumusunod 
eskribas at pariseos 

at mga hunghang na loob, 
mga kaaway ring puspos 
nitong maawaing Diyos. 


Nang dumating na't maharap 
kay Pilato ang Mesias 
tumutol ang mga uslak, 

anila ay taong hamak 

Kristo ang siyang pamagat. 


Nagpapanggap haring lubos 
nang kalahatang hudyos 
nakagugulong tibobos, 
madlang tao'y iniuudyok 
siya raw'y anak ng Diyos. 


At ang mga aral niya 
masama't walang halaga 
binabangaw ang lahat na, 
at mapagsuway tuwina 
sa hari nating maganda. 


Alin man sa salang ito 
na aming sumbong sa iyo 
katampatan ding totoo, 
na siya'y ipapatay mo 
nang hindi nakagugulo. 


At kaya namin dinala 
sa harap mo'y nang makita 
ugali natin lahat na, 
patayin bawa't may sala 
iutos mo't ng gawin na. 


Si Pilato'y sumagot din 
sa sumbong ng mga taksil 
ito man'y ugali natin, 
ang may sala ay patayin 
magnilay kayong magaling. 


Sukat na ang inyong bagsik 
na di mamagkanong galit 
hindi ko minamatuwid 
patayin at bigyang sakit 
iyang taon walang imik. 


Nagikla nang mga hudyo 
sa winika ni Pilato 
tumutol silang nagbago 
ano't di pa ayunan mo 
kaming naghabla sa iyo? 


At kaming nagkakapisan 
dito sa inyong harapan 
ginoo't pinunong bayan, 
di mo papaniwalaan 
sa mga sumbong na tanan. 


Kaming naghahabla rito 
di sinungaling na tao 
mayayama't maginoo, 
huwag ng panimdimin mo 
hatulan mo nang totoo. 


Si Pilato ay nagsulit 
Oo, di ko inaalis, 
kayo'y taong mababait, 
ano't bibigyan kong sakit 
ang walang salang gahanip? 


Di ko muna hahatulan 
ako muna'y magninilay 
tutol niya'y pakikinggan 
kung sala ay parurusahan 
at kung dili ay kalagan. 


Ito kaya ay maganda 
paraya ninyong lahat na 
bakit may tali na siya 
parang totoong may sala 
inaayop minumura? 


Aling hukon ang may halal 
at inyo nang tinalian 
iyang taong malumanay 
abgo ito'y salang tunay 
sa romanong kautusan. 


Aniyo'y kayo'y ginoo 
at mga mahal na tao 
bakit kaya at ganito? 
sinong may utos sa inyo 
na dakpin at dalhin dito? 


Ano kayang mga usap 
ang inyong ipararapat 
dito sa taong banayad? 
at and inyo pang hinagap 
ang patayin ko at sukat. 


Sa buo kong pagmamasid 
hinagap nang aking isip 
kayo ay nagkakagalit 
nagtatanim na masakit 
dito sa taong may bait. 


Tingni”'t walang anu-ano 
walang kibo-kibong tao 
kahit inyong tinatalo 
loob na hindi magaso 
walang imik na totoo. 


Anang mga tampalasan 
kami anila ay banal 
at sa Diyos ay magalang, 
kundangan katotohanan 
ano't kami'y magbibintang. 


Kami'y walang salagimsim 
tungkol budhing pagtatanim 
ang matuwid ay siya rin, 


pumipilit din sa amin 
dapat ngang siya'y patayin. 


Ang winika ni Pilato 
dili pahahamakin ko 
kung walang saksing totoo, 
kayong nangaghabla rito 
sa sala nang abang tao. 


Dili sanay kapagdaka 
sa kangino mang hustisia 
na huwag magpalamara, 
humatol sa naghahabla 
kundi may saksing makita. 


At ng doon nga matatap 
ang katotohanang ganap 
kung matuwid o kung linsad 
ang hatol na igagawad 


sa kangino man may usap. 


Mga mahal na ginoo 
ay magnilay muna kayo 


walang maalaman ako, 
salang ihatol sa tao 
banal siya't taong Santo. 


Dito nga napatigagal 
yaong mga tampalasan 
di namin dadalhin naman, 
anila sa iyong dangal 
kung hindi makasalanan. 


Ani Pilato ay ano 
mga gawang hindi tuto 
nitog dukha bang tao? 
saysayi”t pakinggan ko 
usap na pagkatotoo. 


Nang ito ay mapakinggan 
niyong mga tampalasan 
nagtitindig kapagkuwan 
oo po aming tuturan 
ang kaniyang kasalanan. 


Ang kanilang inihabla 
ay tatlong bagay na sala 
binagpisa't pinagsama, 
ang sumbong ay pinag-isa 
nang walang magparirala. 


Itong taong solopika 
ay mapagbanal kunwa 
sa baya'y makasisira, 
ang tao'y ginagambala 
nang aral niyang masama. 


Iba sa aral at sulit 
sa mulang aral ni Moises 
yaon daw ay pawang lihis, 
at ang liko niyang isip 
ang siyang minamatuwid. 


Marami na at makapal 
ang taong pinangaralan 
naniniwalang matibay, 
dito sa taong bulaan 
hanggang Balileang bayan. 


Siya na ang sinunod 
nang taong mahinang loob 
ang balang bayang mapasok, 

ay napapawing tibobos 
ang pananalig sa Diyos. 


Ang isa pang kataksilan 
nitong taong tampalasan 
sinasapakat ang tanan, 
na huwag muis kay Cesar 
malaking kapalaluan! 


Kami'y mayayamang lahat 
sumusunod tumutupad 
sa hari naming mataas, 
saka bukod iyang tunggak 
magtataksil na mangusap. 


Siya raw ay haring tambing 
sa buong bayang Israel 
ano pa't hinihilahil 
nitong lilo't sinungaling 
mga tao'y hinahaling. 


Isa pang kabulaan 
na sinasabi sa tanan 
di umano ay siya raw, 
Mesias na hinihintay 
laking kasinungalingan. 


Bago'y ang sabi at badya 
ni Isaias na Propeta 
kung ito'y dumating na, 
walang makikilala't 
malayo ang hinlog niya. 


Amin ding naalaman 
ang dugong pinagbuhatan 
si Hosep ang ama naman, 
ang ina niya't magulang 
ay si Maria ang pangalan. 


Tanto rin naming lahat na 
bayang tinubuan niya 
ito ay taga Galilea, 
taong dukha at hamak na 
nakisunod na talaga. 


Ano pa at ang magulang 
isang Anluwagi lamang 


walang puri't walang yaman, 
mahirap ang pamumuhay 


walang aring iningatan. 


Walang iba kundi ito 
asal niya't pagkatao 


nguni't kung itatanong mo 
na kung may pagkamaginoo? 
ay walang-walang totoo. 


Ano't siya'y nababansag 
ng pagdating ng Mesias? 
dili na sa aming lahat, 
ang kasaysayan at sulat 
nang tanang mga Propetas? 


At amin ngang natanto rin 
ang pagparito't pagdating 
Mesias na hintay namin 
saka iyang sinungaling 
magpapanggap na magturing. 


Nalalamang walang sala 
sa Sagrada Eskritura 
kung ito ay dumating na 
madlang tanda'y nakikita 
na sukat ikakilala. 


Saka iyang taong lilo 
siyang mangangaral dito 
madlang gawa'y dili tuto 
walng halagang gaano 
palibhasa'y maglililo. 


Oo ng ngani baga man 
sukat sampalatayanan 
na siya ay isang paham, 
walang Propetang sumilang 
kung sa Galileang bayan. 


Binuklat naming lahat na 
tanang mga eskritura 
hinanap na isa-isa, 
kami'y wala ring Makita 
na sukat makapagbadya. 


Ito pa kayang bulaan 
ay ang sukat makaalam 
bago'y wala kamunti man, 
dunong na pinag-aralan 
kundi pawang kaululan. 


Ay ano'y ng mapakinggan 
ni Pilatong punong bayan 
tinawag niyang marahan, 
itong Korderong maalam 
at tinanong na malubay. 


Tanto nga bagang ikaw rin 

Hari ng hudyong tambing 
ani Hesus na butihin, 

oo tapat iyang turing 

ng pagtatanong mo sa akin. 


Si Pilato'y nanggilalas 
tumanong pa at nangusap 
loob nang di umalapaap 
kung ano ang maging dapat 
baka siya'y mahikayat. 


Kung gayon ani Pilato 
ano't nangaghabla rito 
itong tanang kaaway mo, 
ang hiling nilang totoo 
ikaw ay ipapatay ko? 


Kung baga katotohanan 
pagsalita't iyong turan 
yaing aking katanungan, 
yamamg gentil ako naman 
sila'y di ko kababayan. 


Ano bagang iyong lagay 
tao o Diyos na tunay? 
at saan ang iyong bayan? 
anong iyong kalagayan 
dugo ka bagang malinaw. 


Kung baga ikaw'y Hari nga 
ang mga hudyong madla 
turan mo at ibalita, 
di mo naman ikasira 
at ako na ang bahala. 


Ang sagot ni Kristong mahal 


dili ako taong tunay 

dito sa hamak na bayan 
at ang aking kaharian 
sa Langit na kataasan. 


Kahit ako'y Anak dito 
sa lupang bayan di toto 
ay sa Langit na Imperio, 
doon na lalong lakas ko 
kapangyarihang totoo. 


Marami man at makapal 
ang habla nila at bintang 
mga katha katha lamang, 
at mano aking hatulan 
ang bagsik mo pa'y alangan. 


Si Pilato'y sumagot pa 
kung gayo'y hindi sasala 
na totoo ngang Hari ka, 
iyo lamang binabata 
itong pag-ayop pagmura. 


Ani Hesus na maalam 
oo ako'y Haring tunay 
tapat iyang iyong saysay, 
at diwa'y ang kalangitan 
nuka sa bibig mong iyan. 


Nguni't ang iyong isipin 
sa lahat kong mga aral 
ngayo” t pagmalasmalasin 
ako'y kaya nanaog din, 
na napaanak na tambing. 


Ako'y siyang magsasaysay 
ng tapat na katuwiran 
ang makinig na sinuman, 
sa isang babaing Birhen 
ginhawa'y siyang kakamtan. 


Natilihan si Pilato 
loob ay agad nagulo 
ano baga aniya ito, 
wika mo baga'y totoo? 
walang malay-malay ako. 


Maanong iyang sabihin 
at ako'y iyong tapatin 
ng katotohanang tambing 
ng akin ring mapaglining 
ang mga sabi mo't turing. 


Nang anyong tutugunin pa 
ni Hesus ang tanong niya 
lumingon at humarap na, 
sa tanang nangaghahabla 
at nangusap kapagdaka. 


Aniya'y mga ginoo 
walang matutuhan ako 
salang dahilang totoo, 
ihatol dito sa tao 
siya'y banal na masid ko. 


Nangalumbay at nagulo 
ang mga lilong hudyo 
tumutol silang nagbago 
ano't di pa hatulan mo 
iyang malupit na tao? 

Sa hindi mayag munti man 
si Pilatong punong bayan 
na si Hesus ay hatulan, 
ang loob ay salawahan 
sumisi sa taong banal. 


Dito'y ang mga hudyo 
sumagot sa kay Pilato 
at nagwika nang ganito, 
madali nang hatulan mo 
iyang malupit na tao. 


Totoo anilang tunay 
kuhila't maraya iyan 
pangahas at tampalasan, 
taong hamak at bulaan 
nakagugulo sa bayan. 


Baka ka ginagayuma 
huwag ka ring mababakla 
iya'y dating ganiyan na, 
mapagmukhang aba siya 
ng turang banal tuwi na. 


Ang maganda't katuwiran 
nang madala'y parusahan 
siyang pagkahalimbawaan 
nang kapuwa tampalasan 
na gumagala sa bayan. 


Ano pa't gulong tibobos, 
ang sa taong mga loob 
kaniyang nilalamuyot, 
na huwag mangasisunod 
sa aming hatol at utos. 


Bago'y dili taong tunay 
dito iyan taong iyan 
at iba ang tinubuan, 
bayang munti't hamak lamang 
sa Galileang hukuman. 


Kundangan kaming ginoo 
nasasansala ang lilo 
halos lupigin na tayo, 
tipunin ang madlang tao 
na siyang dumigma rito. 


Ito'y hindi ipapatay 
sisirain tayong tanan 
di bakit si Hudas naman, 
Galileong tampalasan 
na kaniyang kababayan. 

At tayo ng di masira 
nang gayong pangunguhila 
iyong ipapatay na nga 
gayunin mo alipala 
iyang taong solopika. 


Nang marinig ni Pilato 
na sambiting Galileo 
natuwa siyang totoo, 
may nakitang daan dito 
ng di paghatol kay Kristo. 


Nangusap na kapagkuwan 
ito ang siyang tinuran 
katoto ko't kaibigan, 
Galileo pala ikaw 
Nasaret ang iyong bayan. 


Ang tugon ni Hesukristo 
sa hukom na kay Pilato 
oo, doon ako tao, 
guminhawa si Pilato 
loob niyang nagugulo. 


Lumingon na kapagkuwan 
sa mga pinunong bayan 
ito ang kaniyang tinuran, 
ay aniya nga tanan 
di ko pala kampon iyan. 


Si Herodes at di iba 
ang Hari sa Galilea 
sa usapin ninyong sadya 
siyang dapat kumilala 
lahat na. 


nang katuwirang 


Hayo na't inyong ihatid 
sa hari niyang Herodes 
siyang bahalang mag-isip, 
nang katampatang matuwid 
sa iparurusang sakit. 


Nang iharap ng mga Hudyo ang 
ating Panginoon Hesukristo 
Sa Haring Herodes 


Nang marinig itong wika 
niyong mga alitikya 
galit na hindi kawasa, 
hinila na alipala 
ang Poong kaawa-awa. 


Dinala na nga si Hesus 
niyong mga balakiyot 
at di kinalag ang gapos 
kasama ri't sumusunod 
eskribas at pariseos. 


Sa panahong yaon naman 
si Herodes na sukaban 
sa Herusalem dumalaw 
at nakipagpiesta lamang 
sa pagkapasko ngang araw. 


Ang kay San Lukas na wika 
sa Ebangheliong dakila 
nang si Hesus iharap nga, 
dito sa haring kuhila 
tuwa raw ay dikawasa. 


Kaya natuwa ang loob 
niyong haring balakiyot 
ibig niyang mapanood, 
madlang himalang tibobos 
na ginagawa ni Hesus. 


Kamalian ding totoo 
ang inasal ni Pilato 
sa pagbitaw niyang ito, 
at dipa nilutas dito 
ang usap ni Hesukristo. 


Ay bago'y may kabagsikan 
ganap na kapangyarihan 
pumatay o bumuhay man, 

di pa niya hinatulan, 
talastas na niyang banal. 


Kaniyang itinaboy pa 
sa pusong at palamara 
na umagaw nang asawa, 
nang kapatid at nugot pa 
ulong mahal ni Bautista. 


Nang maharap sa 
itong Diyos na maalam 
kahapis-hapis ang asal 
ang liig sampu ng kamay 
natataliang matibay. 


lanuwang 


Nang makita ni Herodes 
asal na kahapis-hapis 
kapagdaka ay nagalit, 

ipinakalag ang lubid 
sa kamay sampu ng sa liig. 


Nagbulas at ginasaan 
ang mga hudyong tanan 
kayo'y walang pakundangan 
ano't hinahamak lamang 
ang isang taon maalam? 


Nagkorona at nagsetro 
nupo sa kaniyang trono 
nang siya'y maniig dito, 
at nang makitang totoo 
anumang gawin ni Kristo. 


At ano'y ng maluklok na 
sa mataas niyang silya 
nangusap kapagkaraka 
salamat Hesus aniya 
laong kitang pinipita. 


Ikaw nga ang bukod lamang 
aking pinagnanasaan 
na makita at matingnan 
salamat na walang hanggan 
ngayo'y aking napalaran. 


Nang matuwa ang loob ko 
ngayon sa oras na ito 
ako'y pagpakitaan mo, 
mga himalang totoo 
na iyong gawa sa tao. 


At kung baga iyong dinggin 
ang pita ko'y madlang hiling 
kita ay pagpapalain, 
sa balang iyong ibigin 
dili kita susuwayin. 


Ibibigay kong totoo 
at pakakamtan sa iyo 
kalahati nang yaman ko, 
pinaghaharian dito 
ngayo'y iyong matatamo. 


Ang pangako ko pang isa 
sa iyo'y kung tumalima 
matalo ma't maapi ka, 
nang iyong mga kahabla 
di ka mapapalamara. 


Sa pagtupad na totoo 
nitong madlang pangako ko 


aking sinasabi itong, 
korona ko't sampung setro 
ikaw ay di maano. 


Ano at di ka mangusap 
hingi ko baga'y maliwag 
gawa mo raw na madalas, 
at dito'y napapahayag 
bulag may pinadidilat? 


At ang mga namamatay 
na ibabaon na lamang 
malibing mang ilang araw, 
kapag iyong kalooban 
kapagdaka'y nabubuhay. 


At ang mga binging lahat 
piping di makapangusap 
bilay na di makalakad, 
kung ibigin mo ay kagyat 
gumagaling silang lahat. 


Ang naghihirap na tanan 
totoong inaalihan 
ng demonyo sa katawan, 
kapag iyong binasbasan 
gumagaling kapagkuwan. 


Madalas ka ring tibobos 
na nagpalakad sa laot 
ang sigwa at mga unos 
kapag daw iyong niloob 
agad mong pinauuntos. 


Madla pa at ilang bagay 
na aking napapakinggan 
aliw ka nang kalumbayan 
si Solomong haring mahal 
daig mo sa karunungan. 


Ay maanong kahit isa 
nitong sabi kong lahat na 
gawa mong kataka-taka 
dito ikaw'y magpakita 
ako'y siyang bahala na. 


Dili ikaw ngang totoo 
ang bantog sa buong mundo 
na sinamba niyong tatlo, 
haring pamagat ay Mago 
na nagsidalaw sa iyo. 


Ikaw ang pinagpilitan 


hanapin ng unang araw 
ng ama ko at magulang, 


ang madlang sanggol sa bayan 


kaniyang pinapugutan. 


Wala ri't di ka nakita 
ng poon ko't aking ama 
ikaw nama't dili iba, 
pinsang buo ni Bautista 
na pinapugutan niya. 


Ano at di ka sumagot 
sa pita ko aking irog? 
gagantihin kong tibobos 
ang lahat mong ibigay loob 
aba kung ako'y mapoot. 


Bakit di ka magsaysay 
sa akin ng ano pa man 
alalaong baga bilang, 
si Samson siyang kabagay 
na Pusong nang natalian? 


Sa mabidbid ang katawan 
nang lubid na matitibay 
malakas dating matapang, 
humina't tuloy naglubay 
dinaig ng hamak lamang. 


Ikaw rin at dili iba 
ang kawangis at kapara 
bait mo't tapang na sadya, 
nangawalang para-para 
nang anyong matalian ka. 


Nang di kumibo't umimik 
itong Poong mapagtiis 
ay napoot si Herodes, 
agad sumukal ang dibdib 
kapagdaka ay nagalit. 


Ito and aking pinita 
pinupulo kong laon na 
ang isip ko'y banal siya, 
bago'y taong ulol pala, 
di marunong kumilala. 


Saka nagwika ang lilo 
sa nangagdalang soldado 
hayo na anya hayo, 
ibalik na kay Pilato 
itong tulingag na tao. 


Inaring ulol na ngani 
pinaramtan nang maputi 
biniro at inaglahi, 
niwalan ng pasintabi 
di na muling binati. 


Ipinasauli na niya 
sa hukom na nagpadala 
sumaad at nagbilin pa, 
doo'y siyang humatol na 
lumutas ng inyong habla. 


Pinaasa-asa ako 

lamang at binakla rito 
hilahin at higtin ninyo, 
ang bangaw at lilong tao 
tulingag at walang toto. 


uloy ninyong ipagsaysay 
kay Pilatong punong bayan 
salamat na walang hanggan, 
magaling na ngayon naman 
loob naming nagtaniman. 


Sa pagka ng unang dako 
nagtatanimang totoo 
si Herodes at si Pilato, 
ang pinagbatian nito 
ang pagkamatay ni Kristo. 


Ikaanim na tibobos 
bpaghahatiran kay Hesus 
nang mga lilong hudyos 
ikahabag na nang loob 
ng tanang mga kristianos. 


ARAL 


Kristianong makasalanan 
nagugumon sa mahalay 
mag-isip ka at magnilay, 
dito sa paghahatiran, 
sa iyong Poong maalam. 


Totoo't malaking hirap 
ang kay Hesus ng lumakad 
tungo sa Isralitas, 
ng sa balong paghanap 
sa Samaritanang pantas. 


Lalong sukat ikahapis 
nino mang taong may bait 
na itong Poong marikit 
may tali kamay at leeg 


hinihilang walang patid. 


Mahapdi nganing totoo 
mapait sa dilang apdo 
tiniis, binata rito, 
ng Poong si Hesukristo 
dahil sa sala nang tao. 


Oh tao kang mapag-ibig 
sa gawang hindi matuwid 
manimdim ka ng masakit, 
sa anyong kahapis-hapis 
nang Diyos Hari sa Langit. 


At ipinaghatiran 
sa isa't isang hukuman 
na nagagapos ang kamay, 
liig ay natatalian 


anaki'y makasalanan. 


At bago'y ikaw na lilo 
mapagmarikit na tao 
nagpapahangang totoo, 
ang bitui't madlang astro 
yapakan din ang ibig mo. 


Kapalaluan ding pawa 
ngayon ang magsaysay nga 
nagwawala kang kamukha, 
sa taong iyong kapuwa 
bago'y uod ka sa lupa. 


Ikaw ay kung lumalakad 
binubuo mo ang landas, 
nagwawala kang katulad, 
at di mo inaalapaap 
ang kay Kristong paghihirap. 


Diyos na di matingkala 
at Panginoong may gawa 
minumurang walang sawa, 
nililibak, tinutuya 
ng mga hudyong madla. 


Panimdim mong maigi 
kay Hesus na pagkaapi 
kusang dinuruhagi, 
bago'y Diyos na malaki 
ikaw ang nagmamapuri. 


Bago'y ikaw at di iba 
masama at palamara 
aliping walang halaga, 
mapagmalaki tuwi na 

ay bago'y lupang hamak ka. 


At ang madlang katuwaan 
dito sa hamak na bayan 
huwag mong lubhang asahan, 
parang asong nagdaraan 
agad naging napaparam. 


Nang iharap na muli ng mga 
Hudyo ang ating Panginoong 


Hesukristo sa hukom na si Pilato 


Tumulad ka na nga rito 
sa Panginoon mong ito 
ang kahirapan sa mundo, 
iyong tiising totoo 
para mong damay kay Kristo. 


At di ka man makaatim 
sa kaniyang awang hain 
at kahima't gagatinting, 
kaniyang mamahalin din 
kung sa puso mo nanggaling. 


Na kung dapat nga baga 
malangkap mapakisama 
sa dalita't hirap niya, 
munti ring ipagbabawa 
sa lahat mong gawang sala. 


Nang dumating kay Pilato 
itong maamong Kordero 
ang wika sa madlang tao, 
ano't nasauli rito 
aba anong gagawin ko? 


Idinulog ninyo siya 
sa akin at inihabla 
aniyo'y lubhang masala, 
balang gawa'y di maganda 
sa Hari ay masuway pa. 


Matay ko man ngang isipin 
akalai't siyasatin 
totoo naming wala rin, 
bagay sukat dahilanin 
pagpatay sa kaniya natin. 


Di man ganap ang bait ko 
inusisa kong totoo 
wala ring salang gaano 
dumuruwag naman ako 
sa mga pahayag ninyo. 


Kayo ay itinaboy ko 
sa hari ninyong totoo 
bakit doo'y di inano, 
ngayon nama'y aanhin ko 
walang sala iyang tao? 


Ipinasauli naman 
at ng di nga mahatulan 
siya ay nag-aalangan, 
ang loob ay salawahan 
sumisi sa taong banal. 


Ako man ay puno rito 
hukom sa maraming tao 
nguni at magnilay kayo 
tantong di hahatol ako 
magparusa sa di lilo. 


Wala namang katuwiran 
taong ito'y ipapatay 
totoong ako'y aayaw 
hayo na't inyong kalagan 
at siya'y agad bitiwan. 


Inusisa kong totoo 
sa harap ninyong ginoo 
wala ring makita ako 
salang gawa nitong tao 
di pa magkalutas tayo. 


Ipinadala ko ngani 
sa totoo niyang hari 
dito'y pinasauli, 
binaramtan ng maputi 
ang usap ay pinapawi. 


Kung baga sa inyong haka 
salarin siyang mistula 
at di matuwid ang gawa 
sisihin ko't ng magtanda 
ng hampas na masagana. 


Nang marinig ng hudyo 
itong mga wikang ito 
katalastasang totoo 
mga munukalang bago 
pagkaawa ni Pilato. 


Ay lalong dinangdagan pa 
ang mga bintang nila 
ipapatay mo man siya, 

di pa yata ipagbawa 
ng loob naming lahat na. 


Ang pagtutol naming tanan 
lakas na di ano lamang 
na halos sumisigaw, 
ipako sa Krus ang bagay 
at ng doon nga mamatay. 


Si Pilato'y nag-wika na 
kay Hesus na Poong Ama 
di mo narinig aniya, 
hiling nila't madlang pita 
sa Krus ay patayin ka. 


Ano pa't di magpatantan 
yaong mga tampalasan 
mga hudyong sukaban, 
galit na di ano lamang 
sa Krus iparipa iyan. 


Nang di mag-ibang totoo 
ang loob nang mga lilo 
na di lumata't magbago, 
natilihan si Pilato 
umupong nagpanibago. 


Ang wika't sabi sa sulat 
nang mga Ebanghelistas 
taon-taon tuwing paskuas, 
ugaling pinalalabas 
ang isang taong may usap. 


Yao'y tandang pagkilala 
buong hebreong lahat na 
at kanilang alaala, 
ninyong nabibihag sila 
binapalong isa isa. 


Lahat ngang taga Ehipto 
mga idolatrang tao 
si Paraong haring lilo, 
sampung maraming soldado 
nangalunod na totoo. 


Dahil duon sa pag-usig 
ninyong mga malulupit 
nang pumanaw at umalis 
ang mga kampon ni Moises 
nangalunod nga sa tubig. 


Ano't sa panahong ito 
pagpapahirap kya Kristo 


may nabibilanggong lilo, 
ay ang banta ni Pilato 
mapalit kay Hesukristo. 


Maglililo't taong uslak 
mgnanakaw mapangahas 
matakaw mangungulimbat, 
mangangagaw at dulingas 
ang pangalan ay Barrabas. 


Ang winika ni Pilato 
mga tao'y mili kayo 
ky Barrabas at kay Kristo, 
isa ang pawalan ninyo 
sa araw ng paskuwang ito. 


Kung ako ay aayunan 
nnyong nangagkakapisan 
akala ko'y dili sinsay, 
si Hesus siyang kalagan 
huwag ninyong ipapatay. 


Ang sagot ng mga sukab 
pariseos at eskribas 
ingay ng nagtitimpalak, 
ang kalaga'y si Barrabas 


si Hesus ang bigyang hirap. 


Tumugon pa si Pilato 
ano bagang dili toto 
ang ginawa nitong tao? 
di na magpatawad kayo 
kaawa-awang totoo! 


Malaki ang alang-alang 
ni Pilatong punong bayan 
ang loob ay salawahan, 
di niya ibig hatulan 
itong Korderong maalam. 


Nang anyong napapatigil 
si Pilato ay nagturing 
kagyat naming sa darating, 
ang pagsugo at pabilin 
ni Prokleng asawang giliw. 


Ay asawa ko aniya 
ikaw ay mag-alaala 
sa di totoo't mag-ingat ka, 
huwag kang magpalamara 
humatol sa walang sala. 


Huwag mo ngang aayunan 

ang mga tao sa bayan 

at hindi nga katuwiran, 
patayin at parusahan 
tantong walang kasalanan. 


Sa pagtulong na maluwag 
ako ay agad nangarap 
totoo at hindi linsad 
itong taong inuusap 
banal na walang katulad. 


At babaling kitang tikis 
anang aking panaginip 
ikaw'y huwag manaig, 
humatol nang di matuwid 
matay sa taong may bait. 


ARAL 


Santong Diyos ano baga? 
banal kang walang kapara 
napadaig sa hamak na, 
bago'y totoong Diyos ka 
at lilong demonyo sila. 

Itinumbas, ipinaris 
ikaw sa isang malupit 
bago'y Diyos kang mabagsik 
inayop ka at pinilit 
ng mga hudyong ganid. 


Oh ginoong napapawa 
ano itong inyong gawa 
maawai't mapagpala, 
sa anak ninyo't apo nga 
ano at minamasama. 


Laki ng paglait ninyo 
sa nag-adhikang totoo 
ng buong sang Uniberso, 
at ang malupit na tao 
ang siyang kinakatoto. 


Laki bagang kamurahan 
ni Kristong inyong hinalay 
itinulad, ipinantay, 
sa isang hamak na hunghang 
na sadya ang kalupitan. 


Tayo naming taong lahat 
sa hudyo ay tumutulad 
kung magkasala'y madalas, 
si Hesus, itinutulak 
kinakabig si Barrabas. 

At siya ring kauwian 
dito sa hamak na bayan 
siya nating minamahal, 
ipinapalit ding tunay 
ang Diyos sa kalangitan. 


Kaya katotong kristiano 
huwag kang tumulad dito 
sa masasamang hudyo, 
ikalumbay mong totoo 
ang sakit hirap ni Kristo. 


At kung baga sasalakay 
sa loob mo't gunam-gunam 
bpanimdim na mahahalay, 
iwaksi mo 
nang hindi 


kapagkuwan 
ka malupigan. 


Sa langit tumingala ka 
bayang lubhang maligaya 
sasapiting walang sala 
ng loob nating lahat na 
kung sa Diyos pakalara. 


Ano man ang ating isip 
ang banta ay kuning pilit 
wala ring ginhawa't bihis, 
ang puso natin at dibdib 
kundi sa Diyos manalig. 


At siya ring kauwian 
nang kaluluwa't katawan 
dito'y may munting tuwa man 
ay may kahalo ring lumbay 
sapagka't di ating bayan. 


Ang pagpapahampas ni Pilato sa 
ating Panginoong Hesukristo 


Inulit-ulit ng tanan 
hudyong mga sukaban 
si Barrabas ang kalagan, 
siya nilang kalooban 
si Hesus ang parusahan. 


Ang kay Pilatong winika 
ay itong si Kristong aba? 
anong aking ipararaya? 
ang sagot ng taong madla 
agad mong ipapatay nga. 


Ang ganiyang walang toto 
sa Krus ipapako mo 


ugali nating Hebreo 
katutusan ng Romano 
dusa sa sukab na tao. 


Ani Pilatong may loob, 
ano ang salang tibobos 
gayon na ang inyong poot? 
anang mga pariseos, 
ay ipapako mo sa Krus. 


Ano'y sa hindi mapigil 
ang loob ng mga taksil 
si Pilato'y humatol din 
na si Hesus ay hampasin 
budhi nila'y ng gumaling. 


Hayo na at inyong kuha 
at loob ko na aniya 
sa haligi'y itali na, 
at hampasin ninyo siya 
poot ninyo'y ng magbawa. 


Nang maipangusap ito 
nang hukom na si Pilato 
ay ang mga pariseo, 
ang kamukha'y mga aso 
ng pagsunggab sa Kordero. 


Ang berdugo'y nagsikuha 
ng panghampas na suplina 
hinuhubaran nang iba, 
itong Poong walang sala 
walang kibo't nagbabata. 


Iginapos na si Kristo 
sa isang haliging bato 
hinampas na walang toto 
mahigit na limang libo 
na tagos hanggang sa buto. 


At dito na nga natupad 
yaong hulang isinulat 
nang propetang si Isias, 
sa daratning mga hirap 
nang pariritong Mesias. 


Mula ulo hanggang paa 
matatadtad nang suplina 
walang lamang nakikita 
kundi sugat na lahat na 


ang buong katawan niya. 


A planta pedis usque ad 
verticem capitis non est 
in eo sanitas. 


Lakas na di mamagkano 
ang paghampas nilang ito 
at doon ibinubunto 
galit niyong mga lilo 
dito sa abang Kordero. 


Tingni at nagsisitangis 
ang Sanglangitang Angheles 
halos ang mundo'y manginig, 
ng malaking pagkahapis 
dito sa Poong marikit. 


Tingni mga Patriarka 
at mga Santos Propeta 
ang ikalawang Persona, 
nakayuko” t nagbabata 
gayong lupit ng parusa. 


Tingni mga taong hunghang 
ang kaawa-awang lagay 
isang Diyos na maalam, 
may gawa ng Santinakpan 
siyang pinarurusahan. 


ARAL 


Sino ka ma't aling tao 
dinggin ang aral na ito 
pagtamanang itangis mo, 
itong hirap na totoo, 
ng Poong si Hesukristo. 


Ikaw rin at dili iba 
ang dapat sa gayong dusa 
madalas na magkasala, 
bago” y humadlang ay siya 
nag di ka mapalamara. 


Ngayon ngani iyong araw 
hanggang ikaw'y nabubuhay 
kusang pinababahalaan 
mili ng ano mang bagay 
magaling o masama man. 


At dili nga mawiwika 
ang Diyos Poong dakila 
totoong magpapabaya, 

matuwid ka ma't malisya 
ay araw mo palibhasa. 


Subali't kapag nalagot 
hiningang lubhang marupok 
nang katawan mong mairog, 
ang araw mo'y matatapos 
ang iiral sa Diyos. 


Walang magagawang tunay 
ang namatay mong katawan 
palibhasa'y lupa lamang, 
sa abang aba mo naman 
kung ikaw'y walang sinimpan. 


Samantalang may hininga 
at ikaw'y nabubuhay pa 
ay maglaan kang maaga, 
sukat mong ikaginhawa 
ng kagamit-gamit mo na. 


At kung ikaw'y pag-isipan 
nang kagamit-gamit lamang 
maganda rin ang may simpan 
at munting naiingatan 
mayroon ngang pagkukunan. 


At iisiping tibobos 
sasaliksikin nang Diyos 
ang mga gawa mong buktot, 
pagkain sampung pagtulog 
lamang birong nasa loob. 


Ang madlang mga gawa mo 
pbanimdim na dili toto 
lihim na di mamagkano 
mahayag na totoo 
sa harap ng madlang tao. 


Kung ikaw ay naglimos nga 
sa taong iyong kapuwa 
na dumulog na salanta, 
tumatangis lumuluha 
kung nagkait o naawa. 


At ang iyong kabaitan 
dunong sa ano mang bagay 
sa iyo ay pinakamtan, 
ng siya'y ibigin lamang 
bagkus mong linalabanan. 


Ang kagandahan at buti 
sang katawan mong maliksi 

nang isinta mong parati, 
bagkus ipagmamalaki 
sa Diyos na Poong kasi. 


Ang malakas mong katawan 
liksing hindi ano lamang 
kung ipinagsilbing tunay, 
sa Diyos mong lubhang mahal 
hanggang ikaw'y nabubuhay. 


Dapat na maghinanakit 
sa iyo ang Poong marikit 
ginto't pilak yamang munti, 
sa iyo'y di ipinagkait 
kay Baal mo ipinagsulit. 


Doo'y walang naliligid 
lahat ay nasasaliksik 
na gagadulo mang hanip, 
kaniya ring nababatid 
gawa mong hindi matuwid. 


Itong araw'y imbutin mo 
hanggang buhay ka sa mundo 
nguni't kung matapos ito, 
kung walang gawang totoo 
ano ang masasapit mo? 


Lisan na ang gawang tamad 
nang katawan mong makupad 
magmasikap ka nang agad, 
sa mabuting gawang lahat 
at kay Hesus ka tumulad. 


Hinampas na walang tuto 
nagbata't nagtiis dito 
sa pag-ibig din sa iyo, 
na ang lahat ng gawa mo 
ay mapaknit na totoo. 


Siya ang Haring tibobos 
ngayo'y siyang nagagapos 
nang ikaw'y huwag matakot, 
kundi tumapang ngang lubos 
ang puso mo sa pag-irog. 


Aba tayo na't dulugin 
itong Poong maawain 
ang mga sigalot natin, 
salang lalo sa buhangin 
ubus-ubusing kalagin. 


Tingni't siyang nagbabata 
gayong sakit nang suplina 


kundangan linangkapan pa 
nang pagka Diyos nga niya 
halos manaw ang hininga. 


Alin kaya't sinong tao 
lubhang malupit sa mundo 
ang hinampas ng ganito 
kundi lamang itong Berbo 
at dahilan din sa iyo. 


Ang pagpuputong ng koronang 
tinik ng mga Hudyo sa ating 
Panginoong Hesukristo 


Kaya iyong ikalumbay 
ngayon at ipanambitan 
yamang ikaw'y siya lamang, 
totoong naging dahilan 
nitong madlang kahirapan. 


Ay ano'y sa pagsawaan 
ang Poong nahihirapan 
agad nilang kinalagan, 
sapagka't napagmasdan 
hininga'y halos pumanaw. 


Ano pa't hindi maisip 
ang kay Hesus na tiniis 
na di mamagkanong sakit, 
at di na nagdalang 
yaong mga malulupit. 


hapis 


Ang kinuha 
sa pawis ipinahid na 
nag-inot at nagdamit siya, 
nguni't di naniniig pa 
ay hinubdan kapagdaka. 


damit niya'y 


Hinubdang muli si Hesus 
niyong mga lilong loob 
at wala mang nag-uutos, 
hinampas na walang taros 
yao'y tikis na pag-ayop. 


Laking sakit ang dinamdam 
ng muli nilang hubaran 
ganggapalad na ng kamay, 
ang naninikit na laman 
sa tunika niyang mahal. 


Ano pa't si Hesukristo 
ay minumurang totoo 
nang mga lilong hudyo, 

kaya nga't hinubdan dito 
ang katawan niyang Santo. 


At kanilang hinalinhan 
damit na lubhang mahalay 
na habing pula ang kulay, 
duming hindi ano lamang 
purapura ang siyang ngalan. 


At kanilang pinaupo 
sa isang hamak na bangko 
inooroy, binibiro, 
ano pa't sinisiphayo 
itong Korderong maamo. 


At kanilang pinatangnan 
ng isang tuyong kawayan 
ang ulo ay pinutungan 
nang tinik na likaw-likaw 
kunwa ay hari-harian. 


Saka yaong mga lilo 
tatanong kay Hesukristo 
binapanghula rito, 
sa kanila'y sino-sino 
ang nagsipukpok sa ulo. 


Ano pa nga't inuulol 
itong ating Panginoon 
ng mga hudyong buhong, 
saka babatiin niyong 
Ave, Rex, Judaeorum. 


Sa katuwirang totoo 
nitong bati nilang ito 
barang pag-ayop sa Berbo, 
ang wika ng mga lilo 
aba hari nang hudyo. 


Nang kay Pilatong makita 
ang pag-ayop at pagmura 
dito kay Hesus na Ama, 
nangusap kapagkaraka 
sa tanang nagpaparusa. 


Ipanhik ninyo pagkuwan 
aniya ang taong iyan 
at aking ipatatanaw 
sa tanang nagkakapisan 
ng kanyang mga kaaway. 


Ang pagpapatanaw ni Pilato sa 

ating Panginoong Hesukristo 
Nang maipanhik si Kristo 

niyang mga pariseo 

ang ginawa ni Pilato 

ipinatanaw sa tao 

ang winika'y Ecce Homo. 


Narito at inyong tingnan 
itong taong malumanay 
kaawa-awa ang lagay, 
tingni kung ito pa'y buhay 
kundi totoo nang patay. 


Nang maipangusap ito 
nang hukom na si Pilato 
doo'y dalawa katao, 
inalis na ngang totoo 
ang baro ni Hesukristo. 


At ng doo'y mapanood 
na mga ganid na hayop 
ang madlang sugat ni Hesus, 
upang iluwag nang poot 
nang puso nila at loob. 


Nang ito ay mapagmasdan 
niyong mga tampalasan 
galit nila'y inululan, 
tolle, tolle ang tinuran 
ipako ang taong iyan. 


Ang winika ni Pilato 
Hari ninyo'y ipako ko 
ang sagot ng mga lilo, 
ano't hari ang turing mo 
wala kaming hari dito. 


Kundi si Tiberio Cesar 
siyang panginoon lamang 
ng Sangmundo” t Sanditohan 
Emperador na marangal 
na aming iginagalang. 


Aali't aagaw ito, 
at lulupig kay Tiberio 
at kundi ipapatay mo, 
di ka tuturang katoto 
nang hari naming totoo. 

ang sala'y di sasang-ano. 
Bagkus pa ang ibubuhat 


kaalam ka't kasapakat Ng kay Pilatong mamatyag 
nang kaniyang pagsusukab, itong huling pangungusap 
kapopootang kang agad loob niya'y umalapaap, 
opisio mo'y malalampas. ang ibig di'y ang maawat 


si Hesus sa gayong hirap. 
Ang isa pa'y ang buhay mo 


alising idamay rito Ipinaubayang totoo 

hahatulan kang totoo, sa nangaghablang hudyo 
ang kayamana't ari mo pawalan ma't dili ito, 
sasamsamin pa sa iyo. nangangamba si Pilato 


malampasan nang opisyo. 
Nang kay Pilatong malining 


ang bala ng mga taksil Agad nang ipinakita 
nanganib siya't nanimdim si Hesus na Poong Ama 
ang katawa'y nanglumo rin at sila'y nuling nupo na 
loob ay bumalingbaling. sa Lithostrotos kung baga 


Hebraice autem Gabbatha. 
Ipinasok na si Kristo 


sa hukom na kay Pilato Sa malaking pagkagulo 
tinanong nang panibago, budhi't loob ni Pilato 

taga saan ka katoto nangusap siyang nagbago, 
alin baga ang bayan mo? ang wika sa madlang tao 


tingni itong hari ninyo. 


Di sumagot kataga man Nang marinig itong badya 
itong Korderong maalam mga hudyo'y nangagikla 
kusang nagmanga-mangahan, sumagot kapagkaraka 
anopa nga't hinihintay dili po dili anila 
ang magiging kahatulan. totoong namamali ka. 


Ang winika ni Pilato 


may kapangyarihan ako Kami'y walang hari rito 
at kabagsikan totoo kundi lamang si Tiberio 
matay at muhay sa iyo ang mga baki-baki mo, 
ako'y di pahayagan mo. kung maalamang totoo 


ay mapopoot sa iyo. 
Magsabi ka kapagkuwan 


ng lagay mo't iyong asal Sa walang pagkaraanan 
at dugong pinagbuhatan na ano't ano mang bagay 
ako'y huwag katakutan na huwag bagang hatulan 
dinaraan kitang lubay. ano pa nga't natigagal 


si Pilatong punong bayan. 
Ani Hesus na marikit 


wala ka ring buong bagsik Ang Paghihinaw ni Pilato ng Kamay 
na si aki'y magpasakit 
kundi ka tulutang pilit At sa gayong pagtatalo 
ng Ama kong nasa Langit. nang hukom at pariseo 
sa katakutang totoo, 
Silang naghabla sa iyo hinatulan na nga rito 
nagdala sa akin dito ang Poong si Hesukristo. 


ng ako nga'y hatulan mo, 
dapat magdusang totoo Lumuklok kapagkaraka 

sa silyang matatalaga 
at bago humatol siya, 
alipala'y nagpakuha 

ng tubig at naghinaw na. 


At nangusap ng ganito: 
aniya ay lalabas ako 
sa dugo nga niyang tao, 
pagkalooban na ninyo 
ano mang nasang totoo. 


Ako'y di nakaaalam 
yamang inyong kalooban 
patayin na kapagkuwan 
si Barrabas ang kalagan 
si Hesus siyang mamatay. 


Sumagot ang mga lilo 
anila'y oo na hayo 

at ako naming totoo, 
hanggang sa aming inapo 


dugo't buhay niyang tao. 


Sukdulang sa ami'y ibigay 
ang ano mang kaparusahan 
dahilan sa taong iyan, 
kami ay may kalooban 
kaya iyo nang hatulan. 


Ang sabi at pagkabadya 
ni San Huan Ebanghelista 
si Hesus nang itaboy na, 
si Pilato sa kanila 
nangatuwa kapagdaka. 


Dinuhapang nga nga rito 
ang Poong si Hesukristo 
ng mga ganid na tao, 
taksil na mga hudyo 
pawang kampon ng demonyo. 

At kanilang hinubaran 
niyong kalamideng balabal 
at sampu ng damit naman, 
hanalinhan nang kairal 
na kaukol at kabagay. 


Walang kibo't walang imik 
itong Poong mapagtiis 
ay aba taong malupit, 
buksi iyang iyong dibdib 
at sa aral ay makinig. 


ARAL 


Kung may isip kang kristiano 
ay magbalik ka na rito 
ang may adhika sa iyo 
sumunod na ngang totoo 
sa hatol ng mga lilo. 


Siya nga ang Haring tunay 
Diyos na walang kapantay 
hukom sa Sandaigdigan, 
pumayag at di sumuway 
sa pita ng mga hunghang. 


Nagmukhang taong may sala 
bago”'y malinis na sadya 
na di paniktan ng mansa, 
siya ang nagpakamura 
ng ikaw ay guminhawa. 


Ang buo mong kasalanan 
inako ni Kristong tanan 
ng kay Pilatong hatulan, 
siya'y hindi nag-apelar 
ng ikaw'y masakop lamang. 


Ang iyong kalakhang loob 
pagka ibig mong mabantog 
ang puri mo'y mapatampok, 
mataas mapaimbulog 
bago'y uod ka't alabok. 


Siya ang nagpakahirap 
napagapos napasikad 
ang kabutiha'y hinamak, 
dumawis-dawis bumuhat 
niyong Krus na mabigat. 


Ang iyong pagmamarikit 
katawa'y bihis nang bihis 
ng ginto't hiram na danit, 
nang batiin at maibig 
ng sino mang makamasid. 


Ang kaniyang 
yaong madlang 
ayop karuwahaginan, 


kabayaran 
kahirapan 


ulo niya'y pinu 


tungan 


koronang tiniktinikan. 
Nagpakababa ang Diyos 


at ng ikaw mapa 


tampok 


siya ang nagpa 


kaayop, 


nang puri mo'y mapabantog 
maging badlayang tibobos. 


Anong aking wikain pa 


ay ang lahat mo ring sala 
sampu nang sa isa't isa, 
sinakop at kinalara 

nang ikalawang Persona. 


Ay aba bakit ka tao 
wala nang di naglililo 
kung parusahan ka rito, 
ng pinagkumpisalan mo 
di talimahing totoo? 


Lihim ngani't hindi hayag 


na walang nakamamalas 
ano't hindi ka gumanap, 
ng pagtalima't pagtupad, 
iyong binubukas-bukas? 


Nang si Hesus ay hatulan 
ginawa ri't di naliban 
sa loob nang isang araw, 
ito'y tikis na pag-aral 
nang gagarin mo'r parahan. 


Ang paggagawad ni Pilato 


ng sentencia 


Ikalumbay mo't itangis 
ipagpighating masakit 
itong hirap na tiniis, 
ni Kristong Poong marikit 
Hari nang lupa at Langit. 


Ako'y si Ponsio Pilato 
president't hukom dito 
sakop ng Romanong Imperio, 
inihalal na totoo 
ng Emperador Tiberio. 


Sa aking pag-aaudensia 
at pag-upo ko sa silya 
luklukang natatalaga, 
dumulog at nangaghabla 
prinsipe sa Sinagoga. 


Ang kanilang inuusap 
sa akin ay iniharap 
Hesus ang siyang pamagat, 
Nasarenong tinatawag 
Galileo kung mangusap. 

Anila ay itong tao 
palamara't walang tuto 
sa hari pa'y naglililo, 
buong baya'y ginugulo 
ang ugali'y binabago. 


Ang hatol ko't sentensia 
ukol sa kaniyang sala 
ay sa Krus nga iparipa 
ipako kapagkaraka 
dalawang kamay at paa. 


Sa kaniya'y ipapasan 
Krus na kamamatayan 
ipagtawag habang daan 
tuloy namang ipagitan 
sa dalawang magnanakaw. 


Ito ang siyang hatol ko 
sa taong dinala ninyo 
dito nga sa harapan ko, 
datapuwa't labas ako 
sa dugo ng taong husto. 


Ang pag-aatang ng Krus sa ating 


Panginoong Hesukristo 


Ano'y sa maigawad na 
ni Pilato ang sentensia 
sinunggaban kapagdaka, 
niyong mga Palamara 
si Hesus na Poong Ama. 


Ginapos at tinubungan 
ang leeg niya at kamay 
sinuntok at sinikaran, 
hindi pinakundanganan 
niyong mga tampalasan. 


Ipinatawag na rito 
sa nangalilimping tao 
ingay na di mamagkano, 
boses niyong pregonero 
ang palaman ay ganito: 


Ito'y siyang katuwiran 
at utos na katampatan 
nang matuwid na hukuman, 
ni Pilatong punong bayan 
dito kay Hesus na banday. 


Ang pagbunyi nitong lilo 
ay Hari siya nang hudyo 
bago'y ulol palang tao 

palamara't walang apdo 
balang gawa'y dili tuto. 


Dili Hari't taong mura 
manglililo't palamara 
nagpapasampalataya, 
ginugulo ang lahat na 
Anak daw ng Diyos siya. 


Ang banta nitong suwail 


ang Roma ay aagawin 
at sampu ng Herusalem, 
aaliha't lulupigin 


si Cesar na hari natin. 
Ito'y laon ng talastas 

ng pariseos at eskribas 

sa testamento'y pahayag 

kaya nga't sa buong Siudad 

ipagbantog ipagtawag. 


Siyang paghalimbawaan 
nang kapuwa tampalasan 
at sa Kalbario ihanggan 
ito'y siyang kabayaran 
sa kanilang kasalanan. 


At kung siya'y dumating na 
doon sa lupang Golgota 
ipako at iparipa, 
at ipagitnang talaga 
sa dalawang palamara. 


At ng doon matalastas 
ng sino mang makamalas 
na itong si Kristong tunggak 
Hari ng dalawang uslak 
sa pagnanakaw ay bansag. 


Nang mabasa ng matapos 
yaong sentencia kay Hesus 
at ang mga pariseos, 
iniatang na ang Krus 
sa lupa'y humuhilahod. 


Ang totoong kahabaan 
niyong Krus na pinasan 
labing-limang talampakan, 
at pito naman ang bilang 
nang paripa at pahalang. 


Krus na yao'y mabigat 
labis na nagkakaapat 
lumulubog sa balikat, 
at lalo pang nakaragdag 
ang sala ng taong lahat. 


Anopa't yaong si Hesus 
nang maatangang matapos 
ay niyakap na ang Krus, 
at tinangisang tibobos 
sa sarili niyang loob. 


Ang pagyakap ng ating Panginoong 
Hesukristo sa Mahal na Santa Krus 


Oh Krus aniyang mahak 
kahoy na lalo sa tanan 
bukod pinilit hinirang, 
pag-wawagi kong tunay 
sa aki'y nagsisisuway! 


Ikaw rin at hindi iba 
totoong lunas sa sala 
ang lasap mo't ibubunga, 
siyang makagiginhawa, 
sa tanang anak ni Eba. 


Kita'y pinagnanasaan 
yakapi't tuloy hiligan 
mula niyong unang araw, 
na nagkasala't sumuway 
yaong si Eba't si Adan. 


Ngayo'y pawang nasunod na 
ang laon kong pinipita 

oh Krus na lubhang maganda, 
estandarte ko't bandera 
aking ipagbibiktorya! 


Halika at ako'y yakap 
yamang kita'y nililiyag 
hihilingang tatlong oras, 
nang siyang makababawas 
sa sala ng taong lahat. 


Madla pa ang isinaysay 
sa loob niya'y tinuran 
hinila na kapagkuwan, 
niyong mga tampalasan 
berdugong nagwasangwasang. 


Sa huli'y may nagtutulak 


sinusual nang paglakad 
sa tagilira't sa harap 
binabakod ang Mesias 

ng Saserdoteng eskribas. 


Pagmura'y di ano lamang 


mad 


lang sumpa at tungayaw 


maparapa't masunggabang 


itul 


lak tadyakan naman, 


Krus ay kababaw-babaw. 


Ang unang pagkasubasob ni 
Hesukristong Panginoon natin 


Sa kabigatan ng Krus 
na pinapasan ni Hesus 
at agad napasubasob 
sa lupa't mga alabok 


ang mukhang kalunus-lunos. 


Kung itindig niya naman 


nanginginig ang katawan 
at halos di makayanan, 
sa di kawasa'y napagal 
tumaha't nagtanaw-tanaw. 


At saka siya nangusap 
sa loob ipinahayag 
oh disipulos kong lahat 
Apostoles ko't alagad! 
ano't kayo'y nagsilayas? 


Nangasaan baga kayo 
pili kong mga katoto 
na aking kasalo-salo, 
walang dumamay sa inyo 
ngayon sa panahong ito? 


Kung sila'y nagpabaya na 


budhing nabuyo't nabakla 
lumuwang sampalataya, 
ikaw naman kaya Ina 

sa aki'y di maawa ka? 


Magdalita ang Ina ko 
na silayan ng mata mo 


ang 


guminhawang totoo, 


yaring madlang dalita ko 
kung maharap na sa iyo. 


Namimindong ka man Ina 
tingni ang anak mong isa 
ikaw rin ang kinikita, 

di man ako makakaya 
nitong mabigat kong dala. 


Ang mata mo Inang mahal 
sa akin ay kung isilay 
sa ganitong kahirapan 
upang din siyang igaan 
nitong mabigat kong pasan. 


Ang pagsalubong kay Hesukristo 
ng Kaniyang mahal na Ina na ang 
mga mata'y lumuluha 


Oh Poong ko't aking Ina 
iyo kayang mababata 
na di silayan nang mata, 
Anak mong iisa-isa 
sa ganitong pagdurusa. 


Parang ito'y naririnig 
ni Mariang Inang ibig, 
kumakaba-kaba ang dibdib, 
at nabalisang masakit 
lumabas, di nakatiis. 


At di man kinatakutan 
baras ng mga sukaban 
dinulog at pinalitan, 
Anak na pinalalayaw 
mata ay luha-luhaan. 


Nahahabag tumatangis 
ito ang ipinagsulit: 
oh bunso kong sinta't ibig 
araw kong lubhang marikit! 
oh Isaac na mapagtiis. 


Oh bunsong minamahal ko 
maganda kong bagong tao! 
anong salang nagawa mo, 
at ikaw ay ginaganito? 

di ko mabatang totoo. 


Iyang Krus na iyong pasan 
bunso ay iyong bitiwan 
at kita ay hahalinhan 
ako kaya'y mabubuhay 
sa lagay mo ngang iyan. 


Aakuin kong lahat na 
ako ang papapatay na 

Poon ko't ng mabuhay ka! 
ano pang aking halaga 
kung ikaw'y di na makita? 


Anong aking pangyayari 
ako'y tunay na babae? 
hayo na't sundin mo yari, 
bunso ko at mangyayari 
kung loobin mong sarili. 


Nguni't ang bahala'y ikaw 
batid mo ang aking damdam 
sampu nang karalitaan, 
tunay ang mukha'y mahusay 
dibdib ay puno ng lumbay. 


Dili kita nililimot 
nang panininta't pag-irog, 
hindi kulang kundi puspos, 
nguni't sa kaluluwa's taos 
dalita mong di matapos. 


Mahapding di ano lamang 
malaki ang kapaitan 

kung makita ko't matingnan, 
bunso ang hirap mong iyan 


ay aking ikamamatay. 


Aling puso't aling dibdib 
Hesus ang di mahahapis 
kaya ang lupa at Langit, 
sa ganitong iyong sakit 
nananaghoy tumatangis. 


Oh bunso kong sinisinta 
ngayon ay magdalita ka 
iyang mabigat mong dala, 
bitiwan at ang kukuha 
ang nahahabag mong Ina! 


Aking kayang matitiis 
bunso't di ko ikahapis 
iyang hirap mo at sakit? 
ngayon ay lalo kong ibig 
yaring hininga'y mapatid. 


At ng hindi ko makita 
Hesus iyang pagdurusa 
oh ilaw ng aking mata! 
oh buhay nang kaluluwa! 
Diyos kong walang kapara! 


Ang tugon ni Hesukristo 


sukat na Birheng Ina ko 
pahid na iyang luha mo, 
ang aking Amang totoo 
magkakalinga sa iyo. 


Di ko maitulot sa iyo 
Ina ang hinihingi mo 
na ako'y hahalinhan mo 
at nang mabuhay nga ako 
papapatay kang totoo. 


Ina ay wala ngang daan 
at aking inakong tunay 
ang hirap sa pagkamatay 
siyang tubos bili naman 
nang sa taong kasalanan. 


Poong ko'y magsauli ka 
pawi na ang madlang dusa 
mahirap ma'y anhin baga, 
aking bagang iurong pa 
marunog akong magbata. 


Yamang ito'y kalooban 
nang Diyos sa kalangitan 
kahit kapait-paitan, 
ay aking pagpipilitan 
na inumin kapagkuwan. 


Kaya Ina kong marikit 
madlang luha mo ay pahid 
ang iyong tinangis-tangis, 
lalong nagbibigay sakit, 
sa Anak mong iniibig. 


Kalapati'y lumabas ka 
sa luwal ni Noeng Arka 
pagbalik ngayong dali na, 
tubig lubhang malaki na 
nitong pasion kong lahat na. 


Di mo pa sukat maisip 
bahag-hari't arko iris 
lakas ng sigaw at tubig, 
ang anyong nakatatakip 
sa ulap ng madlang sakit. 


Anak ko, anitong Ina 
minamahal ko tuwi na 
animo'y huwag mabalisa 
hapis ko ay itahan na 
tantong dili ko mabata. 


Akin kayang ikabubuhay 
bunso ang hirap mong iyan 
sinong Inang di malumbay 
kung makita”'t mapagmasdan 
iyang mabigat mong pasan. 


Ikaw nga Hesus kong giliw 
loob na lubhang matining 
ikaw ang sasalaminin 
ng puso ko at panimdim 
sa ano mang aking gawin. 


Mahapdi't lubhang masaklap 
di ko man ikapangusap, 
tinipid ko lamang lahat, 
kahit siyang ikakawas 
puso kong tigib ng hirap. 


Kung ako'y iyong titigan 
niyong mata mong malinaw 
puso ko ay nasasaktan, 
na ako'y di mo tulutan 
na humaliling magpasan. 


Masakit manding totoo 
mapati sa dilang apdo 
ay aba bakit bunso ko, 
di ka maawa't mabuyo 
nitong hingi ko sa iyo. 


Bunso yaring aking lumbay 
ay huwag mong pagkaitan 
dati mong naaalaman 
na kita ay minamahal 
mahigit sa aking buhay. 


Lalo sa kaluluwa ko 
ang pag-ibig ko sa iyo 
itong madlang dalita mo, 
siyang tunod na totoo 
na tumimo sa puso ko. 


Kung ako'y may kalumbay 
hapis kadalamhatian 
na halos kong ikamatay, 
bunso kung ikaw'y matingnan 
nawawala't napaparam. 


Nguni ngayon ay lumalo 
hirap sakit nitong puso 
parang mabisang palaso, 
sa kaluluwa'y tumimo 
pagod mo't madlang siphayo. 

Lalo kung gunam-gumamin 
at aking alalahanin 
ang dila mong paghalinghing, 
siyang mabisang patalim 
na sa buhay ko'y kikitil. 


Wala akong minamahal 
tunay na pinalalayaw 
kundi nga ikay na buhay 
mistulang kaliwanagan 
ng puso kong nadidimlan. 


Dito kita inoola 
ng wagas na panininta 
yaring munti kong balisa, 
bunso ako'y iyong isama 
sa hirap mong walang hangga. 


Dito kita iniirog 
ng sintang tunay sa loob 
puso ko ay nalulunos, 
kung akin ngang mapanood 
iyang mabigat mong Krus. 


Dito kita inaaba 
ng anyo't malaking sinta 
yaring hapis kong lahat na, 
ay Anak man ngani kita 
Diyos ka ri't Poong Ama. 


Dito ay iniaalay 
kaluluwa ko at buhay 
at ang aking panambitan, 
ilaw ka nang kalangitan 
ay bakit dungis-dungisan? 


Dito'y ginigiliw kita 
nang totoong panininta 
ako'y alipin mong mura, 
kung iyong tawaging Ina 
kamatayan kong lalo pa. 


Dito ang aking katawan 
ay nagkukusang mamatay 
di ano pang kapakanan, 
nang kaluluwa ko't buhay 
kung ikaw ay mahiwalay? 


Dito ngayon o bunso ko 
inaamo kang totoo 
ng maralitang Ina mo 
tingni ang mga luha ko 
at pusong sisikdo-sikdo. 

Dito yaring kaluluwa 
lubos na walang ginhawa 
dinaig ang sinisigwa, 


inuulang walang hangga 
ng hirap mo't madlang dusa. 


Dito ang mga mata ko 
ay tumatangis sa iyo 
mabalino kang totoo 
alang-alang na bunso ko 
sa suso kong inutot mo. 


Oh lagda ng karunungan 
nang Ama sa kalangitan 
sino kang makasalanan, 
di ka na kinaawaan 
ng taong iyong kinapal! 


Dito ang totoong sinta 
ang siyang dahilang una 
ay aba bunso nang Ina, 
ang ngalan mo ay sukat na 
ipanambitan tuwi na. 

Yaring lubos na habag ko 
na idinamay sa iyo 
di nga salamat bunso ka, 
kung baga tinatanggap mo 
ngayon sa oras na ito. 


Ang sagot ni Kristong mahal 
Oh Ina kong nalulumbay 
sukat na't iyong itahan, 
pagdaing pananambitan 
sa Anak mong mamamatay. 


Hirap na taglay mo Ina 
para-parang nakikita 


ng Anak mong alimura, 
pagsakop sa mga sala 
buong Inanak ni Eba. 


O Inang kinabugsuan! 
nang malaking kasakitan 
kung kita ay natitingnan, 
ay lalong nauululan 
yaring aking kahirapan. 


Loob ko ay magsigasig 
sa madlang sinta't pag-ibig 
Birheng Inang nahahapis, 
madla mong hirap at sakit 


ang lahat ay aking batid. 


Anhin baga ito'y utos 
at kalooban nang Diyos 
nang makalara't masakop 
dugo ko ang mabubuhos, 
ang tao sa Sangsinukob. 


Ako'y hindi nasisinsay 
nitong aking kagagawan 
ang loob kong iningatan, 
sa dibdib di napaparam 
pagsakop ko nga sa tanan. 


Kaya Ina kong marikit 
bawi na ang madlang hapis 
at luwagan na ang dibdib, 
masaklap man at mapait 
ngayo'y ariing matamis. 


Kung ako'y hinid maghirap 
at parohagi sa lahat 
ay paano Inang liyag, 
ang pagpawi at paglunas 
sa mabisang kamandag? 


Yamang iyong nalalaman 
ang puno't kadahilanan 
yaring aking kahirapan 
sukat na't iyong itahan 
Ina ang panambitan. 


Sa ganitong pagsusulit 
ng mag-inang nahahapis 
sino sa nakaririnig, 
ngayon nitong madlang sakit 
ang luha ay matitipid? 


Di yata anakin baga 
isang lalaking maganda 
na mapagbigay ginhawa 
ano kaya't minumura 
inaapi nang lahat na. 


Hapis na walang kaukol 
ang lahat ay nananaghoy 
nguni't itong ating Poon, 
nagmamasid kung mayruong 
isang maawaing tumulong. 


Sa wala ring mabalisa 


na tumulong sa kanya 
inilakad na't binata, 

ang Krus nang ating sala 
bigat na walang kapara. 


Loob niya'y ginawa rin 
sino bagang hihiliin 
ibang sumakop sa atin, 
sinta ang humihilahil 
kaibigang sapin-sapin? 


Madla ang buntong hininga 
nang kaniyang kaluluwa 
at ang balang nakikita, 
nahahabag sa kaniya 
lumuluhang parapara. 


Sinong hindi mahahapis 
doon at hindi tumangis 
katawan ay nanginginig, 
minumurang walang patid 


niyong mga malulupit. 


Lalo pang nakalulunos 
sa gayong sakit ni Hesus 
tambor trompetang mataos, 
galit ay puspos na puspos 
nang eskribas at pariseos. 


FAC TUS CIBUS VIATO RUM 


Ang pagkasalubong ng ating 
Panginoong Hesukristo sa mga 
babae na ang mga mata'y lumuluha 


Doon naman sa lansangan 
may nakita siyang ilan 
babaing luha-luhaan, 
na pawang nangalulumbay 


siya ang tinatangisan. 


Di nabata't nangusap din 
si Hesus na poon natin 
ay aniya mga giliw 
sa puso ninyo'y itanima 
yaring hirap na narating. 


Bagkus ang tangisan ninyo 
anak sampung mga apo 
ang hirap na tiniis ko, 
may oras na paririto 
sasabihin ko sa inyo. 


Lalong kapalad-palaran 
di maipaglihing tunay 


ng babaing sino pa man 
at hindi matitingnan 
hirap na kasasapitan. 


At darating ang balita 
pagkamatay kong masama 
pawang tangis, pawang luha, 
at mahanga'y huwag na nga 
na nangabuhay sa lupa. 


Ibig pa at nasa naman 
ang sila'y mangatabunan 
sa lupa at kabundukan, 
ng di mapanood lamang 
hirap na kasasapitan. 


Ang idinugtong pa rito 
na talinghaga ni Kristo 
sukat isiping totoo, 
nino mang may budhing tao 
ang palaman ay ganito: 


Kung ang kahoy na sariwa 
namumunga ng sagana 
pinuputol alipala, 
sa tuyo at walang dagta 
ano ang gagawin kaya? 


Sa katuwirang totoo 
ako'y walang salang tao 
ang pamura ay ganito, 
sa sukab at taong lilo 
ang gagawin kaya'y ano? 


Oh lubos na karunungan 
nang Diyos na kalangitan! 
oh labis nang kaawaan, 
bibig na binubukalan 
nang matatas na aral! 


ARAL 


Ikaw nanasang Kristiano 
nang pasion ni Hesukristo 
tumigil-tigil ka rito, 
at magnilay kang totoo 
sa sariling hinagap mo. 


At ng iyong mapagnuynoy 
ang pagkatuyo mo't luoy 
walang bunga't walang dahon 
kapagdaka'y mapuputol 
at sa apoy magagatong. 

Ito'y siyang wikain mo: 
mag-isip ka nang totoo 
kung may panimdim kang tao 
maghinula ka na rito 
sa talinghaga ni Kristo. 


Ang Diyos ay banal na lubha 
minura't inalipusta 
ay aba ikaw pa kaya 
di ayupin alipala 
gawa mo'y pawang masama! 


Ang wikain mong maganda 
oh budhi kong palamara 
ngayon ay mag-isip ka na 
ang loob mo ma'y nalanta 
dilig-diligin mo tuwi na. 


Luha ang siyang matuwid 
na sa iyo idilig 
na kung sakaling sumapit, 
araw ng iyong pag-alis 
ay may kitlin kang maganit. 


Ang Langit at Sangsinukob 
sa iyo nga'y napopoot 
ibahin na ang iyong loob, 
at nang huwag kang mahulog 
sa balong katakut-takot. 

Kung di mo ikabalisa 
ang loob mo ay mag-iba 
sa inyong gawang lahat na, 
tunay na hindi sasala 
sa impierno ka hahangga. 


At kung duon ka mabulid 
anong iyong masasapit? 
pawang lumbay at pagtangis 
dalitang hindi maisip 
pagsisisi at hinagpis. 


Di mo na mapagsaulan 
ang maluwalhating bayan 
doo'y walang katuwaan 
na sukat ikatiwasay 
ng kahit sumandali man. 


At kundi rin mag-iba 
loob mo at dilang sala 
daratnan ng gayong dusa, 
kaya ngayo'y magsisi ka 
at tuloy magpenitensia. 


Madla na ang nakita mo 
na nangamatay na tao 
bata, matanda't ginoo 
ikaw baga'y bukod dito 
siyang lalagi sa mundo? 


Nagkakamali kang tunay 
matakot na at malumbay 
pagdating ay walang malay, 
lakas na di ano lamang 
agad ka nang ibubuwal. 


Ang pagpahid ni Beronika sa 
mahal na mukha ng ating 
Panginoong Hesukristo 


Alin mang sandata dito 
di lubhang nakaaano 
ang kamatayang totoo, 
siyang pupuksa sa tao. 
Papa, Hari ma't ginoo. 


Yaong mag-inang sing-ibig 
lipos nang dalita't sakit 
halos di pa naniniig, 
mata nila sa pagtitig 
agad nagkalayong pilit. 


Dali-daling pinalakad 
niyong mga mararahas 
bago”'y lubhang naghihirap, 
nangangalay ang balikat 
ipinagtulakang agad. 


Ay ano'y sa masakitan 
ang mahal niyang katawan 
nasubasob at nasungabang, 
ang mukha'y naaagusan 
ng pawis at dugong tunay. 


Di ko na lubhang habaan 
ang bahala na ay ikaw 
mag-isip ng dilang bagay 
kaluluwa'y isa lamang 
kung masira'y pasasaan. 


Laking hirap, laking sakit 
pagod na hindi maisip 
ang katawa'y nangininig 
nagsipangurong ang litid 
nitong Diyos na marikit. 

Walang maipahid naman 
sa mukhang nadidiliman 
anong laking kahirapan 
ang puspos sa kayamanan 
walang mapulong basahan. 


Kapagkaraka'y ugali 
ni Beronikang may budhi 
niyong bata pa mang munti, 
at kung may paawa ngani 
lilimusang dali-dali. 


Di nabata't di natiis 
naawa siya't nahapis 
ng makita at masilip, 
ang mukhang tigib ng sakit 
ng dugo at madlang pawis. 


Ipinahid kapagdaka 
birang niyang dala-dala 
loob ay kakaba-kaba, 
bubunto-buntong hininga 
hapis na walang kapara. 


Sa laking kapangyarihan 
nitong Diyos na maalam 
himalang sukat pagtakhan, 
mukha niya'y nalarawan 
sa ipinahid na birang. 


talastas 
mapalad 
at harap 
iladlad 
nahahayag. 


Natitiklop na 
yaong birang ba 
sa gilid, likod 
kung ilaylay at 
tatlong mukha'y 


Ano pa't hindi maisip 
at di matarok nang bait 
himalang gawa ng Langit, 
sa birang na ipinahid 
ni Beronikang may hapis. 


Ay ano'y sa mapahiran 
ang mukhang nadiliman 
ay agad nang humiwalay, 
ang masintahi't maalam 
puso ay halos matunaw. 


Ang paglabas sa pinto ng 
Hudisiaria ng ating 
Panginoong Hesukristo 


Inilakad na si Kristo 
niyong mga pariseo 
na halos itinatakbo, 
sino kaya't aling tao 
ang di mahapis manglumo? 


Nang si Hesus ilabas na 
sa pinto ng Hudisiaria 
ay alas onse ang ora 
ang Krus nga'y dala-dala 
sa lupa ay hinihila. 


Ano pa't ng pagkalagay 
niyong pintong nilabasan 


ay nasa gawing kanluran 
at sa dakong Silanganan 
Golgotang Sasalungahan. 


Laking sakit, laking dusa 
laking hirap ang binata 
di na mabuhat ang paa, 
sa bundok sumasalunga 
inaayop minumura. 


Lalo pang nakagugulat 
tambor, trompeta't pakapak 
ingay na nagtitimpalak 
sigaw na lubhang malakas 
ng ministrong nagtatawag. 


Katawan ay nanghihina 
ng Mesias na dakila 
sa bigat na di kawasa, 
iginagapang sa lupa 
yaong Krus na mahaba. 


Ang ikatlong pagkasubasob ni 
Hesukristong Panginoon natin 
sa kabigatan ng Krus na pinapasan 


At ikatlo ngani ito 
bagkarapa ni Kristo 
katawan ay nanglulumo, 
nanginginig na totoo 
litid sampung mga buto. 


Sa lupa'y napasubasob 
ang mukhang mahal ni Hesus 
nahasa na at nakuskos 
sa malaking pagkapagod 
gutom at madlnag dayukdok. 

Ang tuhod niya at kamay 
ang nangalimbag na tunay 
at pawang nangalarawan, 


sa batong kinaluhuran 
at sa kinapaniinan. 


Sa mga sabing maganda 
talastas ang pagbabadya 
nguni ng una't ngayon pa, 
naroo't di nag-iiba 
sa bato ay nakikita. 


Ang katawan ma'y malakas 
nitong Poong mabanayad 
sa pagod at laking hirap, 
di man niya mailakad 
yaong Krus na mabigat. 


At kumg ihakbang ang paa 
doon sa pananalunga 
bulinyanang nahihila, 
pawang nangamamanhid pa 
ang buong katawan niya. 


Bangkay na manding totoo 
ang lagay nitong Kordero 
sino kaya't aling tao, 
ngayon ang hindi manglumo 
sa mga bagay na ito? 


Doon sa mga paglakad 
niyong mahal na Mesias 
ay sa sariling hinagap, 
habang daa'y inoolak 
hinanakit niyang wagas. 


Na ang kanyang sinabi 
Popule responde mihi 
bayan ko ako'y tuguni, 
anong sala kong malaki 
ako'y iyong ginayari? 


Ano bagang kataksilan 
gawa kong iyong natingnan 
at ganito ang inasal 
lahat ninyong kagalitan 
sa akin ay ibinabaw? 

minura mong walang humpay 
at di pinakundanganan? 


Sa iyong pagkaduhagi 
huwag kang mag-asal bingi 
tugon yaring aking sabi, 
aniya'y Quid feci tibi 
Popule, responde mihi? 


Bayan ko'y tugunin 
anong nagawa kong linsil 
na hindi mo minagaling, 
ganito na ang pag-iring 


at pagmura mo sa akin. 


Ano ang isasagot mo 
sa gayong tanong ni Kristo 
na nagtiis na totoo, 
ng makamtan mo't matamo 
ang tuwa sa Paraiso. 


Nguni't ikaw na masama 
mapaglilo t kuhila 
sa gaanong pagpapala 
ni Hesus Haring dakila 
ang ganti mo ay dalita. 


Iyo nang ikabalisa 
ipagpighati tuwi na 
pagpapasan, pagdadala, 
na di maangat ang paa 
doon sa pananalunga. 


Naghihirap na totoo 
ang Poong Dibino Berbo 
pagod na di mamagkano 
at malayo pa nga rito 
yaong bundok ng Kalbario. 


Ang sacroleong mahaba 
di di maangat sa lupa 
nahahirap pang lubha, 
bpagmura't ginagahasa 
niyong mga alitikya. 


Oh bayan kong walang loob? 
bakit mo ako iginapos 
hinampas ng walang taros, 
at anong gawa kong buktot 
ganito na ang pag-ayop. 


Ang paghalili ni Simon Sirineo 


Ang sa eskriturang saysay, 
may isang lalaki naman 
na taga Sireneng bayan, 
na kanilang inupahan 
binahaliling pumasan. 


Bakit mo ako tinampal 
Krus ay ipinapasan 
sinuntok at sinikaran 


Ito nganing taong ito 
ay si Simeon Sireneo 
ay siyang amang totoo, 
ni Alejandro't ni Rufo 
na disipulos ni Kristo. 


Ang kay Simong pagdadala 
kahit hindi nalaon siya 
munti ring igininhawa, 
ni Hesus na Poong Ama 
sa malaking hirap niya. 

At ano nga'y bitiwan 
ni Sireneo ang pasan 


si Kristo'y siyang nagtagal 
ang paa'y di maihakbang 
katawa'y bubuwal-buwal. 


Binata na ngang totoo 
nitong maamong Kordero 
ang Krus ay dala't pangko 
kanilang ipinatungo 
sa bundok nga ng Kalbario. 


Anang pantas at bihasa 
itong Kalbario'y di iba 
ng panahon una-uan, 


siyang tinatawag nila 
na bundok nga ng Moria. 


Piniling sinalungahan 
nang Patriarka Abraham 
doon niya inialay, 
nang kaniyang papugutan 
dugo ni Isaac at buhay. 


Kawangis nga at katulad 
ni Hesus yaong si Isaac 
sa Kalbario ng umakyat, 
pasan-pasan sa balikat 
yaong Krus na mabigat. 


Ang paghuhubad ng mga Hudyo sa 


ating Panginoong Hesukristo 


Ito ring Kalbario naman 
pinili ng mga hunghang 
kay Kristong pagpapakuan, 
ang Golgota kung turingan 
ng mga hebreong tanan. 


Ay ano'y dumating na 
ang mananakop sa sala 
sa lupa nilang talaga, 
hinubaran kapagdaka 

niyong mga palamara. 


At dito ng sa paghubad 
niyong damit ng Mesias 
ay nabaguhan ng antak, 
sa di kawasang hirap 
sa pagpaknit nga sa sugat. 


Nuli na naman nasalang 
sugat niya sa katawan 
ang hapdi'y ano lamang 
masahol ang inanitan 
ang dugo ay naglalapaw. 


Itong Korderong marikit 
walang kibo't walang imik 
nagbabata't nagtitiis, 
ng di mamagkanong sakit 
dahil sa taong bulisik. 


Sa mahubuang matapos 
itong ating Poong Diyos 
ay ang mga pariseos, 
nagmunukalang tibobos 
ng ibang gawin kay Hesus. 


Dating ugali ng minsan 
ang papataying sino man 
ang hirap ng matagalan 
ay paiinumin naman 
ng alak na minirahan. 


At ng lalo pang maghirap 
ang matiising Mesias 
ay kanilang idinagdag 
doon sa mira at alak 
ang apdong lubhang masaklap. 


Ang pagpapako sa ating 
Panginoong Hesukristo 


At ipinainom naman 
niyong mga tampalasan 
di rin lumagok munti man 
at ng malubos na tunay 
ang kaniyang kahirapan. 


Gayong sabi at tadhana 
ni San Mateong nag-wika 
sa di umiinom na kusa, 


si Hesus, ay alipala 
sa Krus nga ipinahiga. 


Sa mabutasan na nila 
ang pahalang at paripa 
ibinabaw kapagdaka, 
ang kaliwang kamay niya 
siyang pinakuang una. 


Nang kanilang isusunod 
ang kanang kamay ni Hesus 
ay di isa man umabot, 
doon sa butas ng Krus 
na pagpapakua't kapos. 


Kapagdaka ay binatak 
niyong mga taon uslak 
hanggang pumantay sa butas 
kasu-kasuan'y nalinsad 
sa lakas ng pagkabatak. 


Ano't pa't hindi tumugot 
yaong mga balakiyot 
hanggang hindi nga umabot, 
ang kanang kamay ni Hesus 
doon sa butas ng Krus. 


Ang pang hindi magaso 
ng Poong si Hesukristo 
binakuan naman dito, 
ng mga layas at lilo 
ito naman ay tingnan mo! 


Ang dugong nananambulat 
di masapa't di maampat 
baha ang siyang katulad, 
sa lupa ay nagdaranak 
ang lumalabas sa sugat. 


Bangkay na manding tibobos 
itong ating Poong Diyos 
na nabibitin sa Krus, 
kamay, paat sampung tuhod 
di na niya maikilos. 


Lalung-lao at mahigpit 
sa madlang hayop na ganid 
loob nga ng malulupit, 
batung buhay ang kaparis 
na di lumata't nahapis. 

Nang mapakuang matapos 
ang Krus nga'y itinaob 
naparapa nga si Hesus, 
ang mukha ay nasubasob 
sa lupa't mga alabok. 


Yaong mga pakong bakal 
na lumagpas sa likuran 
binaluktot at sinalsal, 
pinukpok at pinagtibay 
sa Krus na pinagpakuan. 


ARAL 


Lagnat liping pagkagutom 
kasalanan ng panahon 
pagtiisan natin yaon, 
pakundangan na sa Pasyon 
ni Hesus na ating Poon. 


Aba buhalhaling asal 
mapagpawili sa layaw 
ginhawa ang hangad lamang 
walang laging katuwaan 
di nahalinhan ng lumbay. 


Walang yumaman sa lupa 
na hindi muna nagdukha 
ang mga layaw at tuwa, 
dito'y pawang balintuna 
alingawngaw palibhasa. 


Ano pa at pawang Llinsil 
daya't hibong sinungaling 
hinog mabuti sa tingin, 
hilaw kung pagmalasin 
nakahihirin kung kanin. 


Ikaw ay huwag panulos 
sa dilang tuwa at lugod 
ng katawan mong mairog, 
kisapmata'y di mag-abot 
nawawala't natatapos. 


Ano at pawang lihis 
sukat nating ipanganib 
solopika at malupit 
bibigan at walang bait 

mga gawa'y di matuwid. 


Palibhasa'y taong hamak 
ang gawa ay pawang linsad 
kaya ngayon ay ang dapat 
ng sakit at madlang hirap 
ni Hesus ay ikahabag. 


Ang pagbabangon ng mahal 
na Santa Krus 


Ay ano'y sa mairaos 
ang pagpapako kay Hesus 
ay ang mga lilong loob, 
ibinangon na ang Krus 
at kanilang itinulos. 


Sila ay may laang hukay 
kanilang patitirikan 
ang Krus ay iniuumang, 
at kinadyot kapagkuwan 
saka biglang binitiwan. 


Ano pa't si Hesukristo 
naghirap nagpanibago 
ang kanyang tanang buto 
nayugyog nganing totoo 
nagkakaslut-kaslot dito. 


Saka pinakuan naman 
ang dalawang magnanakaw 
ano pa't pinag-itanan 
sa kaliwa at sa kanan 
anaki'y makasalanan. 


Dito na ngani natupad 
ang luha ni Isaas 
na itong Poong Mesias 
iwawangkit itutulad 
sa dalawang taong uslak. 


Et cum iniquis reputatus est. 
S.L.C. 22. 


Dito na nga nalubhaan 
nang hirap at kasakitan 
tumingala kapagkuwan 
sa Diyos Amang maalam 
ito ang siyang tinuran: 


Peter dimitte illis, non enim 
Sciunt quid faciunt. 


Ama kong Diyos na giliw 
ang hingi ko po at hiling 
ay iyo pong patawarin, 
ang lahat ng taong taksil 
na nangagpako sa akin. 


Di nila namamalayan 
itong kanilang inasal 
walang loob kamunti man 
magdalita ka po naman 
sila'y huwag pag-isipan. 


Nang ito'y maipangusap 
araw ay tanghaling tapat 
pawang nagsipanggilalas 
dito sa ipinahayag 
na paghingi niyang tawad. 


Anila'y ano't tiniis 
yaong masinta't maibig 
mapagpagaling sa sakit, 
at aliw nang tumatangis 
ginhawa sa madlang hapis. 


At yaong ministrong apat 
na nagparipang nangahas 
ay ang damit ng Mesias, 
na sa katawa'y hinubad 
binagbahaging nagkaapat. 


At yaong isang tunika 
panakip sa balat niya 
na wala nganing kostura, 
habi nang kaniyang Ina 
bukod yao'y alintana. 


Di kinibo di inano 
nang mga lilong hudyo 
kung hatiin sayang kono 
ay pinagsugalan dito 
dalhing buo ng manalo. 


Kaya nga pinagsugalan 
yaong tunikang marangal 
ang may palad na sino man 
siyang mag-ari't magtangan 
at huwag nang pagtalunan. 


Ani San Juang sumulat 
alin man ang magkapalad 


yao'y siyang mag-iingat 
lahat nama'y nagsitanggap 
nang nayari nilang usap. 


Nagkatotoo ang sulit 
niyong Propetang si David 
dito'y kamukha't kawangis 
iyong sa unang inawit 
ng pagbubukdin ang damit. 


Diviserunt sibi vestimenta 


mea, Et super vestem meam 
miserunt sortem.. 


Psalm, 21 v.19 


Ay nang matapos ito 
lumuklok ang mga lilo 
na balutiang soldado 
tumatanod na totoo 
sa pinakuang Kordero. 


Ang Ebanghelistang apat 
ang nagsaysay nagpahayag, 
na si Pilato'y nagdagdag, 
sa Krus nitong Mesias 
nag isant rotulong sulat. 


Ang unang sulat ay ...I 
ang pangalawa ay sesse... .N 
ang ikatlo nama'y mes... .R 
ang ikapat ay seses o .I 


kahulugan ay ganiri: 


Ang unang I ay Jesus 
at ang N Nazarenos 
R nama'y Rex na lubos 
ang I sa huli't buntot 
ay Judaeorum na puspos. 


Ang mga nagwika nito 
ay tatlong lahi sa mundo 
Hebreo, Griego't Latino, 
kung pagnuynuying totoo 
ang kahuluga'y ganito: 


Kung tatagaluging lubos 
ang wikang ito'y talos 
ito anilang si Hesus, 
pagkatao'y Nazarenos 
Hari ng mga hudyos. 


Ito'y kaya utos naman 
ni Pilatong punong bayan 

rotulong ipinalagay, 
ay pag-ayop niyang tunay 
sa hudyong karamihan. 


Nang Makita ang rotulo 
na parikit ni Pilato 
sa ulunan nga ni Kristo, 
ang tanang mga hudyo 
alipala'y nagkagulo. 


Agad silang nagsilakad 
at kay Pilato'y humarap 
anila ay hindi dapat, 
balatong po iyong sulat 
na inyong ipinaragdag. 


At kaya kami'y nagpilit 
na naparito't lumapit 
nang inyo pong ipaalis, 
rotulong lihis na lihis 
ang palama'y di matuwid. 


Ang kay Pilatong pasiya 
wikang sagot sa kanila: 
di ko na mababago pa, 
nasulat ay nasulat na 
wala nang pagkakaiba. 


At bagaman katuwiran 
ang inyong pag-aapelar 
ay di ko ipagagalaw, 
hayo na at kayo'y manaw 
at diko nga pakikinggan. 


Nalis na ang mga lilo 
galit ay di mamagkano 
upasala'y mago't mago 
sa hukom na si Pilato 
nang di paayong totoo. 


Doon sa pagkabayubay 
ni Kristong nahihirapan 
ay ang mga tampalasan, 
pagmura ay walang humpay 
ngusuan nama't labian. 


Ang wika nilang pag-ayop 
na kung Hari kang tibobos 
tunay na Anak ni Diyos 
magkalag ka at maghugos 
nang pagkapako sa Krus. 


Kung ito'y iyong magawa 
kami ay maniniwala 

ano pa at tinutuya, 
ay aniya'y solopika 
ano't di ka magka-wala. 


Di ba ikaw ang nagsaysay 
mag-wawalat ng Simbahan 
at kung masira mo naman, 
yayariin mo ring tunay 
sa loob ng tatlong araw. 


Ang katawan mo pang lilo 
kaya ang di iligtas mo 
kung di mo magawa ito, 
sinungaling kang totoo 
hunghang malupit na tao. 


Ano pa't hindi maisip 
pbag-uroy nang malulupit 
walang sawa nang paglait, 
ibinubunto ang galit 
sa Poong kaibig-ibig. 


At kaya ipinagitna 
nila ang Poong dakila 
sa dalawang makuhila, 
yaon daw pagpalibhasa 
at lubos nilang pagkutya. 


Na ang balang makakita 
si Hesus doon ipara 
gayon ang taguri nila 
kamukha rin at kapara 
nang dalawang palamara. 


Sa dalawang mga lilo 
ang sa kanan ay natuto 
na binabanal si Kristo 
aniya'y banal na tao 
banayad at di magaso. 


At ang kawikaan niya 
kahima't binigyan dusa 
sa Krus ay patayin pa, 
hindi taong palamara 
at wala munti mang sala. 


Kung kaya ginawa ito 
kainggita't pangimbulo 
nang mga lilong hudyo 
ng di panganlang si Kristo'y 
Diyos at banal na tao. 


Layo pa ng manalangin 


at marinig yaong daing 
ang nagpako'y patawarin 
ginawa'y di nalilining 
muli't muli ang panimdim. 


Na ang kaniyang winika 
tantong ito ay Diyos nga 
kaya”t maganda ang nasa, 
sa nagpako't nanganyaya 
ang ganti ay pagpapala. 


Mahanga'y ako'y dumaing 
siya'y ating dalanginin 


upang ako'y patawarin, 
ng sala ko't gawang linsil 
yamang siya'y maawain. 


ARAL 


Ito ang titingnan nawa 
nang matapang at gahasa 
mapagtanim sa kapuwa, 

di gumanti't aayaw nga 
mapanganlang siya'y dusta. 


Hunghang ka't walang tuto 
mapagpalalong totoo 
sa Panginoon mong ito, 
bago'y malupit kang tao 
walang halagang gaano. 


Kung gayon ang iyong tika 
tantong nagkakamali ka, 
ang mababa ay maganda 
siyang ikagi-ginhawa 
at may buhay pa. 


may puri 


At ano 
sa taong 
dili ang 
pawang hirap, 


ang gayang damdam 
mapagmatapang 
kahahangganan, 
kasakitan, 
ang munsing kung makaraan. 


Pagpapahirap at sakit 
hiya't sising di mumuntik 
at panganib nang panganib 
lalu kung sala'y malupit 
ang lahat ay umi-iit. 


At huwag kang maglililo 
sa iyong kapuwa tao 
para ng hayop sa damo, 
ngayon sa oras na ito 


kamahala'y ayunan mo. 


Sa iyo ay isinangkap 
ang karamdama't potensias 


katawan mo ay 


malakas, 


ng ibigin ka ng lahat 
ano't sa hayop tumulad? 


Wala ka nang makabagay 
bait mo ay magkatimbang 
malaks ka ma't matapang 


lagna't sakit 


sa iyo'y makabubuwal. 


bulinyanang 


Doon mo mapagkukuro 
ang iyong pagkapalalo 
na walang kahalong biro, 
para pang kahoy na tuyo 


kapagkaraka'y 


magugupo. 


Kung mamamatay ka na nga 


mangayupapa't 


manglata 


sa aba mo ngang sa aba! 
malakas ka ma't balita 
daig ka nang mahihina. 


Itong kapangahasan mo 
kainggitang walang tuto 
tuwina'y sa pagtatalo 
para kang hayop na gago 
sa apoy ka isusugbo. 


Ang gawin mong katampatan 
ang loob na kababaan 


na malinis at 


huwag kang pal 
sa Diyos na al 


mahusay, 
Llatungayaw 
lang-alang. 


Hindi at ang maisip mo 
kung ikaw'y makipagtalo 


baka pintasan 


ka aniya, 


maturing duwag na tao 
palamara't walang apdo. 


Tuwi na'y ang ginagawa 


maghapong gagala-gala 


balang makita 


sa lupa, 


magkakamit upasala 
sa matatabil mong dila. 


Lahat ay nasasaliksik 


niyang palalo 


mong bait 


ang iba't munting malingid, 
dumi nila'y nababatid 

bago'y ikaw ang marungis. 


Ang madla'y nawiwikaan 
at pagbubulung-bulungan 
sa lihim nilang anuman, 
kung magsulit at magtimbang 
ikaw ang lalong mahalay. 


Ang lahat ay nakakatha 
dunong na magwika-wika 
walang hindi upasala, 
ang munting magkabihira 
iyong ipinanglulura. 


Maghinahon na't maglubag 
loob nating matataas 
tayo'y tumulad ka Dimas, 
miminsang siya'y tumawag 
ay nagkamit nang patawad. 


Kristiano”'y samantalahin 
itong panahong magaling 
at yamana naghihintay rin, 
si Hesus na Poon natin 
at tayo'y kakatotohin. 


Ang paghingi ng tawad ni Dimas 
sa ating Panginoong Hesukristo 


Sa dalawang palamara 
na kay Kristo'y napasama 
sa Krus nang pagkadipa, 
ay hindi nga nagkaisa 
ang loob nilang dalawa. 


Yaong isang magnanakaw 
na si Hestas ang pangalan 
ay siyang nanampalasan, 
na yumakag na magtanan 
sa Poong nahihirapan. 


Yamang ang iyong pabantog 
ay Mesias kang tibobos 
anitong hunghang na loob, 
Salvum fac temetipsum et nos 
magkalag tayo sa Krus. 


Nang marinig nga ni Dimas 
magnanakaw na mapalad 
yaong winika ni Hestas, 
kabuhungang pangungusap 
ay pinangusapang kagyat. 


At pinangusapang tikis 

nang mga wikang matuwid 
dapat kamtan ng may bait, 
na pagtutubuang pilit 
ito ang ipinagsulit. 


Aniya'y katoto't 
kita'y manalig sa 
tingi ang kalunos-lunos, 


irog 


Diyos 


na ipinako sa Krus 
ay walang salang tibobos. 


At mag-iisip siya rin 
magpapasulit sa atin 
ng sala at gawang linsil, 
saka wala kang panimdim 
bagkus mo pang iniiring. 


Ikaw ay nakikigaya 
ng paglabag at pagmura 
panunungayaw tuwi na 
ng mga punong lahat na 
mga tanod sa kaniya. 


Ang pagpatay siyang hangad 
nang malulupit na uslak 
kita ay huwag gumagad, 
ngayon ay tayo'y tumawag 
yamang ating naging palad. 


Ano't nang maipangaral 
ni Dimas ang gayong bagay 
ka Kristo ay nanawagan, 
napaampon kapagkuwan 
ito ang siyang tinuran. 


Domine, memento mei 
Cum veneris ay ang sabi 
in regnum tuum ay yari 
Poong kong makalawingi, 
Diyos na lubhang malaki. 


Ako pong makasalanan 
ay huwag mong kalilimutan 
alalahanin mong tunay 
kung mauwi ka sa bayan 
na mahal mong kaharian. 


Ang sagot ni Hesukristo 
yaong wikang: Amen dice 
tibi hodie. naman ito 


mecum eris ay ang dulo 
aniya'y in Paradiso. 


Ako ay paniwalaan 
nitong pangako kong tunay 
ngayon din hindi liliban, 
tatamuhin mo't kakamtan 
Paraisong aking bayan. 


ARAL 


Laki nganing kapalaran 
ni Dimas na magnanakaw 
gayong lalong nagsukaban, 
miminsang tumawag lamang 
nakaiwas sa kasalanan. 


Balang gawa'y dili dapat 
asal ay lubhang halaghag 
kasalana'y mabibigat, 
ngayo'y sa sandaling oras 
ay nagkamit ng patawad. 


Doroon na't nauumang 
sa impiernong kainitan 
na itutulak na lamang, 
ay agad nakapanaban 
sa awa ng kalangitan. 


Siya ang unang sampaga 
bungang hinog na maganda 
sa tanim ni Kristong Ama, 
sa Pasyon at hirap niya 
niyong sasakop sa sala. 


Kung gayo'y ang katampatan 
si Dimas ang ating tularan 
manangis at manambitan, 
ng tayo'y masama naman 
sa maluwalhating bayan. 


Kahima't ang kaluluwa 
nagugumon nga sa sala 
mahabang tao't araw na, 
huwag matakot, umasa 
at kaawaan di niya. 


Kidaw sa gawang di tuto 
sa Krus manambitan tayo, 
ng magkamit at magtamo 

ng grasiang mananagano 
sa bayan nang Paraiso. 


Ito'y karikit-dikitan 
lalong kamahal-mahalan 
sa tumbagang ahas naman, 
ni Moises na naglalang 
sa san hebreos ng minsan. 


Kung sino man ang makagat 
nang ulupong man at ahas 
sa tanso nga kung magmalas 
ay mapaparam na agad 
ang mabibisang kamandag. 


Ano pa nga't ang katawan 
doon na nga galing lamang 
at hindi nasasakupan, 
ang sa kaluluwang buhay 
nang sa taong kasalanan. 


Nguni bukod at kaiba 
ang mananakop sa sala 
lunas na lubhang maganda, 
siyang makagiginhawa 
sa katawa't kaluluwa. 


Tindig taong nangatuka 
nang ulupong na mabisa 
salang ahas ang kamukha 
tayo'y pagamot magkusa 
kay Hesus Haring dakila. 


Tingni at iyong pagmasdan 
napapako paa't kamay 
at kaniyang hinihintay, 
ang dumulog na sino man 
yayakapin niyang tunay. 


Kung siya nga'y dudulugin 
nating nangagugupiling 
ang buong sinta'y ihain, 
agad niyang tatanggapin 
tayo at kakatotohin. 


Malulumbay ang loob niya 
na di natin ipangamba 
tikis na nagpakamura, 
hirap ay inalintana 
dahilan sa taong sala. 


Lumalo pa kaya naman 
kay Dimas na magnanakaw 


masama at taong hunghang, 
tumawag lamang ng minsan 
pinagpala kapagkuwan. 


Oh! kalapating mapalad 
babaing lalo sa lahat 
Mariang lipos nang hirap, 


dibdib ay halos mawalat 
dahil sa Berbong Mesias. 


Niyon ngang maghiwalay na 
ang sing-ibig na mag-ina 
sa lansangang amargura, 
lumbay at buntong hininga 
sa loob ay di mag-iba. 


At baga man sinusundan 
si Hesus ng Birheng mahal 
ay agad ding nahiwalay, 
parating nalulunasan 
sa habang nilalakaran. 


Ang pagdating ng mahal na 
Birhen kasama ang mga babae 
na mula sa Galilea 


Laking sakit laking dusa 
nang Inang nangungulila 
kaya nga't nangagsisama 
ang mga babaing iba 


na nagmula sa Galilea. 


Nang dumating sa Kalbario 
itong Inang nanglulumo 
ang Anak niyang si Kristo 
napapako nang totoo 
doon sa Sakromadero. 


Dinulog at nilapitan 
sa paa'y di humiwalay 
ang puso'y halos matunaw, 
at gayon din si San Huan 
na pamangking minamahal. 


Madla ang buntong hininga 
tinangis-tangis tuwi na 
ng Poong Birhen Maria 
kung matingala't Makita 
Anak niyang nagdurusa. 


At di man makapagsulit 


dila niya'y nauumid 
dahil sa hirap at sakit, 
sa loob lamang ng dibdib 
ganito ang pananangis. 


Bungang giliw ko aniya 


buhay niyaring kaluluwa 
bakit nagkaganiyan ka, 
ito kaya'y mababata 

ng nahahabag mong Ina? 


Ano ang salang di tuto 
Hesus ang ginawa mo 
at ikaw ay ginaganito, 
binasakitan kang totoo 
dahil sa sala ng tao? 


Akin kayang madalumat 
bunso ang ganitong hirap 
at aling pusong matigas, 
ng Ina ang di maagnas 
sa pagdurusa nang Anak. 


Ay ako pa kaya baga 
ngayon ang di mabalisa 
Hesus ikaw at di iba, 
totoo kong sinisinta 
minamahal ko tuwi na. 


Ikaw rin at siya lamang 
ang kaluluwa ko't buhay 
Diyos na walang kapantay, 
na pinanganganinuhan 
ng buong Sangkalangitan. 


Tunghan niyang iyong mata 
ang Inang nangungulila 
ngayo'y tinitingala ka, 
at ang buong panininata 
sa puso'y hindi magbawa. 


Tanggapin mo di man dapat 
bunso yaring aking habag 
dati mong natatalastas 
ang pag-irog at pagliyag 
ng Ina mong naghihirap. 


Madla pa at di maisip 
ang sa Birheng pananangis 
aling matigas na dibdib, 
ang di mahabag mahapis 
sa gayong pagkakasakit? 


Na ang winika ni Hesus 

Mulier, Ecce ilius tuus 
babaing timtimang loob, 
iyang anak mo ay kupkop 
bara akong “yong inirog. 


Lumingon at nag-wika na 
kay Huan Ebanghelista 
wika'y Ecce Mater tua, 
iyan ang siya mong Ina 
huwag ipagpalamara. 


Siya'y iyong iingatan 
huwag mong pababayaan 
suyuin mo gabi't araw, 
ito ang mana mo lamang 
sa akin ngayong pagpanaw. 


Hirap ay lubos na lubos 
nitong Poong Mananakop 
dumating sa Amang Diyos, 
na ang winikang tibobos: 
Deus meus, Deus meus. 


Ut quid ay ang sabi 
dereliquisti me, Elli 
Elli, lamna sabacthani? 
kung sa katuwirang sabi 
kahulugan ay gayari: 


Kahulugan ay iisa 
nitong wikang dinadalawa 
nang mga Evanghelista 
Diyos ko, Diyos ko! Aniya 
ako po'y nilimot mo na. 


Marunong ka't mapag-ibig 
sa alipin mong bulisik 
ano't sa Anak mong ibig, 
di mabalino't mahapis 
awa mo'y inililingid? 


Ano'y ng maipangusap 
yaong wikang ikaapat 
ni Hesus na naghihirap, 
ang madla roong kaharap 
nagsitawa't humalakhak. 


Mana'y tumawag anila 
kay Elias na Propeta 
di na yata nakabata, 
sa hirap at madlang dusa 
sa kaniyang pagkaparipa. 


Ano pa't pawang paguyam 
nila't kapalibhasaan 
sa Poong nahihirapan 
dito ng nga kapagkuwan 
nagdilim ang Sangtinakpan. 


Mula sa oras na Sexta 
magpahangga ngang sa Nona 
tao'y di nagkakilala, 
yaong hudyong lahat 
natakot sila't nangamba. 


Lubos nganing tatlong oras 
na di nagkitang liwanag 
nagdilim na dili hamak, 
ito ay pakitang habag 
ng Ama sa sintang Anak. 


Ng mapawi na't maparam 
yaong himalang natingnan 
si Kristo'y muling nagsaysay, 
Sitio ang siyang tinuran 
ako anya'y nauuhaw. 


Sino man ang umiibig 
sa akin at nahahapis 
dinggin yaing aking sulit, 
ako ay bigyan nang tubig 
uhaw ko'y upang mapatid. 


Ano ay nang mapakinggan 
niyong mga tampalasan 
ay sa laking kapusungan, 
kinuha nila pagkuwan 
suka”'t apdong nalalaan. 


Binasa kapagkaraka 
pangsugiging laan nila 
sa tikin inilagay na, 
at sinalisol kapagdaka 
sa bibig ng Poong naghihirap. 


Kahima”'t lubhang masaklap 
yaong sukang iginawad 
ang kan San Huang pahayag, 
sa manamnama'y tinanggap 
nitong Poong naghihirap. 


Laking sakit at dalita 
hirap na walang kamukha 
niyong makainom na nga 
ay nangusap alipala: 
Consummatum est ang wika. 

Tumangis na kapagkuwan 
luha sa mata'y bumukal 
sa Ama ay inialay, 
ang kaluluwa at buhay 
ito ang siyang tinuran: 


Pater ang wika ni Kristo 
in manus tuas commendo 
spiritum meum ito, 
wikang sukat ipanglumo 
kung isiping totoo. 


Oh Diyos ko't aking Ama 
Diyos na mulang ginhawa 
yaring aking kaluluwa, 
ikaw po ang bahala na 
magtanggol at magkalara. 


Ay ano'y ng mailagda 
ni Hesus ang gayong wika 
naghingalo alipala, 
itinungo na ang mukha 
pagkamatay na mistula. 


Pumanaw kapagkaraka 
mahal niyang kaluluwa 
ay aba tao ay aba, 
tingni ang luha sa mata 
nang nahahabag mong Ina? 


Dito na nga ay naganap 
yaong tanang propesias 
ng mga Santos Propetas, 
hula nilang isinulat 
na daratnin ng Mesias. 


Pagkamatay nga ni Kristo 
nanglumo ang buong mundo 
tabing sa loob ng templo, 
na takip ng testamento 
nagsisi't nabuksan ito. 


Bato'y nangagkauntugan 
nanginig ang Sangtinakpan 
marami nama't makapal, 
mga taong nangabuhay 
na lumabas sa baunan. 


Nasabay napakisama 
sa kay Kristong pagdurusa 
nahayag at napakita, 
ang mga katawan nila 

sa Herusalem na sadya. 


Lindol ay di mapatantan 
bundok ay halos mahapay 
tantong hindi mapalagay, 
lakas na di ano lamang 
ang pag-ugoy at paggalaw. 


Ito ang siyang mula 
niyong kaguluhang pawa 
ang panaho'y nalumbay nga, 
pagkamatay na mistula 
ng Panginoong Maygawa. 


buwan at bituin 
mga astrong maniningning 
para-parang nakulimlim, 
at naging kuyap na itim 
ang maputing panginorin. 


Araw, 


Ang dilang bagay sa mundo 
sampung apat na elemento 
pbara-parang nangagulo 
at nangag-ibang totoo 
sa lagay nila't estado. 


Ano pa't ang dilang bagay 
sa lupa't Sangkalangitan, 
kanilang ikinalumbay 
nangahapis at nagdamdam 
sa Diyos na pagkamatay. 


Ang tao pa kaya baga 
may karamdama't potensia 
ay ang hindi mabalisa, 
loob magbangong dali na 
manangis at mahapis ka. 


At iyo ring ikalumbay 
ngayon at ipanambitan 
ang sakit at kahirapan 
dugo, sampung pagkamatay 
nitong Diyos na maalam. 


Kung ang bato ay bato na 
nahabag at nabalisa 
ay aba tao ay aba, 
ikaw nga ang siyang lilo, 
ano at hindi mangamba? 
Ilag, ilag kapatid ko 
sa mga gawang di toto 
mahapis ka na ng totoo, 


sa pagkamatay na ito 
nang Poong si Hesukristo. 


At kung di mo iilagan 
sala mo't dilang kasamaan 
ano ang iyong pagdamay 
nasaan ang iyong lumbay 
dito sa Poong Maykapal? 


Tantong lubos na totoo 
pag-ibig niya sa tao 
walang puso't walang apdo 
ikaw ay may kaluluwa 
sa may sinta ng ganito. 


Ano at hindi umiyak 
puso mong sakdal ng tigas 
kung ang elementong apat, 
nangahapis nangahabag 
dito sa Poong Mesias? 


Oh taong may kaluluwa 
tantong nagkakamali ka 
di mo inaala-ala 
ang kamatayan at dusa 
nang ikalawang Persona. 


Bakit Diyos na maalam 
lubhang kalinis-linisan 
nagmukha kang hamak lamang, 
sa pagtubos at paghadlang 
ng madla mong kasalanan. 


Ang pag-uutos ng mga hudyo 
na umugin ang hita ng mga 
pinarurusahan. 


Ganap na nga at puspos 
ang pagkalara at pagsakop 
nitong maawaing Diyos, 
kaya nagbantang tibobos 
nang pagkamatay sa Krus. 


Siya ay napapagitna 
sa dalawang makuhila 
dito nagbagong akala, 
yaong mga aliktiya 
pariseong nangayaya. 


Anang mga taong lilo 
na nangagpako kay Kristo 
inyong umuging totoo 
ay hayo anila kayo, 

hita niyong mga lilo. 


Nalis at agad pumanaw 
yaong mga inutusan 
sa Kalbario'y nagtuluyan 
dinatnan pa nilang buhay 
ang dalawang magnanakaw. 


Inumog kapagkaraka 
yaong hita ng dalawa 
dito naman ang mula na, 
pagkakamit ng ginhawa 
kay Dimas na kaluluwa. 


Hindi na nila ginalaw 
ang kay Hesus na katawan 
sapagka nga napagmasdan, 
di humuhinga munti man 
at totoo na ngang patay. 


Lalong sukat ikagitla 
ngayon at ikabalisa 
bakit si Kristo'y patay na 
tagilira'y inulos pa 
ni Longinos na masigla. 


Nguni't ito'y siyang utos 
at kalooban nang Diyos 
na doon ngani umagos, 
sa tagiliran ni Hesus 
yaong pitong Sakramentos. 


Kaya nga't ng masugatan 
ang dibdib niyang mahal 
dugo't tubig ang bumukal, 
na inihugas a tanan 
sa taong makasalanan. 


Batis ito'y sadyang puente 
binubukalang parati 
ng awang kawili-wili, 
at grasiang hindi masabi 
ng Diyos naparuhagi. 


Ang pagtatanggal sa ating 
Panginoong Hesukristo at ng mga 
babae sa Mahal na Santa Krus 


Ay ano nga'y ng maganap 
mahigit na tatlong oras 
pagkapako't paghihirap, 


pagkamatay na nahayag 
ni Hesus Haring mataas. 


Noo'y dalawa katao 
banal at dakilang Santo 
ang nagsadya kay Pilato, 
hiningi nilang totoo 
ang bangkay ni Hesukristo. 


At ang kanilang winika 
doon sa nangagparaya 
yamang nasunod nang pawa 
pita niyo't mga banta 
pagpatay sa taong aba. 


Ang aming ipinaglakaby 
dito sa inyong harapan 
kami po'y inyong tulutan, 
mangyaring inyong ibigay 
yaong kay Hesus na bangkay. 


Di tumanggi si Pilato 
sampu pa ng mga hudyo 
ibinigay na totoo, 
sa mga banal na tao 
bangkay ng abang Kordero. 


Alipala ay pumanaw 
ang dalawang mga banal 
at napaluwal sa bayan, 
ng dala'y dalawang hagdan 


na sangkay nga sa pagtanggal. 


Si Hosep ang una-una 
apelyido'y Arimatea 
ito'y taong mapaninta, 
at sumasampalataya 
ka Hesus na Poong Ama. 


Ang ikalawang may irog 
banal na si Nikodemos 
dating katoto ni Hesus, 
kaya nga't ang buong loob 
inialay inihandog. 


Nang sila ay dumating na 
doon sa lupang Golgota 
ang lumbay ay sabihin pa, 
halos manaw ang hininga 
nang si Hesus ay makita. 


Tumatangis umiiyak 
luha'y baha ang katulad 
nilapitan nilang agad, 
napasintabi't nangusap 
sa Inang lipos ng hirap. 


Oh! Birhen anilang mahal 
tigib ng pighati't lumbay 
kung iyo pong kalooban 
ay kami'y pahintulutan 
as Anak mo ay tumanggal. 


Kusa po nang aming loob 
ang parito at dumulog 
at ng tanggali't ihugos 
sa pagkakapako sa Krus 
yaong bangkay nga ni Hesus. 


Gayong nasa'y ng malining 
nang Inang mahal na Birhen 
napahinuhod na tambing, 
aniya'y inyo ng kalagin 
bangkay na Anak kong giliw. 


Agad na ngang hinawakan 
ni Hosep ang isang hagdan 
at kanilang sinandigan, 
ang kamay sa dakong kanan 
niyong sumakop sa tanan. 


Sinandigan naman nila 
ang kaliwa ngang paripa 
ng mangyaring matanggal na, 
ay inialis kapagkaraka 
rotulong apat na letra. 


Ang koronang tinik naman 
inalis na pinagdahan 
saka nila sinaklayan, 
magkabilang tagiliran 
ng kayong kanilang taglay. 


Tinanggal nila't pinukpok 
yaong pakong nangagtagos 
sa kanang kamay ni Hesus, 
nang maalis at mabunot 
ang kaliwa'y isinunod. 


Saka nila pinagtibay 
yaong kayong nasasaklay 
katawa'y nalulungayngay, 
isinunod nila naman 
pako sa paa'y tinanggal. 

Pinagdahang inihugos 
katawang kalunos-lunos 
malumanay na sinambot, 
at kanilang iniabot 
sa Inang Birheng tibobos. 


Kinalong kapagkaraka 
si Hesus nang Birheng Ina 
lumbay hapis sabihin pa, 
at pagbubuntong hininga 
nang kaniyang kaluluwa. 


Dibdib ay halos mawalat 
nang sakit at madlang hirap 
luha'y baha ang katulad, 
nang pagtangis at pag-iyak 
ito ang ipinangusap: 


Oh maliwanag kong araw 
at maalindog kong buwan! 
aba bituing malinaw, 
liwanag mo'y nahalinhan 
nang dilim ng kasakitan! 


Ito kaya'y mababata 
ng Ina mong nagdurusa 
oh bunso kong sinisinta! 
ano't hindi mapakali 
hininga ko't kaluluwa. 


Hesus, dili baga ikaw 
mapang-aliw sa may lumbay 
bukal ng kaginhawahan! 
ano at pinasakitan 
itong mahal mong katawan? 


Oh paraluman ng mata 
at mutya niyaring Ina! 
ang buhay ko'y anhin ko pa 
kung baga mangungulila 
sa bunso ko't aking sinta? 


Ito baga ang katawan 
na pinanganganinuhan 
ng lupa at Sanglangitan! 
ano at pinaglahuan 
at naging mistulang bangkay. 


Ito baga bunsong liyag 
kamay mong sakdal na dilag 
na iginawad sa lahat? 
bakit ngayon ay may butas 
at ang dugo'y nagdaranak? 


Ito baga ang buhok mo 
tuwi na'y sinusuklay ko 
hinuhusay kong totoo? 
bakit ngayo'y gulong-gulo 
natitigmak ng dugo mo? 


Oh bunso kong sinisinta! 
ano at binigyang dusa 
iyang dalawa mong paa, 
na inilakad tuwi na 
ng pangangaral sa lahat na? 


Lalong kasakit-sakitan 
na halos kong ikamatay 
bunso kung aking matingnan 
iyang iyong tagiliran 
na kanilang sinugatan. 


Nasaan baga bunso ko 
ang taong pinakain mo 
mahigit na limang libo, 
bakit ngayo'y wala rito 
at di dumamay sa iyo? 


Oh Hesus! nasaan baga 
madla mong pinaginhawa? 
ano't hindi mabalisa, 
ang kanilang kaluluwa 
nitong hirap mong lahat na? 


Ito'y siyang ganti't bayad 
ng pagsinta mo sa lahat 
oh bunso ko't aking Anak! 
aking kayang madalumat 
titigan ang iyong sugat? 


Masaklap man at mapait 
na di masayod nang dibdib 
bunso itong siyang sakit, 
tiisin ko't siyang ibig 
ng Diyos Hari sa Langit. 


Madla nga t dilang bagay 
ang sa Birheng panambitan 
aling katigas-tigasan, 
puso ang hindi matunaw 
sa ganitong kahirapan? 


Tumatangis na lahat na 
ang tanang nakakikita 
lalong ikinalumbay pa, 
ni Huan Ebanghelista 


H- 

at sampu ni Santa Maria. 


Ano pa at nalunasan 
budhi't loob ni San Huan 
ang Maestro'y nilapitan, 
ang mata'y luha-luhaan 
sa laking kapighatian. 


Umiiyak, tumatangis 
aniya'y Maestro kong ibig 
ano't ikaw ay umalis? 
kung ikaw ay di masilip 
anong aking masasapit? 


Sino pa ang mangangaral 
sa amin ng madlang bagay? 
sinong aming daraingan, 
sa sakunang ano pa man 
dito sa hamak na bayan? 


Dili ikaw ang Poong ko 
pinsan ko't aking katoto 
minamahal na Maestro? 
ano't ako'y iniwan mo 
dito sa balat ng mundo? 


Aking kayang ikabuhay 
Hesus ang iyong pagpanaw 
tingna't ako'y kaawaan, 
yamang Diyos kang maalam 
lumikha ng Sangtinakpan. 


Poong ko ay datapuwa 
pumanaw ka man sa lupa 
huwag mong ipagkaila, 
yaong lubos na biyaya 
ampon mo't pagkakalinga. 


Dito sa wikang lahat na 
habag nang Ebanghelista 
ay dumulog kapagkaraka, 
si Maria Magdalena 
bubuntu-buntong hininga. 


Tumangis at nanambitan 
oh Maestro, aniyang mahal 
kaluluwa ko at buhay! 
anong aking naging asal 
kung ikaw ay di matingnan? 


Na kung lisanin mo kami 
puspos nang pagkaduhagi 
sino kaya ang kakampi 

magtatanggol na parati 
ng buhay ko't sampung puri? 


Kangino kami lalapit 
ni Martang aking kapatid 
Poong ko ikaw'y makinig, 
sa taghoy tinangis-tangis 
na alipin mong may hapis. 


Doon ako nananangan 
sa lubos mong kabagsikan 
sapagka't Diyos kang tunay, 
tuwi na at nangangaral 
sa tanang makasalanan. 


Dili baga binuhay mo 
kapatid kong si Lasaro 
marami pa't madla rito, 
ang biyaya at saklolo 
sa aming nananagano? 


Oh Maestrong mapaninta 
mapagkalinga tuwina 
laking sakit, laking dusa, 
nang puso ko't kaluluwa 
katawan mo kung makita! 


Poon yaring aking buhay 
ngayon yata ay papanaw 
kung ako'y iyong maiwan, 
dito sa lupang ibabaw 
anong aking kapakanan? 


Ano pa't hindi magbawa 
doon ang buntong hininga 
pbananangis na lahat na, 
niluha-luha nang mata 
nang Inang nangungulila. 


Panambita'y di matapos 
niyong magagandang loob 
kapagdaka” ay dumulog, 
si Hosep at si Nikodemus 
sa Birheng kal 


unos-lunos. 


Aba po mahal na Birhen 
ang hapis niya'y pag-anhin 
itong Poon ay ilibing 
itulot mo po sa amin 
nang tayo'y huwag gabihin. 


Ang paglilibing sa ating 
Panginoong Hesukristo 


Halos di ibig bitiwan 
ng Inang may hapis lumbay, 
ang sa Anak niyang bangkay 
ninonoynoy nininilay 
yaong madlang kahirapan. 


Laking sakit hirap baga 
nang Inang nangungulila 
binunot-buntong hininga, 
at gayon din ang dalawa 
si Huan at si Magdalena! 


Lumuhod na kapagkuwan 
ang dalawang mga banal 
iniabot nila ang bangkay, 
saka naman pinagdalhan 
sa kabaong inilagay. 


Tinakpan namang totoo 
ang bangkay ni Hesukristo, 
nang sabanas at sudario 
bangong hindi mamagkano 
saan man sila patungo. 


Angeles sa kalangitan 
nanaog at pumatnubay 
sa daang nilalakaran 
kanilang tinatangisan 
itong Diyos na maalam. 


Marami nama't madla pa 
babaing nangagsisama 
pawang may luha sa mata, 
lumbay na walang kapara 
sa puso at al 


a-ala. 


Doon din sa halamanan 
Hetsemani ang pangalan 
itong si Hosep na banal 
ay may nabiling baunan 
di pa pinaglibingan. 


At ang buong niya asa 
kaya binili nang una 
ay doon ilibing baga 
na kung siya'y mamatay na 
ang katawa't bangkay nila. 


Sa malaking sintang tangan 


niya sa Poong Maykapal 

ay iyong sadyang libingan, 
inihandog inialay 

dito sa mahal na bangkay. 


Nang sila nga'y dumating 
dito sa mahal na libing 
ay ibinaba nang tambing, 
ang katawang maluningning 
nitong sumakop sa atin. 


Binuhat at sinahukay, 
at saka nila tinakpan 
nang takip na nalalaan 
batong marmol ang pangalan 
sadyang kalinis-linisan. 


ARAL 


Aba lahat nang Kristiano 
ngayo'y pasalamat tayo 
huminging tawad kay Kristo 
nang kamtan nati't matamo 
ang bayan ng Paraiso. 


Ang Poong Diyos na mahal 
ay kaya nagpakamatay 
sa Krus ay panabayubay 
pagtubos at awang tunay 
sa taong makasalanan. 


At kaya nagpakarukha 
nagtiis at nagdalita, 
lubos din niyang biyaya 
at ng tayo'y sumagana 
sa grasya niyang dakila. 


Tayo'y walang gunamagunam 
kamuntik man gabi't araw 
sa kay Kristong pagkamatay, 
at ang hinaharap lamang 
layaw ng ating katawan. 


At sa aba mo nga baga 
na kung hindi ka magbawa 
sa hibo't gawa mong sala, 
ang inyong magiging hangga 
sa impierno'y magdurusa. 


Huwag ka ring tumalikod 
sa madlang aral nang Diyos 
at sa Santa Iglesiang utos 
nang magkamit ka sa Diyos 
nang awa't tawad na puspos. 

Huwag kang magpakaniig 
sa gawa mong di matuwid 
daya ng demonyong ganid 
nilayin ng iyong isip 
ang kamatayang sasapit. 


Kaya hanggang buhay ka pa 
ikaw ay magsamantala 
magtipon at maghanda ka, 
ng mga gawang maganda 
ng may datnin kang ginhawa. 


Kung tayo nga'y mamatay 
dito sa mundong ibabaw 
at doon sa ibang buhay 
ay ang pakikinabangan 
tanang gawang kabanalan. 


Dahil sa sintang tibobos 
nitong maawaing Diyos 
dito sa lupa'y nanaog, 
nang tayo nga ay matubos 
sa kamay ng demonyos. 


Ang pag-uutos sa mga hudyo 
na tanuran ang pinaglilibingan 
aa ating Poong Hesukristo. 


Kahit ipahintulot 
nang hukom at pariseos, 
kay Hosep at Nikodemus, 
ang paglibing kay Hesus 
oroy nila at pag-ayop. 


Ano nga'y ng malibing 
itong Panginoon natin 
ang mga hudyong taksil, 
nangusap sila nang lihim 
ng katampatang gagawin. 


Anila ay pabantayan 
ang inilibing na bangkay 
baka nakawin sa hukay, 
niyong disipulong tanan 
ipabantog na nabuhay. 


Pinagkayariang lubos 
niyong mga pariseos 
ang kapitang ibinoto 
ng mga soldadong tanod 
ang bayaning si Longinos. 


Ipinatawag pagdaka 
si Longinos na masigla 
at ang kawikaan nila, 
kung kaya nila pinita 
sa pagka dating binasa. 


Tinawag na si Longino 
niyong dalawang soldado 
nang maharap kay Pilato, 
aniya ay bantayan mo 
bangkay niyong abang tao. 


Baka magbango sa hukay 
at siya'y muling mabuhay 
inyo ng pagtakpan-takpan, 
huwag ipagmakaingay 
sa taong sino't alin man. 


Ang sagot ni Longinos 
sa hukom at pariseos 
oo, ako'y sumusunod, 
sa halal nila at utos 
sa pagbantay at pagtanod. 


Si Longino'y lumakad na 
pumanaw kapagkaraka 
soldados niya'y kasama 
ng dumating na maaga 
sa tatanurang talaga. 


Sila'y pawang sandatahan 
pumasok sa halamanan 
nangatuloy sa baunan, 
ni Hesukristong maalam 
doon sila nangagbantay. 


Sa natatakip na bato 
nang libing ni Hesukristo 
nupo ang mga soldado, 
tuwa nila'y mago't mago 
sa pagbabantay na ito. 


Hanggang sa kinabukasan 
bilang sa ikatlong araw 
gawa nilang pagbabantay, 
ay ano'y kaalam-alam 
sila'y pinaghimalaan. 


Ang pagkabuhay na Mag-uli ng 
ating Panginoong Hesukristo 


Resurrexit tertia die 
secundum Scripturas 

Niyong ding oras ay nanaw 
ang kaluluwa sa katawan 
niyong sumakop sa tanan 
ay agad pinanaugan 
yaong seno ni Abraham. 


Kalangkap ang kaluluwa 
sa katawan ay tumira 
lubos ang omipotensia 
buong pagka Diyos niya 
at kabagsikang lahat na. 


At bagama't naghiwalay 
ang kaluluwa't katawan 
ay ang buong kadiyosan, 
niya at kapangyarihan 
na kapuwa nilangkapan. 


Ibig nang ipakilala 
sa tao at ipakita 
buong pagka Diyos niya, 
nang magsisampalataya 
ang bulag na kaluluwa. 


Sapagk' at nasasalatan 
tayo nang kaliwanagan, 
kaya nga pinanaugan, 
ng Berbo at pinaronan 
ang limbo ng mga banal. 


Doon naman ay kasama 
tanang Angeles sa Gloria 
nagpupuri't nagsasaya 
at sila ang nangunguna 
sa nanalo't nagbiktoria. 


Yaong seno'y nasasarhan 
pinto ay nasususian 
sa Salmos ay nasasaysay, 
na ang madlang kasangkapan 
para-parang tanso't bakal. 


Ay ano'y mapasok na 
ng Mananakop sa sala 
Angeles niyang kasama, 
nangusap kapagkaraka 
ito ang ipinagbadya: 


Atollite portas, prinsipes 
vestras, et elevamini, portae 
aeternales, et introibiti 
rex gloriae. 


Buksi ang pintuan ninyo 
prinsipes ng mga lilo 
at papasok ngayon dito 
itong Haring mananalo 
sa Langit sadyang Imperio. 


Nang ito'y maipagsaysay 
niyong Angeles na tanan 
agad ipinag-wasakan, 
yaong pintong matitibay 
ng mga demonyong hunghang. 


Pumasok kapagkaraka 
itong Sumakop sa sala 
inaliw niyang lahat na, 
ang doroong kaluluwa 
Patriarkas at Propeta. 


Lumiwanag na totoo 
yaong madilim na seno 
nguni't lalong hirap ito, 
at kasakitang totoo 
nang mga lilog demonyo. 


Sabihin ang katuwaan 
niyong mga santong banal 
papupuri'y walang humpay 
at dumating ang Maykapal 
na kanilang hinihintay. 


Nasunod na nga ang pita 
ni Abraham na Patriarka 
natuwa at naligaya 
si David bunying Propeta 
Heremias at iba pa. 


Ano pa't ganap na ganap 
ang tuwa't pasasalamat 
sa Sumakop at naghirap 
at aling dilang matalas 
doo” y makapangungusap. 


Ng husto na't walang kulang 
maganap na tatlong araw 
ng kaniyang pagkamatay, 
sumilid na sa katawan 
kaluluwa niyang mahal. 


Kalangkap din at kasama 
buong pagka-Diyos niya 
kabagsikang walang hangga, 
at kapangyarihang sadya 
na walang makakapara. 

Namimitak at sisilang 
ang araw sa Silangan 
ng lumabas sa baunan 
iyong Sumakop sa tanan 
siya na ngang pagkabuhay. 


Dikit na walang katulad 
katawa'y sakdal ng dilag 
lubos na pagkaliwanag, 
nitong nanalong nagbuhat 
na ikalawang Personas. 


Pagkalabas sa baunan 
ng mahal niyang katawan 
natulig at nangabuwal, 
naparapa't nasunggabang 
ang doroong mga bantay. 


Isang Anghel ang nananog 
sa batong takip lumuklok 
dikit at kalugod-lugod 
di matitigang tibobos 
sino mang mahinang loob. 


Nagwagi na ngang totoo 
ang Poong si Hesukristo 
at pawa niyang tinalo, 
ang sukab at mga lilo 
kaaway niyang demonyo. 


At doon sa pagkaluklok 
nang bumantay na soldados 
ang mabunying si Longinos 
nag-iba”'t nagbagong loob 
ng ito ay mapanood. 


Natakot ngani nangamba 
ang kaniyang kaluluwa 
nag-isip, nag-alaala 
agad sumampalataya 
kay Hesus na Poong Ama. 


Ano'y nang mahimasmasan 
loob nilang nalunasan 
agad nang nasang-usapan, 
na yao'y patakpan-takpan 
huwag ipagmakaingay. 


Ang bayaning si Longinos 
di pumayag di sumunod 
sa baya'y agad pumasok, 
humarap na nga't dumulog 


sa eskribas at pariseos. 


Na ang kaniyang tinuran 
sa mga pinunong bayan 
ay anya mga mahal, 
yaong kay Hesus na bangkay 
ngayo'y nag-uling nabuhay. 


Kaming nangagsitanod 
naparapa't nasubasob 
nang malaking pagkalunos 
sa kaliwanagang puspos 
niyong katawan ni Hesus. 


Itong sinabi kong tanan 
ay inyong paniwalaan 
at pawang katotohanan 
kaninang madaling araw 
siyang paglabas sa hukay. 


Nang mabatid yaong wika 
na kay Longinong balita 
nangagulo alipala, 
yaong mga aliktiya 
at nangawalan ng diwa. 


Ang naisipan nga nila 
at kanilang minaganda 
sinaad kapagkaraka, 
si Longinos at iba pa 
soldados niyang kasama. 


Kami anilang napipisan 
dito'y pawang punong bayan 
aming pangakong matibay, 
ginto't pilak kayamanan 
opisio at katungkulan. 


Tantong ibibigay namin 
ano man ang inyong hingin 
ito lamang ay ilihim 
huwag ng sabi-sabihin 
sa taong sino ma't alin. 


Ang ibang mga soldado 
taksil at mapangimbulo 
puso nila'y nagugulo, 
sa mga pangakong ito 


nagsipayag napa oo. 


Nguni't yaong si Longinos 
kapitan, timtimang loob 
munti ma'y di malamuyot, 

sa pangako't mga handog 
niyong mga pariseos. 


Ano pa at tinalikdan 
ang layaw sa kalupaan 
nagbgao ng nga nang asal, 
kumilala nang matibay 
sa Diyos na Poong Mahal. 


Kaya nga't ang isinagot 
sa mga hunghang na loob 
aniya'y kahit malagot 
hininga ko ma'y matapos 
ay aking ipagbabantog. 


Aking pamamalitaan 
mga taong karamihan 
dito sa loob ng bayan 
nang totoong pagkabuhay 
nang inyong pinarusahan. 


Nang ito ay mawika na 
ni Longinos na nagbadya 
pumanaw kapagkaraka, 
ang balang taong makita 
binamalitaan niya. 


Ipinahayag na rito 
ng bayaning si Longino 
sa madla't maraming tao, 
na nabuhay ngang totoo 
ang Poong Hesukristo. 


Ano'y sa hindi pumayag 
si Longinos na mapalad 
ay nangapoot na lahat, 
ang pariseos at eskribas 
diddib ay halos mawalat. 


Agad nilang inutusan 
ang soldadong karamihan 
na hanaping pagpilitan 
kahit saan man humanggan 
yaong bayaning kapitan. 


Ano pa nga't di napagod 
ang umusig na soldados 
at sapagka't si Longinos, 
nagkusa nang napagapos 
sa mga taksil na loob. 


Ang kaniyang napagbulay 
sa sariling gunam-gunam 

ang Diyos aniyang mahal, 
napamura't napatampal 
bago'y walang kasalanan. 


Ay ako pa kaya baga 
taong lilo't palamara 
parating nagkakasala, 
ano at hindi magbata 
nitong kanilang parusa? 


Alipala ay nagturing 
sa nangagsihuling taksil 
ay aniya mga giliw, 
ako ay bago patayin 
sumandaling inyong dinggin. 


Kikilalanin kong utang 
sa inyong nagkakapisan 
kung ako'y inyong pakinggan 
yamang hindi maliliban 
yaring aking pagkamatay. 


Napa oo't nagsipayag 
ang soldadong mararahas 
at si Longinong mapalad, 
alipala'y nagpahayag 
ito ang ipinangusap: 


Mga irog ko, aniya, 
katoto ko't aking sama 
ay mula nang una-una, 
bulag yaring mga mata 


loob sampung kaluluwa. 


Walang munting malay-malay 
sa daan nang katuwiran 
at ang nakikita ko lamang, 
ay ang mga likong aral 
lihis nating kagagawan. 


Mula ng aking maulos 
ang tagiliran ni Hesus 
dugo't tubig ang sumipot, 
sa kabulagan kong puspos 
siyang tantong nakagamot. 


Dugo niyang mahalaga 
tumama sa aking mata 
ay siyang nakaginhawa, 
lumiwanag, nakakita 
ang bulag kong kaluluwa. 


At bukod sa rito naman 


nang siya'y ating tanuran 
sa huertong pinaglibingan 
at ng lumabas sa hukay 
katawa'y nakasisilaw. 


Yaon ang siyang mula na 
ang aking pagkabalisa 
kaya ngayon mga oya, 
tantong hindi mag-iiba 
yaring pagsampalataya. 


Kahit maging sanglibo man 
ang buhay niyaring katawan 
pawa kong ipapapatay, 
kung inyong pagpipilitan 
na siya'y aking talikdan. 


Nang mawika na't masambit 
yaong wikang matatamis 
ay si Longinong mabait 
tumingala na sa langit 
ito ang ipinagsulit: 


Panginoon ko, aniya, 
Diyos na tatlong Persona 
ikaw po ang bahala na 
na mag-ampon at kumuha 
sa buhay ko't kaluluwa. 


Di man dapat Amang mahal 
akin pong iniaalay 
yaring kaluluwa't buhay, 
yamang ikaw rin po naman 
sa aki'y siyang nagbibigay. 


Lubos akong umaasa 
sa iyong mahal na grasya 
ako po'y nagsisisi na, 
at totoong nagtitika 
sa lahat kong gawang sala. 


Hesus ko'y tanggapin mo 
yaring kikitling buhay ko 
ipagtatanggol mong totoo 
yamang dahilan sa iyo 
ang pagkamatay kong ito. 


Hesus ay iyong isama 
sa Pasion mo't pagdurusa 
yamang ikaw ri't dili iba, 
sakdalan tuwi-tuwi na 
luwalhati nang lahat na. 


Hesus o ikaw nga lamang 
ang aking inaasahan 
lubos na magtatangkakal, 
sa panganib na ano man 
na aking pagdaraanan. 


Hesus, Hesus iyong kuha 
papanaw kong kaluluwa 
ikaw'y siyang bahala na 
mag-ampon at magkalara 
sa panganib na lahat na. 


Ay ano'y ng maihandog 
ang kaluluwa sa Diyos 
ay ito ngang si Longinos, 
nangusap pa ngang tibobos 
sa nagsihuling soldados. 


Ay aniya'y mga mahal 
na dito ay inutusan 
kung inyong kalooban, 
ay alisan na ng buhay 
yaring lupa kong katawan. 


Nang ito'y maipagturing 
ni Longinong masintahin 
doo'y may isang taksil, 
agad inutos na tambing 
ng taglay niyang patalim. 


Alipala'y pinugutan 
ni Longinos na matapang 
itong bayaning kapitan 
yaon na ang siyang hanggan 
at totoong pagpatay. 


Dinapit kapagkaraka 
ang kaniyang kaluluwa 
Angeles na masasaya, 
at doon nA guminhawa 
sa buhay na walang hangga. 


ARAL 


Tayo naming taong lahat 
sa kaniya'y makitulad 
magtiis ng madlang hirap, 
at ng magkamit patawad 
sa Diyos Haring mataas. 


Kaluluwa nati't buhay 
sa Diyos natin ialay 


ng tayo ay makinabang, 
ng lubos na katuwaan 

doon sa Langit na bayan. 


Na para nang pagbabata 
niyong martir na maganda 
kaya nga't ang kaluluwa, 
nagkamit ng tuwa't saya 
sa Langit na sadyang Gloria. 


Ang pagkasulubong ni Kristo 
sa kanyang Mahal na Ina 


Nang malabas na sa hukay 
at si Hesus ay nabuhay 
ang una niyang dinalaw 
ang ang Inang namamanglaw 
inaliw sa kalumbayan. 


Doon nga sa Senakulo 
ay pinaroonan ni Kristo 
at binati nang ganito, 
yaong Inang manglulumo 
lumbay ay di mamagkano. 


Aba, Ina kong mapalad 
karamay-damay sa hirap 


tingni yaring iyong Anak, 
ang loob ay nang lumuwag 
sa kapighatia't sindak. 


Matuwa na't lumigaya 
ang Poon ko't aking Ina 
yamang aking naganap na 
ang pagsakop ko sa sala 
sa tanang anak ni Eba. 


Napawi na't nakaraan 
ang unos ng kasakitan 
ngayon ay ang katuwaan 
Ina ko'y siyang kakamtan 
nitong aking pagkabuhay. 


Ang tugon ng Birhen Ina 
Aba bunso ko aniya 
buhay niyaring kaluluwa, 
loob ko'y nagkamit saya 
sa iyo ng pagkakita. 


Yaong mga tinataglay 
hapis at kapighatian 
ng puso kong nalulumbay, 
ngayo'y agad nahalinhan 
nang malaking katuwaan. 


Ano pa't ngayo'y nalubos 
ang tuwa kong di matapos 
oh! Anak kong sinta't irog, 
ang sukal ng aking loob 
napawi ngayong tibobos. 


Ikaw nga't dili iba 
ang buhay ko't aking sinta 
bunso ng di ka makita, 
sa loob ko'y di magbawa 
ang kalumbayang lahat na. 


Ngayon nga lamang naibsan 
puso ko ng kalumbayan 
at ngayon naliwanagan, 
mata kong pinag-ulapan 
ng dilim ng kasakitan. 


Halos di nalulubos pa 
ang tuwa nang Birheng Ina 
sa kanilang pagkikita, 

ay pumanaw kapagdaka 

si Hesus na Anak niya. 


Ang pagdalaw ng Tatlong Maria 
sa Libingan ng ating 
Panginoong Hesukristo 


Ang Ina'y kaya nilisan 
ni Hesus at pinanawan 
aaliwin niya naman, 
ang madlang kapighatian 
ng kaniyang mga kawal. 


Ang tatlo namang Maria 
ng Dominggong madilim pa 
nagsigayak kapagdaka, 
at dadalawing talaga 
si Hesus na Poong Ama. 


Nagsilakad kapagkuwan 
niyong ding madaling araw 
ang dala nila at taglay, 
walis insienso' t kamanyang 
na isusuob sa bangkay. 


Doon naman sa paglakad 
habang doo'y nag-uusap 
yaong tatlong mapapalad, 
sino anilang bubuhat 
ng batong lubhang mabigat? 

Nguni't sa sintang dakila 
nila sa Poong Bathala 
yao'y niwalang bahala, 
at totoong nanaig nga 
ang pag-ibig na mistula. 


Sila'y nagmamadali man 
niyong kanilang paghakbang 
nasikatan din ang araw, 
nang dumating sa baunan 
bukas na yaong libingan. 


Nang ito ngani'y makita 
ni Maria Magdalena 
ang lumbay ay sabihin pa 
umalis at iniwan na 
dalawa niyang kasama. 


Sinabi't ipinagsulit 
sa nakitang Apostoles 
anitong santang mabait, 
ay nabuksan na ang takip 
niyong libingang marikit. 


Yaong ibang mga banal 
babaing nangagsidalaw 
di nakaimik munti man, 
paraparang natilihan 
si Hesus ng di matingnan. 


Nang makita ng dalawa 
isang Anghel na maganda 
dikit na walang kapara, 
ay nangusap sa kanila 


gayari ang wika niya: 


Kayo'y huwag mangatakot 
nnitong Anghel nang Diyos 
batid ko na't natatalos, 
ang hanap ninyo'y si Hesus 
yaong pinatay sa Krus. 


Kaya ngayon ang wika ko 
wala na't nalis rito 
at nabuhay ngang totoo, 
yaong hinahanap ninyo 
na si Hesus Nasareno. 


Muwi na kayo sa bayan 
agad ninyong pagsabihan 
ang kaniyang mga kawal 
sa Galilea paroonan, 


doon ninyo matitingnan. 


Lalo na iyong si Pedro 
ang nagpaunang totoo 
sa Galilea tumungo, 
sapagka't pangako ito 
nasa maalam na maestro. 


Nuwi na't pasa bayan 
ang mga babaing ilan 
wala nang ibang usapan, 
kundi yaong pagkabuhay 
nitong Diyos na maalam. 


Sa baya'y agad nakita 
si Pedro ni Magdalena 
si San Juan ay kasama, 
binati kapagkaraka 
nitong babaing maganda. 


Wala na, mga katoto 
bangkay ng abang Maestro 
sa libingan galing ako, 
at nang maniwala kayo 
halina at aba tayo. 


Lumakad at nabigla na 
si Maria Magdalena 
si Pedro nama'y kasama, 
si San Huan Ebanghelista 
sa libing nagtungo sila. 


Sa libingan ay pumasok 
ang dalawang disipulos 
doo'y wala na si Hesus, 
at nakitang nababalot 
yaong sabanas o kumot. 


Sa kabila'y ang sudario 
na itinakip sa ulo 
doon na nga pinagsino 
na ang bangkay ng kordero 
ay kinuha nang hudyo. 


Salawaha't saligut-got 
ang sa taong mga loob 
bago'y ang wika ni Hesus 
tatlong araw kung matapos 
mabubuhay na tibobos. 


Di na nila inisap man 
ang kay Hesus na tinuran 
kahima't siya'y namatay, 


133 


mag-uuling mabubuhay 
ang mahal niyang katawan. 


Lumbay na di mamagkano 
ni San Hua't ni San Pedro 
sa bayan ay napatungo, 
laking bahag sa Maestro 
loob ay sisikdu-sikdo. 


Ang pagtatanong ni Magdalena 


sa ating Panginoong Hesukristo 


na akala'y isang Hortelano 


Nguni at si Magdalena 
sa libingan ay tumira 
pumasok, tiningnan niya, 
si Hesus ay di nakita 
luha'y baha ang kapara. 


Sa pagtangis at pag-uwang 
ni Magdalenang may lumbay 
at siya nga'y nilapitan, 
ng isang Anghel na mahal 
binati't pinangusapan. 


Anang Angel sa kaniya 
babae ay bakit baga 
ngayon ay tumatangis ka, 
at di isa man magbawa 
ang pighati mo't balisa. 


Ang itinugon na lamang 
ni Magdalenang timtiman 
ano't di ko ikalumbay 
ang Poong ko'y pinagnakaw 
at kung saan inilagay? 


Halos di natatapos pa 
ang sabi ni Magdalena 
lumingon ay may nakita, 
isang tao na nagbadya 
at nangusap sa kaniya. 


Anitong taong nangusap 
babaing lubhang mapalad 
ano't ikaw'y umiiyak 
sinong iyong hinahanap 
gayon na ang iyong sindak? 


At hindi nga napagsino 
ni Magdalena si Kristo 


ang isip niyang totoo, 
ay ang kausap na tao 
doo'y isang hortelano. 


Nangusap si Magdalena 
maginoo po aniya 
kung ikaw po ang kumuha 
sa Poon ko't aking sinta 
sa akin po'y ipakita. 


Sagot ni Hesus ay ito: 
Maria ako ay tingnan mo 
ako ang hinahanap mo, 
dito na nga napagsino 
ang Poong si Hesukristo. 


Ang puso ni Magdalena 
dito na nga naligaya 
Maestro ko po aniya, 
sa aki'y pahagkan mo na 
ang mahal mong nga paa. 


Nguni't hindi tinutulan 
nitong Maestrong maalam 
na ang paa niya'y hagkan 


para niyong unang araw 
nang di siya namamatay. 


Huwag mong hagkan aniya 
ang paa ko Magdalena 
at di ako nanakyat pa, 
sa Diyos ko't Poong Ama 
puno ng tuwa't ginhawa. 


Hayo na't ikaw'y manaw 
at iyong pamalitaan 
ang Apostoles kong tanan, 
ako'y sabihing nabuhay 
at iyong kasalitaan. 


Nawala kapagkaraka 
si Hesus ay di nakita 
nalis naman si Magdalena, 
halos lumuha ang mata 
nang tuwa't pagkaligaya. 


Nang dumating na sa bayan 


namalita kapagkuwan 
sa Apostoles na tanan 
at ang babaing ilan 
na kaniyang kaibigan. 


Ang dalawang disipulos 

napatungo sa Emaus 
nag-uusap na tibobos, 
doon naman ay si Hesus 
nakisabay nakisunod. 


At nangusap na marahan 
aniya'y kung anong bagay 
ang inyong mga usapan 
bakit kayo'y nalulumbay 
dito sa gitna ng daan? 


Sumagot nama't nangusap 
disipulong si Kleopas 
at di mo natatalastas? 
ako ang nanggigilalas 
ng kababalaghang lahat! 


Ano yaon? Ani Hesus 
si Kleopas ay sumagot 
di mo baga natatalos 
na iyong anak ng Diyos 
ay pinatay ng hudyos? 


Yaong Propetang mabait 
laki sa bayang Nazareth 
ito nga'y siyang piniit, 
kusang binigyang sakit 
nang hudyong malulupit. 


Nang siya'y nabubuhay 
ipinangakong matibay, 
kahima't siay'y mamatay 
mag-uli ring mabubuhay 
sa loob ng tatlong araw. 


Saka ngayon ay ganap na 
araw na tadhana niya 
wala pang mapagkilala, 
sa pangako niyang una 
kaya kami'y nagtataka! 


Ang tugon ni Hesukristo 
oh mga mangmang na tao 
dupok niyang loob ninyo 
di maniwalang totoo 
sa mga propetang Santo. 


Kung kahiman at nawala 
ang langit sampu ng lupa 
nguni't hindi masisira, 
at hindi magkakabula 
sa Diyos na mga wika. 


Sa gayong pag-uusapan 
natapat na nga sa bahay 
na kanilang tutuluyan, 
si Hesus kunwa naman 
magpapatuloy sa raan. 


Piniging kapagkaraka 
ng dalawang magkasama 
sapagkat nagabihan na 
pumayag din at tumira 
si Hesus nga sa kanila. 


Nagsidulog nga sa dulang 
silang tatlo'y nag-agapay 
agad ngang hinawakan 
ni Hesus yaong tinapay 
kaniyang binindisyonan. 


Ay ano'y ng mabendita 
piniraso kapagdaka 
iginawad sa kanila, 
niyong lamang nakilala 
si Hesus niyong dalawa. 


Nawala na nga't naparam 
na di nila namalayan 
doon nangagiklahanan, 
sila ay nangapamaang 
nitong himalang natingnan. 


Si Hesus yaon anila 
hindi natin nakilala 
habang daa'y kasama pa, 
at kausap natin siya 


hanggang sa bahay nanhik pa. 


Agad na ngang nagtindigan 


ang paghapon ay iniwan 
nagbalik na pasa bayan, 
pawang pinamalitaan 

ang Apostoles na tanan. 


Amin anilang nakita 
ang Maestro nati't Ama 
na totoong nabuhay na, 
aming nakausap siya 
at tuloy nakasalo pa. 


Sa gayong pag-uusapan 
ay kaginsa-ginsa naman 
ang pintong nasasarhan, 
si Hesus ay kapagkuwan 
pumasok na nagtuluyan. 

Binati kapagkaraka 
ni Hesus silang lahat na 
ay aniya mga oya, 
ang bati ng Poong Ama 
sumainyong kaluluwa. 


Kayo ay huwag matakot 
mga katoto ko't irog 
ako nga yaong si Hesus 
nguni't nangawalang loob 
ang lahat nang disipulos. 


Muli na namang nagsaysay 
itong Maestrong maalam 
ano't kayo'y namamaang, 
pawang nahihintakutan 
anong inyong kaisipan? 


Ngayon ay tingni aniya 
ang kamay at sampung paa 
at ng inyong makilala, 
na ako nga't dili iba 
ang Maestrong nakasama. 


Ngunit at nangapamaang 
sila at nangatiglihan 
binati sila pagkuwan, 
kung kayo'y mayroon diyan 
ating sukat mahapunan. 


Ang sagot nga ni San Pedro 


mayroon po Maestro ko 
kung gayon anitong Berbo 
hayo na't ihanda ninyo 
ngayon sa oras na ito. 


Agad na ngang hinainan 
nang isda't isang tinapay 
at konting pulot-pukyutan, 
humapon na kapagkuwan 
itong Maestrong maalam. 


Nang makakaing matapos 
sa kanila'y iniabot 

ang nalabi pa'y sinimot, 
saka nangusap si Hesus 
sa mga katoto't irog. 


Mga giliw ko aniya 
irog ko't mga kasama 
ngayon ngani'y nasunod na, 
lahat kong pinagbadya 


nang panahong una-una. 


Katampatan nang matupad 
kay Moises ng mga atas 
hula ng mga Propetas 
at sa Salmos nasusulat 
daratnin kong mga hirap. 


Sapagka't talagang utos 
nang Ama ko't Poong Diyos 
naganap na at natapos 
at nasunod ng tibobos 
ang pagkalara't pagsakop. 


Sa hinipan ni Kristo 
mukha na mga katoto 
at ang winika'y ganito: 
ngayon at tanggapin ninyo 
yaong Espiritu Santo. 


Sino mang inyong kalagan 
sa tali ng kasalanan 
dito sa mundong ibabaw 
ay kakalagan ko naman 
doon sa Langit na bayan. 


Ang di magsising totoo 
at hindi kalagan ninyo 
sa sala rito sa mundo, 
di naman kakalagan ko 
sa kalangitang Imperio. 


Nang ito'y maipangusap 
ni Hesus nawa't sukat 
at ang linisang alagad, 
paraparang nanggigilas 
katuwaa'y dili hamak. 


Ang pagpapadama ng ating 
Panginoong Hesukristo sa 


Kanyang sugat kay Santo Tomas 


Sa gayon pagkakapisan 
ng Apostoles na tanan 
ay si Santo Tomas lamang, 
siyang dili nakamalay 
sa Maestro ngang nabuhay. 


Ano'y ng siya'y makita 
ng ibang mga kasama 
binamalitaan siya, 

si Hesus anila'y buhay na 
at aming nakausap pa. 


Ang Kay Tomas na tinuran 
di ko paniniwalaan 
hanggang di ko nititignan, 
mahipo niyaring kamay 
ang sugat sa tagiliran. 


Kung sa inyong mga wika 
sa aki't pamamalita 
ako'y di maniniwala, 
hanggang di ko madama nga 
yaong sugat niyang madla. 


Ay ano'y kaalam-alam 
ng malibang ilang araw 
nuli silang nagkapisan 
si Tomas ay kapanayam 
doon sa gitna ng bahay. 


Ang mga pintong lahat na 
nasasarhang parapara 
mana nga'y kaginsa-ginsa, 
na sa gitna naman nila 
si Hesus ay nagpakita. 


Nangusap na malubay 
ito ang siyang tinuran: 
aniya'y ang kahusayan 
at buong kapayapaan 
ang sumainyong katawan. 


Tomas ngayo'y dumulog ka 
tingni ang kamay ko't paa 


ang dibdib ko'y damhin mo pa 


at nang inyong makilala 
na ako nga'y nabuhay na. 


Ang pag-akyat sa Langit ng ating 
Panginoong Hesukristo ng maganap 


ang ang apatnapung araw 


Nang makita nga ni Tomas 
sumampalatayang agad 
ay nanikluhod na kagyat, 
at saka siya nangusap 
Diyos ko't Poong marilag. 


Ani Hesus sa kaniya 
Tomas ay nakita mo na 
ako at maniwala ka, 
palad nang di nakakita 
sa aki'y sumampalataya. 

Dito sa balat ng mundo 
ang sumampalatayang sino at 
maniwalanang totoo, 
hindi man nakita ako 
ay mapalad ani Kristo. 


Nang ito ay maipangusap 
ni Kristo at maipahayag 
nails at nawalang kagyat 
doon sa mata at harap 
nang tanang mga alagad. 


Recumbentibus undecim 
discipulis apparuit illis Jesus. 

San Marcos cap. 16 y 

San Lucas, cap. 24. 


Itong Hesus na mahal 
sa lupa'y hindi pumapanaw 
hanggang hindi naganapan 
ang apatnapung araw 
mila nang siya'y mabuhay. 


Gayon ang sabi't pahayag 
sa Ebangheliong marilag 
ni San Markos na sumulat, 
at gayon di si San Lukas 
kapuwa Ebanghelistas. 


Nang mahusto na ang bilang 
na apatnapung araw 
sa Herusalem na bayan, 
muling napakita naman 
si Hesus sa tanang kawal. 


Kaya muling napakita 
si Hesus ay papanaw na 
sa tanang Apostoles niya, 
at nang huwag mabalisa 
ay inaliw na talaga. 


Et 
eocrum, 


reprobavit incredulitatem 
et duritian cordis, 
quia ii qui viderant eum 
resurrexisse non crediderunt. 


Loob niya ay binuksan 
at ng maniwalang tunay 
ginawang kababalaghan, 
nitong Maestrong maalam 


ng hindi pa namamatay. 


Na ang winika ni Kristo: 
Apostoles ko't katoto 
kaya ko hinirang kayo, 
ng maging saksing totoo 
nang ginawa ko sa mundo. 


Pawa ninyong pahayagan 
ang tao sa Sangtinakpan 
at tuloy pangangaralan, 
nang pagsisising matibay 
sa kanilang kasalanan. 


euntes in 
praedicate 
Evangelium omni creaturae. 


Et dixit eis: 
Mundum universum, 


Magmula sa Herusalem 
lahat ay inyong libutin 
at turan nang magaling, 
ang taong nagugupiling 
ng sa sala'y di mahimbing. 


Ang sino ma't aling tao 
aralan at binyagan ninyo 
ang tumanggap ng bautismo, 
at maniwalang totoo 
aking magiging katoto. 


Nguni't ang hindi tumanggap 
at aayaw na pabinyag 
di magkakamit patawad, 
walang salang maghihirap 
sa apoy na nagniningas. 


Et dixit eis: Qui crediderit e 
baptizatus fuerit, salvus erit. 
quit vero non crediderit 
condemnabitur. 


Nang kaya'y paniwalaan 


sa ano mang ipangaral 
kayo ay aking bibigyan, 
lubos na kapangyarihan 
sa gawang kababalaghan. 


creride- 
nomine 


Signa autem mea iis qui 
rint Haec sequentur: in 
mea ejicient Daemonia. 


Kung sumisilid sa tao 


at umaali'y demonyo 

at kung mabasbasan ninyo, 
at masabi ang ngalan ko 
mangingilag na totoo. 


Sari-saring wika naman 
inyo ring matututuhan 
di ninyo katatakutan, 
ang mga kapangyarihan 
nang mga pinunong bayan. 


Serpentes tollent, at si 
mortiferum quid biberinit, 
non eis nocebit. Super aegros 
manus impotent et habebunt. 


Sa inyo ma'y ipainom 
ang mabisang mga lason 
di makaano yaon, 
ako ang siyang tutulong 
saan man kayo dumuon. 


Pagpanaog ng Diyos Espiritu 
Santo sa mga Apostoles 


Ang mabibisang kamandag 
ang ulupong man at ahas 
sa inyo'y hindi tatalab, 
sa mga hirap na lahat 
at kayo ay maliligtas. 


Ano mang inyong hilahil 
at sakuna nang panimdim 
tatawag kayo sa akin, 
kayo'y aking aampunin 
sa pangambang sasapitin. 


Nang umakyat na sa Langit 
ang Poong kaibig-ibig 
nagpupuring walang patid, 
ang Birheng Inang marikit 
sampung mga Apostoles. 


Doon nga sa Senakulo 
nagpisan ang disipulo 
nang Poong si Hesukristo 
na naghihinta'y saklolo 
niyong Personang ikatlo. 


Araw, gabi, walang tahan 
nananalanging mataman 
doon nila hinihintay, 
ang grasia't kabagsikan 
ng Diyos sa kalangitan. 

Ng maging sampung araw na 
mulang umakyat sa Gloria 
si Hesus na Poong Ama, 
ay nanaog kapagdaka 
yaong ikatlong Persona. 


Doon sa pagkakatipon 
at mga pag-oorasyon 
ng tanang mga Apostol, 
sa ulo nila'y pumatong 
titig-isang dilang apoy. 


Na nagmula sa Langit 
na hindi naman mainit 
ito ang grasiang bihis, 
nang Espiritu ng marikit 
sa doroong Apostoles. 


Silang lahat ay binigyan 
niyong grasiang lubhang mahal 
may hangin naming nagdaan 
lakas na di ano lamang 
na nakaaaliw sa tanan. 


Doon ngani tumanggap na 
loob nila ay sumigla 
nangawala nag pangamba 
nahalinhan kapagdaka 
ng tuwa't pagkaligaya. 


Sari-saring mga wika 
natutuhan nilang pawa 
sa malaking pagkatuwa 
nanaw na nga alipala 
at mangangaral sa madla. 


Tanghaling tapat ang araw 
nangaglibot sa daan 
lahat ay inaralan 
di nila kinatakutan 
ang mga pinunong bayan. 


Yaon anilang si Hesus 
na ipinako sa Krus 
totoong Anak ng Diyos 
kaya kaming disipulos 
sa kaniya'y sumununod. 


Ano pa't ang buong bayan, 


mga nasyong bagay-bagay, 
naroot nagkakapisan 
pawang nalalaganapan 
ng kanilang pangangaral. 


Balang taong makakita 
bara-parang nagtataka 
nguni't bukod at kaiba, 
hindi sumampalataya 
buong hudyong lahat na. 


Palibhasa'y matitigas 
loob nilang di maagnas 
batong buhay ang katulad 
ang parating hinahangad 
ay gumawa ng di dapat. 


Agad nilang inupatan 
ang mga tao sa bayan 
na huwag paniwalaan, 
yaong mga pangangaral 
nang Apostoles na tanan. 


Ang isang idinugtong pa 
niyong mga palamara 
sa lahat ipinagbadya, 
ang Apostoles anila'y 
nalalangong para-para. 


Kaya nga't lubhang matalas 


dila nilang nangungusap 
bago'y mga imbi't duwag, 
walang puri't taong hamak 
mga loob na halaghag. 


Marami at makapal nga 
ang kanilang upasala 
mga wikang gawa-gawa, 
magdaraya palibhasa 
lupit ng walang kamukha. 


Mayroon ding nahibuan 
na mga tao sa bayan 
nguni at lalong makapal 
ang naniwalang matibay 
sa mga mahal na aral. 


Yaon ang siyang mula na 
ng pag-aral sa lahat na 
pawang nangagpenitensia 
at totoong nangagtika 
sa kanilang gawang sala. 

Doon na nga pinunuan 
ang pangangaral sa tanan 
linibot ang buong bayan, 
ang Sangmundoo'y kinalatan 
nang Apostoles na tanan. 


Ano pa't nagkatotoo 
yaong winika ni Kristo 
na ang mga disipulo, 
magpapahayag sa mundo 
ng kaniyang Ebanghelio. 


Ang pagkamatay at pag-akyat sa 
Langit ni Ginoong Santa Maria 


Nang maghiwa-hiwalay na 
Apostoles na lahat na 
ang Birheng Santa Maria, 
sa Herusalem tumira 
mangangaral na talaga. 


At ang gawa araw-araw 
ay ang parating dumalaw 
sa mga daa't lansangan, 
na totoong nilakaran 
ng Anak niyang pumanaw. 


Ano pa at walang likat 
ang pagdalaw at paghanap 
sa iniwang mga bakas, 
mga lansangang nilakad 
ng kaniyang sintang Anak. 


Siya'y may kaibigan 
dalawang babaing mahal 
tuwi na'y sinasamahan, 
sa pagparoo't pagdalaw 
niyong mga santong lugar. 


Ano pa nga si Maria 
walang ginagawang iba 
kundi tumawag tuwi na, 
paampon at pakalara 
sa bugtong na Anak niya. 


Mana nga'y isang araw 
itong Inang namamanglaw 
nanalangin kapagkuwan, 
at dumating siyang tunay 
sa Anak niyang marangal. 

Ito ang ipinagbadya 
oh Anak kong sinisinta 
buhay niyaring kaluluwa, 
kailang oras pa baga 
tayo'y muling magkikita? 


Kailan mo matitingnan 
iyang mukha mong malinaw 
na pinanganganinuhan 
ng tao sa Sangtinakpan 
dito sa lupang ibabaw. 


Aling panahon at oras 
muli tayong maghaharap 
Ina mong lipos ng hirap, 
ay walang daang lumuwag 
bunso kundi ka kaharap? 


Anak ko'y magdalita ka 
na ako'y inyong kunin na 
at ng kita ay makita, 
sa bayan mong maligaya 
na maluwalhating Gloria. 


Di ko mabata munti man 
ang kita'y hindi matingnan 
malaki ang aking lumbay 
kaya bunso ko at buhay 
ako'y huwag pabayaan. 


Mabalino ka't mahabag 
ng pagdaing ko't pagtawag 
yamang kita'y siyang Anak, 
tingni ang Inang may hirap 
lumuluha't umiiyak. 


Bunso ko'y iyong kuha 


yaring aking kaluluwa 


yamang mahabang araw na, 
na hindi ka nakikita 
tuwa ko kung kaharap ka. 


Marami pa at makapal 
ang daing ng Inang Mahal 
ay nanaog na kapagkuwan, 
isang Anghel na marangal 
siya ay pinangusapan. 


Anang Anghel na maganda 
aba Ginoong Maria 
ako po'y sugong talaga, 
ng Anak mong sinisinta 


ito ang pabilin niya: 


Bukas ay di maliliban 
ikaw ay parirituhan 

ng Anak mong minamahal, 
iyaakyat ka pong tunay 
sa maluwalhating bayan. 


Ako po nama'y kasama 
bukas kung parituhan ka 
kaya ngayo'y matuwa na, 
ang Poong ko at magsaya 
at ito'y walang pagsala. 


Ang sagot ng Inang Birhen 
ay aba mahal na Anghel 
kung gayon ang iyong turing 
hayo na't iyong sabihin 
itong lahat kong habilin. 


Sabihin mo't ipahayag 
sa Diyos ko't aking Anak 
paparituhing humarap, 
ang Apostoles na lahat 
na kasama kong alagad. 


At bago ako mamatay 
sila'y aking matitingnan 
at ako ay paalam, 
tuloy makikipanayam 
ng madla't maraming bagay. 


Nagpaalam at nanaw na 
ang Anghel na sugo baga 
ito namang si Maria, 
papupuri'y walang hangga 
sa Diyos na Poong Ama. 


Ang Apostoles na tanan, 
dumating ding di naliban, 
kahima't malayong bayan, 
sa Senakulo'y nagpisan 
sa Diyos na kalooban. 


At ang ibang mga tao 
na kaibiga't katoto 
nitong Birheng masaklolo, 
nagsidalaw nagsidalo 
sa tahanang Senakulo. 


Ang Birhen'y nagugulaylay 
sa katre niyang hihigan 
doo'y pinangangaralan, 


ang Apostoles na tanan 
tungkol sa pagsusunuran. 


At doon ipinangusap 
sa doroong humaharap, 
yaong wikang masasarap, 
na sukat kamtan ng lahat 
at ikaaliw sa hirap. 


Aniya'y ako'y patay man 
totoo rin akong buhay 
kayo'y di malilimutan, 
iaadya't tutulungan 
sa pangambang ano pa man. 


Ako ang magkakalara 
at magtatanggol tuwi na 
sa inyo irog ko't sinta, 
na sumunod tumalima 
sa aking tanang anyaya. 


Dito na nga kapagkuwan 
sila ay binendesionan 


kaluluwa'y biglang nanaw, 
parang natutulog lamang 
ang Birheng Inang namatay. 


Ang bunso ring Anak niya 
ang dumapit at kumuha 
ng kaniyang kaluluwa, 
madlang Anghel ang kasama 
at iniakyat sa Gloria. 


Ang Apostoles na lahat 
nanduroon humaharap 
at sampung ibang alagad, 
nagsitangis at umiyak 
lumbay na walang katulad. 


Ang Poong Birhen Maria 
katamisang walang hangga 
Ina ng Divina Grasia 
sino ang magkakalara 
as aming nangungulila? 


Sinong ating daraingan 
dito at sasanggunian 
ng sakunang dumaraan 
at sinong magtatangkakal 
kundi ikaw Birheng mahal? 


Ika nga po't dili iba 
ang Stella Matutina 
mapagtanggol mapag-adya 

mapagturo sa lahat na 
ng sukat ikaginhawa. 


Sino pa ang daraingan 
ng aming ngang kaabaan! 
at sinong magtatangkakal 
niyaring aming pagkabuhay 
sa dagat ng kapaitan? 


Pait na walang kapara 
ng aming pangungulila 
anong ikagiginhawa 
puso nami't kaluluwa 
kung ikaw ay di makita. 


Inang mahal di man dapat 
ngayon ay nagsisitawag 
ang mga imbing alagad 
at sa aming paghihirap 
mata mo po ay ilingap. 


Kami'y iyong idalangin 
kay Hesus Anak mong giliw 
ipagtanggol na magaling, 
kaluluwa't buhay namin 
sa pangambang sasapitin. 


Yamang nariyan ka na 
sa maluwahating Gloria 
natutuwa't nagsasaya, 
kami pong nangungulila 
silayan ng iyong mata. 


Madla pa't di maisip 
ang kanilang pananangis 
halos mawalat ang dibdib, 
sa malaking pagkahapis 
niyong mga Apostoles. 


Aling katigas-tigasan 
pusong matigas sa bakal 
doon ay hindi matunaw 
kung makita at matingnan 
yaong mahal na larawan? 


Mukha ay nagliliwanag 
niyong katawang mapalad 
bango'y humahalimuyak, 
dikit ay ganap na ganap 
niyong Ina ng Mesias. 


Ang Sanglangitang Angeles 
nagpupuri't umaaawit 


tuwang walang kahulilip 
ligayang hindi maisip 
nino mang pantas na bait. 


Marami namang may sakit 
doon ay nangagsilapit 
na pawang nangagsitangis, 
hirap nila ay binihis 
nang tuwang di maisip. 


Halos buong sangbayanan 
naparoo't nagsidalaw 
na nagsisikip ang bahay, 
marami pa at makapal 
ang taong nasa lansangan. 


Sa malagyan na ng sapot 
ang Birhe'y ipinanaog 
isa't isa'y dumudulog, 
yaong mga disipulos 
pawang may lumbay sa loob. 


Agad na nilang pinasan 
yaong mahal na katawan 
marami nama't makapal 
ang taong nangagsiilaw 


hanggang dumating sa hukay. 


Sukat namang ipagtaka 
natin at ikabalisa 
himalang kaaya-aya 
nang Diyos na Poong Ama 
nang ilibing si Maria. 


Bagama't hindi mabilang 
ang kanilang itinanglaw 
nguni't kahit isa man, 
doon ay walang namatay 


sa hanging lubhang masasal. 


Doon sa isang aldea 
ng Hetsemaning laguerta 
ay may handang hukay sila 
pagbabaunang talaga 
sa bangkay ng Birheng Ina. 


Ay ano nga'y ng dumating 
doon sa mahal na libing 
inilagay na ang Birhen, 
lumbay na walang kahambing 
nang taong nagsisitingin. 


Kanila nang pinagyaman 

yaong marikit na hukay 
isinilid kapagkuwan 

at saka nila tinakpan 
niyaong batong nalalaan. 


Ano'y ng mailibing na 
yaong bangkay ni Maria 


nangasiuwi na sila, 
ang iba'y nangagsitira 
sa libingang mahal niya. 


Doon sila nanambitan 
ng tantong kalumbay-lumbay 
at hindi ibig panawan, 
lisanin sumandali man 


ang sa Birheng Inang bangkay. 


Sila nama'y nakarinig 
niyong sari-saring boses 
kaaliw-aliw ang tinig, 
ng tanang mga Apostoles 
pagsasayang walang patid. 


Ang Poong Birhen Maria na 
pinutungan ng korona ng 
Santisima Trinidad 


At doon din sa baunan 
ay may amoy na sumingaw 
bangomg hindi ano lamang 
nakapawi't nakaparam 
ng kanilang kalumbayan. 


Pinagtanto't binilang na 
nang marurunong magbadya 
at ng mga Apostoles pa, 
taon at edad ni Maria 
ay pitongpu't dalawa. 


Ng maganap na ang bilang 
at mahustong tatlong araw 
ang sa Birheng pagkamatay, 
sumulid na sa katawan 
kaluluwa niyang mahal. 


Siya ngang pagkabuhay na 
nang Birheng Santa Maria 
ang katawa't kaluluwa, 
ay iniakyat sa Gloria 
nang Apostoles na lahat na. 


At kanilang iniharap 
ang Birheng Inang mapalad 


katuwaa'y dili hamak 
pagpupuri'y walang likat 
nang Santisima Trinidad. 


Halos di magkarinigan 
pagpuri”'t pag-aawitan 
pagsasaya” t pagdiriwang 
buong korong Anghelikal 
doon sa Langit na bayan. 


Sinalubong na nga siya 
nang ikalawang Persona 
niyakap kapagkaraka, 
madlang puri'y sabihin pa 
ni Hesus sa Birheng Ina. 


Doon nga sa karurukan 
nang langit na kataasan 
ay may talagang luklukan, 
inihanda't inilaan 
ng Diyos na Poong mahal. 


Laan ito at talaga 
na uupan nga ni Maria 
ano'y nang dumating na, 
pinaluklok kapagdaka 
sa tronong kaaya-aya. 


Doon nga pinaramtan 
nang lubos na katuwaan 
na pinalalo sa araw, 
ay yaong planetang buwan 
kaniyang tinutungtungan. 


Ang ipinutong sa Birhen 
labing-dalawang bituin 
dikit na walang kahambing 
liwanag ay nagniningning 
aling mata ang titingin? 


Gayon ang sabi at badya 
ni San Huan Ebanghelista 
sa Apokalipsis niya 
halimbawa't pagkakita 
nang putungan si Maria. 


Ay ano'y ng maparamtan 
ang Birhen ay maputungan 
nang bituing makikinang 
sabihin ang katuwaan 
ng buong Sangkalangitan. 

Kapagdaka ay nangusap 
doon nga at isinulat 
nang Santisima Trinidad, 
ang madlang puring gawad 
sa Birhen Inang mapalad. 


Ang bati ng Diyos Ama 
aba Anak kong maganda 
na napuspos nang grasia, 
sumunod at tumalima, 
sa mga hiling ko't pita. 


Ang puri ng Diyos Anak 
aba Ina kong mapalad 
bukod sa babaing lahat, 
kasama-sama sa hirap 
ng pagsakop ko sa lahat. 


Yaong ikatlong Persona 
ay ang bati kay Maria 
aba mahal kong Esposa, 
na iniirog ko tuwi na 
linis na walang kapara. 


Sumagot at nagsisabad 
yaong tanang Herarkias 
tuwa'y dili hamak-hamak 
aba Sagradong marilag 
ng Santisima Trinidad. 


Ay ano'y ng maganap na 
puring bagay kay Maria 
habilin ang pagsasaya, 
tuwang walang makapara 
ng sanglangitang lahat na. 


Aling matalas na isip 
doon ang hindi matulig 
sinong makapagsusulit 
ng katuwaang nasapit 
niyong mga Serapines. 


Di nga sukat maakala 
at di masayod ng dila 
ang gayong pagkakatuwa 
walang makahalimbawa 
dito sa balat ng lupa. 


Nguni't kaya natalastas 
ng mga tao't nahayag 
yaong mahal na pag-akyat 
Asunsion bagang mapalad 

niyong Ina nang Mesias. 


Yaong Apostol na mahal 
na si Tomas ang pangalan 
bukod ngani siya lamang, 
ang di nakakitang tunay 
ng sa Birheng pagkamatay. 


Ito naman ay talaga 
nang Diyos na Poong Ama 
ng matanto at Makita 
at mahayag sa lahat na 
ang Asunsion ni Maria. 


Nang si Tomas ay dumating 
sa bayan ng Herusalem 
hindi nakita ang Birhen, 
sapagkat nga nalilibing 
ang katawang maluningning. 


Sabihin ang hapis sindak 
nang Apostol na si Tomas 
luha'y baha ang katulad, 
kulang ang mawalat 
ang dibdib sa paghihirap. 


Ay aniya Birheng mahal 
laki niyang kamurahan 
at hindi ka na dinatnan, 
ang pag-alis mo't pagpanaw 
dito sa hamak na bayan. 


Buhay ko'y anhin ko pa 
kung sa iyo'y mangulila 
mahanga ay mamatay na, 
at ng kita nga'y makita 
sa maluwalhating Gloria. 


Sa gayong mga pagtangis 
ni Tomas na nahahapis 
at ang mga Apostoles, 
inaliw siyang masakit 
ng ganitong pagsusulit. 


Nguni't di 
puso niyang nalulumbay 
di maidlip gabi't araw, 
sa laking kapighatian 
di makakain munti man. 


rin tumiwasay 


Dumating kapagkaraka 
kay San Pedrong puno nila 
na pinabuksan talaga 


ang libing ng Birheng Ina 
ibig humalik sa paa. 


Binuhat na kapagkuwan 
ang batong nakararagan 
doon na niya tiningnan 
na wala na nga sa hukay 
ang sa Birheng Inang bangkay. 


Doon na niya nakita 
sapot ng Birheng Maria 
agad naniwala siya, 
na umakyat na sa Gloria. 
ang katawang maligaya. 


Nang matanto at mabatid 
ni Tomas na nahahapis 
na umakyat na ang dibdib 
at tumingala sa Langit 
ito ang ipinagsulit: 


Salamat na walang hangga 
Poon ko't mahal na Ina 
akong Apostol na mura, 
lubos ngayong umaasa 
sa iyong miserikordia. 


Kami'y iyong kaawaan 
dito sa hamak na bayan 
at ang aming pangangaral, 
sundin naming walang liban 
ng tanang makasalanan. 


Ang binhing sadyang talaga 
ng aming mga doktrina 
magnanaw nawa”'t mamunga 
sa puso at kaluluwa 
nang tanang anak ni Eba. 


Nang ito'y maipagsaysay 
agad naghiwa-hiwalay 
ang Apostoles na tanan 
nangagsiuwing di naliban 
sa kani-kanilang bayan. 


Tuloy ipinahayag pa 
ng Diyos sa Santa Iglesia 
ikatuwa't ipagsaya 
yaong pag-akyat sa Gloria, 
nang Birheng Santa Maria. 


Kaya nga't ang katampatan 
ang tao'y gumaya naman 


145 


nang tayo ay kaawaan 
magpuri ng makayanan 
sa Inang Birheng maalam. 


ARAL 


Oh taong nakalilimot 
aniniig sa pagtulog 
magbalikwas ka't kumilos 
at isipin mong tibobos 
ang madlang awa ng Diyos. 


Iwan na ang madlang sala 
at kataksilan tuwina 
paampon ka't pakalara 
tumawag ng bung sinta 
sa Birheng Santa Maria. 


At kaya nakyat sa Langit 
itong Reynang Emperatris 
tayong hamak sa bulisik 
kakalingaing masakit 
sa tanang mga panganib. 


Siya ang tunay na Ina 
batis ng miserikordia 
tumutulong nag-aadya, 
kung tumawag kapagdaka 
sino mang taong may sala. 


Siya ring Haring totoo 
ang Arka ng Testamento 
at Hudit na mananalo, 
na pumugot niyong ulo 


ni Olipernes na lilo. 


Inang kalinis-linisan 
di nagkamit kasalanann 
siya ang ating daingan, 
ang tawagin gabi't araw 


nang tayo'y kaawaan. 


Maawai't masaklolo 
sa sino ma't aling tao 
siya'y batis na totoo, 
nanginginig yumuyuko 
ang tanang sang-impeirno. 


Mistulang intersesora, 
ng tanang Anak ni Eba 
kaya tayong na sa sala, 
magbalikwas magsisi na 
at paampon sa kaniya. 


Yamang tayo ay binigyan 
lugar 
pinautang pa ng buhay, 
tanang ating kasalanan 
pagsisiha't 


ng Diyos ng munting 


ikumpisal 


Tayo ay magsamantala 
magsisi ng ating sala 
dagdagan ang penitensia 
nang tayo ay makasama 
sa Langit ng Birheng Ina. 


Yamang di natin malaman 
yaong oras kung kailan 
pagdating ng kamatayan 
ay itangis gabi't araw 
lahat nating kasalanan. 


Nang parona't dalawin ng 
Emperatris Elena ang pinagbaunan 
ng Krus at mga pako ng ating 
Panginoong Hesukristo 


Kaya ang lalong magaling 
dito naman ay isipin 
ang madlang awa sa atin, 
misteriong mga habilin 
ng Diyos na Poon natin. 


Na yaong Sakro-Madero 
na kinamatayan ni Kristo 
dahil sa sala nang tao 
dapat mahaling totoo 


ng 


tanang mga Kristiano. 


Yaong banderang pangwagi 
marikit na estandarte 
kinatatakutang dati, 
at kusang dumuruhagi 
sa demonyong umaali. 


Ay ano'y sa kalupitan 
ng mga hudyong hunghang 
kanilang kaugalian 
magdaya't gumawang lalang 
sa sino mang parusahan. 


Kung sakaling mamatay na 
at ililibing na nila 
sa hukay ay isasama, 
ang kasangkapang lahat na 
ipinatay sa may sala. 


Ito ang siyang inasal 

ng mga hudyong hunghang 
ibinaon nila naman, 
yaong mga kasangkapan 
ni Hesus sa pagkamatay. 


Kaya ginawang tibobos 
ng malupit na hayop 
anila'y nang di mabantog, 
naturang Anak nang Diyos 
yaong pinatay sa Krus. 


At yaon naming naunan 
ng Mananakop sa tanan 
kanilang pinatabunan 
saka doon sa ibabaw 
nagpatayo ng Simbahan. 


Ang pamagat nilang lubos 
yaong ang Templo ni Benus 
kahunghangan ngang tibobos 
nang mga taksil na loob 
an alipin nang demonyos. 


At magmula noon naman 
hindi mangyaring madalaw 
ng sino mang bininyagan, 
doon ay may nagbabantay 
ng mga hudyo sukaban. 


Sa awang di mamagkano 
nang Diyos na masaklolo 
ang mga lugar na ito, 
nabihag nga at tinalo 
ng Haring si Konstantino. 


Ano nga'y ng makamtan 
yaong mga Santong lugar 
tuwang hindi ano lamang, 
ni Konstantino ng minsan 
Emperador na binyagan. 


Saka si Santa Elena 
na kay Konstantinong ina 
sa Herusalem nagsadya, 
at ibig niyang makita 
Krus na itinubosa sa sala. 


Ang nasa't pita ng loob 
nitong Reynang maalindog 
ibig niyang mapanood, 
ang mahal na Santa Krus 
na sa ati'y isinakop. 


Nang siya nga ay dumating 
sa bayan nang Herusalem 
binaghanap niyang tambing 
kahoy na walang kahambing 
binagtubusan sa atin. 


Nguni't hindi nasumpungan 
at kung saan inilagay 
ng mga hudyong hunghang 
at sa pagka't ang baunan 
kanilang pinatabunan. 


Ang naisipang maganda 
nang Emperatris Elena 
ipinatapong lahat na, 
ang mga idolatria 
doon sa templong meskita. 


Iniwasak isinabog 
yaong Simbahan ni Benus 
ipinatibag ang bundok, 
ng lumalim ay sumipot 
mahal na libing ni Hesus. 


Sa siping din baunan 
ng Mananakop sa tanan 
doon naman nasumpungan 
yaong kamahal-mahalan 
Krus na kinamatayan. 


Tatlong Krus ang nakuha 
sampung rotulo'y kasama 
nguni't hindi mapagsiya, 
nang tao at makilala 
ang Krus ni Kristong Ama. 


Tatlong Krus kung pagmasdan 
iisa ang kahabaan 
at gayon din nga sa kapal 
kaya hingi mapagbuhay 
ang kay Hesus na maalam. 


Kaya nga ang minagaling 
nitong Reynang masintahin 
sinangguni niyang tambing, 
si San Makariong butihin 
Obispo sa Herusalem. 


Ano pa't ang minaganda 
nang Obispo't ni Elena 
doo'y may isang senyora, 
tantong naghihingalo na 


at papanaw ang hininga. 


147 


Isa-isang inilagay 
isiniping sa may damdam 
ang tatlong Krus na naturan 
sa dalawa'y walang tunay 
na nagbigay kagalingan. 


Nguni't ang Krus ni Kristo 
na isinakop sa tao 
ng siyang malapit kono, 
nakagaling na totoo 
sa naghihingalong tao. 


Para-parang nangagtaka 
ang taong nangakakita 
himalang walang kapara, 
nang Diyos na Poong Ama 
doon sa abang senyora. 


At mayroong isang patay 
na ibabaon na lamang 
isiniping nila naman, 
sa Krus ni Hesus na mahal 
ang patay agad nabuhay. 


Doon na nga nakilala 
napagsino ng lahat na 
ang Krus na maligaya, 
na isinakop sa sala 
nang ikalawang Persona. 


Agad na ngang iginalang 
pinuri at niluhuran 
pasasalamat na tunay 
nila sa Poong Maykapal 
dito sa tuwang kinamtan. 


Nagtalo at di nagkaisa 
loob ng mga bihasa 
na di mapagwari nila, 
na kung anong kahoy baga 
yaong Krus na maganda. 


Anang iba ay Olibo 
Palma anang ibang dokto 
Sipres ani San Macario, 
ang ipinasiyang totoo 
yaon ang kahoy na Sedro. 


Kahoy na katuwa-tuwa 
ibinunga'y pawang awa 
ang linamnam at ang bisa 
nakapawi't nakawala 


sa sakit ng taong madla. 


Kalahok din at kasama 
ang Krus na ating sala 
apat na pakong maganda, 
sa kamay sampung sa paa 
ni Hesus na Poong Ama. 


Tunay nga't hindi pahayag 
ng mga Santos Propetas 
na yaong pako ay apat, 
ang ibang bihasa't pantas 
siyang nagsabi't sumulat. 


Lalong nagpakasakit nito 
ang Ina ni Konstantino 
apat ang pakong totoo, 
na ipinako kay Kristo 
ng mga lilong hudyo. 


At sapagka't ng makuha 
Krus ni Hesus na Ama 
nang Emperatris Elena 
mga pakong mahalaga 
di nasira't di nag-iba. 


Himalang sukat pagtakhan 
sa mga pakong naturan 
ay naano man lamang, 
sa gayong kahabang araw 
na ibinaon sa hukay. 


At ang mga pakong hayag 
di Dimas sampu ni Hestas 
ay kinalawang na lahat, 
kulang 
na parang lupang matigas. 


lamang ang maagnas 


Minahal nganing totoo 
nang Ina ni Konstantino 
ang pako ni Hesukristo, 
sampu ng Sakro-Madero 
na isinakop sa tao. 


Isa ngang pakong marilag 
ang nasa bayang Karpentas 
na minamahal ng lahat 
kung ipagpiesta'y ang tawag 
Clavo Santo ang pamagat. 


Ang ikalawa sa bilang 
nitong pakong lubhang mahal 
nasa Simbahan ng Milan, 

si San Carlos ang naglagay 
nang paroon at dumalaw. 


Ikatlong pakong maganda 
isinangkap kapagdaka 
nang Emperatris Elena, 
sa marikit na deadema 
ng bugtong na anak niya. 


Ang wika ni San Ambrosio 
pakong ikaapat ni Kristo 
ipinatapong totoo, 
ng Ina ni Konstantino 
sa dagat ng Adriatiko 


Dahil sa bagyong sumasal 
halos ang baya'y matunaw 
kaya itinapon naman, 
yaong pakong lubhang mahal 
at ng siyang magpahumpay. 


Ang wika ng ilang doktos 
sa pakong yaon ni Hesus 
ng maitapong matapos, 
sa tubig ay di lumubog 
himala nang Poong Diyos. 


At ito ring pakong mahal 
ang sa dagat binitiwan 
ang nasa Paris na bayan, 
sa Templong lubhang mainam 
ni San Dionisiong banal. 


At yaong pakong maganda 
nasasangkap sa deadema 
ni Konstantino ng una 
yaon din at hindi iba 
ang nasa Templo ng Roma. 


Kaya nga't ang katampatan 
sa sino mang bininyagan 
purihi't pasalamatan, 
ang Diyos na Poong mahal 
nitong awa niyang tanan. 


Tayo ngayo'y dumalangin 
at tumawag tayong tambing 
sa Diyos na maawain, 
at ng tayo ay ampunin 
sa ano mang hirap natin. 


Tayo naman ay pumara 
sa gawa ni Santa Elena 


sa paghanap at pagkita, 
ng kasangkapang lahat na 
na isinakop sa sala. 


Atin naming pagpilitan 
tanang gawa ng kabanalan 
manalangin gabi't araw, 
ng tayo'y huwag masinsay 
sa daan ng katuwiran. 


Pagtulog tayo'y dumaing 
sa mahal na Inang Birhen 
yamang siya'y maawain, 


nang tayo'y ipanalangin 
sa Diyos na Poon natin. 


Panalangin ng taong Kristiano 
Kay Ginoong Sta. Maria 


Oh Mariang masaklolo 
Ina nang Divino Berbo 
ngayon po'y pakinggan mo, 
itong pagtawag sa iyo 
naming salaring tao. 


Alang-alang Inang mahal 
sa iyong kapighatian 
ng makita mo't matingnan, 
ang mahal na pagkamatay 
ni Hesus Anak mong tunay. 


Kami'y iyong idalangin 
kay Hesus Anak mong giliw 
nang kaniyang patawarin, 
ang sala at gawang linsil 
na mga nagawa naming. 


Kapag ikaw Inang hirang 
Birheng kalinis-linisan 
ang humingi ng ano man, 
hindi ka pagkakaitan 
ni Hesus Anak mong mahal. 


Kaya pa, Birheng marilag 
Inang walang makatulad 
magdalita ka't mahabag, 
ipagtanggol kaming lahat 
sa mga dalita't hirap. 


Sa Diyos Amang mahal 

idalangin kami't bigyan 
nang pagsisising matibay 
tanang aming kasalanan 
at magandang kamatayan. 


At sa oras ng pagdating 
niyong kamatayan namin 
kami po'y inyong dalawin, 
saklolohan at aliwin 
sa hirap na titiisin. 


Yayaman ikaw nga lamang 
Birheng kalinis-linisan 
ang di nahawa munti man, 
ng salang mana kay Adan 
nitong buong Sangtinakpan. 


At ang aming kaluluwa 
kung kami'y mamatay na 
ay kunin mo't ipagsama, 
at ng kami'y guminhawa 
sa maluwalhating Gloria. 


Ang paghuhukom ng ating 
Panginoong Hesukristo sa 
Sanglibutang tao. 


Ang winika ni San Mateo 
sa kanyang Ebanghelio 
walang pagsalang totoo, 
aniya'y si Hesukristo 
muling mananaog dito. 


Kaniya ngang huhukuman 
ang buong Sangkatauhan 
nguni't hindi malalaman, 
nino mang banal na banal 
kung aling oras at araw. 


Subali't hindi sasala 
itong pagparito niya 
niyong pa mang unang-una, 
kaniyang ipinagbadya 
sa mga Santos Propeta. 


Kaya nga at itinitik 
sa buong Salmos ni David 
itong araw kung sumapit 
pawang magugulong pilit 
ang lupa sampu ng Langit. 


Nang kay Moises ay iabot 
ang sampung utos na Diyos 
madlang kakila-kilabot, 
ang tunay na napanood 
doon sa Sinay na bundok. 


Dilim na kapanglaw-panglaw 
kidlat ay di magpatantan 
kulog ay gayon din naman, 
na anaki'y magugunaw 
ang buong sangkabundukan. 


Yaon ay kaya pakita 
nang Diyos sa taong sala 
ng matanto ng lahat na 
na dapat magsitalima 
ang tao sa utos niya. 


Kung doon sa pag-aabot 
kay Moises niyong utos 
gayon nang katakut-takot 
na ipinakita nang Diyos 
doon sa Sinay na bundok. 


Di lalong kagitla-gitla 
kung muling manaog siya 
at tayo'y huhukuman na, 
saka hihingan nang kuenta 
ang tao kung tumalima. 


Doon nga ipatatanghal 
sa buong sangsinukuban 
ang buong kapangyarihan 
at ganap na kabagsikan 
ng Diyos Poong Maykapal. 


Hindi na mababang loob 
ang ipakikita ni Hesus 
para nang unang manaog, 
niyong ipako sa Krus 
nang mga lilong hudyos. 


Kundi matang nanglilisik 
at mukhang puno ng galit 
saka ang hawak at bitbit, 
nitong Diyos na mabagsik 
espadang namimilansik. 


Araw na ibig matupad 
ni Hesus Haring mataas 
pagbawi sa mga sukab, 
galit niyang nag-aalab 
laong panahong iningat. 


Ano pa't doo'y wala na 
munti mang miserikordia 
at ang pananangan niya, 
ang paghuhukom sa lahat na 
ng kaniyang pagkahustisya. 


At kung dumating na naman 
ang panahong takdang araw 
sa Langit at kalupaan 
sa hangin at karagatan 
may mga tandang lilitaw. 


Ang mga kometang ito 
ay makikitang totoo 
kung matatapos ang mundo, 
ano pa't ang madlang tao 
para-parang magugulo. 


At ang araw na masinag 
ay magdidilim na agad 
at ang sangmaliwanag 
mamumulang dili hamak 
dugo ang siyang katulad. 


At ang bituing lahat na 
tala at madlang planeta 
ay kukulimlim pagdaka 
tuloy namang mag-iiba 
sa dating tahanan nila. 


Anaki'y mangahuhulog 
sa lupa ang tanang astros 
tantong kakila-kilabot 
ang maiilap na hayop 
sa baya'y magsisipasok. 


Pawang mangagsisiungal 
ng tantong kalumbay-lumbay 
at ito'y pakitang tunay, 
sa magiging kasiraan 
ng kanilang pagkabuhay. 


Sa dagat magsisibangon 
matataas na daluyong 
kaigtla-gitla ang ugong, 
ang lupa'y malilinggatong 
halos tabunan ng alon. 


Sa hangi'y mapapakinggan 
ang malaking kaingayan 
ay parating magigikla, 
ang katulad at kabagay 
ehersitong nag-aaway. 

Katakut-takot ang kidlat 
kulog ay lubhang malakas 
lintik ay mananambulat, 
ang bundok at mga gubat 
para-parang mag-aalab. 


Magugulong di kawasa 
ang mga tao sa lupa 
ang lahat ay mamumutla 
di mabibigkas ng dila 
at mangawawalang diwa. 


Di na mangagkakatuto 
bata't matanda sa mundo 
ano pa nga't gulong-gulo 
at kapuwa rin Kristiano 
mangagbabakang totoo. 


Nguni at ito'y hindi pa 
na sukat ikabalisa 
ang lalong kagitla-gitla, 
na mundo'y kung sumipot na 
yaong taong palamara. 


Yaong sukaban at lilo 
magdarayang walang tuto 
kalupit-lupit na tao, 
kampon ng mga demonyo 
ang pangala'y Anti Kristo. 


Ang wika ng mga paham 
na nagsabi at nagsaysay 
ay yaong tribi ni Dan, 
siya raw panggagalingan 
nitong lilo at kaaway. 


Halay na di mamagkano 
ng dugo't pagiging-tao 
ipaglilihi ang lilo, 
sa kasalanang insesto 
na galing sa sakrilehio. 


Kung ito'y ipagbuntis na 
ng kulang palad na ina 
ay parating magigikla, 
at madla ang makikita 
na katatakutan niya. 


Parating gugulat-gulat 
yaong inang kulang palad 
at alapaap ng alapaap, 
at kaya gayon ang sindak 


demonyo nga ang lalabas. 


Ito ang siyang nakita 
ni San Huan na nagbadya 
sa Apokalipsis niya, 
ng panahong una-una 
hayop na walang kapara. 


Lalo sa hayop na tanan 
na kaniyang napagmasdan 
katakut-takot matingnan, 
pito ulo't sampung sungay 
iisa naman ang katawan. 


Doon nahahalimbawa 
kapangyarihang dakila 
nitong malupit na diwa, 
ng siyang ipaniwala 
ng imbing tao sa lupa. 


Gayon ang sabi't pahayag 
ng mga Santos Propetas 
kaya naman isinulat, 
nang mga Ebanghelistas 
sa Ebanghelyong marilag. 


Ito'y pagkakalooban 
nang Diyos at kapasyahan 
gumawa ng kababalaghan, 
at kaniyang makakamtan 
ang yaman sa karagatan. 


Ang mga pagmimilagro 
tutulungan ng demonyo 
siya ay magkakabayo, 
ano pa't sa buong mundo 
maghahari itong lilo. 


Ang kaniyang mga aral 
masasama't di katuwiran 
madlang ugali'y mahalay, 
ipagbabantog sa tanan 


siya'y ang Kristianong tunay. 


Ang lahat niyang kasama 
mamamansag na Propeta 
hihibuan ang lahat na 
nang magsisampalataya 
sa lihis na aral niya. 


Ang sino mang sumalansang 
at sa kaniya'y sumuway 
tambing na parurusahan, 

ng dusang makamamatay 
bara ng martir na tunay. 


At ang mga masunurin 
sa gawang hindi magaling 
kaniyang pagpapalain, 
ng tumalikod na tambing 
sa Diyos na Poon natin. 


Tatlong taon itong hayop 
na tutulungan ng Diyos 
umaral ng liko't buktot, 
at saka naman sisipot 

si Elias at si Enok. 


Itong dalawang Propeta 
mangangaral sa lahat na 
ng hindi mapalamara, 

ng katawa't kaluluwa 

ng tanang anak ni Eba. 


Kung matanto't maalaman 
ng Anti Kristong bulaan 
yaong mga pangangaral, 
ipararakip pagkuwan 
at agad papupugutan. 


At saka ang gagawin pa 
nitong lilo't palamara 
kaniyang ipakukuha, 
at ihahayag sa plaza 
ang bangkay nitong dalawa. 


At ng doon matalastas 
ng taong nagtitimpalak 
na liko at pawang linsad 
ang pangangaral sa lahat 
ni Enok at ni Elias. 


Saan di kung mapanood 
makita yao't matalos 
ng taong mahinang loob, 
puso nilang marurupok 
ay agad malalamuyot. 


Maniniwalang totoo 
sa aral ng Anti Kristo 
lalo na kung magmilagro 
may sakit patay na tao 
ay bubuhaying totoo. 


Gayon ang sabi at wika 
ni Hesus Haring dakila 

kaikailan ma'y wala 
taong lumitaw sa lupa 
na para nitong kasama. 


Santong Diyos na mataas 
poot mo po'y paglubag 
sa aming iyong obehas, 
at iyong mga alagad 
na pawang natitiwalag. 


Sino ang makatataya 
ng iyong pagka-Hustisia 
ito nga ang siyang dusa, 
ng mga taong lahat na 
sa madlang pagkakasala. 


Bagaman at ipapatay 
ng dalawang mga banal 
kung maging apat na araw 


ay mag-uling mabubuhay 
sa Diyos na kalooban. 


Mananaog naman dito 
ang isang Anghel ni Kristo 
pupuksa sa mga lilo, 
at pupugutang totoo, 
hari nilang Anti Kristo. 


Ito'y siyang sinasaysay 
sa sulat napapalaman 
si San Miguel na matapang, 
Prinsipe sa kalangitan 
ang pupugot sa bulaan. 


At kung baga mamatay na 
ang taksil at palamara 
saan di nga mag-iiba, 
ang nagsisampalataya 
sa lihis na aral niya. 


Nguni't pahihintulutan 
ng Diyos ang katauhan 
ang mundo'y bago matunaw, 
ay hihinting makaraan 
ang apatnapung araw. 


Ito kaya'y pahintulot 
sa atin nang Poong Diyos 
ay ng magsising tibobos, 
tayo at mag-ibang loob 
sa gawang liko at buktot. 


Sa malaking kataksilan 


natin at kapalaluan 
dahilan sa kayamanan, 

ay ang ibang mga hunghang 
di mag-iiba nang asal. 


Lalo na nga kung ang tao 
ay mahirap nang totoo 
ang loob niyang magbago 
ay magumon na sa bisyo 
ang wika nga ni San Pablo. 


Halos hindi matahimik 
sandali ma'y di maidlip 
sa puso'y hindi mapaknit 
tuwi na'y lumiligalig 
kapalaluang umaakit. 


Kung maganap na ang araw 
tadhana nang Maykapal 
kapagdaka'y bibitiwan, 
ang poot at kagalitan 
at parusang ibibigay. 


Kukulog nama't lilintik 
kidlat na makatutulig, 
ang hangi't bagyong mahilis 
at uugong na masakit 
yaong elementong tubig. 


Ang lupa'y malilinggatong 
walang tahan ng paglindol 
ang kahoy at mga ibon, 
tatangis at hahagulgol 
sindak sa gayong panahon. 


Magmumula nga sa Langit 
ulan, apoy na masakit 
sa lupa'y halos tumakip 
susunog magpapasakit 
sa mga taong bulisik. 


Kung maubos na mapuksa 
ginto at yaman sa lupa 
ang apoy nama'y bababa, 
susunugin alipala 
tao at hayop na madla. 


Ang tore't mga palasio 
bahay sadyang edipisyo 
mga kalakhan sa mundo 
walang pagsalang totoo 
magiging uling at abo. 


Lahat nating minamahal 
dito sa lupang ibabaw 
na sa hangi'y di pahipan 
kung dumating na ang araw 
para-parang matutunaw. 


Ano pa't walang titira 
tao yaman at balana 
mawawalang para-para 
lalong sukat ipangamba 


kung anong daratning hangga. 


At sa Balye ni Hosapat 
hihipan yaong pakapak 
na ipupukaw sa lahat 
ang Anghel ay matatawag 
ito ang ipangungusap. 


Bangon kayo mga patay 
nagsidulog kayong tunay 
sa mataas na hukuman, 
niyong Sumakop sa tanan, 
Haring makapangyarihan. 


Ang kalakasan ng boses 
lalo sa kulog at lintik 
sa lupa't sampung sa Langit, 
sa impierno't sandaigdig 
ang tawag ay maririnig. 


Ay ano'y kung mailagda 
ng Anghel ang gayong wika 
magbangon alipala, 
ang lahat ng taong madla 
na nangamatay sa lupa. 


At kahit mangawalat man 
buto natin sa katawan 
mag-uuling magkapisan, 
anupa't di magkukulang 
ng ano mang kasangkapan. 


Ang lahat ng kaluluwa 
papasok kapagkaraka 
sa kata-katawan nila, 
magpipisa't magsasama 
sa tuwa o pagdurusa. 


Doon na magsusumpaan 
ang kaluluwa't katawan 
nguni't yaong mga banal 
ng mga makasalan, 
magpupuring walang humpay. 

Kung mabuhay na ang lahat 
kay Adang mga Inanak, 
sa Balye rin ni Hosapat, 
magpipisang walang liwag 
gayon ang sabi't pahayag. 


Doo'y wala ng matanda 
at wala rin namang bata 
edad tatlong po't tatlo nga 
ang taon ng taong madla 
nang nabubuhay sa lupa. 


Doon sa pagkakapisan 
nang mga lilo't banal 
pagbubukdin-bukdin naman, 
sapagka't aalingasaw 
baho nang makasalanan. 


Ang katawang mapapalad 
nang mga banal na lahat 
ang bango'y hahalimuyak, 
ang mukha't magliliwanag 
lalo sa araw ng ningas. 


Ano nga'y kung mabukod na 
ang banal sa taong sala 
mananaog kapagdaka, 
si Hesus na Poong Ama 
madlang Anghel ang kasama. 


Kasama ring mananaog 
ang lahat ng mga Santos 
at siyang saksing tibobos, 
niyong biyaya ni Hesus 
sa taong taksil na loob. 


Doon naman ay kasama 
ang Birhen Santa Maria 
lalong saksing nakakita 
nang pagsakop at pagkalara 
ni Hesus sa taong sala. 


Ano pa't itong Mesias 
ay nagigitna sa lahat 
kasiping ang Inang liyag 
tumutuntong yumayakap 
sa maputing alapaap. 


At doon sa pagpanaog 
ay nangunguna ang Krus 
estandarteng itinubos 
ipinagwagi ni Hesus 

sa malupit na demonyos. 


Yaong Krus kung matingnan 
nang taong makasalanan 
agad pangingilabutan, 
sa dili pakikinabang 
bungang kasarap-sarapan. 


Nguni't kaliga-ligaya 
ikatutuwang makita 
niyong banal na lahat na, 
tunay na nagpenitensia 
at tinangisan ang sala. 


At kung dumating na naman 
itong hukom na matapang 

sa balyeng paghuhukuman 
mauupo kapagkuwan 

sa mahal niyang luklukan. 


Ang kasiping naman niya 
isang trono ang handa na 
luluklukan ni Maria, 
doo'y di na abogada 
ang lagay ng Birhen Ina. 


Kundi bagkus nganing saksi 
aayop at duruhagi 
sa mga taong tumanggi 
sa aral niya at sabi 
at nasa niyang mabuti. 


Doon din naman sa kanan 
ni Hesus ay kaagapay 
labing-dalawang luklukan, 
na talagang lilikmuan, 
ng Apostoles na tanan. 


Ay yaong labing-dalawang 
mga Apostoles niya 
ay siayng lalung-lalo pa 
doon ay magpapasiya 
ng marahas na parusa. 


Ano pa't ang tanang banal 
ay kanilang kinakanan 
ang lilo”t makasalanan 
sa taga impiernong bayan 
sa kaliwa mapipisan. 


Kasama't hahalubilo 
ang madlang mga demonyo 
Santong Diyos ano ito! 
sino kaya't aling tao 


doon ang hindi manglumo? 


Doon na nga mabubuksan 
ang libro nang kabanalan 
gayon din ang kasamaan, 
pawang mangagpapaluwal 
lihim na ating inasal. 


Ang gawa ng taong lahat 
lihim na di nahahayag 
pawang mangasisiwalat, 
na anaki'y nalilimbag 
na noo'y nangasusulat. 


Kahima”'t makasalanan 
lubhang kahalay-halayan 
ng dito'y nangabubuhay, 
kung mangagsising matibay 


doo'y mangagsisikinang. 


Ano pa't uusisain 
doon at sasaliksikin 
ang lahat ng gawa natin, 
mga wika at panimdim 
kahit hayag man at lihim. 


Kung mausisa na naman 
lahat nating kagagawan 
alipala'y hahatulan, 
ng mga Santos at banal 
ito ang siyang tuturan. 


Venti, Benedicti Patris mei, 
Et percipite regnum 
caelorum. 


Halina mga katoto 
na pinagpalang totoo 
ng Diyos Haring Ama ko 
at ngayo'y kamtan ninyo 
ang tuwa sa Paraiso. 


Halina at inyong kamtan 
ang Langit na kataasan 
luwalhating inilaan, 
ng Ama kong lubhang mahal 
sa mga Santos at banal. 


At kung ito ay mawika 
ni Hesus sa taong madla 
na kaniyang pinagpala, 
ay lilingon namang bigla 
sa tanang na sa kaliwa. 


Galit na walang kapara 
ang mukha ay namumula 
nakatatakot makita, 
ang dalawang mata niya 
parang mabisang sentelya. 


Pagdaka'y ibubulalas 
parusang kasindak-sindak, 
sa harap ng taong lahat 
ni Hesus Haring mataas 
ito ang ipinangungusap: 


Ite maledicti in ignem 
aeternum. 


Mangagsilayo na kayo 
sa akin sukaba't lilo 
tampalasang mga tao 
at masuwaying totoo 
malupit na walang tuto. 


Hayo na't inyong kamtan 
apoy sa impiernong bayan 


sa inyo't sa diablong tanan, 


inihanda't inilaan 
na magparating man saan. 


Sa laki ng dalang poot 
ng pangungusap ni Hesus 
ang madagundong na tunog, 
tantong kakila-kilabot 
yaong boses na mataos. 


Mabubuka alipala 
ang tinutuntungang lupa 
lalamunin yaong madla, 
tao't diablong masasama 
mga malulupit na diwa. 


Doo'y mangagkakagatan 
sila't mangaghihilahan 
ang madlang pagsusumpaan, 
ang hirap at kasakitan 


walang katapusa't hanggan. 


At kung magawa na ito 
ni Hesus sa mga lilo 
yayakagin ng totoo, 
ang mga banal na tao 
doon sa Langit na Reino. 


Laking tuwa at ligaya 
nang katawa't kaluluwa 
magpupuri't magsasaya 
doo'y matatamo nila 
luwalhating walang hangga. 


Santong Diyos ikaw nga 
ang tantong banal na lubha 
sa magaling mapagpala, 
mapagbawi't mabagsik nga 
sa taong lilo't masama. 


ARAL 


Oh mga Kristianong tanan 
na mapagbantog na aral 
mag-isp ka na't magnilay, 
loob nating salawahan 
sa gawang di katuwiran. 


Talikdan na ngang totoo 
ang mga banal sa mundo 
tumulad kay Hesukristo, 
nang tayo'y huwag mabuyo 
sa aral ng mga lilo. 


Ang ating mga katawan 
di sasala”t mamamatay 
gayon din ang dilang bagay, 
ginto't pilak kayamanan 
ang lahat ay matutunaw. 


Ano at di pa magbawa 
mga gawa mong lahat na? 
bakit di ka mabalisa, 
loob na napalamara 
sa gawang pagkakasala? 


Ano at di pa malumbay 
tayo at di kilabutan 
kung ang lalong mga banal 
nanginginig ang katawan 
kung ito'y magunam-gunam? 


Oh taong nakalilimot 
sa sala'y nakakatulog 
pukawin nag iyong loob, 
at isipin mong tibobos 
ang sa mundong pagkatapos. 


At kung di ka gumanito 
sa aba mo ngang aba mo 
walang pagsalang totoo, 
sapilitang daratnin mo 
hirap sakit sa impierno. 


Samantalang may oras pa 
ay maglaan kang maaga 
kung gumabi't dumilim na, 
ay lalong maghihirap ka 
gumawa”'y ngangapa-ngapa. 


Ang puso mo't iyong loob 
iyong ialay sa Diyos 
magsisi ka na't matakot 
ng marating mong tibobos 


ang bayan ng Santa't Santos. 


At kung marating na naman 


ang Langit na kapisanan 
ay doon na makakamtan 

ang yama't kaginhawahan 
ng Diyos Poong Maykapal. 


156 


WAKAS 


157 


158 


159 


160 


